
CĂTĂLINA ULRICH este profesor doctor la Facultatea de Psihologie şi Ştiinţele 
Educaţiei din cadrul Universităţii din Bucureşti, unde predă cursurile de Sociologia 
educaţiei, Teoria şi practica educaţiei civice, Construirea şi conducerea echipelor 
şi Învăţarea colaborativă. Activităţile sale de cercetare se focalizează pe. calitatea 
interacțiunilor, construcţia identitară a elevilor şi profesorilor, echitate şi diversitate 
în educaţie. A coordonat studii naţionale de evaluare şi cercetări în domeniul educaţiei 
pentru grupuri dezavantajate, de formare a profesorilor, educaţie timpurie, discri- 
minare multiplă. Folosind cu precădere o metodologie calitativă de cercetare în cadrul 

unor proiecte internaţionale, a colaborat cu organizaţiile SLO, INTRAC, UNICEF, 
OSI, Banca Mondială, Wolfensohn Institute, Bernard Van Leer Foundation, ISSA, 
UNESCO. În urma experienţei dobândite ca bursieră Fulbright la University of 
Illinois Urbana-Champaign (2011-2012), promovează învăţarea prin proiecte şi studiul 
de caz. A mai publicat, între altele, Managementul clasei. Învăţare prin cooperare 
(2000), „Romania Case Study”, în Robert E. Stake, Multiple Case Study Analysis 
(2005, New York), Postmodernism şi Educaţie - o perspectivă caleidoscopică 
(2007), Educaţie civică : perspective teoretice şi abordări aplicative (2007), precum 
şi numeroase alte articole, studii în reviste de specialitate şi analize de impact 
pentru programe socioeducationale. 

Cuvânt-înainte 


Acum Câţiva ani am vrut să scriu o carte despre învăţarea prin proiecte. Aveam 
pregătit şi un titlu: Metoda proiectelor, de la arhitecţii renascentisti la generaţia 
Net. Mi-am dat seama însă că nu voiam o carte de pus în bibliotecă, ci una despre 
care să se discute în cancelarie, ca resursă de învăţare şi inspiraţie la clasă. Mi-am 
propus aşadar ceva mult mai ambițios. Am scris despre învăţarea problematizată 
prin proiecte, cu gândul la profesorii actuali sau aspiranti, la copiii şi adolescenţii 
care se bucură să înveţe. Am scris frământată de întrebări: Cum mai învaţă copiii 
din generaţia Net şi adulţii emergenti? Ce îi angajează la efort? Cum interpretează 
experienţele din şcoală, facultate, din familie şi din mediile virtuale ? Cum rezonează 
profesorii şi părinţii la aceste schimbări ? Copiii şi tinerii de azi au posibilitatea 
să-şi construiască propriile reţele sociale şi digitale ; ce înseamnă aceste noi rute 
pentru învăţare şi prietenie? Cât anume înţelegem din manifestarea aspectelor 
cognitive, emoţionale şi sociale în interacţiunile obişnuite şi cele mediate de spaţiul 
online ? Cum armonizăm compasiunea şi solidaritatea cu o realitate marcată de 
individualism şi competiţie ? 

Metoda proiectelor poate genera răspunsuri la toate aceste întrebări. Având o 
istorie consistentă, abordarea este prolifică acum în numeroase medii. Stimulează 
învăţarea autentică în contexte reale, angajamentul personal, solidaritatea de grup 
şi implicarea în schimbări sociale la nivelul comunităţii. Poate contribui la întreru- 
perea unui cerc vicios demonstrat de multi ani de teoriile transmiterii şi reproductiei 
socioculturale : unele şcoli funcţionează ca „maşini de sortat”, în care copii 
aparţinând diverselor grupuri sociale vor avea experienţe educaţionale de succes 
previzibile şi, implicit, reuşite predictabile pe piaţa muncii şi în viaţa socială. Îmi 
declar astfel lipsa de neutralitate, prin promovarea tacită a unor principii de echitate 
socială mediate de educaţie. 

Multe informaţii în acest sens am întâlnit în lucrări şi studii de specialitate. 
Răspunsuri nuantate, generate de practică, am găsit la un liceu din New York. 
Urban Academy a devenit catalizatorul preocupărilor, experienţelor şi resurselor 
pe care le acumulasem deja. În structura acestui volum plasez studiul de caz 
referitor la Urban Academy într-un fel de intersecţie cu sens giratoriu din care 
pornesc opţiunile pentru cititor: repere istorice, conceptuale şi metodologice cu 
privire la această abordare (John Dewey, W.H. Kilpatrick, Lilian Katz, Kieran 

Egan), modele influente (Lawrence Stenhouse şi Reggio Emilia), teme transversale 
(ce vizează dimensiunea epistemologică, practică, axiologică, civică), aplicaţii 
pentru copii, adolescenţi şi tineri, exemple şi instrumente (de proiectare, aplicare 
şi evaluare). În această intersecţie cu sens giratoriu poţi alege ruta de clarificare a 
unor valori mai puţin promovate explicit sau implicit în relaţiile şi interacţiunile 
dintre actorii sociali din spaţiul şcolar (autonomie, iniţiativă, colaborare, încredere, 
solidaritate, grijă, cinste, integritate, responsabilitate împărtăşită, răspundere indivi- 
duală), poţi zăbovi asupra reajustării rolurilor profesorilor (designer de curriculum, 
coordonator, mentor, facilitator al învăţării, manager de proces etc.), poţi reflecta 
sau te poţi analiza: să-ţi testezi convingerile despre modul în care poate fi provocată 
învăţarea în clasă sau opinia despre evaluarea prin teste naţionale ; să interpretezi 
perspectiva copiilor şi presiunea părinţilor, incluziunea şi olimpiadele şcolare sau 
alte probleme stringente, pe care vă invit să le judecaţi de pe o altă bază. 

Ca cititor, îţi asumi autonomia în spaţiul rizomic al cărţii. Dacă te initiezi în 
domeniul complex al educaţiei şi formării (studenţi, profesori debutanţi, practicieni 
din domeniul educaţiei timpurii, lucrători în organizaţii nonguvernamentale), poţi 
explora elemente de eşafodaj conceptual (aspectele colaborative ale învăţării) şi 
argumente despre ubicuitatea învăţării. Ca profesor sau educator cu experienţă, 
găseşti exemple care pun sub semnul întrebării elemente de retorică împărtăşită 
despre curriculum, evaluare sau predare. Anticipez flexibilitate, dar şi rigoare în 
alegerea traseului: drumul spre destinaţie depinde de ceea ce vrem, dar şi de 
nevoile şi resursele pe care le punem în joc. Unele instrumente sunt disponibile pe 
site-ul iTeach.ro. Aşa cum poţi construi propriul profil (avatar) in reţelele de 
socializare online sau pentru jocurile în reţea, ca cititor, decizi combinaţia de 
teorie - practică — reflecţie care ti se potriveşte cel mai bine. 


Autoarea 

Adresez mulţumiri minunatilor mei prieteni de la University of Illinois Urbana- 
Champaign, care au transformat oportunitatea Fulbright într-o experienţă cu impact 
substanţial : mentorului meu Bob Stake (profesor emerit, director al Center for Instruc- 
tional Research and Curriculum Evaluation), care m-a ajutat să finalizez un puzzle 
intelectual început de mult timp şi mi-a facilitat accesul la experienţe pedagogice 
excepţionale ; doamnei Lilian Katz (profesor emerit, preşedinta National Association 
for the Education of Young Children, fostă directoare a ERIC Clearinghouse on 
Elementary and Early Childhood Education, avocată a metodei proiectelor în 
întreaga lume), care mi-a împărtăşit cu umor din ideile sale ca profesoară şi mamă ; 
profesorului Nicholas Burbules (directorul Ubiquitous Learning Institute), care 
m-a făcut să înţeleg bogăţia mediului în care trăim, precum şi Luisei Roşu (bursieră 
Fulbright la Universitatea din Bucuresti în 2015 şi director al I-STEM, University 
of Illinois), care mi-a uşurat adaptarea la mediul academic american. 

Mulţumesc tuturor colegilor mei de la Departamentul de Ştiinţele Educaţiei al 
Facultăţii de Psihologie şi Ştiinţele Educaţiei din cadrul Universităţii din Bucureşti, 
în mod special domnului profesor Emil Păun, şi celor cu care mi-am intersectat direct 
eforturile de inovare a practicilor educaţionale sau de evaluare a programelor sociale. 
Apreciez deschiderea şi disponibilitatea studenţilor, cu care am experimen cele 
mai multe dintre ideile condensate în carte. 

Mulţumesc colaboratorilor mei Ioana Herseni, Cristiana Boca si Mihaela 
Jonescu (cu care am lucrat la Institutul de Stiinte ale Educatiei in primul proiect 
de cercetare-actiune in perioada 1995-1998), lui Ole B. Larsen (Institut for Pedagogik 
og Psykologi din Copenhaga), Jenne van der Velde (Stichting Leerplan Ontwikkeling, 
SLO, Olanda), Nigel Shakespear, Christine Adrian (Jefferson Middle School, 
Champaign) si echipelor RODACIE, De-a arhitectura si Zburd. Multumesc directoarei 
Ann Cook, profesorilor şi elevilor de la Urban Academy din New York, care m-au 
făcut părtaşă la experienţe de învăţare şi solidaritate pe care nu mi le-as fi închipuit. 

- Mulţumesc prietenelor mele Georgeta Costescu, Lavinia Bârlogeanu şi Maria 
Kovacs pentru sugestiile de restructurare a textului. 

De asemenea, îi mulţumesc lui Erik Hygum, care mi-a dat energia să finalizez 

acest proiect. 

Capitolul 1 


Un liceu american în secolul XXI 


Liceul Urban Academy 


din New York 


me" "orientare, , 


Interviuri: 
profesori 
elevi 
=d Martha Foote 

1 Phyllis Tashlik 


PROBLEME: 


+ Eterogenitatea elevilor (abandon şi 
Supradotare) 
* Şcoală alternativă versus şcoală 
tradiţională 

+ Pregătirea pentru facultate 

+ Evaluarea performanțelor cu ajutorul 
învăţării prin investigaţie şi 
al proiectelor versus testările 
statale standard 

+ Longevitatea personalului 


sistemul de 
„evaluare a . 


învăţarea + petforreastiser 37 dezvoltare 
prin profesională 
proiecte In şcoală . 

altemative 


INTREBARI: 


* Care sunt indicatorii de succes pentru învăţarea prin 
investigaţie/proiecte la Urban Academy? 


Ce ii motivează pe elavi/profesori într-o asemenea şcoală 

alternativă? 

Cu ce constrângeri sa confrunta profesoni utilizând pe 
scară largă Învăţarea problematizata prin proiecte? 

Cum se pregătesc profesorii din şcoală? 

Marţi, 29 noiembrie 2011 


În cartierul Upper East Side din Manhattan, trei autobuze şcolare galbene 
parchează la intersecţia străzilor 67 şi 68 în fata unei clădiri vechi. „Cunoaşterea 
înseamnă putere” (Knowledge is power) şi Public School, City of New York se 
poate citi deasupra uşilor înalte, albastre, de la intrare. Imobilul îmbrăcat în 
cărămidă este fosta Şcoală de fete „Julia Richman”, deschisă în 1923. Primele 
generaţii de eleve erau pregătite ca dactilografe şi stenografe. Treptat, greaca, 
„latina şi alte discipline au fost introduse în curriculum, iar „Julia Richman” a 
devenit una dintre cele mai prestigioase şcoli de nivel secundar şi un exemplu 
de angajament civic în oraşul New York. Din păcate, după o serie de restricţii 
bugetare, o reorganizare ineficientă şi declinul academic din anii ’90, şcoala 
era etichetată drept una dintre problematicele inner city schools. Situaţia critică 
cerea o abordare radicală. În 1995, clădirea a fost reproiectată şi, în locul unei 
şcoli mari, a fost organizat Complexul Educaţional „Julia Richman”, un sistem 
de mici comunităţi autonome cu scop educativ. 

La mijlocul: holului spaţios, colorat în galben şi verde, se află masa la care 
stă o femeie agent de pază. Îmi verifică paşaportul, confirm destinaţia : „Urban 
Academy”. Îmi arată spre stânga. Împing uşa deasupra căreia este lipit un afiş 
scris de mână (Urban Academy) şi ajung direct pe scări. Pereţii sunt plini de 
fotografii alb-negru : grupuri, portrete, demonstraţii de stradă la care participă 
adolescenţi şi adulţi cu pancarte. La capătul scărilor, fără altă uşă, se deschide 
un spaţiu foarte larg. Şi aici pereţii sunt acoperiţi cu fotografii, afişe, picturi 
şi schiţe în creion sau tuş. 

Pe o masă mică, te întâmpină un buchet de lalele galbene. Prins cu bandă 
adezivă de masă, lângă glastră, ceasul electronic arată 8.07. Cu aceeaşi bandă 
adezivă gri este lipit şi un pix, aşezat deasupra tabelului care conţine numele 
a 120 de elevi. Lângă tabel sunt informaţii referitoare la proiectele de 
semestru şi invitaţia Express yourself'. O fată afro-americană urcă scările şi 
îşi scoate din urechi căştile iPod-ului. Verifică ora şi semnează în tabel, in 
timp ce Herb Mack, aflat în fata sălii 208, o întreabă: „Te simţi mai bine?”. 
„Da”, răspunde fata. Se îndreaptă spre canapeaua unde două fete discută cu 
un băiat. Se îmbrăţişează şi continuă : „Da, mă simt mai bine. Vin la şcoală... 
aş veni la şcoală chiar şi după ce aş face un avort”. Apar din ce în ce mai 
multi elevi, iar holul larg, în formă de U, devine tot mai animat. Nou-venifii 
se aşază pe canapelele, fotoliile şi pernele mari răspândite peste tot sau rămân 


1, Express yourself este o iniţiativă prin care elevii comemorează viaţa colegei lor Alias 
Alexanders. 

în picioare. Se salută, se îmbrăţişează şi vorbesc unii cu alţii. Îşi lasă rucsacurile 
şi hainele pe jos sau pe marginea canapelelor. Pălăvrăgesc câte doi, trei sau 
mai mulţi, în timp ce, bând cafea, doi profesori stau de vorbă aproape de 
intrarea în sala 208. Trecând pe hol, elevii îi salută din mers: „Hello, Rachel ! 
Hi, Mike! ”. 

Doi băieţi intră în sala 208 şi îşi verifică cutia de corespondenţă din dreapta 
uşii. Elevii se plimbă pe hol, se salută, bat palma sau se îmbrăţişează. Unii 
iau fructe, lapte sau batoane de cereale de pe masa cu micul dejun. Alţii 
mănâncă sandviciurile aduse de acasă sau îşi beau băuturile cumpărate de peste 
drum, de la Starbucks. Pe măsuţa din mijlocul holului se află un cuptor cu 
microunde şi câteva caserole de plastic, goale, rămase de ieri. Pe raftul de jos 
sunt multe cărţi, reviste şi un casetofon stereo. 

Partial ascunsi de cuptorul cu microunde, pe canapeaua plină cu perne 
albastre şi crem aşteaptă o femeie în jur de 35 de ani şi trei adolescenţi. Cu 
un fes negru tras peste faţă, fata îşi suge degetul mare de la mâna stângă. 
Priveşte spre cutia cu obiecte pierdute de lângă ea: un caiet de notițe, un 
hanorac, o şapcă NYC, două cărţi şi fulare. Femeia se uită spre uşa deschisă, 
prin care se perindă adulţi şi adolescenţi încontinuu. Îşi ridică apoi privirea 
spre peretele din faţă, unde sunt fotografii de familie. Sub fotografia unui 
bebeluş, citeşte: 

Am luat o pauză de câteva momente deoarece vreau să vă mulţumesc pentru 
cadoul drăguţ şi generos pe care mi l-ați trimis. Abia aştept să vă întâlnesc şi 
să văd acvariul de la Urban. Încă îi tin pe mami şi pe tati în programul de 
deprivare de somn. Îmi place să petrec noaptea. Mami, în special, a fost 
extraordinar de bucuroasă când a primit urările pe care i le-aţi transmis. 


Se întoarce spre fiul ei şi încearcă să-i vorbească. Cu gluga trasă peste şapca 
rosie, băiatul îşi tine mâinile în buzunarele hanoracului gri, rucsacul în spate 
şi picioarele întinse sub masă. Inelul din limbă ii străluceşte când mormăie 


ceva, laconic, privind fix către măsuţa de cafea din fata sa. Celălalt băiat, 


afro-american, frunzăreşte unul dintre cele două albume de fotografie găsite 
pe masă. Se întoarce bucuros spre un prieten, se ridică şi bate palma zgomotos. 
„Hey, man”, râd amândoi. „O să vezi...”, face cu ochiul. Gail Johnson vine 
din sala 208. Zâmbeşte, salută şi se prezintă celor patru. „Aţi stabilit o întâlnire, 
nu? Vizitaţi şcoala.” Se aşază lângă cei patru şi verifică lista: „Southon..., 
Tiera”. „Nu, Tiara, T-i-a-r-a”, o corectează fata, cu mâinile încrucişate peste 
piept, cuprinzându-şi umerii. . 

Vizita reprezintă prima etapă a selecţiei pentru Urban Academy. Inainte de 
orice, un elev interesat de această şcoală trebuie să petreacă aici o jumătate de 
zi. Elevul, părintele sau tutorele programează telefonic întâlnirea. Profesorii 
insistă ca elevii să viziteze şcoala singuri. Dacă părintele doreşte să vadă liceul, 
poate veni altă dată, separat. La fiecare trei săptămâni sunt organizate vizite 
de orientare pentru părinţi. Li se oferă un tur al şcolii şi informaţii despre 
liceu. Dacă vor, pot să participe şi la activităţile de la clase. Elevii vizitatori 
sunt împărţiţi în clase diferite şi discută cu cei din şcoală. Participarea la ore 
şi discuţiile directe le dau şansa să-şi dea seama dacă într-adevăr este genul de 
şcoală în care şi-ar dori să înveţe. Privind orarul semestrului de toamnă, orice 
vizitator înţelege că este vorba despre altceva decât de structura obişnuită a 
unei zile de şcoală, cu şapte unităţi a câte 42 de minute, în care disciplinele 
de studiu sunt împărțite strict în engleză, matematică, istorie, sport, arte. Durata 

pi aaa L s Sie le OR la asul ore şi trei sferturi. Unele lecţii 
be atpticoţai, Altele rest pe sap amana, a tele de două ori, iar altele o dată 
pH Sat À pun două întâlniri scurte (de 55 de minute) şi o 
întâlnire de o oră şi un sfert. Clasele nu se întâlnesc în fiecare Zi şi nici cursurile 
nu au intotdeauna aceeaşi durată; pentru un anumit curs, profesorul şi elevii 
se pot întâlni o oră marţi şi două ore şi jumătate vineri. În fiecare miercuri 
este alocat un interval de timp pentru întâlnirea cu toţi elevii din şcoală, iar o 
după-amiază întreagă este dedicată serviciilor în comunitate : elevii lucrează 
ca stagiari într-una dintre organizaţiile nonprofit cu care şcoala colaborează. 
În timpul zilei sunt două pauze de câte 10 minute, una dimineaţa, iar cealaltă 
după-amiaza, şi o pauză de prânz de o oră. 

Gail Johnson explică gesticulând şi îi priveşte pe cei patru vizitatori. Doar 
unul dintre băieţi îi întoarce privirea. „Primesc nişte răspunsuri, vă rog?” 
Surprinşi, încă doi se uită la profesoară. Băiatul care are un prieten la această 
şcoală zambeste şi spune :. „Da, e clar”. „Aveţi activităţi de două ore. Când 
auziţi muzică, se ia pauză. Nu avem sonerie. Simţiţi-vă liberi să participaţi la 
lecție, să puneţi întrebări, să vă exprimati.” Arătând spre ambele părţi ale 
holului, menţionează disciplina de învăţământ şi indică sălile în care intră 
fiecare : 214, 206, 210. Băiatul cu gluga trasă peste şapcă întreabă unde este 
sala 214. Gail Johnson îi explică din nou şi îi arată cum să ajungă. După 
participarea la lecţii, fiecare elev aflat în vizită primeşte formularele pentru 
înscriere, pe care le va completa acasă. Dosarul de înscriere la acest liceu 
presupune realizarea mai multor eseuri şi a altor sarcini în scris. Profesoara îi 
lămureşte că temele sunt individuale, dar pot fi ajutaţi în realizarea lor. După 
ce finalizează aceste materiale, elevul revine pentru un interviu, în timpul 
căruia completează o cerere şi realizează alte sarcini: eseuri, probleme de 
matematică şi altele. Nu sunt restricţii de timp : elevul lucrează în ritm propriu 
si, de obicei, în două sau trei ore cei mai multi termină. Dincolo de acestea, 
va susţine şi un interviu cu responsabilul cu admiterea, un alt profesor din liceu 
şi un elev. După cele două etape, elevul trebuie să aducă documente care să 
reflecte evoluţia sa şcolară până în acel moment (scoruri la teste, certificate). 
După parcurgerea acestor trei etape, un comitet decide admiterea în liceu, 
ţinând cont de dosar, de documentele şcolare, precum şi de numărul de locuri 
vacante existente în acel moment. Principiul este ca accesul să fie facilitat în 
primul rând celor care au cele mai puţine şanse de reuşită într-o altă şcoală. 

La 8.30, elevii şi profesorii se îndreaptă spre sălile de clasă. Mama băiatului 
cu piercing pleacă, intersectându-se spre ieşire cu o altă mamă grăbită, care 
tine de mână doi copii de 5-6 ani. Merg la şcoala primară de pe acelaşi palier, 
în capătul holului. Între timp, apare un licean întârziat, pe care Herb Mack îl 


observă din uşa sălii 208, în timp ce se notează în tabelul de prezen | 
ora la care a ajuns. BIBLIOTECA JUDETEAN: 
_ . „GH.ASACHI" 

Recompensarea Punctuali 


tdtii la liceul Urban Academy 
Scopul este să obţii cât mai multe puncte într-un interval de 10 zile. Cine nu 
are nici O sancţiune (adică ajunge la timp la şcoală, fix la 8.30) sau acumulează - 
puncte pentru că a ajuns mai devreme de 8.30 primeşte o insignă. La trei 
Insigne consecutive, obţii Premiul „Urban Academy”, 


Sistemul de obținere a punctelor : 

Dacă ajungi înainte de ora 8.20, primeşti 5 puncte, 

Dacă ajungi la 8.30, nu primeşti puncte. 

Pentru fiecare 5 minute de întârziere, pierzi câte 5 puncte. 


Regimul absenjelor : 
Dacă absentezi motivat o zi, se ia în calcul cea de-a un 
acumularea punctelor care acoperă intervalul de 10 zile. 


Dacă absentezi de două ori sau mai mult în cele 10 zile 
pentru insignă. 


sprezecea zi pentru 


, NU mai esti eligibil 


Important de ştiut : 


Dacă notezi incorect orala care ai venit pe tabelul de la intrare, eşti descalificat 
timp de două săptămâni şi ai o discuţie cu profesorii. 


Cele mai multe uşi rămân deschise. Din holul mare auzi sarcina formulată 
de profesorul de matematică la cursul ,, Poligraf” : „Aduceţi la acelaşi numitor. ..”. 
Apoi vezi elevii făcând experimente în laboratorul de chimie aplicată în 
cosmetică, curs ce este aprofundat la optionalul de educaţia consumatorului. 
Băiatul cu piercing intră în laboratorul foto. Din camera obscură, Z. o strigă 
pe profesoara ei: „Rachel? ”. În această cameră, elevii folosesc filme Plexiglas 
şi aparate foto clasice, cu care fotografiază oameni şi locuri semnificative pentru 
ei, membri ai familiei, diverse zone din oraş care le plac sau nu şi în legătură 
cu care vor să afle mai multe. T. , „boboc” la Urban Academy, ne arată ultimele 
fotografii, focalizate pe expresii emoţionale. Face un proiect despre familie. 
Având mai multă experienţă decât T., Z. aruncă o privire. Usucă filmul timp 
de două minute, la câţiva metri de Rachel Wyatt, care îi dă lui A. un nou album 
de fotografie: „Vreau să citeşti introducerea. Gândeşte-te la ce şi de ce? Scrie 
ceva, apoi te pot ajuta. Dar, mai întâi, schiţează ceva în scris. Nu vreau să 
exprim eu ideile tale. Dă-mi ceva la care să pot răspunde”. A: fotografiază 
podurile din New York. Imortalizează podurile pe care le vede când vine la 
şcoală din China Town, unde locuieşte, A fotografiat şi ce zăreşte de la fereastra 
camerei lui, multe turnuri şi poduri: Queensboro Bridge, Brooklyn Bridge, 
Union Street Bridge, Madison Avenue Bridge... De câteva ori, a încercat să 
analizeze lucrările unor artişti care au fotografiat oraşul. Şi-a revăzut imaginile 

pe care le-a surprins cu aparatul foto şi le-a arătat şi celorlalţi colegi de la 
cursul de fotografie şi profesoarei lor, Rachel Wyatt. Săptămâna viitoare va 
avea o prezentare mai formală a proiectului său despre podurile din New York 
şi va primi feedback din partea tuturor. La atelierul foto, elevii se întâlnesc o 
dată pe săptămână, timp de două ore şi jumătate. În plus, de două ori pe lună 
au sesiuni de câte 55 de minute în care comentează ceea ce au lucrat. „Niciodată 
nu încep cu chestiuni tehnice. În grupul de fotografie, jumătate au experienţă, 
iar jumătate au foarte puţină experienţă. Începem gândindu-ne la semnificaţie, 
la locul unde trăim, la cartier”, comentează Rachel Wyatt. 

Z. cronometrează, coboară filtrele şi după câteva minute se întoarce din 
camera obscură, fluturând ultimele fotografii: „Spuneai să fie mai întune- 


cate ?”. „Aici facem lucrurile de bază. Developăm fotografiile şi scoatem pe 


hârtie câteva imagini. Ne concentrăm mai mult pe proces”, adaugă Rachel 
Wyatt. Băiatul cu piercing se uită în jur, cu un aer uşor nedumerit. Ce se 
întâmplă ‘aici? Are răspunsul în mâinile sale. Fiecare vizitator pede un 
pachet cu informaţii. 


Pagina 1. Lista de verificare pentru cererea de înscriere la Urban Academy : 

e Aduci o copie cu situaţia şcolară de la şcoala absolvită sau de la şcoala 
frecventată recent. 

e Asişti şi participi la lecţii în timpul unei dimineti. 

e Participi la o sesiune de informare în timpul pauzei de prânz. 


Prânz : 
A. Dacă doreşti să depui cerere de înscriere la şcoală, te întorci după prânz 
şi completezi prima parte a formularului de cerere. 

e Depui cererea cu prima parte completată. 

° Primeşti informaţii despre o programare în vederea unui interviu. 

° Primeşti partea a doua a cererii, pe care o completezi acasă. 

| B. Dacă nu doreşti să te înscrii, te poti retrage şi te întorci la şcoala unde 
7 eşti înscris. 


Pagina 2. Informații despre înscrierea la colegii. Liceul Urban Academy are 
legături strânse cu colegiile, În medie, 95% dintre absolvenţi se înscriu în 
programe universitare. În ultimii ani, toţi absolvenţii au fost admişi la 
facultăţi cu durata studiilor de patru ani. Pe trei coloane sunt enumerate 43 
de colegii şi universităţi unde studiază absolvenţii promoţiei 2010, respectiv 
alte 36 de instituţii de învăţământ unde sunt înscrişi sau deja au absolvit elevi 
din alte generaţii de la Urban Academy. 

Urban ia este un liceu de transfer (transfer school) în New York. 
„Copiii, înainte de orice!” este sloganul Departamentului de Educaţie al 
Primăriei oraşului New York, tradus în 10 limbi: engleză, arabă, bengali, 
chineză, franceză, creolă haitiană, coreeană, rusă, spaniolă şi urdu. Cea mai 
cuprinzătoare structură de învăţământ public din Statele Unite, departamentul 
se ocupă de aproximativ 1,1 milioane de elevi din 1.700 de şcoli. Formal, 
transfer school este o şcoală „mică, riguroasă din punct de vedere academic, 
cu un regim de frecvenţă la zi, având ca scop să reintegreze elevii care au 
abandonat şcoala sau sunt într-un fel sau altul în afara sistemului de învăţământ” 
(http : //schools.nyc. gov/ChoicesEnrollment/AlternativesHS/TransferHS/ 
default.htm). Aceste şcoli oferă sprijin suplimentar elevilor in vederea pregătirii 
pentru piaţa muncii, consiliere şi servicii focalizate pe explorarea oportunităţilor 
de studiu şi de orientare în carieră, dezvoltarea compen: şi stagii de 
pregătire practică. Pe scurt, oferă : 


- un mediu de învățare personalizat ; 

- standarde academice riguroase, instruire centrată pe elev ; 

- sprijin pentru satisfacerea nevoilor academice şi de dezvoltare personna a 
elevilor ; 

- focalizare pe pregătirea pentru studiile universitare şi carieră. 


_ Urban Academy este unul dintre cele 48 de transfer schools răspândite în 
Bronx, Brooklyn, Queens, Manhattan sau Staten Island. Dacă te-ai obişnuit cu 
modelul răspunderii manageriale (accountability), poţi fi surprins să nu ti se 
prezinte înainte de orice rapoartele instituţionale (school cards). Folosind 
aproape aceleaşi cuvinte ca şi Gail Johnson, Ann Cook, nn dintre cei doi 
directori, povesteste : 


Scoala asta, înainte de orice, încearcă să atragă copiii şi să fie un loc interesant 
în care să înveţe. Încercăm să ascultăm ce au de spus puştii ăştia, încercăm să 
organizăm curriculumul într-un mod atrăgător pentru elevi, dar în acelaşi timp 
să fie şi provocator. Încercăm să facem din această şcoală o instituţie foarte 
riguroasă din punct de vedere academic, dar oferim şi o multitudine de structuri 
care să-i facă să se simtă siguri. Acceptăm şi recunoaştem faptul că mulţi dintre 
elevii noştri vin în şcoală cu abilităţi foarte slabe de lucru intelectual sau până 
aici nu au avut multe ocazii să se simtă provocati şi stimulati, aşa că multi 
dintre ei nu ştiu cum anume să-şi organizeze timpul. Încercăm să dăm elevilor 
o structură şi un sistem de sprijin în care cerinţele şcolare sunt rezonabile. Pe 
scurt, din 1997, de când a fost înfiinţată şcoala, aceasta este misiunea liceului 
Urban Academy. 

Curriculum, timp şi spaţiu 


Posibilitatea de a alege stimulează autonomia în învăţare. Elevii de la Urban 
Academy pot alege cursuri în liceu sau în colegiu, servicii în comunitate şi 
proiecte în care să se implice. Curriculumul sună atrăgător. Orarul zilei de 
marţi, de exemplu, include activităţi şcolare adaptate elevilor de la Urban 
Academy, dar şi cursuri obligatorii la nivelul statului New York (vezi orarul 
semestrului de primăvară, desponibil la https : //static1.squarespace.com/stati 
c/552bbacce4b0a9e4a7172575/ t/56c3611060b5e9d899ab7e6d/ 1455644944501/ 
Weekly + Schedule +--+ Spring +2016.pdf). | 


Prânz 
11.30-12.30 
Atelier de spaniolă 


'[12.30-13.20 
-| Tutoriale de organizare 
Adam, Annie, Avram, Becky, Cathy, 


Laboratorul consumatorului 
Chimia cosmeticelor 
Fotografie-documentar 

Mix it Up! 


Poligraf ——— Gail, Karen, Kiki, Marcela, Mike, 
Sporturi şi societate Roy, Sheila, Terry W., Valencia 
Asta e @Urban! ? | 


13.20-15.15 
Realizare de filme (avansați) 
Anatomie 

Este asta artă ? 

Atelier de scenarii 

Poligraf 

Mai înstrăinat decât Kafka ? 

Proiectul de artă murală urbană 
Vocile din Urban Academy 
Când ceea ce vezi nu este ceea ce crezi 
Cursuri în colegiu 


Lucrând cu serii de numere 


Războiul Civil şi reconstrucţia 
Etică 

Geometrie 

Căutaţi un argument? 
Psihologie şi literatură - Lolita 
Nu mă uita! 

Analizând structura generală a orarului liceului Urban Academy, poţi înţelege 
Organizarea timpului ca resursă asociată învăţării şi dezvoltării adolescenților. 
In afară de faptul că informează elevii şi profesorii despre locul şi ora unde se 
întâlnesc şi despre oferta de studiu pentru o anumită perioadă de timp, orarul 
este „o fereastră spre perspectiva educaţională abordată de şcoală. Dezvăluie 
multe despre valorile promovate, reflectă pentru ce anume alocăm timp şi pentru 
ce nu alocăm timp, laolaltă cu varietatea şi nivelurile cursurilor oferite elevilor” 
(Cook, 2004: 2). Intervalele de timp planificate creează o dinamică între 
personal, elevi şi curriculum şi generează în mod substanţial un flux. În viziunea 
profesorilor de la Urban Academy, orarul dezvăluie misiunea educaţională a 
oricărei şcoli. Timpul poate fi manipulat pentru a realiza anumite finalitati de 
tip curricular. Orarele celor două semestre nu arată la fel. Pornind de la scopul 
de a îmbunătăţi rezultatele elevilor, echipa liceului Urban Academy a creat o 
schemă orară focalizată pe curriculum. În concordanţă cu designul curricular 
retroactiv (backward curriculum design), în lunile ianuarie şi iunie profesorii 
revizuiesc activităţile derulate în semestrul anterior. Sunt necesare diferite 
intervale de timp, în funcţie de nevoile specifice ale unui anumit curs, de stilul 
de predare abordat şi de responsabilităţile concrete ale fiecărui membru al 
corpului profesoral. Configuraţia fiecărei secvenţe din orar depinde de activităţile 
specifice solicitate de fiecare curs, precum şi de dinamica acţiunilor organizate 
pe parcursul cursului. Deoarece este o şcoală mică, Urban Academy are 
avantajul de a-şi permite o cultură a revizuirilor şi schimbărilor pe parcurs. De 
exemplu, un curs care presupune intervale de timp extinse alocate documentării, 
cercetării, scrisului sau întâlnirilor cu invitaţi din afară necesită un anumit timp 
pentru prezentări, dar şi pentru discuţii ulterioare. Vizitarea galeriilor şi a 
muzeelor, participarea la conferinţe, excursiile sau incursiunile în comunitate 
ca activităţi de învăţare presupun o planificare foarte atentă. Orarul liceului 
trebuie armonizat şi cu acţiunile care au loc în clădire, pentru că elevii folosesc 
facilităţi deţinute în comun cu celelalte instituţii şi organizaţii care funcţionează 
în Complexul Educaţional „Julia Richman”. În plus, orarul trebuie să răspundă 
şi nevoilor de mentorat ale profesorilor stagiari. 

Designul curricular retroactiv reprezintă un model de proiectare a curriculu- 
mului lansat în SUA de Grant Wiggins şi Jay McTighe, în urmă cu 20 de ani. 
Modelul presupune trei etape : a) identificarea rezultatelor aşteptate : rezultatele 
învăţării ; b) evaluare : clarificarea dovezii că s-a produs învăţarea ; sic) instruire : 
planificarea experienţelor de învăţare. l 

În lucrarea care a consacrat acest model de proiectare a curriculumului, 
Understanding by Design (2005), autorii propun elaborarea unor cursuri care 
depăşesc clivajul dintre învățare şi înţelegere. Cum văd Wiggins şi McTighe 
demersul de proiectare ? Ca articulând un set clar de scopuri de învăţare care 

să fie atinse la finalul unui curs, apoi alegându-se formele de evaluare, proiectele 
şi activităţile care în mod concret îi fac pe elevi să atingă acele scopuri. 

Promotorii modelului acordă un rol activ profesorilor î In procesul de design 
curricular, care se desfăşoară în trei stadii. În fiecare dintre cele trei stadii, 
profesorii pornesc de la câteva întrebări centrale, de exemplu: a) Ce merită 
să fie înţeles şi cum se manifestă înţelegerea? ; b) Ce dovezi avem că elevii 
au înţeles ? ; şi c) Ce experienţe de învăţare şi de predare promovează intele- 
gerea, interesele celor care învaţă şi excelența în învăţare ? 

Wiggins şi McTighe susţin că poţi realiza corect o sarcină, dar acest lucru 
nu garantează, în sine, înţelegerea. Poţi răspunde corect din întâmplare sau 
pentru că ai memorat mecanic. A înţelege înseamnă nu doar să rezolvi corect, 
ci şi să fii capabil să explici de ce o anumită abilitate, abordare, corpus de 
cunoştinţe sunt sau nu adecvate într-o situaţie particulară. Autorii propun să 
ne gândim la diferenţa dintre două întrebări: Care este răspunsul la această 
problemă de matematică ? şi De ce acesta este răspunsul ? Atunci când dorim 
ca elevii să înţeleagă, de exemplu, modul în care se lucrează în mod real într-un 
domeniu, este important să facilităm activităţi care măsoară înţelegerea, şi nu 
doar cunoştinţele sau familiarizarea cu domeniul. Concret, evaluarea şi activi- 
tatile desfăşurate care presupun autoreflectie, interevaluări, explicaţii sunt 
importante pentru asigurarea înţelegerii. 

Atât evaluarea autentică, cât şi designul curricular de la Urban Academy 
dau viaţă cadrului conceptual şi metodologic propus de Wiggins şi McTighe. 
În plus, concepţia lui Lee Shulman despre predare ca „raţionament pedagogic 

în acţiune” se regăseşte în tipul de practică reflexivă dezvoltat la liceul newyorkez : 

profesorii nu reproduc prin mimetism practici instructionale, ci analizează 
propriile decizii pedagogice atunci când explorează, interpretează şi rezolvă 
diverse probleme în spaţiul şcolar. 


Miercuri, 30 noiembrie 2011 


Lă 


Un grup de trei băieţi şi trei fete improvizează rap. Fetele construiesc ritmul, 
bat sacadat din palme şi râd cu poftă după prima strofă. Băieţii continuă, „tu 
ai bani, ei au droguri”. Aplaudă entuziasmați, râd şi bat palma. Roy Reid, 
profesorul cu extensii de păr până la brâu, vine dinspre atelierul de artă şi le 
spune: „E timpul să vă pregătiţi de muncă”. Păşeşte repetând în ritmul 
rapperilor „pre-pre-pre-pre-pre-pre-gă-ti-ţi-vă de mun-că ! Ce faceţi la servicii 
în comunitate ? ”. Înainte să primească răspunsul, intră în sala 208 şi începe să 
discute cu alţi doi profesori. La 12.20, o melodie country anunţă că pauza de 
prânz s-a terminat. Elevii se îmbracă, unii dansează uşor, câţiva se îmbrăţişează 
înainte să se despartă. Doi băieţi îşi afişează ostentativ insignele primite în 

amfiteatru : unul are insigna pe guler, celălalt pe bareta gentii petrecute peste 
Jachetă. Curând, toţi elevii dispar în grupuri mici. Unul manevrează acrobatic 
bicicleta în josul scărilor. Steven Spady scrutează spaţiul şi întreabă retoric : 
„Ce mai caută oamenii ăştia în hol? Servicii în comunitate...”, îşi răspunde 
singur şi, cu gesturi largi, sugerează că este timpul ca toată lumea să plece. 
„N-ar trebui să mai fiţi aici! ”, spune cu un zâmbet în colţul gurii unui grup 
de cinci elevi. Verifică orarul şi continuă: „OK, mi-am amintit..., vă pregătiţi 
proiectul”. În timp ce şi ultimii întârziaţi se grăbesc pe scări, un elev revine 
ca să-şi recupereze telefonul lăsat la încărcat în holul comun. Se întoarce în 
grabă pe scări, pentru a-şi prinde din urmă colegii. 


Serviciile în folosul comunităţii 
iti pot schimba viata! | 


Valorile esenţiale - alegerile pe care le faci având la dispoziţie mai multe 
variante, învăţarea prin investigaţie şi echitatea socială — transcend toate 
activităţile derulate la Urban Academy. „Elevii au posibilitatea să facă ceva 
bun”, spune Cathy Tomaszewski, coordonatoarea programului „În serviciul 
comunităţii” (Serving the community). Supliment ideal la oferta educaţională 
a oricărei şcoli, serviciul în folosul comunităţii le oferă elevilor oportunitatea 
de a se ajuta unii pe alţii, de a îmbunătăţi comunităţile în care trăiesc, de a se 
familiariza cu diverse opţiuni pentru viitoarele trasee profesionale. Ce alt mod 
mai bun să vezi dacă elevii tăi „funcţionează în mod independent în afara 
mediului protector al şcolii, îşi asumă responsabilitatea pentru ceilalți, fac 
alegeri legate de chestiuni problematice şi de profesii pe care doresc să le 

exploreze ? Cum poţi vedea mai bine decât astfel că într-adevăr stăpânesc 
abilităţile de tip nonacademic, cum ar fi capacitatea de a relationa cu adulţii, 
iniţiativa, capacitatea de a-şi urma propriile interese sau preocupări? ”, sună 
introducerea ghidului pentru iniţierea unui program de învăţare prin servicii 
(Tashlik & Tomaszewski, 2005 : 1). 

Materialul video care însoţeşte broşura de prezentare a programului arată 
câţiva elevi care realmente înfloresc în organizaţiile şi instituţiile unde fac 
stagiatură. Fie că învaţă copiii să înoate sau aranjează cărţile din biblioteca de 
cartier, fie că lucrează la un atelier în care construiesc sau repară biciclete (pe 
care le trimit în ţări slab dezvoltate) sau într-un azil pentru vârstnici, elevii au 
şansa să fie activi, să aibă o influenţă în lumea reală Şi să fie mândri de 
contribuţiile lor. Multi elevi care par dezinteresati de activităţile de tip academic 
„reuşesc în mod spectaculos când sunt implicaţi într-un context din afara şcolii” 
(interviu cu Cathy Tomaszewski, 1 decembrie 2011). Adeseori, supervizorii şi 
adulţii din organizaţiile în care se efectuează servicii comunitare se transformă 
în promotori ai şcolii. Devin membri ai comitetului acesteia, duc mai departe 
mesajele elevilor şi profesorilor în mass-media locală sau contribuie la strân- 
gerea de fonduri. LA 

Elevii completează un chestionar pentru a presta servicii în comunitate. 
Chestionarul combină întrebări despre aspecte practice (cum ar fi preferinţe 
legate de zona în care ar vrea să desfăşoare stagiul practic : în apropierea şcolii, 
în apropierea domiciliului sau alte preferinţe, variante de transport cu metroul 
care sunt mai convenabile elevilor), având la dispoziţie o varietate de comunităţi 
în care să lucreze. Formularul oferă 39 de tipuri de organizaţii şi locuri de practică, 
ce variază ca domeniu de la drepturile animalelor la sănătate mintală, de la 
diverse grupuri culturale (portoricane, dominicane, afro-americane etc.) la per- 
soane fără adăpost, de la lucrul cu persoane bolnave de SIDA la educaţia pentru 
arhitectură, de la grupuri focalizate pe drepturi politice şi civile la grupuri care 
practică yoga, de la drepturile minorităţilor sexuale la laboratoare ştiinţifice. 
După completarea chestionarului, familiarizarea cu oferta şi exprimarea propriilor 
interese, elevii primesc un catalog cu toate locurile de practică disponibile. 
Această ofertă reprezintă o combinaţie între catalogul din anul anterior, rezulta- 
tele recente de documentare ale coordonatorilor, precum şi contribuţiile elevilor. 
Bogăția tipurilor de comunităţi ar trebui să corespundă intereselor foarte diverse 
ale elevilor la această vârstă. La o a doua analiză, se poate remarca o convergenţă 
organică între aceste variante de practică şi cursurile opționale oferite în mod 
obişnuit la liceul Urban Academy, 

Mai întâi, elevii identifică ce interese au, pentru ca apoi să le pună în 
corespondenţă cu abilităţile ce pot fi valorificate drept contribuţii în unităţile 
de practică : antrenament pentru diverse sporturi, comunicare telefonică, activi- 
tăţi artistice, lucrul la computer, editare audio sau video, interpretarea la un 

instrument, Citirea expresivă, stăpânirea limbii spaniole sau a altor limbi, 
formarea ca monitor de înot, procesare de texte, documentare, experienţă în 
sarcini administrative şi de secretariat, fotografie şi înregistrări video sau 


interacțiuni cu copiii. A doua întrebare se referă la categoriile de persoane cu © 


care elevii şi-ar dori să lucreze : adulţi, adolescenţi, nevăzători, copii, vârstnici, 
persoane cu dizabilităţi, dar şi animale. 

„Ce v-ar plăcea cel mai mult să faceţi ? Ce v-ar plăcea să învăţaţi în timpul 
acestui stagiu? Sunt anumite tipuri de muncă pe care nu v-ar plăcea să le 
faceţi ? ™ Întrebările în sine, precum şi luarea în considerare cu seriozitate a 
opţiunilor permit elevilor să facă o alegere întemeiată, care. să le încurajeze 
interesele şi competențele, curiozitatea şi motivaţia. Cathy Tomaszewski, res- 
ponsabilă de practică, afirmă : „Uneori, elevii lucrează un an sau doi în acelaşi 
loc ; le place foarte mult. În septembrie, când începem cursurile, am destul timp 
pentru conversații informale cu ei. Trebuie să fie in Bronx până la 4 după-masa, 
aşadar calculăm timpul pentru transport, pentru interesele lor... lucrez cu pustii 
să găsim cea mai bună variantă”. La fel de important ca dreptul de a alege la 
început un anumit loc pentru practică este şi dreptul de a-l schimba pe parcurs. 
Pe de o parte, au loc discuţii cu supervizorii despre tipurile de sarcini pe care 
le primesc elevii stagiari, iar pe de altă parte, elevii îşi pot reajusta aşteptările. 


Când lucrezi cu adolescenţi... nu e chiar uşor. Uneori, anumiţi elevi sunt mai 
responsabili decât alţii. Cu toate acestea, responsabilitatea este destul de limi- 
tată, două ore pe săptămână. Provocarea este să le dai un tip de muncă... şi 
sentimentul că realmente ajută. Ce tipuri de joburi să le dai? Unora le place 
să fie într-un birou, altora într-o bucătărie. Altora le place să lucreze efectiv, să 
aibă activităţi manuale, adică să facă altceva decât o activitate funcţionărească 
într-un birou (Cathy Tomaszewski). 


Schimbarea unităţii de practică este importantă dacă elevilor nu le place 
sau nu sunt fericiţi în acea activitate. Să faci „potrivirea corectă” presupune 
eforturi din partea tuturor celor implicaţi: coordonatorul din cadrul şcolii, 
furnizorul de servicii şi elevul. 

Tot ce înseamnă servicii în comunitate este provocator : să creezi locuri de 
practică, să monitorizezi munca elevilor, să împărtăşeşti experienţele şi să le 
evaluezi. Profesorul coordonator de practică are o normă didactică mai mică 
decât a celorlalţi profesori. „Eu urmăresc prezenţa lor la practică. Discut tot 
timpul cu puştii despre ce se întâmplă în timpul practicii, iar un student stagiar 
(de la un colegiu) mă ajută : dă telefoane la toate organizaţiile unde sunt plasați 
elevii noştri”, a spus Cathy Tomaszewski. Marcela Bryan şi Cathy Tomaszewski 
impart responsabilitatile practicii, dar şi ceilalţi profesori sunt implicaţi în 
vizitele la organizaţiile unde desfăşoară practica. 

Serviciile în comunitate au statut egal cu celelalte discipline de învăţământ 
de la Urban Academy. Fiecare elev este evaluat de. supervizorul său din 
organizaţie de două ori pe semestru. Evaluările intermediare şi finale devin 
parte din fişele matricole, iar notele se regăsesc în documentele oficiale (anexe 
la diplomă). Notele obţinute la practică sunt aşadar la fel de valoroase ca cele 
obţinute la disciplinele academice. Rapoartele referitoare la frecvenţă, precum 
şi relatările din timpul convorbirilor telefonice sunt combinate cu comentariile 
detaliate oferite de supervizorii de practică. Criteriile de evaluare se referă la 
responsabilitatile elevilor, cooperare, capacitatea de a-şi finaliza sarcinile, 
iniţiativă, prezenţă şi punctualitate, contribuţii la organizare, dar şi la capacitatea 
elevului de a învăţa şi de a se dezvolta în acea organizaţie şi la participarea sa 
în semestrul următor. La fel de importantă ca evaluarea muncii elevilor este şi 
folosirea efectivă a experienţei din cadrul acestor stagii de practică în activitatea 
curentă din şcoală. Pe de o parte, prezentările, dezbaterile, discuţiile în grupuri 
şi activităţile focalizate pe serviciile desfăşurate în comunitate îi ajută pe elevi 
să înţeleagă voluntariatul şi nevoia de a contribui la viaţa comunităţii sau să-şi 
dezvolte strategii de adaptare la noi contexte de interacţiune cu adulții; pe de 
altă parte, informaţiile şi reflectiile generate de aceste experienţe sunt folosite 
în activităţile didactice curente. De exemplu, în cadrul cursului în care studiază 
dezvoltarea copilului, elevii folosesc jurnale săptămânale de observare a copiilor 
mici, pe care le completează în unităţile de practică unde lucrează ca voluntari. 
Jennie, o fostă elevă a liceului Urban Academy, tine cursul „Părinţi adolescenţi”. 
Fiul şi fiica ei, amândoi elevi în şcoala primară (pe acelaşi palier), pot fi văzuţi 
aproape zilnic jucându-se sau făcându-şi temele pe holurile liceului. După ce 
termină orele, vin la mama lor. 

La cursul de lege şi schimbare socială, elevii reflectează asupra muncii lor 
ca activişti. Unii au lucrat ca voluntari la Consiliul oraşului New York, în 
birouri ale consiliilor diverselor comunități, ale unor congresmeni sau senatori 
(cum ar fi Eric Schneiderman, Liz Krueger ori David Paterson). Alţi elevi au 
ajutat imigranţi recenți, au fost implicaţi în pregătirea pledoariilor din cadrul 
activităţilor de asistenţă juridică susţinute de GLAD? ori au lucrat cu ENACT? 
la rezolvarea conflictelor prin joc de rol. Ys 


2. GLAD este acronimul pentru Gay & Lesbian Advocates & Defenders, oganizatie care 

-, Susţine respectarea drepturilor legale ale persoanelor cu diverse orientări sexuale sau 
infectate cu HIV/SIDA, vezi http : //www.glad.org/, SA 

3. ENACT este o organizaţie înfiinţată în 1987, care are ca misiune principală să sprijine 
şcolile publice din oraşul New York să dezvolte abilităţile sociale şi emoţionale ale 
elevilor prin teatru şi tehnici terapeutice inspirate de arta dramatică, vezi http : //enact, 
org/Home/index.php. 

Miercuri, 30 noiembrie 2011 


Pe hol este linişte acum. fi spun lui Ann Cook că nu am mai văzut directori 
de şcoli care să servească elevilor prânzul şi să ofere gustări în timpul pauzelor. 
Cu salata neterminată în faţă, zâmbeşte şi răspunde: „Nu-i ceva obişnuit în 
America”, apoi îmi recomandă filmul Din august până în iunie (August to 
June). „Profesorii din ţara ta urmăresc filme educaţionale în pauza de prânz?” 
Se uită la ceasul de pe coloana din faţă şi spune: „Trebuie să vezi asta! ”. Mă 
conduce pe holul cu dozatorul de apă, până la intrarea în atelierul de artă. Pe 
perete atârnă două lucrări mari în ulei, neterminate: o scenă de carnaval 
brazilian şi un peisaj cu apus de soare. Atelierul este o sală dreptunghiulară 
înaltă şi spațioasă, cu o masă foarte mare la mijloc. Pe toţi pereţii sunt expuse 
lucrările elevilor, alături de rafturile pline cu pensule de diverse mărimi, cutii 
cu vopsele, tuburi, creioane. Un peisaj stă lângă un graffiti galben-strălucitor. 
Cei 16 profesori sunt toţi la masă. Doi stau pe scaune foarte înalte, ca de bar, 
în faţa a două şevalete. Pe masă, diverse obiecte construiesc o structură 
complexă: machete de ghips, ţevi, pietre, vase de ceramică, câteva cutii de 
dimensiuni diferite şi un craniu la mijloc. 

O lumină laterală puternică generează umbre care se intersectează straniu. 
Profesorii desenează o natură statică, în linişte, concentrați. Marcela Bryan 
trece pe la fiecare, se lasă pe vine să vadă desenul, măsoară proporţiile cu 
creionul, închide ochiul drept. „Chiar o să iasă ceva!”, chicoteşte Steven 
Spady. „Conturează mai bine forma în următoarele 10 minute, fă-l mai clar! ”, 
replică Marcela B. Apoi trece la următoarea schiţă, se uită cu atenţie, în timp 
ce autoarea spune: „Aici începe partea întunecată... Sunt lentă...”. „Unde îţi 


imaginezi ţevile în compoziţie ? ” „Partea de jos e prea la margine, nu e bine . 


încadrată. Am făcut un triunghi perfect (al ţevilor — n.n.), dar mi-a ieşit fie 
prea mic, fie prea mare”, oftează profesoara. „Nu te îngrijora”, spune Marcela 
Bryan. „Nu avem un răspuns corect”, adaugă Steven Spady, zâmbind. Marcela 
se mută la următorul profesor: „Dacă închizi un ochi, poţi să măsori privind 
drept spre cutia asta. Apoi vezi cum se potriveşte pe foaie”. Vizibil nemulţumit, 
autorul şterge cu radiera ultimele linii. „Sunt aşa de dezorientată de unghiuri”, 
adaugă o altă profesoară. „Întotdeauna schitati întâi pe verticală”, spune 
Marcela cu glas tare, ca să o audă toată lumea. Merge, pe rând, la fiecare şi 
se înclină spre schiţele de pe masă. „Uită-te la linia asta, care se întâlneşte cu 
cealaltă.” „Lumina lămpii face umbre mai interesante din punctul ăsta”, se 
aude de la unul dintre colegii care lucrează la şevalet. Marcela se aşază pe 
scaunul înalt şi privesc împreună, apoi îşi îndreaptă creionul spre structura de 
pe masă. „Mergi mai departe, poţi face umbrele mai târziu, înţelegi ? ” Cineva 

ridică mâna, cerând ajutor ; îi arată schiţa, explică ce problemă are şi întreabă 
ce soluţii ar putea exista. „Întâi vrei să ai o formă, ignoră lumina.” Profesorul 
de matematică adaugă râzând: „Mie mi-a ieşit tridimensională”. „Şi mie, la 
fel ca a lui”, spune Gail Johnson şi încep să râdă mai multi. „Din locul in care 
staţi, ce distanţă e? Apoi, ce formă ?”, clarifică Marcela Bryan. „Vreau să 
putem vorbi despre ce am lucrat. Cred că mai aveţi nevoie de vreo 5 minute, 
nu-i aşa... sau puţin mai mult?” „Nu prea cred că ne ajută câteva minute în 
plus”, adaugă Steven Spady, în timp ce toată lumea râde. Toţi profesorii aproape 
au terminat schiţele. După câteva minute, aprinde lumina. În exclamatiile tuturor, 
se aude: ,,Oh:.. obiectele astea arată cu totul altfel în lumină”, 

Toţi se mută înapoi în sala 208 şi se aşază la locurile lor obişnuite. Mănâncă 
mandarine, cubuleţe de caşcaval şi chipsuri de pe masa joasă de cafea, aşezată 
lângă tabla de şah cu piese de lemn masiv. După câteva minute, încep discuţia. 
„Deci, cum a fost?”, întreabă Marcela. „Mi-a plăcut foarte mult că fiecare a 
desenat ceva diferit”, a spus Rebecca Walzer. „Mie mi-a plăcut accentul pus 
pe observare”, a adăugat un alt profesor. „Eu nu am putut să văd ce desenează 
ceilalţi, era prea întuneric”, a zis Adam Grumbach, profesor de ştiinţe sociale. 
„Mi-a fost cam frică, nu mă pricep deloc să desenez.” Marcela răspunde : 
„Nu pot să desenez, nu ştiu să desenez... Aud asta foarte des. Cum reactionati 
la persoanele care opun rezistenţă ? Dacă elevilor nu le place să deseneze, nu 
se vor înscrie la cursul de desen. Dar în timp pot avea loc schimbări”, „Erau 
prea multe obiecte, prea multe umbre şi lumini. Asta m-a intimidat - spune 
Rebecca Walzer. Dar după ce Marcela mi-a zis să aleg un obiect pe care să 
mă concentrez, a fost mai uşor. Pot desena.” „Partea complicată este că trebuie 
să te uiţi la puţin, în profunzime”, a adăugat Marcela. „M-a întristat când 
Marcela s-a uitat cu mine la schiţă şi mi-a zis: «Poţi să ştergi asta». În orele 
mele de scriere creativă, uneori puştii au paragrafe la care ţin, dar care nu se 
potrivesc cu restul textului. Asta m-a făcut să mă gândesc la mine şi să îmi 
zic... «cum spui asta elevilor mei»? ”, a mai adăugat Rebecca Walzer. 

Marcela Bryan le vorbeşte despre atelierul de desen pe care îl susţine în 
liceu şi despre diverse etape pe care le urmează cu elevii : aranjează împreună 
obiecte pentru naturi moarte, fac fotografii. Elevii lucrează în atelier, dar pot 
termina lucrările şi acasă. Cei 16 profesori discută o întrebare mai cuprinzătoare : 
cum găseşti echilibrul între nivelul abilităţilor, expresivitate personală, observare 
şi imaginaţie, benzi desenate şi desenul clasic, compilaţii şi creaţie originală ? 
S. Spady remarcă: „Sunt surprins că nu a fost nevoie să mă uit la lucrările 
celorlalți... asta este o muncă hiperindividualizată. Am fost în situația să sacrific 
un lucru la care mă concentrez foarte mult în lecțiile mele de ştiinţe sociale, şi 
anume cum interactionez cu ceilalţi, Să ai in vedere forma, linia, umbra, lumina, 
toate acestea sunt instrumente care te ajută. Nu este vorba despre ce e clar, 
corect sau incorect, este mai degrabă ca un set de resurse”. „Într-adevăr, totul 

poate părea complet diferit de ceea ce faceţi voi la ore cu elevii. Dar gramatica 
(regulile de construcţie - n.n.) iese la iveală. Diferenţa este că această gramatică 
e generată într-un mod mult mai organic”, comentează Marcela. 

Discutia continuă, iar profesorii care nu şi-au spus punctul de vedere 
subliniază diverse aspecte : bucuria de a fi cel care învaţă, perspective diferite, 
analiza rolurilor pe care le joacă experienţele în diferite contexte, Marcela 
Bryan mulţumeşte tuturor şi încheie : „Toţi aţi făcut o treabă extraordinară ! ”, 

Herb Mack conduce mai departe discuţia. Vorbesc despre întâlnirile tutoriale, 
când vor aborda cu elevii chestiunea spaţiului personal şi a comportamentului 
adecvat în şcoală. Ce comportamente pot atinge zona de confort, decenţă şi 
adecvare ? Persoanele şi şcolile au standarde diferite. „Noi aşteptăm mai mult. 
A spune şi a face nu înseamnă acelaşi lucru. Glumeşti, tachinezi, spui «Nu am 
vrut să zic asta»... unde sunt graniţele dintre glumă, tachinare, jignire, hărţuire ? ” 
„Este în regulă să glumesti, dar sigur nu e bine să umileşti”, adaugă un profesor. 
„ Trebuie să ne gândim la aceste limite şi să le discutăm cu elevii”, spune Herb 
Mack. „Activităţile noastre in şcoală presupun foarte multe interacțiuni. Îţi 
poţi săruta prietenul. Dar unde şi când?” 

Ceasul arată ora 17, Karl Marx priveşte spre desenele lipite deasupra uşii 
sălii 208, spre cutiile pline de hârtii, până aproape de tavan, spre mesajele 
atâtor generaţii de elevi, care parcă întăresc concluzia lui Herb Mack: „Cred 
că noi avem standarde mai înalte”. 


Dezvoltarea profesională 


Ce anume este diferit dacă eşti profesor la Urban Academy ? Misiunea, cultura 
şcolii şi spiritul de comunitate fac din dezvoltarea profesională un proces continuu. 


Se mişcă lucrurile când vezi că oamenii încearcă. Tu însuţi devii parte din ceea ce 
se întâmplă. Când am venit prima oară la Urban, primul lucru pe care l-am aflat 
a fost că are programe pentru stagiari. Avem un astfel de program, luăm în grijă 
oameni care vor să predea. Programul de stagiatură durează doi ani. Profesorii 
respectivi participă la cursurile susţinute de mentorii lor, apoi susţin propriile 
lectii. Înainte şi înapoi, aşa este procesul. Mike a participat la acest program. 
Şi Rachel a făcut parte din program. Unii merg la altă şcoală. (Adam Grumbach) 


Formarea are loc într-un context în care trăieşti experienţe de succes; dacă 
mergi la cele mai slabe şcoli din oraş şi vezi că tu, ca profesor, nu faci nicio 
diferenţă... Asta contează. Contează să poţi observa practici bune, iar la rândul 
tău să fii observat de alţii. (Michael Tyner) | 

Despre pregătirea activităţilor, materialelor pe care le folosim... cred că ar fi foarte 
plictisitor să predăm altfel. Nu este o povară, dar este mult mai provocator. 
Faptul că lucrăm într-o astfel de şcoală este ceva diferit. Noi chiar trebuie să-i 
atragem pe aceşti copii. Ei au început în altă parte, unde nu s-au descurcat prea 
bine. Avem foarte mulţi elevi care au nevoie de multă atenţie, atât din punct de 
vedere academic, cât şi emoţional. Trebuie să recunoaştem asta. (Marcela Bryan) 


Dacă sunt mândru că sunt profesor aici? Nu mă simt într-un fel anume. Sunt 
foarte multe răspunsuri la întrebarea asta. Personalul şcolii este uimitor. E o 
muncă foarte grea. Cred că tipul de abordare pe care îl avem presupune un 
nivel foarte înalt din punct de vedere intelectual pentru profesori. Nu cred că 
celelalte şcoli nu lucrează bine. Cred doar că tipul tradiţional de predare din 
multe şcoli nu este atât de stimulativ intelectual, nici pentru elevi, nici pentru 
profesori. (Adam Grumbach) ~ 


Li 


Consorţiul (New York Performance 
Standards Consortium) 


New York Performance Standards Consortium reprezintă 28 de şcoli din statul 
New York. Format în 1997, el se opune testelor standardizate cu miză mare 
folosite la nivel statal, argumentând că „o singură măsură nu se potriveşte 
tuturor”. Mai mult, sistemul de evaluare utilizat asigură calitatea procesului de 
învăţământ şi performanţe înalte în cazul elevilor. Evaluarea alternativă com- 
prehensivă reprezintă doar partea vizibilă a icebergului. Nu se evaluează doar 
achiziţiile de tip academic, şcolile din consorţiu făcând pionierat în ceea ce 
priveşte crearea unor comunităţi educaţionale organice. 

Inspirate în foarte mare măsură de filosofia lui John Dewey, şcolile se 
concentrează pe crearea celor mai bune experienţe educaţionale pentru copiii 
şi tinerii care le frecventează şi, în sens mai larg, pentru societatea în care 
aceştia trăiesc, Şcoala valorifică gândirea lui Dewey, care susţine că educaţia 
trebuie să se centreze pe experienţă şi să cultive deschiderea şi disciplina 
prin activităţi orientate spre un scop. Asemenea idealuri sunt încorporate în 
modele educaţionale care pun accentul pe activităţile practice cărora trebuie să 
le fie subordonate activităţile cu scop explicit de instruire. Urmând principiile 
lui John Dewey şi ale educaţiei progresive, consorțiul militează pentru 
calitate în educaţie prin examinarea experienţelor pe care le au elevii; aceste 
experienţe de învăţare contează la fel de mult ca examinarea lor în situaţii 
artificiale, cum sunt testările. O altă componentă a educaţiei de calitate o 
constituie construirea relaţiilor de încredere reciprocă. În concordanţă cu ideile 

lui Dewey, se aşteaptă de la şcoli să devină ceea ce Gerald Bracey numea 
„ateliere ale democraţiei” : locuri în care lucrăm prin şi cu ceea ce presupune 
să trăim împreună cu alţii într-o societate multiculturală. După cum se afirmă 
pe site-ul consortiului (http : //performanceassessment.org/), viata din „Şcolile 
consortiului echivalează cu învăţarea activă, dezvoltarea profesională de nivel 
excepţional, cu un curriculum inovator şi strategii educaţionale adaptate elevilor 
din secolul XXI”. Multe dintre şcolile din cadrul consortiului şi liderii lor au 
fost recunoscuţi la nivel naţional prin premii şi distincţii precum New American 
High Schools, 21 Century Schools, Blue Ribbon Schools of Excellence $i 
Compact for Learning Schools. Dobândirea unui asemenea nivel de recunoaştere 
naţională nu este uşoară. 7 


Activism 


Pe pereţii liceului Urban Academy vezi dovezi ale opoziţiei faţă de sistem. Aceeaşi 
mişcare de rezistenţă se poate citi şi pe cotoarele dosarelor arhivate la sediul 
consortiului. În 2001, un raportor pentru Fundaţia Carnegie semna articolul 
„Urban Academy : As a student views it”. În 2002, Edutopia publica articolul 
„Urban Academy : Where testing is anything but standard”, iar posturile de tele- 
viziune relatau despre elevii din două şcoli care boicotează examenele de stat 
standardizate pentru limba engleză. Alte 10 articole apărute în The Wall Street 
Journal, The New York Times, The Washington Post, Miami Herald, Education 
Week şi alte publicaţii consacrate au pus în evidenţă atât vulnerabilitatile, cât 
şi beneficiile schimbării modului în care se face evaluarea. Articolul „Reading 
between the lines”, despre obiectivitatea în procesul de evaluare, analizează 
atât pericolul utilizării excesive a testelor, cât şi preocuparea pentru a avea o 
educaţie de calitate. Urmând principiul potrivit căruia o idee rămâne la nivelul 
unei persoane, în timp ce împărtăşită la nivelul unui grup devine o forță, consorțiul 
a ajuns un campion al luptei împotriva testărilor standardizate. Douăsprezece 
articole publicate în 2003 reflectă ideile majore susţinute, marea vizibilitate în 
presă, precum şi un activism plin de devotament. În 2004 se văd deja rezultatele 
eforturilor : în aprilie, The New York Times publica articolul „More students passing 
regents, but achievement gap persists”. În iunie, The New York Sun făcea publice 
rezultatele dezbaterii privind derogarea de la aplicarea testărilor standardizate, 
iar cei care erau împotriva testării dădeau note mari Senatului pentru aprobarea 
legii („Anti-testing advocates give senate high marks on passage of bills”), în 
timp ce, în iulie, publicaţiile Rochester Democrat şi Chronicle scriau despre 
paşii următori : legea ar trebui să relaxeze procesul de testare. „Deşi focalizarea 
predării pe un test standardizat obligatoriu poate fi de dorit în multe instituţii 

educaţionale, experienţa ne-a învăţat că folosirea unor astfel de teste ca instru- 
ment de bază în evaluare constrânge curriculumul şi practicile la clasă, deoarece 
descreşte importanţa acordată abilităţilor de citit analitic, scris şi gândire cerute 
de disciplina de învăţământ.” (Foner, 2006: 11) Ultimul mesaj este întărit de 
statistici, care arată că testele limitează şi cresc dezavantajele pentru elevii 
afro-americani, latino-americani, proveniţi din familii cu venituri scăzute sau alte 
categorii defavorizate. Alte 15 articole au fost publicate în 2006. Recent, interviul 
realizat de Gail Robinson şi intitulat „NYC schools that skip standardized tests 
have higher graduation rates” (http : //hechingerreport.org/nyc-schools-that-skip- 
standardized-tests-have-higher-graduation-rates) sau volumul The Test al Anyei 
Kamenetz (2015) analizează aceeaşi problemă : obsesia pentru testele standar- 
dizate, în defavoarea unei evaluări care să încurajeze învăţarea pliată pe interesele 
elevilor. Este de remarcat şi înfiinţarea organizaţiei Time Out From Testing, o 
coaliţie a părinţilor, educatorilor, reprezentanţilor mediului de afaceri, comu- 
nităţii şi organizaţiilor dedicate drepturilor civile din statul New York, ce are 
ca scop diminuarea obsesiei pentru examenele şi testările standardizate. Organi- 
zaţia atrage atenţia asupra nevoii de a revizui examenele şi testele „din perspectiva 
impactului acestora asupra copiilor, şcolilor şi comunităţilor noastre” (http : // 
timeoutfromtesting.org/). 

Răspunderea managerială înseamnă standarde înalte, nu mize mari ! În felul 
acesta îşi descriu şcolile din consorţiu, pe scurt, eforturile pe care le depun. 
Dezbaterile publice lansate de consorţiu urmează aceeaşi abordare, pe care o 
regăsim în practicile educaţionale din şcoli. În cadrul cursului „Căutând un 
argument” sau la alte discipline de învăţământ, elevii sunt solicitati să lanseze 
idei, argumente şi să le documenteze cu probe. Site-ul reflectă diverse stadii 
ale activismului: 1. acţiuni legale în cazuri concrete ; 2. propuneri de modifi- 
care legislativă ; şi 3. cenzurarea unor iniţiative. În ceea ce priveşte exonerarea 
şcolilor din consorţiu de obligativitatea tuturor testelor statale, „dosarul în 
acest caz este foarte voluminos, dar chestiunea în cauză este foarte simplă”, 
sună prima frază a Comunicatului Curţii în procesul Consorţiului împotriva 
State Education Department. Tribunalul a stabilit că hotărârea de a anula 
libertatea de evaluare la decizia şcolii era invalidă din punct de vedere legal şi 


neconstituţională. Pentru a sprijini această cauză, au fost depuse numeroase — 


declaraţii de către profesori, directori şi alti membri ai echipelor manageriale, 
experţi în domeniul evaluării şi testării şi părinţi. Printre cele mai rezonante 
nume de experţi implicaţi în acest proces se numără Robert Stake, Linda 
Hammond şi Theodore Sizer (fost decan la Harvard Graduate School of Education 
şi fondator al Coalition of Essential Schools). 

Consorţiul luptă pentru ca proiectul de bază al şcolilor să capete altă formă, 
alt tip de abordare educaţională. Concret, şcolile din consorţiu menţin o cultură 
instituțională care a demonstrat mai bine de două decenii că nişte copii (în 

special de culoare şi din familii defavorizate) pot rămâne în învăţământ până 
la absolvire, pot frecventa şcoala fără să aibă probleme, pot fi admişi la facultate 
şi o pot termina. Derogarea care permitea şcolilor din consorţiu să folosească 
evaluarea centrată pe performanţă, ca alternativă la examenele statale Regents, 
a fost menţinută şi încă este în uz. Elevii de la şcolile din consorţiu trebuie să 
dea doar un examen la engleză folosind testele Regents. 

Într-un interviu acordat în anul 2015, când a devenit directoarea consortiului, 
Ann Cook aduce în discuţie dovezi care arată că rata de finalizare a studiilor 
este mai mare în şcolile care nu folosesc toate testele standardizate. Asemenea 
date argumentează solicitarea de scutire a mai multor şcoli de folosirea testelor 
standardizate (Robinson, 2015). 


Evaluare, nu testări standardizate! 


Profesorii din consorţiu nu se împotrivesc asumării răspunderii publice, trans- 
parentei şi vizibilităţii, dar se opun utilizării excesive şi inadecvate a acestui 
model şi lipsei de înţelegere faţă de chestiunile educaţionale autentice. Preocupa- 


rea şcolilor din consorţiu se focalizează pe folosirea exagerată a testărilor, dar, 


mai important, se axează pe justetea şi coerenţa politicii educaţionale din statul 
New York. 

Adaptat după Chris W. Gallagher, Reclaiming Assessment (Heinemann, 
2007), tabelul de mai jos prezintă sintetic principiile de bază şi abordările 
Urban Academy şi ale şcolilor din consorţiu. 


__Răspundere publică 
Model de tip business Model democratic 


vn 


Profesori rezistenți la reforme — Profesori care iniţiază îmbunătăţirea 
` şcolilor 


[] 
|Relaţie unidirecțională | Relații bazate pe reciprocitate | 
Evaluarea ca proces de învăţare 
noredere meritată 

Primul program este inspirat de modelul mediului de afaceri, în care dai 
socoteală de ceea ce realizezi într-o manieră cuantificabilă, în care sunt impor- 
tante controlul şi supunerea. Inspirat de logica pieţei, programul răspunderii 
publice reflectă reforma şcolii ca tranzacţie. În cadrul întâlnirii grupului North 


Dakota Study Group (din 18 februarie 2008), Chris Gallagher descria modelul 
astfel : 


„„„este vorba despre faptul că primeşti ceva pentru ceea ce platesti şi plăteşti 
pentru ceea ce primeşti ; în practică, înseamnă să faci schimb între dolarii din 
impozite pentru scorurile la teste. Cu un ochi pe ceea ce se află în partea de jos 
a liniei, suntem preocupaţi să avem un mecanism de pârghii prin implementarea 
unor măsurători standard, punând şcolile în competiţie unele cu altele şi 
impunând sancţiuni celor cu performanţe slabe (2008 : T). 


În contrast, modelul angajamentului se fundamentează pe valori democratice 
care promovează o logică de tip egalitarist, folosind drept sintagme esențiale 
„Capacitatea” şi „implicarea angajată”. Modelul tranzactional este înlocuit cu 
un model interactional, în care relaţiile, comportamentele şi acţiunile sunt 
ghidate de împărtăşirea sentimentului de încredere şi dreptate. 


Testarea şi răspunderea publică: 
drept şi responsabilitate democratică 


Răspunderea reprezintă o trăsătură importantă a sistemului educaţional american. 
Acum mai bine de un secol, John Stuart Mill milita pentru o lege a obligativitatii 
învățământului public şi propunea crearea de instituţii specializate în examinări 
publice. O asemenea iniţiativă reflectă tensiunea care există chiar şi în zilele 
noastre între elevi şi profesori, pe de o parte, şi politica publică, pe de altă parte. 
Testele standardizate răspund acestei nevoi. Conform psihologiei behavioriste, 
cunoştinţele pot fi fragmentate în paşi simpli, care pot fi transpuşi în secvenţe 
de predare şi învăţare. Elevul poate oferi răspunsuri scurte şi concrete. Având 
în vedere importanţa acordată ierarhizării elevilor, aceştia erau testati într-un 
interval de timp strict limitat şi întotdeauna izolaţi faţă de ceilalţi. Posibilitatea 
de a descompune conținuturile în elemente mici, decontextualizarea sarcinilor 
de învăţare şi psihometria - măsurarea şi cuantificarea cunoştinţelor, aptitu- 
dinilor, trăsăturilor de personalitate, dar şi a aspectelor educaţionale - reprezintă 
principalele caracteristici ale acestui tip de evaluare. Limitarea timpului de 
răspuns şi focalizarea pe conținuturile prescrise in curriculum lasă putin loc 
pentru reflectia critică la nivelul elevilor, 

În contrast, inspirată de psihologia de tip cognitivist şi constructivist, 
evaluarea „autentică” este contextualizată, trebuie să reflecte viaţa reală (din afara 
clasei) prin sarcini şi solicitări care îi stimulează pe elevi să folosească operaţiile 
de gândire de nivel superior (Crotty, 1994; Leon & Elias, 1998; Katz, 2006 ; 
Bell & Cowie, 2001). Se concentrează pe o varietate de rezultate ale învăţării, 
folosind diverse sarcini de evaluare şi plasează procesul evaluării în contexte 
autentice, neartificiale. Prin urmare, activităţile instructionale sunt reflectate 
în sarcini intelectuale semnificative pentru elevi (care presupun folosirea unei 
varietăţi de resurse) similare celor din contextele complexe ale vieţii reale. 

Cuvintele lui Tom Peters (1987) - chintesenta eforturilor de focalizare pe 
date -, „ce este măsurat este şi realizat”, combinate cu filosofia programului 
guvernamental „No Child Left Behind” (NCLB) au inspirat multe schimbări 
pozitive. Unele şcoli cu rezultate slabe şi-au îmbunătăţit situaţia luând decizii 
informate, fundamentate pe date. Împărtăşind principii democratice şi etosul 
meritocratic, multi decidenti şi educatori din SUA susţin ideea că mecanismele 
de asigurare a răspunderii cu miză mare vor stimula sau vor motiva şcolile 
să-şi îmbunătăţească şi mai mult nivelul, toate şcolile având această capacitate. 
Ca şi în cazul elevilor cu rezultate şcolare mai slabe (care „nu se străduiesc 
suficient” sau nu sunt „destul de înzestrați” pentru a avea succes academic), 
aceeaşi idee implicită se regăseşte şi cu referire la şcoli. Şcolile cu rezultate 
mai slabe „nu depun suficiente eforturi” şi de multe ori contextul în care 
funcţionează este ignorat sau subestimat. Literatura şi cercetările în domeniul 
dezvoltării capacităţii instituţionale (school improvement) arată că multe şcoli 
au nevoie de mult mai mult decât de efort; au nevoie de resurse alocate în 
mod sistematic şi de un angajament pe termen lung. Cu toate acestea, în multe 
şcoli, aşa cum arată Mike Schmoker in Data: Now What ? Measuring What 
Matters (2009), răspunderea s-a transformat într-un obstacol neintentionat atât 
pentru instruirea eficientă, cât şi pentru îmbogățirea intelectuală în cadrul 
educaţiei pe termen lung. Răspunderea devine sinonimă cu o expunere publică 
a judecății aplicate instituţiilor de învăţământ. Desigur, există şi excepţii: de 
exemplu, „atunci când scorurile foate bune la teste sunt rezultatul unui curriculum 
adecvat şi al unui proces instructional de calitate, trebuie să recunoaştem aceste 
reuşite. Sunt multe şcoli care folosesc datele pentru a construi un curriculum 
bogat, adecvat secolului XXI şi care conduce atât la rezultate foarte bune la 
teste, cât şi la un proces profund de învăţare (de exemplu, Tempe Preparatory 
Academy în Phoenix, Arizona, şi View Park Preparatory High School în Los 
Angeles, California ; acestea sunt şcoli în care jumătate dintre elevi provin din 
familii care trăiesc sub pragul sărăciei) (Hernandez, Kaplan & Schwartz, 2006). 

Standardele pot fi folosite ca indicatori ai învăţării: itemii din testele 
standardizate pot opera ca indicatori imperfecti, dar utili pentru ceea ce 
înseamnă învăţare legitimă (Popham, 2001). Scenariul optimist aduce exemplul 

şcolilor care folosesc date pentru dezvoltarea curriculumului şi experienţelor 
de învăţare relevante pentru elevi şi realităţile contemporane. Prin astfel de 
experienţe, elevii dobândesc atât abilităţi la un nivel foarte înalt, cât şi scoruri 
foarte mari la teste. Un al doilea scenariu indică şcolile în care elevii obţin 
Scoruri mari la teste, dar trăiesc experienţe de învăţare mai puţin eficientă. 
Cercetările arată că, în ciuda creşterii rezultatelor la teste (la nivel de stat sau 
de şcoală), calitatea instruirii nu se îmbunătăţeşte. Activităţile de pregătire 
pentru teste s-au dovedit cauza acestor creşteri ale rezultatelor, nu calitatea 
procesului de învăţare. Cavanaugh (2007) consideră că accentul pus pe pregă- 
tirea pentru teste explică de ce progresele înregistrate la testele statale sunt 
adesea în dezacord cu performanţele stagnante reflectate de statisticile privind 
evaluarea naţională a progresului educaţional. Pregătirea pentru teste explică 
de ce ratele de promovare mai mari înregistrate la testele standardizate au un 
efect foarte mic asupra unei largi categorii de elevi înscrişi la cursuri remediale 
în colegii (Fitzhugh, 2007 ; Kollars, 2008). 

Schmoker (2009) foloseşte date rezultate din cercetările de teren pentru a da 
exemple de şcoli care obţin rezultate foarte bune la teste, dar care nu oferă elevilor 
lor sarcini stimulative din punct de vedere intelectual. Asa-numitele abilităţi pentru 
secolul XXI se regăsesc în foarte mică măsură. Gândirea critică şi rezolvarea 
de probleme, lectura analitică, scrierea, realizarea de prezentări şi comunicarea de 
calitate, capacitatea de a argumenta, de a analiza argumentele celorlalţi sau de 
a conduce o investigaţie presupun timp şi focalizare. Vizitând şcoli cu o reputaţie 
foarte bună, Schmoker (2009 : 2) a observat „lecţii concepute anapoda, activităţi 
de grup fără scop şi suprasolicitarea elevilor. Fişe de lucru peste tot, activităţi 
trambitate pe holurile şcolii. Nu se acorda aproape deloc atenţie gândirii critice, 
rezolvării de probleme, lecturii profunde, discuţiilor sau, în mod ironic, scri- 
sului”. Multe dintre aceste şcoli se bucură de recunoaştere la nivelul statului 
pentru că şi-au îmbunătăţit performanţele, iar profesorii pun foarte puţin accent 
pe calitatea predării şi învăţării (Schmoker, 2009: 2). Focalizarea excesivă pe 
datele generate de teste poate avea ca efect pervers acest tip de autosuficienţă. 

Atât profesorii, cât şi elevii sunt preocupaţi de folosirea testelor standardizate. 
„Common core standards : The new US intended curriculum”, scris de Andrew 
Porter, Jennifer McMaken, Jun Hwang şi Rui Yang, a fost cel mai citit articol 
din Educational Researcher in 2011. În acest studiu, standardele comune sunt 
comparate cu standardele la nivel de state şi evaluările realizate în cele mai 
performante ţări. În plus, autorii fac apel şi la opiniile unui grup de profesori 
reprezentativi la nivelul SUA, care descriu propriile practici de predare. Autorii 
se ocupă în special de beneficii: aşteptări împărtăşite, focalizare, eficienţă, 
calitatea evaluării. Subliniază şi diferenţele în ceea ce priveşte percepțiile asupra 
standardelor şi accentele variate din state diferite. Mai concret, este vorba 
despre presupunerea că impunerea unui singur set de examene pentru toţi elevii 

elimină sistemul paralel, ridicând aşteptările pentru toţi elevii. Educatorii din 
cadrul consortiului şi cercetătorii ripostează, afirmând că : 


Încă există două piste : pe de o parte, avem elevii care fac faţă testelor, iar pe de 
altă parte, avem elevii care abandonează şcoala. Impunerea unui singur tip de 
examene pentru toţi elevii a dus la escaladarea ratei abandonului. Elevii percepuți 
ca slabi în ceea ce priveşte rezolvarea testelor, inclusiv elevele însărcinate şi 
taţii adolescenţi, sunt sfatuiti să abandoneze liceul decât să eşueze la teste şi 
astfel să scadă rata de promovabilitate înregistrată la nivel institutional. 


Creşterea scorurilor la teste nu reflectă în mod necesar învăţarea pe termen 
lung sau aprofundarea învăţării cu sens. Ecuația standardelor şi a răspunderii 
publice este destul de simplă. Statele determină standardele, mai concret 
determină conținuturile şi abilităţile pe care elevii trebuie să le înveţe. Profesorii 
predau copiilor pentru a atinge standardele. Statele organizează testări pentru 
a verifica dacă elevii au atins standardele. Politica NCLB a accentuat importanţa 
răspunderii publice a şcolilor, reflectată atât în recompense, cât şi în penalizări 
aplicate şcolilor. Progresul anual (adequate yearly progress) reprezintă un 
instrument pe care şcolile îl folosesc pentru a măsura rezultatele elevilor la 
testele de evaluare. Dincolo de recunoaşterea publică, unităţile care înregistrează 
progrese mari primesc bonusuri financiare pentru profesori şi directori şi au 
parte de atenţia presei. În contrast cu ele, şcolile cu rezultate slabe se confruntă 
cu acţiuni punitive ce pot culmina cu restructurarea sau chiar cu desfiinţarea, 
ceea ce conduce la pierderea locului de muncă pentru profesori şi pentru echipa 
managerială (Foote, 2007: 360). 

În ciuda scopului iniţial pentru care a fost lansată această iniţiativă guverna- 
mentală, anumite prevederi ale programului NCLB au avut efecte negative. 
Mulţi educatori văd ca pe o povară multe dintre cerinţele proceselor de testare 
care măsoară în mod îndoielnic învăţarea, iar răspunderea ca pe un sistem care 
impune penalizări dure şcolilor ce nu reuşesc să atingă standardele federale. 
Ca reacţie, în octombrie 2011, preşedintele Barack Obama a anunţat că statelor 
li se va permite să ofere derogări legate de această lege controversată din 2001. 


Testele standardizate în oraşul New York 
(Regents Tests) 


Scopul final al şcolilor din New York este acela de a-i face pe elevi să înveţe. 
Misiunea asumată constă în a oferi elevilor o educaţie solidă, astfel încât să-şi 
poată continua studiile, să obţină slujbe şi să ducă o viaţă echilibrată şi 

împlinită. Astfel sună scopul cuprinzător exprimat de Departamentul pentru 
Educaţie din cadrul Primăriei oraşului New York. Examenele Regents reprezintă 
unul dintre cele mai imporante instrumente pentru a atinge acest scop. Este 
împărtăşită ideea că testele măsoară ştiinţific, obiectiv competențele necesare 
pentru studii şi la locul de muncă. O asemenea miză este puternic înrădăcinată 
istoric. În timpul Războiului Civil din 1864, Legislativul statului New York a 
aprobat o ordonanţă prin care crea sistemul de examinare Regents. Ideea 
centrală a examinării era aceea de a institui un sistem de control educaţional 
care să reglementeze fluxul de fonduri financiare la nivelul statului New York. 
Nevoia de a avea un astfel de sistem se datora, parţial, formulei de finanţare 
a şcolilor de la acea dată, conform căreia alocarea fondurilor publice către 
instituţiile academice private se fundamenta pe criterii ce includeau numărul 
studenţilor înscrişi. În 1864, pe timp de război, legiuitorii statului New York 
se întrebau cine era şi cine nu era calificat să fie înscris în şcoli, cele mai multe 
private, respectiv în liceele publice din stat? Conform cercetărilor realizate de 
Robert Watson (2010), sincronizarea dintre preocuparea de ordin legislativ şi 
acţiunile concrete din 1864 este legată de condiţiile concrete specifice Războiului 
Civil: nevoia armatei de a recruta tineri apți de luptă, respectiv austeritatea 
fiscală în finanţarea şcolilor. | | 
Examenele Regents reprezintă un motiv de mândrie pentru statul New York, 
astfel că testele sunt arhivate cu grijă încă din anii "50, fiind accesibile 
cercetătorilor şi publicului larg. Ele reflectă elemente de stabilitate în timp, dar 
şi schimbări generate de curriculum, standarde de învăţare şi alocări bugetare. 
Elevii liceelor din statul New York dau testele Regents pentru a-şi evalua nivelul 
de pregătire raportându-se la standardele de învăţare proprii acestui stat. Pentru 
a absolvi liceul, elevii trebuie să promoveze cu succes examenele la cinci 
materii : limba engleză, matematică, ştiinţe, istoria lumii, istoria Şi guvernarea 
SUA. De asemenea, au posibilitatea de a obţine o diplomă de nivel avansat 
dacă promovează o serie de examene suplimentare la matematică, ştiinţe şi o 
limbă străină. Pentru cei mai multi, validitatea şi fidelitatea examenelor Regents 
nu au fost niciodată puse la îndoială. Cu toate acestea, profesorii din consorţiu 
au investigat în mod sistematic examenele Regents pentru a vedea corespondenţa 
cu standardele statului New York şi mai ales pentru a le compara cu propriile 
standarde, care au un grad de complexitate mai mare. În 2011, mai mulţi 
scriitori, profesori şi specialişti în admiterea la colegii au analizat cu mare 
atenţie examenele Regents şi au descoperit că acestea reflectă într-o mică 
măsură tipurile de competenţe de care are nevoie un elev pentru a avea succes 
în învăţământul superior. Provocările erau minime şi cerinţele sub standardele 
necesare unui curriculum folosit pentru admiterea la colegiu. Grupul de experţi 
a ajuns la concluzia că aceste teste nu ajută la pregătirea tinerilor pentru 
facultate. Universitatea presupune gândire critică şi cântărirea dovezilor, pe 

când aceste teste pur şi simplu verifică cât de bine se pricep tinerii să le susţină. 

Mai mult, specialiştii au identificat erori în formularea sarcinilor şi în răspun- 

suri şi au constatat supraestimarea sarcinilor care presupun memorare, învăţare 
superficială, reproducerea unor formule care nu îi pregătesc pe elevi pentru ce 
urmează să înveţe mai târziu. În plus, câţiva experţi în psihometrie au declarat 
că modul în care se calcula scorul la limita admis/respins se baza pe o metodă 
ce nu respecta standardele şi metodologia testărilor din SUA. Prin urmare, 
mitul conform căruia promovarea examenelor Regents însemna atingerea standar- 
delor statale era departe de realitate; multe standarde rămâneau nemăsurate 
de aceste examene. De exemplu, cele referitoare la limba engleză includeau 
exprimarea orală, dar examenele nu aveau nicio componentă care să vizeze 
comunicarea orală. În consecinţă, testele Regents au devenit punctul de plecare, 
în loc să constituie momentul de apogeu al evaluării. Curriculumul şi învăţarea 
sunt doar produse secundare pentru pregătirea testelor finale. Pentru cineva 
care petrece un interval de timp semnificativ într-o sală de clasă nu este 
surprinzător să constate că un curriculum fragmentat nu conduce la o înţelegere 
de profunzime ; uneori nu duce nici măcar la înţelegerea necesară pentru a da 
răspunsuri la întrebări simple din cadrul testelor. În ciuda curbei statistice 
generoase, multe şcoli din oraşul New York obţin scoruri lamentabile la testele 
Regents. Când se întâmplă astfel, managerii decid ca în şcoli să se dedice (de 
fapt, irosească !) şi mai mult timp pregătirii elevilor pentru testări. Probabil 
politica inversă ar fi mai eficientă. Dacă elevii ar aloca ..ai mult timp din ziua 
petrecută la şcoală pentru activităţi de învăţare integrată, cu sens, poate că ar 
dovedi mai multe achiziţii atunci când ar fi testaţi. O altă variantă ar fi ca 
testele Regents să fie reconfigurate astfel încât examenele să evalueze mai 
degrabă gândirea critică decât memorarea mecanică a informaţiilor şi repro- 
ducerea unor clişee la întrebări de tip eseu. 

Pornind de la rezultatele analizelor riguroase cu privire la testele Regents 
şi reconsiderând evaluarea prin teste standardizate, consorțiul a lansat o propu- 
nere ce vizează evaluarea performanţelor — o abordare profesionistă, fundamen- 
tată pe date. Membrii consortiului au întâlniri lunare în care împărtăşesc 
informaţii de actualitate cu privire la activităţile din şcoli, discută diverse 
probleme, analizează critic chestiuni educaţionale, pentru a formula un punct 
de vedere comun cu privire la aspectele controversate şi pentru a organiza acti- 
vitatile curente din cadrul organizaţiei. O privire asupra site-ului consortiului 
ne arată că găzduieşte opinii dintre cele mai variate. Printre acestea, cititorii 
pot regăsi vocile profesorilor, vocile elevilor şi ale părinţilor, precum şi vocile 
unor educatori din alte state. Un număr semnificativ de comentarii articulează 
interpretări ale utilizării excesive a testărilor statale. Altele reflectă punctul de 
vedere al profesorilor din consorţiu cu privire la îngustarea perspectivei de 

dezvoltare a curriculumului, respectiv a profesionalismului cadrelor didactice. 
Articolul „Racing to the finish line: Reflections on a Regents-preparatory 
classroom” reflectă ideile formulate de profesorii de ştiinţe sociale de la Urban 
Academy. El se concentrează pe limitele şi efectele perverse ale testărilor 
statale, precum şi pe neglijarea perspectivei profesorilor : 


Cei mai mulţi profesori, ca educatori, susţin nevoia de a avea standarde şi evaluări 
riguroase. Noi îi evaluăm pe elevi zi de zi, folosind metoda maieutică socratică, 
eseuri şi teste. Problema nu ţine de filosofia evaluării standardizate, ci mai degrabă 
de formularea defectuoasă a testelor, cu consecinţe drastice asupra curriculumului. 
În cursa pentru teste, profesorii au tendinţa de a parcurge cantităţi uriaşe de 
materie într-un interval scurt de timp, confundând linia de sosire cu stăpânirea 
autentică a achiziţiilor specifice unei discipline de învățământ. Când eşti într-o 
asemenea cursă, nu ai timp să analizezi, să sustii un punct de vedere, să 
demontezi un argument, să explici semnificaţia unui proces sau să evaluezi — 
toate acestea sunt elementele componente ale excelentei în predare şi învăţare. 
Rezultatul constă în mediocritate şi într-o abordare instrucţională simplificată 
la extrem care solicită memorarea mecanică şi amorteste gândirea (http : // 
performanceassessment.org/consequences/cundermining. html). 


Reformularea priorităţilor privind schimbarea în educaţie reprezintă firul 
roşu al eforturilor din cadrul consortiului. Totuşi, în paralel cu aceste eforturi, 
putem remarca modul în care dezbaterile emergente pe teme educaţionale sunt 
încorportate în mod organic în agenda consortiului. De exemplu, pe ordinea 
de zi a întâlnirii din 12 decembrie 2011 regăsim : 


30 ianuarie, Ziua dezvoltării profesionale pentru şcolile din consorţiu. 
Scrisoarea de protest formulată de directorii şcolilor din Long Island cu privire 
la legislaţia de evaluare a eficacitatii muncii profesorilor şi directorilor. 
Adăugarea de cursuri pe site-ul consortiului la rubrica „Standarde comune”. 
Stabilirea datei pentru Ziua schimburilor de experienţă pentru profesori. 
Apariţii în mass-media ale şcolilor din cadrul consortiului. 

Eficacitatea profesorilor şi directorilor din consorţiu. 


Reacţii la rapoartele privind progresul şcolilor, după întâlnirea cu cancelarul 
Walcott. 


Curriculumul Urban Academy se alimentează din lumea reală şi din intere- 
sele şi motivaţia adolescentilor şi, în acelaşi timp, parcurge o traiectorie 
coerentă formată din cunoştinţe, abilităţi şi atitudini, În mod similar, activităţile 
tuturor şcolilor din consorţiu urmează un tipar generativ asemănător, care este 
deopotrivă reactiv şi proactiv. Cu trei zile înainte de întâlnirea consortiului, 

Carol Burris, director la liceul South Side, şi Sean Feeney, director la Wheatley 
School, au trimis o scrisoare deschisă. Această scrisoare a declanşat o mişcare 
de amploare în rândul a sute de profesori, care şi-au exprimat punctul de vedere 
cu privire la modul în care sunt evaluati. În articolul apărut în ziarul The New 
York Times pe 28 noiembrie 2011, Michael Winerip scria că 658 de directori 
din statul New York au semnat o scrisoare de protest faţă de utilizarea scorurilor 
înregistrate de elevi pentru evaluarea performanţelor echipelor profesorale şi 
a echipelor manageriale ale şcolilor. Se pare că aceasta a fost prima revoltă a 
directorilor, ca reacţie la programul educational „Race to the Top”, iniţiat de 
preşedintele Obama împreună cu John B. King Jr., reprezentantul pentru 
educaţie al statului New York. 
Această problemă nu este nouă pentru membrii consortiului, ci mai degrabă 
o chestiune îndelung dezbătută. Reacţiile organizaţiei se bazează pe argumente 
şi pe date de cercetare. În mai 2010, Legislativul statului New York, în efortul 
de a asigura fondurile federale necesare pentru programul „Race to the Top”, 
a aprobat un amendament la Legea educaţiei din 2002 cu privire la evaluarea 
anuală a performanţelor profesionale ale profesorilor şi directorilor. În evaluarea 
performanţelor şcolii, rezultatele obţinute de elevi la testele standardizate 
contează în proporţie de 20-40%. Astfel, acest amendament se încadrează în 
mod rezonabil în modelul răspunderii instituţionale. Cu toate acestea, felul în 
care este proiectat modelul conduce la consecinţe negative neintentionate atât 
pentru elevi, cât şi pentru şcoli. Cercetările au arătat că: 


— modelul evaluării eficacităţii profesorului pe baza valorii adăugate în per- 
formantele elevilor nu produce clasamente stabile în rândul profesorilor, 
pentru că evaluarea profesorului este diferită de la o clasă la alta, de la un 
an la altul sau chiar de la un test la altul (McCaffrey, Koretz, Lockwood & 
Hamilton, 2004) ; 

- nu există date care să arate că sistemele de evaluare care încorporează 
scorurile obţinute de elevi la teste conduc la realizări autentice şi produc 
în mod cert rezultate pe termen lung. De asemenea, rezultatele nu s-au 
dovedit un predictor puternic al calităţii predării măsurate prin alte instru- 
mente sau abordări (Burris & Welner, 2011) ; 

- examenele Regents sunt proiectate să evalueze punctual achiziţiile elevilor, 
nu eficacitatea profesorilor sau calitatea, profunzimea şi impactul învăţării. 


Nu doar perspectiva profesorilor, ci şi perspectiva elevilor contează. Autorii 
scrisorii de protest au atras atenţia că presiunea asupra performanțelor elevilor 
afectează fundamental relaţia profesori-elevi : „Când capacitatea de a se Între- 
tine a unui profesor este direct influenţată de scorurile obţinute de elevii săi la 
examenele de sfârşit de an, nu mai contează altceva decât aceste scoruri la 
teste”, Cu o astfel de miză unică, relaţia dintre profesor şi elev nu poate decât 

să se deterioreze. Istoria se repetă... Argumentele concrete expuse în această 


scrisoare deschisă se regăsesc şi în protestele iniţiate de Urban Academy la 
începutul anului 2000: , , 


-  fngustarea curriculumului în favoarea pregătirii pentru teste şi a predării 
bazate pe exerciţii repetate ; 

- activităţile de dezvoltare presonală şi creativă prin arte, muzică, educaţie 
civică şi alte domenii care nu sunt testate îşi diminuează din importanţă şi 
se vor regăsi în mică măsură în activităţile şcolare ; 

- şcolile vor avea tendinţa să plaseze elevii cu dificultăţi de învăţare şi cu 
performanţe scăzute în clase de nivel scăzut, care nu intră sub incidenţa 
evaluărilor standardizate ; 

- profesorii vor evita să lucreze cu elevi cu cerinţe speciale şi dizabilităţi, cu 
probleme emoţionale sau de sănătate ; 

- in loc să promoveze parteneriatul şi colaborarea dintre profesor şi elev 
pentru a face faţă cu succes examenelor, asistăm la dinamica profesor versus 
performanţele elevului la examen ; 

- colaborarea dintre profesori va fi înlocuită de competiţia dintre aceştia. 


În ciuda efectelor negative asupra elevilor şi profesorilor, resursele financiare 
provenite din impozite sunt redirectionate dinspre şcoli spre companii specializate 
în testare, antrenori pentru teste şi alte categorii de lucrători în domeniul 
puternic comercializat al testărilor. Cei doi autori ai scrisorii (Feeney şi Burris) 
încheie cu următoarele recomandări : 


— rezultatele care reflectă realizările la nivelul global al şcolii să fie folosite 
ca parte a evaluării fiecărui profesor şi director ; 

— sistemele de evaluare să fie testate şi adaptate înainte de implementarea la 
scară largă; 


- criterii mai cuprinzătoare (nu doar numere) să fie adaptate pentru evaluarea 
în învăţământ. si - 


Miercuri, 30 noiembrie 2011 


Lângă masa de şah, doi dintre elevii vizitatori completează formularele- date 
de Gail Johnson. Acum toate canapelele sunt ocupate. Unii elevi s-au întins, 
alții stau relaxaţi pe fotoliile comode. O fată îşi îmbrăţişează prietenul, se aude 
O chitară dinspre holul din zona acvariului, în timp ce dinspre holul ce dă spre 
şcoala primară răzbate dialogul vioi al unui meci de ping-pong. În apropiere, 
cu scaunul lipit de unul dintre pianele de lângă perete, M. lucrează la puzzle-ul 
imens, la care sunt terminate colţurile. Târşâindu-şi picioarele aproape blocate 
de pantalonii care îi stau să cadă, un băiat vorbeşte la telefon, îndreptându-se 

spre atelierul foto. După câţiva paşi, ieşind din sala 208, îl abordează Rachel 
Wyatt: „Deci ?”. „M-am simţit prea tensionat... am scris doar nişte prostii”, 
răspunde băiatul. „Până mâine e gata? !”, mai întreabă profesoara. 

In amfiteatrul de la parter are loc întâlnirea săptămânală de 40 de minute cu 
toţi elevii din şcoală. Herb Mack (cel de-al doilea director al şcolii) facilitează 
discuţia despre teme de proiecte pentru cele două săptămâni alocate în semestrul 
de primăvară. Elevii propun un curs de gătit (care să valorifice gastronomia 
din diverse ţări), un program de fitness, confecţionarea de marionete şi realizarea 
unui spectacol, vizionarea unui film şi analiza lui critică, realizarea unei 
invenţii : catapultă în miniatură, robot experimental sau orice construcţie, în 
general. O fată sugerează că elevii ar trebui să observe demonstrațiile „Occupy 
Wall Street” ; alt elev propune o excursie la fabrica de ciocolată. Herb Mack 
premiază elevii care şi-au îmbunătăţit cel mai mult comportamentul în ultimele 
două săptămâni şi le oferă insigne de diferite tipuri. Colegii celor premiaţi 
aplaudă şi aclamă. Herb Mack asigură recunoaştere publică elevilor pentru 
faptul că au respectat valorile liceului Urban Academy, pentru apartenenţa la 
comunitate şi dedicarea în învăţare ; le aminteşte că este foarte interesant să 
fii elev la acest liceu, unde profesorii au ca scop să-i ajute, dar şcoala nu este 
totuşi distracţie sau TV. „Totul depinde de voi! ”, încheie el. 

Profesorii de la Urban Academy sunt cu toţii de acord că „totul contează”. 
Pe tabla verde din faţa sălii 208, Mack a scris de dimineaţă un citat din Stanistaw 


J. Lec: „Într-o avalanșă, fiecare fulg de zăpadă pledează nevinovat”. Citatul 


reflectă cumva principiile disciplinei promovate în liceu : „Acţiunile tale afectează 
experienţele de care ar trebui să se bucure ceilalţi elevi ! ”. Toate practicile, 
regulile, relaţiile, modul în care vorbim, măsurile disciplinare, mobilierul, 


orarul, priorităţile reflectate în curriculum sunt parte a texturii şcolii şi au o 


influenţă majoră asupra rezultatelor elevilor. Ann Cook şi Herb Mack fac 
această afirmaţie explicită pentru toată lumea. Amândoi promovează dreptatea 
socială, educaţia centrată pe comunitate, învăţarea prin investigaţie şi alegeri. 
Adeseori, liceele din oraşe aplică modelul „industrial” de organizare a instruirii 
şi de socializare a elevilor. Ca într-o fabrică, marile licee din mediul urban 
folosesc strategii de menţinere a disciplinei de tipul „controlul mulțimilor”. Ca 
şi în cazul folosirii timpului, utilizarea spaţiului ca resursă este interpretată 
dintr-o perspectivă cuprinzătoare, ce reuneşte un punct de vedere arhitectural, 
unul educaţional şi altul psihologic. Multe dintre cursurile şi activităţile derulate 
de elevii de la Urban Academy în afara şcolii au de-a face cu înţelegerea 
spaţiului. De exemplu, proiectul comun pentru semestrul de toamnă s-a focalizat 
pe folosirea spaţiului public urban. Proiectul pentru semestrul de primăvară se 
va axa pe diversitate şi echitate, pe cunoaşterea şi înțelegerea comunităţilor 
multiculturale din Albuquerque, New Mexico. Nu doar profesorii, ci şi elevii 
de la Urban Academy înţeleg că pieţele creează interacțiuni ; coloanele, porţile 

şi intrările monumentale Sugerează putere şi venerație. Confruntările repetate 
dintre Herb Mack şi reprezentanţii administraţiei şcolare cu privire la echipa- 
mentele de securitate instalate Ja intrarea în şcoli reflectă această interpretare. 
Este mult mai mult decât un detaliu arhitectural. E o chestiune mai profundă, 
legată de modul în care interpretăm funcţiile unei şcoli, legată de autoorganizare 
şi cultivarea unor relaţii bazate pe încredere : „Este imposibil să fie primitoare 
O şcoală în care pustii stau la coadă ca să fie verificaţi de agenţii de securitate” ; 
Urban Academy s-a împotrivit cu înverşunare politicii statului New York (şi, 
de altfel, a majorităţii statelor americane) în ceea ce priveşte măsurile de 
securitate şi siguranță: „Măsurile de securitate mai stricte nu fac întotdeauna 
şcoala mai sigură”, este de părere Herb Mack. 


Numeroase studii demonstrează importanţa normelor implicite, a valorilor 
şi aşteptărilor de la nivelul şcolilor. Printre alţii, McLaren (1994: 191) afirmă 
că ceea ce numim curriculum ascuns (hidden curriculum) este la fel de impor- 
tant (dacă nu chiar mai important) decât curriculumul explicit ; curriculumul 
ascuns „se referă la modurile tacite prin care se construiesc cunoaşterea şi 
comportamentele, în afara materialelor cursurilor obişnuite şi a lecţiilor progra- 
mate in mod oficial”. Timpul şi spaţiul dau formă modului în care sunt transmise 
norme, valori şi convingeri convertite atât în conținuturile procesului de învă- 
țământ, cât şi în interacţiunile sociale din şcoli. l 

Utilizarea spaţiului, ca şi utilizarea timpului drept resursă a repre- 
zintă o preocupare serioasă pentru echipa de la Urban Academy. Poa se 
gândesc la modul în care holurile şi sălile de clasă, spațiile comune de lucru sau 

birourile încurajează comunicarea, cooperarea, responsabilitatea şi sentimentul 
comunitar. În şcoală nu sunt grupuri sanitare separate pentru elevi şi profesori. 
Uşile au fost vopsite în culori vii de către elevii şcolii, iar pereţii sunt decoraţi 
cu obiecte create tot de ei, la atelierele de arte: oglinzi mari, încadrate în 
pietricele, scoici, sau vitralii. Pe masa de la toaletă găseşti cremă de mâini şi 
prezervative, oferite gratuit de dispensarul ce funcţionează în clădire. 

Vorbind despre spaţiul şcolii, privind în jur la elevii care se plimbă de colo 
colo ori pălăvrăgesc sau se relaxează pe canapelele confortabile, „un asemenea 
spaţiu deschis creează propria sa dinamică”, spune Ann Cook. Are impact 
asupra elevilor, profesorilor, asupra întregii şcoli. Ann Cook analizează critic 
spaţiul din Urban Academy în lucrarea Changing Spaces, Redesigning Small 
Schools (2004: 4): 


Membrii personalului împart aceleaşi săli de clasă şi, la rândul lor, au un spaţiu 
în care fiecare primeşte un birou şi acces la telefoane, fax, copiator şi computere. 
Un spaţiu comun pentru elevi este amenajat în apropierea biroului profesorilor 
(cancelariei), iar elevii se pot mişca liber“ de la o sală la alta. Adeseori, 
profesorii folosesc spaţiul comun în pauza de masă, când mănâncă împreună 


cu elevii, citesc ziare, vorbesc cu elevii sau joacă o partidă de şah. Într-un astfel 


de mediu, discuţiile începute la lecţii continuă în mod natural; conversațiile 
dintre profesori şi elevi apar spontan şi în mod continuu, discuţiile cu elevii 
sunt frecvente şi de cele mai multe ori neplanificate. 


Holul principal şi camera strategică 208 le dau elevilor de la Urban Academy 
ocazia să vadă adulţii în şcoală. Profesorii au disponibilitate pentru elevi nu 
doar în timpul orelor sau în timpul unor întrevederi planificate. Astfel, în multe 
feluri subtile, adeseori mai puţin vizibile, dar întotdeauna naturale, elevii 
observă „adulţii implicaţi în munca lor, atât în activităţi profesionale, cât şi 
personale, obişnuite ; adulţii sunt uneori animați, alteori serioşi, hazlii, insistenti, 
empatici, iscoditori, dar întotdeauna respectuoşi. Şi pentru profesori dinamica 
este la fel de puternică; acest spaţiu comun creează un mod cu totul nou de 
a participa la dezvoltarea profesională” (Cook, 2004: 2-3). 


4. Prin expresia „se mişcă liber”, Ann Cook se referă, prin contrast, la faptul că, în 
majoritatea şcolilor americane, elevii au nevoie de un bilet semnat de un profesor, care 
să le permită să se deplaseze prin şcoală. În unele şcoli gimnaziale cu număr mare de 
elevi, doar venirea şi plecarea din şcoală au loc la aceeaşi oră pentru toţi elevii. Cursurile 
şi pauzele sunt organizate astfel încât elevii din clase diferite să nu se întâlnească, pentru 
a preveni problemele disciplinare şi comportamentele agresive. Elevul care doreşte să 
ajungă la biroul de consiliere sau în altă zonă din şcoală (alta decât zona unde are clasa 
sau orele din acea zi) are nevoie de un bilet de trecere (pass card), care să dovedească 
faptul că nu încearcă să absenteze de la ore. 

Valorificarea axei multigenerationale pentru construirea comunităţii repre- 
zinta o parte importantă a filosofiei Complexului Educaţional „Julia Richman”, 
Deborah Meier, unul dintre fondatorii acestui complex, nota: „O comunitate 
puternică reprezintă inima a ceea ce încercăm să construim - un loc care să 
ofere cele mai naturale căi de a învăţa. Comunitățile puternice reunesc mai 
multe generaţii” (http: //www.jrec.org/multiage.html). Meier a subliniat şi 
faptul că adolescenţii privesc lumea diferit atunci când în jurul lor sunt copii: 
»Prezenta copiilor face mai delicat modul in care interacționează unii cu alţii”, 
Unul dintre afişele de pe pereţi îi invită pe adolescenţi să-şi exprime punctul 
de vedere cu privire la felul în care au evoluat marketingul, alegerile părinţilor 
şi preferinţele copiilor în materie de jucării, în ultimele decenii. “Realizarea 
conexiunilor dintre realitatea din afara şcolii şi experienţele din clasă, inter- 
pretarea impactului strategiilor de marketing, găsirea de date statistice Şi 
interpretările sociologice sunt pretutindeni : în muzica ce răzbate la începutul 


şi la sfârşitul pauzelor, în articolele de ziar, în grafice, în citatele scrise pe 
tabla verde din faţa sălii 208. 


Joi, 1 decembrie 2011 


În holul din faţa sălii 208, doi tineri montează o cameră video şi fixează 
obiectivul pe canapeaua albastră. Rachel Michaelson, profesoara de fotografie 

pentru documentare, verifică unghiul şi setările de distanţă pe cameră. Îi ajută 
pe băieţi să coboare puţin trepiedul uriaş. Un al treilea băiat îşi caută o poziţie 
confortabilă pe podea, ţinând microfonul suspendat, astfel încât să capteze 
vocea de dincolo de măsuţa de cafea. Aşezată confortabil, o fată îşi aranjează 
franjurile de la bluză şi bijuteriile şi îşi drege vocea, dându-le celorlalţi de 
înţeles că poate continua discuţia, întreruptă din cauza unor probleme tehnice. 
Stând vizavi de ea, B. verifică lista de întrebări din faţa sa şi întreabă: „E totul 
în regulă? Suntem gata?” : 


„Ca elev cu experienţă la Urban Academy, ce l-ai sfătui pe un boboc?” 
„Fă-ţi treaba şi profită de ceea ce iti oferă şcoala.” „Cum supravietuiesti în 
şcoală ? ” Pauză... elevii răspund chicotind şi râzând. „Stai la ore, te duci puţin 
afară, te întorci, te mai duci puţin afară să fumezi în pauză şi aşa mai departe. 
Ce să faci?” „Fumezi, da... Eu când obosesc mă duc şi cânt la pianul de acolo, 
arătând spre peretele cu pianul şi mesele de ping-pong.” „Unde te vezi peste 
10 ani?” „Voi avea 28 atunci şi sper că... voi preda istoria la liceu, oriunde 
în New York sau în alt oraş, dar, în orice caz, în mod sigur într-un oraş...” 
„Stop...”, spune B., uitându-se spre cameraman. Acum avem nevoie de ceva 
diferit. Dansează puţin pentru noi, aşa, ridică-te încet, da... Împreună, cei trei 
băieţi chicotesc spre fata care începe să danseze plină de veselie. C. trage agitat 
un scaun aproape de canapea. În lumina obiectivului, începe să facă gesturi 
largi şi să se poarte ca un star MTV, puţin cinic. „Care este cântecul tău preferat 
acum?” C. începe să cânte Lady Gaga, „Americano”. Continuă să formuleze 
sfaturi pentru bobocii liceului Urban Academy. „Poartă-te la «modul Urban», 
poartă-te ca noi...” Cameramanului îi este dificil să focalizeze un cadru. „Ce 
faceţi în timpul pauzelor?” C. nu răspunde, ci dansează în cerc, in timp ce 
echipa de filmare râde zgomotos. Redevine serios şi răspunde. „În 10 ani mă 


văd asistent social şi chiar mă văd trăind foarte frumos...” Ceilalţi râd cu poftă. , 


„Nu mai avem timp pentru încă o înregistrare”, le spune Rachel 
Michaelson uitându-se la ceas. 

Grupul se împrăştie, fiecare îndreptându-se spre clasa lui. Întorcându-se 
spre mine, Rachel Michaelson îmi-spune : „Sunt puşti. Filmează pentru ultima 
zi de şcoală. Acum au fost supersarcastici, ironici”. B. îşi ia geanta şi intră la 
lecţia de etică, din holul care duce spre şcoala primară. 


Vineri, 2 decembrie, ora de etică 


În broşura de prezentare, cursul de etică este sintetizat astfel: „Cum facem 
distincţie între bine şi rău? Doar opinia personală contează când facem această 

distincţie ? Care sunt responsabilită 
ale altor oameni ? 


Vom răspunde la asemenea întrebări folosind texte scrise de Kant, Platon 
şi MIll. Vom citi lucrările unor filosofi care cred că moralitatea este relativă. 
Vom avea în vedere, dincolo de texte, controverse etice din viaţa reală, cum ar 
fi: Animalele au drepturi? Este etic avortul? În ce condiţii poţi ucide pe 
cineva? Putem vorbi despre un război just? Să vă aşteptaţi la expuneri şi 
discuţii provocatoare”, 

Pereţii din jurul uşii sunt complet acoperiţi cu table verzi şi albe. Câteva hărţi 
atârnă sub o tablă. În spatele sălii sunt cinci computere, toate închise. Pe tabla 
verde din stânga se află un triunghi şi explicaţia »Christine-Chloe-Sulilah-love”. 
Şaisprezece elevi, băieţi şi fete, sunt aşezaţi pe scaune. Nu e greu să recunoşti 
diversele subculturi: gothic, emo, hip-hop, rock, precum şi diverse tendinţe 
urbane de modă. Cei mai mulţi şi-au scos cariocile fluorescente, sticlele cu 
apă sau dozele cu băuturi răcoritoare, temele pregătite acasă şi textele pe care 
le-au avut de citit (un fragment din Utilitarismul lui John Stuart Mill). Mill 
(1806-1873) este celebru pentru sustinerea libertatii individuale, a dreptului 
femeilor la egalitate şi a limitării puterii statului. Continuator al filosofiei lui 
Bentham, a fost atacat pentru faptul că utilitarismul duce la imposibilitatea de 
a afirma că o alegere plăcută este mai bună decât alta (în afara criteriului că 
aduce mai multă plăcere). A respins critica adusă utilitarismului, potrivit căreia 
nu ar valoriza drepturile individuale. 

„Aveţi toate materialele ? ”, întreabă Rachel Wyatt. Câţiva murmură nedesluşit, 
astfel că profesoara îi dă lui V. textul să facă trei copii pentru colegi. Profesoara 
strânge temele. „Excelent, super! ”, spune zâmbind, trecând de la un elev la 
altul. „Rachel, pot să verific la vestiar? ”, întreabă o fată care nu îşi găseşte 
tema. „Sigur! ”, răspunde ea, iar fata se îndreaptă spre uşă. Între timp, strânge 
toate temele şi distribuie textele despre utilitarism. Elevii îşi mişcă scaunele 
ale căror picioare au în vârf mingi de tenis, ca să nu zgârie podeaua. Se întorc 
relaxaţi spre colegii de la masă şi încep să discute, gesticulând şi completând 
fişele de lectură cu răspunsuri la următoarele cerinţe : 

* Sintetizati, cu cuvintele voastre, teza lui Mill. 

e Care sunt principalele trei argumente pe care le dezvoltă pentru a-şi susţine 
teza ? 

* Discutati răspunsul dat la întrebarea de dinainte şi analizati dacă Mill a 
reuşit să convingă grupul vostru că are dreptate. Explicati. 

e În mare, argumentele lui Mill oferă o bază solidă concepției utilitariste ? 

Dacă nu, de ce? 


tile noastre morale? Sunt ele diferite de 


Cele trei fete care nu şi-au făcut temele stau la masă, urmărind instruc- 
tiunile : citiţi de două ori textul cu atenţie, făcând notițe pe margine, care vă 

vor ajuta să intelegeti sensul. Marcati fragmentele care vă creează confuzii, 
stabiliţi legături şi formulati răspunsurile iniţiale. Elevii subliniază cu carioci 
fluorescente textul şi scriu pe marginea paginii. Două fete se duc să citească 
pe fotoliile din hol. Se întorc peste câteva minute. Rachel Wyatt se îndreaptă 
spre primul grup de la fereastră, se apleacă să audă mai bine discuţia, dă din 
cap şi merge mai departe. „Concentraţi-vă să completaţi răspunsurile”, le 
şopteşte celor din grupul de la uşă, ridicând o sprânceană. Se duce la grupul 


din mijloc unde, după ce ascultă câteva comentarii, accentuează: „Deci, nu 


sunteţi de acord cu asta?”. Elevii continuă să vorbească, selectează fraze, 
compară răspunsurile şi argumentează. „Citiţi fraza următoare, vedeţi ce 
punct de vedere susţine”, îi încurajează profesoara. La masa lui, B. citeşte cu 
accent britanic, folosindu-şi notițele, şi comentează pe text. Rachel Wyatt se 
îndreaptă spre grupul de la uşă „Scuzaţi, cumva lecţia de filosofie vă întrerupe 
din ce faceţi la salonul de frumuseţe ? ”, îi spune fetei care tocmai îşi verifica 
luciul de buze în ecranul strălucitor al iPhone-ului. De fapt, chiar ar putea fi 
continuarea activităţilor de la cursul de chimie cosmetică la care este înscrisă. 
Fata pune la loc accesoriile de înfrumusețare şi devine atentă la celelalte două 
colege de la masă. 

Aşezată la una dintre băncile din fata clasei, profesoara sugerează să refacă 
cercul. Are aceleaşi materiale ca elevii şi o cariocă galbenă. Conduce discuţia 
despre Stuart Mill. Elevii încep imediat să ridice mâna. Rachel Wyatt notează 
ordinea în care elevii şi-au arătat intenţia de a contribui la discuţie, pe măsură 
ce le vin idei. „Este acest lucru legitim? ”, întreabă din când în când, pe 
măsură ce elevii dau exemple şi îşi expun criticile. „Este toată lumea de 
acord ? ” Elevii parcurg fragment după fragment, dau citate din text, fac trimiteri 
la alte referinţe bibliografice, fac completări la ceea ce au spus colegii de 
dinainte şi îşi reformulează argumentele iniţiale. B. intervine, descriind cu 
oarecare invidie viaţa de huzur pe care o are pisica lui: „Trăieşte bine, 
mănâncă bine, eu mă joc cu ea, stă într-o casă confortabilă, este iubită Şi 
îngrijită. Viaţa mea ar fi mult mai uşoară dacă aş fi pisică”, concluzionează 
el, glumind despre diversele tipuri de nevoi şi plăceri la care face apel Mill. 
G. îi răspunde: „Dacă te multumesti cu mai putin, ai fi fericit ca pisică”. 
„Oamenii fără adăpost şi pisicile au cam aceeaşi viaţă...”, adaugă altă fată. 
„Nu sunt absolut deloc de acord”, replică un băiat. „Noi avem dorinţe care 
ne duc dincole de nevoi... sexul a devenit mult mai mult decât o nevoie”, 
completează K. „Am nevoie de emoţii”, spune T. „Cititul îmi face plăcere”, 
adaugă altcineva. „Lipsa de informaţii este groaznică.” Rachel Wyatt extinde 
demersul discursiv: „Imaginaţi-vă că ati avut o lobotomie şi nu mai simţiţi 
plăcere. Doar asta nu mai puteţi simţi. Cum alegem ce ne place?” „Plăcerile 
pot deveni mai sofisticate...”, spune S. „Cu ce plăceri aţi început la liceu ?”, 

intreaba profesoara. Elevii vorbesc despre haine, masini, jocuri video, iPad-uri, 
telefoane inteligente, distracţii. Două fete ridică mâna. B. se fâţâie pe scaun, 
aşteptându-şi rândul din nou. Discutia se încheie revenind la textul lui Mill şi 
la citatul din Bentham. Data viitoare, adică luni, vor scrie un eseu în clasă. În 
timp ce elevii îşi strâng hârtiile, Rachel Wyatt le atrage atenţia : „Marţi este 
ultima zi în care primesc lucrările restante”, 


Cum predau profesorii de la Urban Academy? 


Discuţiile cu profesorii de la Urban Academy au evidenţiat care sunt conceptele 
centrale : investigația, proiectele, dezbaterile, alegerile, un curriculum inspirat 
de realitatea din afara şcolii, programe de studiu organizate la fel ca în colegii. 
Cum reuşesc cei 16 profesori să stimuleze procesul de învăţare pentru cei 120 
de adolescenţi? Cum proiectează curriculumul? Ce metode şi ce resurse 
folosesc ? Cum sincronizează activităţile pentru elevii din clase diferite? În ce 
fel articulează proiectarea, predarea şi evaluarea ? Cum gestionează compor- 
tamentele problematice ale elevilor in clase şi în şcoală? Cum îşi armonizează 
abordările ? Cum corelează diverse activităţi instructionale în condiţiile în care 
învăţarea se petrece în atât de multe locuri, în acelaşi timp (nu doar în sălile 
de clasă şi pe coridoare, ci şi la tribunal, la piscină sau în alte spaţii din 
complexul educaţional) ? 


individualizare... 


Nu avem un răspuns simplu. Vocile lui Dewey, Bruner, Egan şi ale scriito- 
rilor asociaţi postmodernismului interferează cu relatările profesorilor despre 
propriile experienţe didactice. Muzica polifonică este generată de interpretarea 

din perspective multiple: gândire critică şi o etică a grijii, echitate socială şi 
repararea bicicletelor, îngrijirea vârstnicilor, literatura clasică şi subculturi 
contemporane. 


Învăţarea prin investigaţie 


Dacă citeşti broşura de prezentare a liceului Urban Academy, numele cursurilor 
te intrigă. În loc de a fi construite ca etichete pentru tematica unui curs (disciplină 
de studiu sau nivel de competenţă), ele sunt mai degrabă invitaţii: O călătorie 
în tabelul periodic al elementelor, Gândaci şi viermi : comportamentul neverte- 
bratelor, Atelier de fotografie digitală, Atelier de fotografie alb-negru, Atelier 
de improvizație, Algebră începători/avansaţi, Baze de calcul: trage linia!, 
Prevederi constituţionale, Creează-ţi personajul ! , Programare : grafice şi imagini, 
Alege-ti propria aventura! Numele cursurilor sugerează nu răspunsuri, ci intre- 
bari: Cauţi un argument? (ştiinţe sociale), Ce este o poveste ? (poveşti despre 
bărbaţi şi femei) (pentru mai multe detalii, vezi http : //static 1 .squarespace.com/ 
static/552bbacce4b0a9e4a7172575/t/ 56c35effc2ea51 6f61 ffb752/1455644415159/ 
Course + Catalog +-+Spring+ 2016.pdf). 

Liceul Urban Academy mizează pe valorificarea experienţei bogate a fie- 
căruia şi a gândirii critice. Cursurile accelerează creativitatea, iar elevii se 
poartă ca oameni de ştiinţă sau actori de pe Broadway. „Ce se întâmplă? 
Oamenii încep să-şi vadă propria semnătură intelectuală... nu completează 
rubricile proiectate de alţii” (Cook, 2011). Comparând trei cărţi, investigând 
monumentele istorice ale oraşului, realizând experimente sau interpretând 
un amendament din Constituţie, elevii sunt încurajați să formuleze propriile 
întrebări, să facă propriile cercetări şi să prezinte concluziile la care ajung. 
Mai mult decât o abordare instrucţională, citim pe site-ul liceului că „învăţarea 
bazată pe investigaţie urmăreşte ca elevii să-şi dezvolte abilitatea de a analiza 
critic, de a se forma ca persoane care învaţă pe tot parcursul vieţii, capabile 
să abordeze orice problemă, să se documenteze şi să aibă încredere în capa- 
citatea de a susţine o opinie mai degrabă marginală”. Elevii operează în teren 
ca antropologi, biochimişti sau activişti pentru drepturile omului şi joacă 
multe alte roluri cerute de viaţa reală. Profesorii „încadrează întrebările într-o 
manieră care să-i provoace pe elevi să examineze atent dovezi care adesea sunt 
contradictorii, să extragă concluzii şi să sprijine aceste concluzii în var 
profunde cu alții care, folosind aceleaşi date, ajung la opinii divergente”, 
mai spune pe site. 


În cadrul liceului, învățarea prin investigație este ilustrată prin două exemple 


contrastante. Dacă într-un liceu tradițional profesorul le cere elevilor să scrie 

un eseu despre descoperirea Americii de către Columb, ne putem aştepta să 
citim despre negocierile cu regina Isabela a Spaniei, despre călătorie şi, 
eventual, despre conflictele pe care Columb le-a avut cu populaţia băştinaşă. 
Într-o lecţie de învăţare prin descoperire, elevilor li se solicită să pornească 
de la ceea ce ne amintim despre Columb în zilele noastre. Unii elevi îşi amintesc 
că a fost un conducător curajos, care a coordonat o călătorie foarte periculoasă. 
Alţii pot menţiona că a fost un cuceritor rasist, care a ucis şi a transformat în 
sclavi populaţia băştinaşă. Opiniile pot fi diverse, iar elevii de la Urban 
Academy sunt încurajați să-şi exprime şi să susţină cu dovezi o varietate de 
- puncte de vedere. 


e Esafodaje . 

Modelul eşafodajului vîgotskian se regăseşte în fiecare curs, indiferent dacă 
este pregătitor (obligatoriu înainte de a parcurge orice altceva) sau dacă se 
adresează elevilor cu o experienţă foarte bogată. Profesorii îi ajută pe elevi să 
se adapteze programelor de studiu. Elevii care au nevoie de sprijin la un curs 
sau la o arie curriculară primesc ajutor pentru a identifica cursul care li se 
potriveşte cel mai bine în funcţie de nevoile lor şi nivelul de pregătire. Trebuie 
să fii familiarizat cu tema şi să te concentrezi pe anumite scopuri. Cum se 
construieşte această structură de sprijin? „Elevii îşi exersează abilităţile de 
scris şi disciplină, cum ar fi managementul timpului”, răspunde Diandre 
Verwayne (absolventă a Urban Academy, doctorandă la College of New Rochelle). 
Profesorii lansează întrebări şi probleme provocatoare, îi implică pe elevi în 
lectura diverselor texte şi resurse (folosind şi un registru bogat de tehnici de 
citire critică, de exemplu sublinierea cu ajutorul culorilor), îi ghidează în 
procesul de scriere şi refacere a eseurilor şi îi stimulează să participe la 
dezbateri. Profesorii sunt foarte preocupaţi să ofere elevilor oportunităţi de 
reflecţie şi să-i implice în activităţi utile folosind texte, investigaţii şi scrisul 
într-o diversitate de forme. Un alt fost elev, Mika, a lăsat pe site-ul Urban 
Academy următorul comentariu : 


Profesorul se mişcă atât cât trebuie de lent: dă exemple, spune poveşti, dă 
sarcini de lucru ca să clarifice întrebările : ` grafice, fişe de lucru... Scrie o 
problemă pe tablă şi nu-l poţi opri până nu o rezolvăm împreună. Te mişti 
căutând soluţii şi el spune „OK, acum facem statistică”. Dar în loc să-ţi explice 
ce este, spune: „Ai zece minute să vii cu un răspuns”, După câteva variante 
în care mergi pe ghicite, chiar tu vii cu un răspuns care îţi spune cât de aproape 
sau de departe este de realitate, Este bine - după ce iti dai seama că asta e 
exact ceea ce vrea să faci. Te aruncă în lac, Dacă te descurci să inoti, este 
super. Dacă nu, iti aruncă un bit şi descoperi tu cum să te descurci cu el. 

° Eterogenitatea ca resursă 


In mod intenţionat, în clase sunt repartizaţi elevi din familii foarte diferite : 
afro-americani, albi, latino-americani, asiatici. Discuţiile, dezbaterile şi munca 
în proiecte impun elevilor să se asculte cu foarte mare atenţie : 


Cu cât iti permiti mai mult să asculti, să 
cu atât mai puţin vei putea spune des 
(Ann Cook). 


gândeşti, să te deschizi la idei noi, 
pre oamenii din jurul tău că sunt stupizi 


Când predau lecţia de filosofie (cum ar fi cea descrisă anterior), pot implica 
elevi diferiţi (Rachel Wyatt). 


Data viitoare, am nevoie ca pustii să citească la un anumit nivel, altfel devine 
frustrant. Am în clasă elevi mai mari şi mult mai sofisticati, alţii care îşi fac 
temele şi alţii care nu îşi fac temele, copii care citesc foarte mult şi copii care 
au mari dificultăţi cu cititul. Dar dacă măcar fiecare este în stare să citească 
tot, chiar şi cu puţin ajutor, atunci nu e chiar harababură în clasă. Deci 
eterogenitatea... funcţionează bine în şcoală, mai ales având elevi cu vârste 
diferite... Cei cu mai multă experienţă îi integrează foarte repede pe cei mai 
mici. Chiar îmi place lucrul ăsta. Ştiu că poate fi dificil să ai de-a face cu un 
asemenea grad de eterogenitate, mai ales când selectezi textele pentru citit şi 
formulezi sarcinile de lucru, dar nu este imposibil. Uneori lucrăm cu elevi de 
nivel avansat şi atunci citim despre punctele de vedere exprimate în cazul 
unui proces. Documentele juridice sunt realmente dificil de citit. Cerem celor 
care citesc foarte bine să facă anumite lucruri în clasă, în plus, suntem doi 
(profesori - n.n.). Unul dintre noi ajută un grup să citească, celălalt lucrează 
la un ritm mai lent. Ne dorim ca şi copiilor cărora le este dificil să le fie 
bine şi să reuşească. Ne adaptăm la aceşti puşti. La matematică... le dau teste 
des şi unul mai cuprinzător la trei săptămâni. Nu pun prea mare accent pe 
teste. Dacă elevii sunt mai implicaţi într-un subiect, nu zic: „Staţi, pe noi nu 
ne interesează tema asta”. Periculos la teste este faptul că, de exemplu, ai 
unul deja stabilit la mijloc de semestru şi elevii pun o întrebare foarte intere- 
santa care nu se regăseşte în test, ce faci? Profesorul este tentat să spună: „Te 
rog, nu te preocupa de asta. Nu face parte din test”. La lecţiile de matema- 
tică ştiu ce noţiuni trebuie să acopăr, dar sunt căi atât de diferite de a aborda 
aceste noţiuni în profunzime. Dacă elevii sunt interesaţi de ceva sau curioşi, ne 
ocupăm de problema respectivă şi eventual facem mai puţin din alt subiect” 
(Rebecca Walzer). 


Atâta vreme cât clasele nu sunt constituite pe ani de studii, aproape orice 
combinaţie este posibilă: doi elevi din primii ani pot sta împreună cu un elev 
din anul terminal la cursul de legislaţie constituţională, un elev din anul III 

poate să lucreze cu un coleg mai mic la cursul intitulat „Nebunia în literatură” 
sau la geometrie, lucrând împreună la proiectul cutiei pentru mouse-ul de 
computer. O altă dimensiune a eteropenităţii valorificate de profesor ţine de 
nivelul abilităţilor academice ale elevilor, dar şi de nivelul deprinderilor de 
lucru, în general, sau de disciplină. Adam Grumbach adaugă : 


Ca profesor, trebuie să încerci seturi multiple de materiale. Dai elevilor sarcini 
diferite, în afara orelor de curs. Unii elevi lucrează la atelierul de lectură, 
discutând textele cu profesorul, Alţii vor folosi ghiduri care îi ajută la cercetare. 
Dacă am un puşti care îmi perturbă grav ora, atunci pot fi cauze diferite. Poate 
fi vorba de un comportament problematic, dar şi de un nivel diferit de dezvoltare 
a abilităţilor lui. Beneficiile eterogenităţii sunt foarte mari. Dar eterogenitatea 

- înseamnă să ştii că elevii de nivel avansat sunt aici şi cei de nivel mai puţin 
avansat sunt acolo. Cei mai mulţi dintre elevii de nivel avansat nu au de suferit, 
iar cei mai putin experimentați progresează enorm în compania celor avansați, 
ceea ce este grozav. 


e Opţiuni | we 

Elevii de la Urban Academy au diverse opţiuni şi posibilitatea de a alege. 
»De cele mai multe ori nu sunt probleme. De exemplu, nu toată lumea trebuie 
să aleagă cursul meu de filosofie. Aşadar, dacă este în clasa mea, înseamnă că 
a ales asta”, comentează Alan Smith. În fiecare semestru, 12% dintre elevii 
liceului frecventează cursuri şi în colegii, de limbi străine, literatură, ştiinţe 


sociale şi matematică. Aceşti elevi primesc credite transferabile de la acele 


colegii şi se familiarizează şi cu modul de lucru din învăţământul superior. 


e Relaţii sigure 


Calitatea învăţării este influenţată întotdeauna şi de calitatea relaţiilor. Mai 
concret, la Urban Academy profesorii sunt preocupaţi de siguranţa elevilor, din 
perspectivă interacţională şi emoţională, şi le oferă şansa să-şi îmbunătăţească 
atitudinea. De exemplu, se acordă o insignă pentru elevul care şi-a ameliorat 
cel mai mult comportamentul în ultimele două săptămâni. 


Ştim cu toţii că, atunci când un puşti se comportă nepotrivit, este întotdeauna 
vorba despre relaţii. Aici, în şcoală, copiii ştiu că profesorii nu sunt interesaţi 
să-şi exercite autoritatea asupra lor. Noi, profesorii, suntem aici ca să-i ajutăm. 
Cred că elevii îşi dau seama de asta foarte repede. Dacă avem de-a face cu o 
relaţie dificilă cu şcoala, pe de o parte avem autoritatea, iar pe de altă parte 
reguli foarte clare referitoare la faptul că trebuie să manifeşti respect în tot 
ceea ce faci. Acest principiu este valabil pentru profesori, este valabil pentru 
relaţia elevi-profesori şi pentru relaţiile dintre elevi. Copiii remarcă faptul că 


CE Scanned with OKEN Scanner 


56 ÎNVĂŢAREA PRIN PROIECTE 


dovedim respect unii faţă de ceilalţi şi că nu este acceptabil să ne purtăm 
necivilizat. Demonstrând respect prin propriul comportament, elevii imită ; mai 
ales adolescenţii înţeleg că respectul nu apare în mod automat pentru că eu sunt 
profesor şi ei elevi, ci pentru că modul concret în care vorbim, modul în care 
ne purtăm sunt pline de respect. Aşadar, lucrurile acestea se văd, se simt 
(Michael Tyner). 


e Abordarea comportamentelor elevilor 


Atât administratorul clădirii, cât şi personalul şcolii raportează foarte puţine 
probleme de comportament. Cum explică profesorii această situaţie neobişnuită, 
dată fiind creşterea violenţei în şcoli şi mediile de provenienţă ale elevilor? 
Prin respect, valorificarea minţii fiecăruia şi posibilitatea de a avea un cuvânt 
de spus. Acestea sunt valorile centrale, vizibile în tot ce înseamnă viaţa şcolii. 
Adresarea neprotocolară, folosind prenumele, reprezintă doar un detaliu despre 
demontarea barierelor formale dintre profesori şi elevi. 

În general, multi profesori consumă foarte: mult timp pentru a rezolva 
probleme ce tin de managementul clasei. Acest lucru se întâmplă şi la Urban 
Academy ? Vorbind despre o altă şcoală la care a predat, un profesor de la 
Urban Academy semnala faptul că a întâmpinat probleme cu care nu s-a 
confruntat la Urban Academy. Se aştepta ca într-o şcoală în care elevii intră 
printr-un proces riguros de selecţie să existe un climat foarte motivant, dar în 
realitate nu era aşa. 

Comportamentele problematice sunt legate de frustrare. Eu am un singur curs 
la care întâmpin probleme, cel pregătitor de algebră. Este clasa cea mai dificilă 
din şcoală, o clasă de recuperare la matematică în care sunt înscrişi elevii care 
vin cu un deficit în învăţarea acestei discipline. Clasa are probleme de compor- 
tament pentru că pustii sunt în alertă, se apără şi sunt foarte furioşi. Avem 
câteva reguli foarte simple, care sunt discutate, clarificate şi respectate fără 
excepţie. Copiii ştiu că adulţii nu sunt interesaţi să folosească autoritatea 
împotriva lor. Suntem aici ca să-i ajutăm (Rebecca Walzer). 


e Intervenţii imediate 


Pentru a cultiva relaţii sigure, care să favorizeze învăţarea şi dezvoltarea perso- 
nală, profesorii gestionează conflictele cu transparenţă şi autenticitate emoţională. 


Profesorii conduc clase de copii teribilişti, furioşi, smecheri, care se dau mari. 
Se mai întâmplă ca elevii să se poarte nepotrivit. Avem un principiu în SUA, 
pe care îl regăsim şi la Urban Academy : nu trebuie să îţi placă toţi oamenii 
de la Urban Academy, dar trebuie să dovedeşti respect pentru fiecare în parte, 
chiar dacă nu îţi place de persoana respectivă. Ca profesor, ai un cuvânt de 

spus. Mergi la director şi îi zici: „Nu ştiu dacă ar fi bine ca elevul acesta să 
fie în clasa mea, pentru că nu a reacţionat bine la stilul meu de predare. Nu 
s-a adaptat deloc. Uneori trebuie să faci asta, ca să minimalizezi confruntările 
şi rezistenţa (Michael Tyner) 


e O cultură împărtăşită 

Mulţi profesori menţionează în discuţii că împărtăşesc aceleaşi valori şi 
principii fundamentale legate de învăţare şi viaţa la Urban Academy. Este vorba 
despre valorile-cheie pe care le-am reprezentat în structura fractală prin care 
încercăm să ilustrăm echilibrul şi predictabilitatea funcţională a liceului (opţiuni, 
responsabilitate pentru învăţare, sprijin, eşafodaje, diversitate, echitate, respect, 
implicare în comunitate, structuri multigenerationale, evaluarea performanţei, 
învăţare prin investigaţie şi prin proiecte). 

„Nu merge să încerci să faci tu ceva în sala ta de clasă şi alt profesor altceva 
în laboratorul lui”, spune Rachel Wyatt. „Ce facem aici are legătură cu 
construirea sentimentului de apartenenţă la o comunitate : aici avem o comuni- 


tate în care toată lumea cunoaşte pe toată lumea. Fără excepție. Toţi suntem | 


în aceeaşi oală, nu primim mesaje contradictorii. Este o şcoală mică, fiecare 
ştie pe fiecare, nu e loc să te ascunzi”, adaugă Gail Johnson. 


* Exprimarea personală 


Fiecare este auzit, toată lumea se face auzită. Michael Tyner explică modul 
în care acest principiu este transpus în realitate : 


Vorbim după lecţii, stăm aici, pe hol, sau în altă parte şi simţi că fiecare are posibi- 
litatea să fie ascultat, fiecare poate să spună ce are de spus. Când am venit prima 
oară la această şcoală, am fost şocat... şi nu am fost niciodată un zbir, ca profesor. 

Dar am fost şocat când am avut prima discuţie cu un elev de aici. Elevii îi ascultă 
pe ceilalţi colegi la fel de mult cum îi ascultă pe profesorii lor şi invers. 


e Învăţarea prin proiecte 
_ Prin proiecte, elevii găsesc sensul în ceea ce învaţă, pentru că experienţa 
de învăţare este contextualizată, reflectă interesele lor şi este marcată de bucuria 
succesului împărtăşit cu ceilalţi. „Când am reuşit să promovez cursul de mate- 
matică avansată, am fost cu adevărat mândră de mine, pentru că ştiam cum 
să măsor distanţa dintre două structuri, să mă uit de-a lungul East River şi să 
pot estima lăţimea. A învăţa asa ceva iti schimbă perspectiva asupra mediului în 
care trăieşti”, scrie Andrea Barrow, fostă elevă la Urban Academy şi absolventă 
a Lang College, pe site-ul Urban Academy, la secţiunea ,,Reflectiile elevilor”. 
Comentariile lui Adam Grumbach merg mai departe: „Modul în care 
predăm... te împinge să înveţi singur. Încearcă să înţelegi ceva din perspective 
diferite. A fi puternic implicat în procesul de învăţare este foarte solicitant, 
dar în acelaşi timp îţi dă multe satisfacţii. Oraşul... [având în vedere permanent 
folosirea mediului ca generator de perspective în învăţare - n.n.], eu simt că 
sunt parte integrantă din oraşul New York chiar şi la şcoală”. 


Unde îi poţi găsi pe profesorii şi elevii 
de la Urban Academy? 


Criteriile experienţei (la care se referă John Dewey), continuitatea şi interacţiunea 

se regăsesc în activităţile de la Urban Academy, încadrate în mod curent de 

filosofia învăţării prin proiecte. „Ceea ce elevii gândesc şi au de spus reprezintă 

o parte importantă din procesul de învăţare”, susţine directoarea Ann Cook. Prin 

urmare, atât profesorii, elevii, cât şi experţii din afară implicaţi în activităţile 

şcolii împărtăşesc — cu interpretări diferite, desigur - câteva idei, între care: 

- educația începe cu curiozitatea celui care învaţă şi ar trebui să urmeze 0 
spirală a investigaţiei ; 

- abordarea instrucţională centrată pe cel care învaţă şi pe învăţare îi împuter- 
niceşte pe subiecţi să realizeze investigaţii, să integreze teoria şi practica şi 
să aplice cunoştinţele şi abilităţile pentru a găsi soluţii viabile la o problemă; 

- activităţile de învăţare sensibile la contextele culturale duc la creşterea 
motivatiei şi implicării elevilor în învăţare şi la disponibilitatea de a le aplica ; 

- . este de anticipat ca explorarea centrată pe elev şi abordările multidisciplinare 
să se regăsească în viaţa de adult ca practici profesionale şi comportamente 
de învăţare pe tot parcursul vieţii ; | 

-. activităţile din şcoală şi oportunităţile de învăţare le dau elevilor ocazia de 
a-şi exprima punctul de vedere ; 
- dincolo de competențele de tip academic, abilităţile de cooperare, cores- 
ponsabilitatea, vizibilitatea publică, gândirea critică sunt încurajate şi evaluate 
„ca rezultate ale învăţării pe bază de investigaţie şi prin proiecte. 


Oraşul New York este folosit ca o platformă de învățare bogată în resurse, 
în multe feluri. În mod curent, metropola reprezintă un obiect de investigaţie 
la diverse discipline (de exemplu, la fotografie pentru documentare, politică şi 
guvernare sau artă murală). Săptămânal, oraşul reprezintă terenul unde timp 
de o jumătate de zi elevii prestează servicii în comunitate (în galerii de artă, 
muzee, agenţii nonprofit, şcoli, birouri, centre pentru vârstnici, spitale etc.). 
De două ori pe an, elevii valorifică resursele oraşului desfăşurând proiectul 
la nivel de şcoală. Într-un interval de două săptămâni de studiu intensiv, 
comasat, elevii caută soluţii pentru întrebări complexe, cum ar fi: „Care este 
impactul arhitecturii asupra modului în care trăiesc. oamenii?” (proiectul 
referitor la folosirea spaţiului urban), „Ce este caracteristic unui muzeu bun? ”, 
„Tehnologia progresează.? ”. | 

Utilizarea curentă a proiectelor la Urban Academy reprezintă mult mai mult 
decât un cadru conceptual sau o strategie complexă de învăţare şi evaluare care 
duce la rezultate bune, în sensul obişnuit. Proiectele fac din această şcoală un 
adevărat catalizator pentru o învăţare activă. Urban Academy articulează o 
filosofie educaţională în care regăsim structuri fractale, de tipul celor ilustrate 
în figura de mai jos: 

Activităţile bazate pe proiecte facilitează realizarea de sarcini de învăţare 
autentică fundamentate pe interesele personale ale subiecţilor, Hug, Krajcik şi 
Marx (2005), respectiv Wang (2009) au dovedit deja că motivaţia subiecţilor 
de a finaliza proiecte depinde de relevanta personală a acestora. În acelaşi timp 
şi profesorii au posibilitatea de a alege : aleg subiecte noi, proiectează cursuri 
noi, îşi însoțesc elevii care fac servicii în comunitate şi îşi urmăresc interesele 
profesionale, 

Profesorii intervievaţi au menţionat că cei mai mulţi dintre elevii de la Urban 
Academy vin cu deprinderi foarte sărace de lucru. Şcoala le oferă un cadru 
clar şi strict de reguli (vezi sistemul de recompense pentru disciplină şi teme 
pentru acasă sau regulile referitoare la respectarea termenelor de predare a 
lucrărilor) şi oportunitatea de a-şi dezvolta autodirectionarea şi autoreglarea. 
Abordările bazate pe proiecte le dau subiecţilor posibilitatea de a-şi ghida, 
gestiona şi monitoriza propria învăţare (Tassainari, 1996; Worthy, 2000). 
Complementar, menţinând structura echipei pe durata unui proiect, elevii au 
posibilitatea să coopereze sistematic, să ia decizii prin negocieri, să primească 
şi să ofere feedback. În toate etapele proiectului se produce un schimb de 
experienţă simetric între profesori şi elevi. Aşa cum elevii de la Urban Academy 
realizează investigaţii profunde asupra unui anumit subiect sau a unei probleme 
care îi interesează şi cărora sunt dispuşi să-i aloce energie şi timp, acelaşi 
lucru se petrece şi cu profesorii. Profesorii şi elevii se inspiră reciproc şi dau 
exemple de comportamente legate de construirea învăţării sau prezentările în 


public. Ei urmează (asemenea oricărui om de ştiinţă) o spirală în care pornesc 


de la o întrebare, o provocare sau o problemă şi, ca urmare a documentării şi 
lansării de soluţii la probleme, îşi obiectivează în diverse reprezentări învăţarea 
(Adderley et al., 1975; Blumenfeld et al., 1991). Elevii şi profesorii de la 
Urban Academy folosesc o varietate de resurse, instrumente si scheme de 
sprijin. Activităţile din cadrul proiectelor nu sunt doar complementare, ci şi 
integrate organic în procesul de învăţare curentă. Şi din punctul de vedere al 
evaluării proiectele au un statut înalt, elevii primind credite pentru munca 
depusă în cadrul lor. 

Dincolo de aspectele relevante pentru dezvoltarea personală şi progresul 
academic al elevilor de la Urban Academy, este important să subliniem şi 


echitatea ca dimensiune promovată prin filosofia educaţională şi practicile 


didactice şi interactionale curente. În studiul „The contemporary small-school 
movement: Lessons from the history of progressive education”, Susan F. Semel 
şi Alan R. Sadovnik (2008) analizează evoluția unor şcoli din zona Central 
Park East, dezvoltate în spiritul curentului şcolilor mici din anii '80. Puternic 
influenţat de Deborah Meier, acest curent reflectă multe dintre practicile 
educaţionale de tip progresivist ale începului de secol XX (Dalton School şi 

City and Country School) şi un program de schimbare marcat de valori specifice 
echităţii sociale. Cu toate că aceste şcoli au o populaţie şcolară diversă (adeseori 
aparţinând unor grupuri dezavantajate), curriculumul şi practicile pedagogice, 
leadershipul şi sustenabilitatea puse în practică demonstrează că educaţia de 
tip progresivist duce la rezultate foarte bune în cazul acestor elevi. 


Ce tipuri de proiecte sunt dezvoltate 
la Urban Academy? 


è Proiectele întregii şcoli 


De două ori pe an, la început de semestru, elevii participă la un proiect al 
întregii şcoli, care durează două sau trei săptămâni. Proiectul din semestrul de 
toamnă se concentrează întotdeauna pe investigaţie, de exemplu : „Ce este bine 
pentru copii?”, „Contează alegerile ?”, „Cum este un muzeu bun ?”, Elevii 
şi profesorii se întâlnesc în grupuri mici şi folosesc resursele oferite de oraş 
pentru a explora diverse chestiuni legate de o asemenea problemă complexă. 
Proiectul culminează cu faptul că, în faţa întregii şcoli, fiecare grup prezintă 
ceea ce a învăţat sau creat. 


e Proiectul de toamnă 


În semestrul de toamnă, toţi elevii şcolii lucrează pe aceeaşi temă (de 
exemplu, spaţiul public din New York). Fiecărui profesor sau cuplu de profesori 
îi este desemnat un grup, care observă şi analizează monumentele comemorative 
din oraş şi modul în care sunt folosite spaţiile publice pentru a celebra amintirea 
anumitor oameni şi evenimente. De exemplu, monumentul pentru 11 septembrie 
2001 tocmai fusese inaugurat şi profesorii au organizat o vizită acolo. Cum se 
derulează investigaţiile de teren ? Profesorii au vizitat zilnic, împreună cu elevii, 
unul sau două monumente memoriale. Centrarea pe conţinutul învăţării trebuie 
armonizată cu aspectele practice ale investigaţiilor de teren, de exemplu timpul 
necesar pentru transport. Dimineaţa, elevii au un interval de timp în care citesc, 
se documentează, apoi profesorul şi clasa pornesc împreună la munca de teren. 
În proiectul pentru toamna 2011, de exemplu, elevii au vizitat 17 construcţii 
cu rol comemorativ din New York şi alături de profesori au dezvoltat un set 
de criterii despre ce înseamnă un monument bun şi scopul pentru care a fost 
creat. Elevii s-au centrat pe elementele care arată dacă un monument are 
impactul scontat asupra oamenilor: au făcut observaţii, au fotografiat sau 
înregistrat video, au luat interviuri, au realizat comparații şi au scris cronici 
referitoare la aceste construcţii arhitectonice. 

e Proiectul de primăvară 


Include o gamă mai largă de activităţi şi de obicei se finalizează cu o 
producţie muzicală (ce presupune interpretare actoricească, dans, cântece, joc 
de sunet şi lumini, costume), cu ateliere de artă şi fotografie şi o varietate de 
multe alte acţiuni. Printre proiectele de primăvară derulate putem menţiona 
investigarea aprofundată a unui sport, studiul sociologic al cantinelor în licee 
sau explorarea influenţei modei asupra construirii identităţii de gen. Spre 
deosebire de proiectele din toamnă, în proiectele din februarie profesorii nu 
trebuie să lucreze în echipă. Fiecare profesor are libertatea de a-şi profila 
propriul curs sau propria ofertă pentru elevi. Rebecca Walzer povesteşte 
despre un proiect care are loc în alt stat: „Peste două săptămâni şi jumătate 
mergem în New Mexico pentru a lucra la un liceu de amerindieni. Acest 
schimb de experienţă înseamnă că îi ajutăm cu clădirea, dar ne documentăm, 
scriem şi avem dezbateri despre comunitatea lor. Elevii stau în acea comu- 
nitate timp de opt zile, apoi, la întoarcerea din această vizită de studiu avem 
trei zile la dispoziţie în care să reflectăm asupra experienţei”. Atât profesorii, 
cât şi elevii folosesc în mod intens reflectia. Reflectează atunci când se pre- 
gătesc, când realizează practic proiectele şi când evaluează atât procesul, cât 
şi produsul. l ' 


è Proiecte individuale sau proiecte pentru echipe mici 
În afara proiectelor la nivelul întregii şcoli, elevii sunt implicați şi în proiecte 
derulate timp de două-trei ore dintr-un curs într-o săptămână sau în mai multe 
săptămâni, lucrând în grupuri mici sau individual. Instruirea bazată pe probleme 
„şi cea bazată pe proiecte se suprapun în foarte mare măsură. Cu toate acestea, 
o diferenţă majoră ţine de faptul că elevii realizează produse şi găsesc soluţii 
practice la probleme reale. De cele mai multe ori, asemenea proiecte se deru- 
lează la sfârşit de semestru, deoarece ţin atât de consolidarea învăţării (elevii 
aplică ceea ce au învăţat la diverse discipline de învăţământ), cât şi de procesul 
de evaluare. Prezentarea produsului final coincide cu examenul final, iar evaluările 
prin proiecte, care includ puncte de vedere critice exprimate de experţi din 
afară, reprezintă un element inovator promovat la Urban Academy. 
De exemplu, analizând modul în care elevii proiectează un nasture sau 0 
cutie pentru mouse-ul computerului, Rebecca Walzer explică legătura dintre 
învăţarea autentică şi folosirea diverselor instrumente de evaluare : 


La lecţiile mele de geometrie le-am dat un mouse de computer, cu fir, şi le-am 
cerut să proiecteze o cutie care să fie uşor de împachetat şi pentru care să 
folosească minimum de materiale. Pentru o asemenea sarcină, elevii trebuie să 
calculeze cât material este necesar, trebuie să proiecteze obiectul (să se gândească 

la forme, la potrivirea lor, la volum şi arii). Nu este doar geometrie, este şi o 
sarcină care presupune creativitate. Unii elevi au deja o imagine despre cum 
ar vrea să arate. Vor să arate bine în vitrină, pe raft in magazin? Elevii se gândesc 
împreună la astfel de detalii legate de design. Încă unul sau doi colegi confecţionează 
cutia, vin toţi in sala de matematică şi o prezintă. Eu invit câţiva colegi 
profesori, elevii ne prezintă obiectele realizate, dar şi date despre cantitatea de 
materiale utilizate sau despre spaţiul necesar pentru depozitarea cutiei. 


Discuţia cu Adam Grumbach a adus la lumină şi alte tipuri de proiecte 
realizate cu elevii. Elementele esenţiale sunt aceleaşi cu cele deja menţionate, 
diferă doar focalizarea, formatul şi rezultatele finale. La cursul de Constituţie 
şi guvernare, elevii interpretează spete din domeniul juridic : 


De obicei, o treime din semestru urmărim un proces juridic real, ne ducem la 
Washington ca să vedem cum se derulează la tribunal, apoi încercăm să ne 
imaginăm ce tipuri de argumente şi dovezi să folosim. De regulă, căutăm procese 
care se referă la cazuri instituţionale, ce au de-a face de obicei cu primul 
amendament : libertatea de exprimare, religioasă şi de întrunire. Cele mai multe 
cazuri sunt foarte interesante pentru elevii de liceu. Încercăm să alegem un caz 
care este accesibil. Dacă este dificil? Acest curs este provocator şi dă satisfacţii 
elevilor care îl aleg, pentru că materialele pe care le folosesc sunt foarte 
complicate. Să citeşti o speţă legală şi opinii diferite formulate de specialişti 
în drept nu este uşor. Încercăm să facem aceste materiale accesibile elevilor 
care nu sunt... ca să spun aşa... obişnuiţi acasă sau în altă parte cu astfel de 
lucruri. Asta este întotdeauna dificil, dar pe parcurs situaţia se schimbă radical ; 

citind, recitind şi analizând împreună cu elevii, devine un tip de rutină. 
începem cu un caz ipotetic, identificăm principalele chestiuni, apoi folosim 
foarte mult timp căutând materiale relevante. Elevii au ca sarcină de lucru să 
se documenteze. Cel mai greu este să-i familiarizezi pe aceşti puşti cu vocabularul 
specific. Limbajul de specialitate este foarte dificil. Dar aici este şi frumuseţea, 
lucrezi cu copiii astfel încât să vezi ce înseamnă, de fapt, acele propoziţii. Tot 
ce facem la cursuri porneşte mai ales de la interesele elevilor. De multe ori, 
apar subiecte de discuţie care nu au fost anticipate şi noi le valorificăm, pentru 
că elevii sunt frământaţi de acele probleme. Intr-o situaţie tradiţională de predare 
ai un manual cu un set de materiale auxiliare, le urmezi pas cu pas, totul e 
predictabil. Aici construim împreună cu elevii şi vedem unde ne duce asta. 
Chiar atunci când, să zicem, ai aceeaşi lecţie de două ori, de fapt nu ai aceeaşi 
lecţie de două ori, pentru că elevii sunt diferiţi şi discuţia se schimbă de la o 
clasă la alta. Pregătirea lecţiilor este foarte intensă, deoarece trebuie să găseşti 
tot felul de materiale, să aduci invitaţi care să vorbească elevilor, mergi cu 
elevii în excursii de studiu şi toate acestea înseamnă foarte multă muncă şi | 


foarte mult timp pentru organizare. 

Regăsim demersuri reflexive atât la nivelul elevilor, cât şi al profesorilor : 
după un anumit curs, în jurnale de învăţare, eseuri, feedback oferit şi primit, 
examinări finale cu participarea unor persoane din afara şcolii (specialişti, 
angajatori din unităţile de practică sau membri ai comunităţii). 


Ce face din Urban Academy o şcoală 
care pregăteşte elevii pentru secolul XXI? 


Liceul Urban Academy se autodefineşte ca un mediu care te face să te schimbi, 
provocându-te să gândeşti, să-ţi schimbi părerea într-un mod dinamic, conectat 
la lumea în care trăieşti. Din sensul giratoriu, să pornim pe ruta ce ne poate 
arăta, pe parcurs, întrebări importante pentru orice discuţie reg învăţare 
(Engestrom, 1987, apud Illeris, 2014: 102): 


a) Cine sunt subiecţii învăţării (cum sunt definiti şi localizati) ? 

La Urban Academy, cei mai multi elevi sunt adolescenţi şi tineri demotivati, 
cu dificultăţi de învăţare, cu probleme de autoreglare, proveniţi din medii 
dezavantajate, cu istorii personale marcate de abandon, insucces sau neadaptare 
la universul şcolar obişnuit. 

b) De ce învaţă ei - ce îi face să depună acest efort? 
Şcoala oferă un mediu sigur şi stimulativ. Elevii depun eforturi pentru că 
în liceu găsesc un eşafodaj solid, clădit pe interese personale şi experienţe 
de învăţare contextualizate, consiliere şi suport individualizat, valori clare, 
împărtăşite şi respectate, profesori dedicați şi riguroşi, un mediu primitor 
şi stimulativ din punct de vedere socioemotional şi cognitiv. 
Ce învaţă ei - care sunt conținuturile şi rezultatele învăţării ? 
Elevii de la Urban Academy pornesc de la texte din Constituţie, romane, 
creaţii artistice, albume de fotografie, caricaturi, schiţe de design de obiect, 
hărţi sau planuri ale clădirilor. Folosesc puţin manualele, pentru că procesul 
de învăţare antrenează materiale de primă mână, puţin prelucrate, valoroase 
fie din punct de vedere cultural, estetic, social sau politic, fie pentru că 
reprezintă practicile dintr-un anumit domeniu profesional. 

d) Cum învaţă ei - care sunt activităţile-cheie din procesele de învăţare ? 
Învăţarea prin proiecte este catalizatorul experienţelor din şcoală. Elevii 
realizează proiecte individuale, de grup şi cu întreaga şcoală de mai multe 
ori pe an. Valorifică astfel oraşul şi comunitatea ca resurse (pentru identifi- 
carea şi rezolvarea problemelor, pentru documentare, pentru servicii), 
exersează abilităţi specifice secolului XXI şi produc rezultate evaluate 
public. Învață să citească în profunzime, să gândească critic, să dezbată şi 


— 

să rezolve probleme reale, să realizeze investigaţii, să se exprime nuantat 
şi creativ, să-şi asume responsabilitatea şi autonomia în învăţare, să lucreze 
în echipă, să intervină în comunitate. 


Să revenim la întrebări mai cuprinzătoare: 
ce şi cum învăţăm ca să trăim în secolul XXI? 


Cum mai învaţă copiii şi adulţii? Cum facilităm învăţarea în secolul XXI? 
Unele răspunsuri la aceste întrebări înclină spre scenarii futuriste, inspirate de 
rezultatele cercetărilor asupra creierului, care anticipează transformări irever- 
sibile induse de utilizarea tehnologiilor şi noi revoluţii. Altele înclină spre 
scenarii alarmiste, legate de criza generalizată din sistemele de învăţământ. 
Înclin spre zona de mijloc. Pe de o parte, este nevoie să analizăm cu realism 
modul în care învaţă copiii şi tinerii, pe de altă parte, este important, ca profesori, 
să constientizim ce ne îngrijorează şi cum răspundem acestor schimbări. 
Metafora pinguinilor a căror banchiză li se topeşte sub picioare este trăită de 
. mulţi adulţi din domeniul educaţiei. Cum ne adaptăm acestor transformări ? 
Cum abordăm, din punct de vedere pedagogic, aceste realităţi emergente ? 
Răspund prin analiza câtorva tendinţe. 


Globalizarea capitalului uman 


Globalizarea şi tendinţele de sincronizare a politicilor şi proceselor educaţionale 
la nivel european au făcut ca ultimele două decenii să fie puternic influențate 
de prioritatea acordată capitalului uman. Concret, această prioritate a dus la 
înlocuirea modelului umanist şi social ca principală finalitate a educaţiei cu un 
model mai degrabă marcat de nevoia formării forţei de muncă, respectiv de 
dezvoltarea unor competenţe pentru secolul XXI. Logica economiei de piaţă 
favorizează socializarea elevilor, promovând valori ca autonomia, iniţiativa, 
spiritul antreprenorial, individualismul sau competiţia. Eficienţa, eficacitatea, 
clasamentele şi clasificările, concurenţa, clienţii au devenit concepte-cheie 
pentru sistemele internaţionale de evaluare. În ultimii ani, PISA, TIMSS, 
PIRLS au generat restructurări la nivel de politici, curriculum şi practici 
instructionale si evaluative in foarte multe ţări. Clasamentele produse pe baza 
rezultatelor la teste conduc la comparații şi noi ambiţii în diverse ţări. Olanda 
şi-a propus explicit să câştige puncte la următoarea testare PISA. Sistemul 
finlandez a devenit un model de referinţă pentru sistemele educaţionale din 

lume. Modelul „fericirii” din Danemarca este bruiat de rezultatele PISA ; ca 
efect, decidentii introduc mai multe reglementări în sistem, în educaţia timpurie 
apar finalităţi şi tipuri de activităţi structurate pentru învăţarea cititului care 
concurează (şi pe alocuri contrazic) tradiţiile Ţărilor Nordice legate de activităţi 
libere în natură. În educaţie, decidentii formulează obiective şi ţinte de atins 
(ca în cluburile de fotbal), adeseori exprimate numeric şi soldate cu premieri, 
respectiv sancţionări (vezi cazul şcolilor americane şi al modelului de răspun- 
dere publică, inspirat din mediul de afaceri). 


Dezvoltarea unei culturi globale a evaluării 


Un efect al globalizării capitalului uman este cultura evaluării, ce promovează 
educaţia ca un drept al oniului, inteligenţa de tip academic (reflectată de 
rezultate şcolare), încrederea în ştiinţă, descentralizarea şi neoliberalismul 
(Smith, 2016). Ce valoare are ceea ce învăţăm ? Cu ce scop realizăm evaluări ? 
Ce şi cum evaluăm ? În ultimii 10-15 ani, ,performanta” a devenit termenul 
dominant în discursurile despre educaţie. În spaţiul public, performanţa înseamnă 
rezultate bune la testele nationale, scoruri mari la concursuri, extinderea 
participării la olimpiade (până la nivelul grădiniţei), obsesia clasamentelor, 
liceeni de succes admişi la universităţi prestigioase din străinătate. Operaţional, 
performanţa este „goana după puncte”. Într-o schemă simplificată a rationamen- 
tului, punctele obţinute de elevi reflectă (mai mult sau mai puţin fidel) perfor- 
manta profesorului, care, la rândul său, alimentează sau erodează prestigiul 
şcolii, regăsit ulterior în poziţia judeţului în clasamentele naţionale. Fără să 
mă refer aici la elementele disfunctionale grave ale sistemului (neconcordanta 
între ce se învaţă şi ce se evaluează, sistemul paralel de meditații, corupţie), 
vă invit să reflectăm la percepțiile pe care profesorii şi părinţii le au în legătură 
cu performanţa ca etichetă aplicată excesiv rezultatelor învăţării. Focalizarea 
pe note şi calificative, asociate cu competiţia exagerată, deturnează tendinţa 
naturală a copiilor de a înţelege, de a explora şi de a fi creativi. În contrast cu 
această interpretare limitativă a performanţei, „noua măsură” a succesului 
înseamnă trecerea de la a fi bine pentru câţiva (când evaluăm succesul doar 
prin teste standardizate, note, rate de promovare şi procentul de angajare) spre 
a fi mai bine pentru toţi (având în vedere echilibrul dintre experienţe şi 
competenţe, reuşită academică şi slujbe bune, speranţă şi angajare, valorificând 
talentele şi starea de bine). 

Referindu-mă la dimensiunea raţional-tehnicistă, aduceam în discuţie 
standardizări şi competenţe vizate pe piaţa globalizată a muncii. Ce tipuri de 
rezultate şcolare contează ? Cum ajung părinţii şi profesorii să fie interesaţi 
atât de mult de note şi rezultate academice înguste, marginalizând importanţa 

altor activităţi care contribuie la dezvoltarea personalităţii : joaca între copii, 
activităţile libere, sporturile, artele? Criticând sistemul actual de învăţământ, 
organizat pe clase, lecţii, prelegeri, teste, examene obligatorii, segregare în 
funcţie de vârstă, Peter Gray (2013) avertizează că erodarea libertăţii copiilor 
de a se juca are efecte asupra sănătăţii fizice şi mentale. Efectele se regăsesc 
în planul învăţării, dar şi în pericolul de a avea adulţi care au dificultăţi în a-şi 
descoperi propriul drum în viata : i 


Copiii sunt predispuşi din punct de vedere biologic să-şi ia în propriile 
mâini sarcina educaţiei lor. Când dispun de libertate şi de mijloacele prin care 
să-şi urmeze propriile interese, în locuri care le conferă siguranţă, ei înfloresc 
şi se dezvoltă urmând diverse căi, uneori imprevizibile, şi astfel dobândesc 
aptitudinile şi încrederea de care este nevoie pentru a răspunde provocărilor 
vieţii (Gray, 2013: 19). 


Este legitim să ne aşteptăm ca şcoala să asigure bunăstarea copiilor şi 
adolescenților, iar profesorii să fie sensibili la nevoile lor cognitive, sociale şi 
emoţionale. În principiu, acest scop este aproape unanim recunoscut, dar, în 
realitate, în multe sisteme formale de educaţie dimensiunea cognitivă a dezvoltării 
prevalează, dacă nu este cumva singurul scop urmărit cu consecvență. Focalizarea 
pe predare, şi nu pe producerea învăţării la nivelul elevilor face ca învăţarea 
pasivă să se regăsească încă în multe dintre activităţile de la clasă, în defavoarea 
învăţării experientiale sau prin explorare. Focalizarea evaluării pe ce învaţă sau 
pe ce au acumulat elevii, şi nu pe modul cum ajung la noi cunoştinţe, cum 
construiesc cunoaşterea şi cum aplică ceea ce ştiu a condus la standardizarea 
curriculară şi a evaluării. În unele cazuri, în pofida intenţiei corecte de egalizare 
a şanselor educaţionale, asemenea standardizări au avut şi efecte perverse 
neaşteptate, date fiind diferenţele sociale, culturale şi nevoile diferite ale 
elevilor şi profesorilor. Teoriile reproductiei socioculturale şi ideea capitalului 
sociocultural revin ca modele explicative ale incapacității sistemelor de învăţământ 
de a diminua inegalităţile şi de a promova echitatea prin educaţie. Generate de 
preocuparea de a responsabiliza sistemele de educaţie şi a da coerenţă politicilor 
la nivel european şi international (respectând drepturile copilului şi dinamica 
lumii globalizate), programele internaţionale de testare au condus la focalizarea 
pe rezultate la teste. Şcolile şi profesorii devin în mare măsură responsabili de 
scorurile înregistrate şi sunt preocupaţi de îmbunătăţirea propriilor poziţii în 
clasamente, ceea ce conduce la descreşterea interesului pentru bunăstarea 
copiilor şi nevoile lor reale de învăţare (vezi Sava, Ulrich & Iucu, 2012). Acest 
proces generează anxietate şi frustrări atât pentru profesori, cât şi pentru Capi 
Doar cei cu performanțe înalte ies câștigători din acest context complex, ceilalți 
trăind experiența neîmplinirii, neputinței, a unei stime de sine şi a unei [nceşieei 

scăzute în forţele proprii, a slabei motivări pentru învăţare la şcoală şi activării 
unor numeroase strategii pentru a face faţă situaţiei. Înregistrăm cazuri de 
violenţă în şcoală atât între elevi, cât şi între profesori, situaţii paradoxale în 
care se umilesc şi se subminează reciproc. Pierderile sunt ale tuturor: timp 
petrecut pentru clarificarea unor aspecte disciplinare, diminuarea resurselor de 
timp, dar şi emoţionale pentru învăţarea propriu-zisă, erodarea încrederii, un 
climat anxiogen, lipsă de energie, stres şi suspiciuni reciproce alimentate la 
nesfârşit. Suntem adeseori martorii unui cerc vicios al neîncrederii şi lipsei de 
speranţă : copii faţă de profesori, profesori faţă de părinţi etc. 

Sistemul de învăţământ american este emblematic în ceea ce priveşte utili- 
zarea excesivă a testelor standardizate. Generat de intenţii corecte, alimentat 
de mitul meritocratic atât de influent în spaţiul american, sistemul de testare 
şi standardele urmăresc măsurarea rezultatelor şcolare pe toate treptele de 
şcolarizare. Intentii juste are şi programul guvernamental NCLB, care vizează 
creşterea răspunderii instituţiilor de educaţie publică pentru eficacitatea şi 
eficienţa educaţiei şi pregătirii tuturor elevilor, în special a celor aparţinând 
unor grupuri defavorizate. Programul a suscitat dezbateri virulente în ultimii 
ani. Unii elevi şi-au îmbunătăţit rezultatele, unele şcoli au ieşit din situaţia critică 
în care se aflau, dar modelul răspunderii publice a generat şi efecte negative. 
Eforturile şcolii sunt focalizate către creşterea performanţelor academice ale 
elevilor, măsurate de testările statale sau naţionale, pe bază de standarde (vezi 


subcapitolul „Evaluare, nu testări standardizate ! ”). Prin urmare, multe dintre: 


experienţele de învăţare din clasă sunt canalizate spre pregătirea pentru teste, 
respectiv formarea sau consolidarea unor deprinderi de bază de citit, scris şi 
socotit. Ce putem să reținem din „experienţa americană”, astfel încât să nu 
repetăm greşeala ? Uneori, această focalizare duce la descreşterea motivatiei 
elevilor faţă de şcoală. Plasarea elevilor cu rezultate şcolare mai slabe în clase 
în care sunt pregătiţi intensiv pentru teste face ca discipline atrăgătoare pentru 
copii — care le suscită creativitatea, libertatea de exprimare sau spiritul critic - 
să nu mai facă parte din programul lor şcolar. Profesorii americani recunosc 
că cele mai multe ore de educaţie fizică şi de stimulare a creativităţii şi 
abilităţilor de lider sunt accesibile doar elevilor cu rezultate foarte bune la 
învăţătură ; asta nu pentru că, în principiu, nu ar fi accesibile tuturor, ci pentru 
că nivelul de performanţă le permite doar lor libertatea de a aloca timp pentru 
activităţi şi experienţe care nu sunt cuprinse în subiectele de evaluare prin 
testele standardizate. A crescut enorm presiunea asupra şcolilor şi profesorilor : 
dacă nu înregistrează progrese în timp, şcolile riscă să se închidă, iar profesorii 
să fie penalizati sau chiar să-şi piardă slujba. 

Rezultatele PISA arată că elevii români sunt cei mai demotivati în legătură 
cu învăţarea şcolară. Ce putem face pentru a schimba acest lucru ? Cum putem 
ameliora practicile educaţionale pentru a facilita o învăţare de calitate, pregătirea 

copiilor şi tinerilor pentru realităţile de azi, dar şi pentru a-şi controla viaţa şi 
echilibrul personal în contextul dinamic al vieţii profesionale, sociale şi familiale ? 
Evaluarea influenţează cultura învăţării şi motivaţia pentru învăţare, precum 
şi relaţiile dintre elevi, profesori şi părinţi. Testările naţionale influenţează 
percepțiile asupra structurii curriculumului. Apar ierarhii între discipline „impor- 
tante” (cuprinse în testările naţionale) şi discipline „mai puţin importante”. Ca 
profesori şi părinţi, transmitem mesaje clare copiilor şi elevilor noştri când ne 
concentrăm atenţia pe discipline de examen. Mai mult, investiţiile familiilor 
în sistemul de pregătire paralelă, prin lecţii private (meditații), întăresc această 
prevalenté a performanţelor de tip academic. Ce se întâmplă dacă ratezi 
examenul? Care sunt efectele bacalaureatului? Filmul regizorului Cristian 
Mungiu, Bacalaureat (2016), aduce în lumină multe dintre aceste aspecte. 
Pelicula plasează episodul evaluativ în centrul unui univers interactional, valoric 
şi existenţial marcat de dileme morale, alegeri autentice, frustrări şi speranţe. 
Evaluarea şi mizele ei reprezintă un catalizator semnificativ al valorilor la nivel 
social larg (capital uman, diminuarea corupţiei), familial (părinţii îşi proiectează 
împlinirea prin reuşita copiilor, în a căror pregătire investesc) şi personal. 


Dimensiunea umanistă, interactionala 
şi valorică a experienţelor şcolare 


Situaţia elevilor şi evoluţia indicatorilor de participare şi succes sunt reflectate 
mai ales de analize de tip tehnicist, ce vizează cu precădere relaţia input-output 
(intrări-ieşiri). Ultimii ani au arătat că este nevoie să depăşim această abordare 
prin înţelegerea proceselor care au loc în cutia neagră din spaţiul social şcolar : 
construcţie identitară, interacțiuni sociale, sens, semnificaţii, curriculum ascuns, 
practici discursive şi practici educaţionale, încredere în sine şi în ceilalţi, soli- 
daritate şi empatie, jocuri de putere, strategii de autoreglare etc. Referindu-se 
la educaţia şi şcoala contemporană, Emil Păun (2012) consideră ca dominantă 
paradigma raţional-tehnologică. El propune, argumentat, reconcilierea cu para- 
digma educaţional-umanistă, care generează mutații semnificative în sfera 
sistemului de valori: „Ea militează pentru o educaţie centrată pe persoană, 
pentru revalorizarea dimensiunii subiective a actului educaţional. Intenţia ei 
fundamentală este să reconcilieze şi să restabilească dialogul dintre individ şi 
societate, subiectiv şi obiectiv, raţional şi afectiv” (2012: 27). Reconcilierea 
dintre dimensiunile raţională, tehnologică, umanistă şi interacţională presupune 


un curriculum umanist ce valorifică resursele psihosociale ale dialogului pedagogic, 
ale comunicării pedagogice eficiente în măsura în care profesorul devine un 

factor care mediază şi facilitează reuşita şcolară (prin mijloace de individualizare 
a instruirii, de responsabilizare şi motivare optimă a elevului, de focalizare a 
activităţii pe resursele pozitive ale elevului, de stimulare a competenţei în sine - 
pentru dezvoltarea personală) (Potolea, 2011: 9). 


Dimensiunea socioemotionala 
a experienţelor şcolare 


Ultimii ani au adus reorientarea atenţiei către aspectele socioemotionale ale expe- 
rientelor din şcoală. Aici, unii elevi trăiesc experienţe semnificative, coerente, 
care le hrănesc curiozitatea investigativă şi energia de a fi perseverenti. Alţii 
rămân neconectati; demotivati şi apatici sau hiperactivi şi violenti, devin 
protagoniştii reţelelor de socializare şi articolelor din presă. Urban Academy 
are succes pentru că „meseria de elev” presupune, dincolo de ucenicia academică, 
şi o ucenicie socială şi emoţională. Textura socioemotionala dă energie sau, 
din contră, produce bruiaje puternice în fluxul interactional şi formativ de la 
elevul-dorit-de-profesor la elevul-real (care opune rezistenţă în mod activ sau 
pasiv). Experienţa şcolară este foarte dinamică - reprezintă deopotrivă un 
proces şi un produs ce se reconstruiesc continuu. Procesul angajează actori 
sociali în situaţii şcolare specifice şi este marcat de contextul interactional şi 
de sistemele de reprezentări asupra sarcinilor şcolare, asupra sinelui, asupra 
celorlalţi sau asupra grupurilor care au relevanţă pentru cotidianul şcolar. 

Cum interacționează oamenii unii cu alţii în contexte de învăţare ? Premack 
şi Woodruff au arătat încă din 1978 cum capacitatea oamenilor de a-i învăţa 
pe alţii este definitorie pentru înţelegerea modului în care aceştia învaţă. Este 
vorba nu doar despre felul în care se produce învăţarea la nivel individual, ci 
mai ales despre modul în care învăţarea la nivel individual depinde de capacitatea 
de a citi, interpreta şi de a se integra împreună cu minţile, intenţiile, convingerile 
şi dorinţele celorlalţi. Reciprocitatea angajamentului cognitiv reprezintă un 
fundament solid pentru a gestiona învăţarea în întâlnirile sociale. Intersubiecti- 
vitatea cognitiei se reflectă în interacţiunile verbale, motiv pentru care profesorii 
solicită elevilor să verbalizeze, să dezvolte şi să actualizeze cunoaşterea împăr- 
tăşită. S-a presupus că această intersubiectivitate cognitivă este specific umană 
şi se manifestă în copilăria timpurie. Studii recente arată nu doar că etapa de 
dezvoltare în care regăsim această împărtăşire cognitivă este vizibilă foarte 
devreme, la copiii mici, dar este specifică şi altor specii (Carpenter, 2010). Nu 
doar activitatea generează intersubiectivitate, ci şi procesele cognitiei sunt 
puternic marcate de intersubiectivitate. i 

Dimensiunea stimulatoare a învăţării şcolare 


Trecând de contextul larg al educaţiei, să ne orientăm spre învăţare. Împărtăşesc 
uneori sentimentul că profesorul pierde teren, iar banchiza se topeşte. Simt că 
ceea ce afirma Bruner se regăseşte în sala de clasă: strategiile didactice 
adeseori „nu intră în capul elevului”. Cum am ajuns aici? Din diversitatea 
definiţiilor învăţării am optat pentru perspectiva lui Peter Jarvis, deoarece 
include înţelegerea persoanei care învaţă în situaţii sociale. 


Învăţarea umană este combinaţia proceselor ce au loc pe tot parcursul vieţii la 
nivelul întregii persoane - corp (genetic, fizic şi biologic) şi minte (cunoştinţe, 
aptitudini, atitudini, valori, emoţii, convingeri şi simtiri) —, experienţe în situaţii 
sociale al căror conţinut este apoi transformat la nivel cognitiv, emoţional şi 
practic (sau prin intermediul oricărei combinaţii dintre ele) şi integrat în 
biografia personală, rezultând o persoană în continuă schimbare (sau mai 
experimentată) (Jarvis, 2014: 52). 


Criticile la adresa experienţelor de învăţare şcolară au legătură cu dimen- 
siunea stimulatoare a învăţării. Knud Illeris (2014: 24) consideră că învăţarea 
presupune integrarea a două procese foarte diferite: „Procesul interacțiunii 
externe dintre cel care învaţă şi mediul său social, cultural şi material, şi un 
proces psihologic intern de elaborare şi achiziţie”. Dezbaterile recente referi- 
toare la noile planuri-cadru pentru ciclul gimnazial reflectă o tendinţă pe care 
o regăsim adeseori în legătură cu învăţarea şcolară, respectiv faptul că atenţia 
este îndreptată spre conținuturile de învăţare şi unităţile de timp alocate. 
Achiziţia, ca element intern al învăţării, nu este doar un proces cognitiv ; în 
învăţare sunt implicate şi alte domenii sau funcţii, referitoare la atitudinile 
elevului sau subiectului care învaţă cu privire la conţinutul procesului de 
învăţare : interesele personale şi mobilizarea energiei psihice. Acestea din urmă 
reprezintă funcţia stimulatoare, şi anume 


modul în care este trăită situaţia, ce fel de sentimente şi motivații sunt implicate, 
prin urmare, natura şi cantitatea energiei mentale mobilizate. Valoarea şi durabi- 
litatea rezultatului învăţării se află în strânsă legătură cu dimensiunea stimulatoare 
a procesului de învăţare. Atât conţinutul, cât şi stimularea sunt dependente de 
procesul de interacţiune dintre cel care învaţă şi mediul său social, relational, 
cultural şi material (Illeris, 2014: 29). 


Cum sprijinim vectorii energetici motivationali ai învăţării ? Cum stimulăm 
curiozitatea, entuziasmul, perseverenta copiilor, adolescenților, tinerilor, adulţilor 

din jurul nostru ? Partial, răspunsul se fundamentează pe respectarea şi împlinirea 

unor nevoi psihologice. Ana Muntean, în lucrarea Psihologia dezvoltării umane 

(2009, p. 90), atrage atenţia asupra faptului că, spre deosebire de nevoile 

fiziologice, nevoile psihologice sunt mai puţin cunoscute şi respectate. Autoarea 

vorbeşte despre patru categorii de nevoi emoţionale care influenţează dispo- 
nibilitatea pentru învăţare şi calitatea învăţării : 

1. Nevoia de dragoste şi securitate : cea mai importantă la vârstele mici, oferă 
baza viitoarelor relaţii sociale, în familie, cu părinţii şi fraţii, cu prietenii, 
colegii, cu propria familie de mai târziu. Capacitatea de a rezona emoţional 
se dezvoltă prin interacţiunea copilului cu cei care îl iubesc şi este garanţia 
conectării lui cu ceilalţi, cu lumea vie, în general. Dacă este împlinită 
această nevoie, copilul îşi dezvoltă sentimentul siguranţei şi al încrederii în 
alte persoane, iar mai târziu al încrederii în sine. 

2. Nevoia de noi experienţe : se corelează cu dezvoltarea intelectuală a‘copi- 
lului. Dacă hrana de calitate asigură creşterea copilului, tot astfel şi expe- 
rientele determină dezvoltarea cognitivă. Dezvoltarea limbajului şi jocul 
sunt esenţiale pentru dezvoltarea intelectuală, pentru că prin intermediul 
lor copilul învaţă să exploreze lumea şi să coopereze. Jocul generează 
experienţe noi, iar prin limbaj copilul dă formă gândurilor şi învaţă să 
construiască relaţii sociale. Contează nu doar să-i vorbim, ci şi felul în care 
îi vorbim. Dialogul cu adultul este unul dintre cele mai importante experienţe 
care contribuie la dezvoltarea copilului. Cercetări din domeniul neurostiintelor 
arată că interacţiunile contingente generează conexiuni neurologice între 
amigdală (zona răspunzătoare de emoţii) şi cortexul frontal, responsabil de 
analiză, gândirea anticipativă, abstractizare, iar până la vârsta de 6 ani 
copilul are nevoie de stimulare verbală în acest sens. Implicatia practică 
tine de faptul că părinţii şi educatorii copiilor mici ar trebui să profite de 
situaţiile reale care provoacă în mod spontan schimb de întrebări, de gânduri, 
idei şi sugestii şi să le includă în practicile conversationale obişnuite (Griffin, 
McCardle & Freund, 2016). 

Predictabilitatea programului zilnic, securitatea unei atmosfere iubitoare din 
familie (şi mai târziu din creşă sau grădiniţă) contribuie la eşafodajul 
construirii identităţii copilului. Nevoia de experienţe reprezintă un filon 
central al abordărilor pedagogice. Când creşa, grădiniţa sau şcoala nu oferă 
suficiente oportunităţi de a experimenta şi de a descoperi lumea, copilul îşi 
pierde interesul natural pentru cunoaştere. De exemplu, printre alternativele 
pedagogice care structurează într-un mod specific mediul în care are loc 
dobândirea de noi experienţe, putem menţiona : 

e Pedagogia Montessori, în care copilul experimentează şi are un rol foarte 

important în autoeducare. 
e Pedagogia Freinet, care promovează cooperarea şi experimentarea. 

+ - Pedagogia Waldorf/Steiner, în care experienţele copilului sunt la alegerea 
lui. 

e Pedagogia Reggio Emilia (Loris Malaguzzi), în care copilul construieşte 
procesul de învăţare folosind forme variate de exprimare şi ocaziile 
apărute spontan în mediul apropiat. 

e Pedagogia Step by Step, în care copiii aleg centrele de activitate şi au 
posibilitatea de a lucra în ritmuri diferenţiate atât individual, cât şi 
colaborativ. i 


3. Nevoia de recunoaştere a capacităţilor şi nevoia de a fi apreciat: pentru a 


deveni încrezător în capacităţile lui, copilul are nevoie de răsplată şi încurajare. 
Astfel de stimulente (utile chiar şi adulţilor) sunt necesare ca resursă de 
energie pentru a depăşi dificultăţile şi conflictele inerente dezvoltării. 
Uneori, adulţii nu identifică nivelul optim de dificultate a sarcinii pentru 
copil, raportată la o cantitate rezonabilă de efort; capacitatea de efort 
depinde atât de particularităţile de vârstă, cât şi de ritmurile individuale de 
dezvoltare. Alteori, apreciază mai puţin reuşitele şi sancţionează mai frecvent 
greşelile copilului. Astfel, adulţii pot genera în rândul copiilor o atitudine 
de respingere faţă de învăţare şi o slabă mobilizare pentru efort, respectiv 
o stimă de sine scăzută. Un studiu cuprinzător realizat sub coordonarea lui 
Alain Sroufe în 2005 arată că, după ataşamentul insecurizant, abandonarea 
şcolii reprezintă al doilea factor de risc major pentru dezvoltarea sănătoasă 
a copilului. Recompensarea copiilor, valorizarea eforturilor personale şi 
respectarea individualităţii lor reprezintă elemente esenţiale pentru împlinirea 
potenţialului de dezvoltare şi învăţare al fiecărui copil. 

. Nevoia de responsabilităţi : creşterea independenţei copilului. În jurul vârstei 
de 3 ani, copilul învaţă numeroase comportamente autonome, de exemplu, 
să mănânce, să se spele şi să se îmbrace. Asemenea comportamente se 
înmulţesc odată cu înaintarea în vârstă şi îi dau bucuria de a se descurca 
singur, respectiv libertate în acţiuni. Dacă în copilărie adulţii înţeleg şi îi 
dau copilului ocazia să îşi asume singur responsabilităţi, ulterior vom regăsi 
această dorinţă la o altă scară atunci când devine adolescent sau adult şi 
va dori să aibă singur grijă de el şi de cei din jurul său. Prin asumarea de 
responsabilităţi, copilul învaţă reguli, consecinţele anumitor acţiuni, de ce 
unele lucruri sunt permise sau nu. Adultul joacă rol de expert, partener sau 
` ghid. Suprasolicitarea sau supraprotejarea copilului sunt atitudini eronate 
ale părinţilor şi adulţilor din creşe, grădiniţe sau şcoli. Necunoaşterea sau 
neglijarea nevoilor emoţionale, sociale şi intelectuale ale copiilor au conse- 
Cinţe de-a lungul întregii vieţi, reflectându-se la maturitate în persoane 
neadaptate, anxioase, deprimate sau permanent furioase şi nemulţumite, 
inconsecvente, incapabile de amânarea recompensei, insensibile sau 
lipsite de empatie ori de solidaritate. Fac apel din nou la un exemplu din 

cinematografie, şi anume la filmul Poziția copilului din 2013, regizat de 
Călin Peter Netzer (premiat cu Ursul de Aur la Festivalul Internaţional de 
Film de la Berlin), care ilustrează efectele unui stil parental hiperprotectiv 
şi dominat de control. 


Recunoaşterea şi aprecierea celor din jur trebuie să se manifeste şi pentru 
efortul pe care îl depune copilul, şi nu doar după ce reuşeşte să finalizeze cu 
succes o sarcină. Cercetările arată că sunt răsplătiți mai mult copiii sănătoşi, 
inteligenţi, atrăgători, îndemânatici, decât cei provenind din medii culturale 
sărace, neglijati emotional, neîndemânatici ori cu cerinţe educaţionale speciale. 
Acest lucru are efecte foarte puternice asupra copiilor din cea de-a doua 
categorie, pentru care orice reuşită presupune un efort mai mare, în condiţiile 
în care ei primesc mai puţine încurajări, deoarece realizările lor educaţionale 
sunt mai mici. Lipsa de recunoaştere are ca efect scăderea stimei de sine şi a 
motivatiei de a învăţa. Recunoaştem cu uşurinţă astfel de copii:care stau in 
spatele clasei şi nu „strălucesc” niciodată. De multe ori, pentru a compensa 
lipsa de vizibilitate în spaţiul academic, ei deranjează orele, sunt agresivi, 
hărţuiesc copiii mai mici. Când trebuintele copiilor sunt neglijate sau satisfacerea 
lor ignoră nevoia de limite şi nu sunt însoţite de educarea autocontrolului, a 
planificării, apar tineri implusivi, care nu au răbdare să aştepte, incapabili să 
depună efort pentru ceea ce doresc, iresponsabili şi care nu recunosc drepturile 
celorlalţi (Muntean, 2009: 95). 


Speranţa, implicarea şi starea de bine 


Reamintesc scopul şcolilor din New York: a-i face pe elevi să înveţe! Cum 
se întâmplă asta la Urban Academy ? Oferindu-le sprijin, structuri de securitate 
emoţională şi socială, experienţe în lumea reală, proiecte captivante, interacțiuni 
în grupuri eterogene cultural, lingvistic, economic sau din punctul de vedere 
al vârstei. Personalităţi care s-au remarcat prin contribuţii inovatoare în ultimele 
decenii (Steve Jobs, Bill Gates, Mark Zuckerberg sau Jimmy Wales) aduc în 
discuţie elemente rareori prezente în textura iniţiativelor şi politicilor din 
domeniul educaţiei: motivații şi emoţii, identitate şi contexte, interacțiuni, 
relaţii şi valori. Tipice paradigmei umaniste, aceste elemente se regăsesc într-un 
studiu Gallup din 2014. Copiii, tinerii şi adulţii au succes în şcoală şi dincolo 
de şcoală şi îşi găsesc împlinirea pe termen lung dacă sunt implicaţi emoţional 
în experienţa educaţională. Studiul lansează un mesaj de impact, propunând 
trecerea de la ce nu merge în educație la ce merge bine şi ce s-a dovedit a fi 
important pentru copii, ca viitori adulţi (angajaţi şi cetăţeni în lumea reală). 

Principalii predictori care contează cel mai mult în această ecuaţie a împlinirii 
sunt speranţa, implicarea şi starea de bine a celor care învaţă. Descoperiti şi 
dezvoltați în rândul fiecărei persoane talentele înnăscute, valorificati tiparele 
de gândire, trăirile emoţionale sau comportamentele ! Acestea sunt îndemnurile 
către profesori. O treime din succesul elevilor este determinată de energia dată 
de speranţă, implicare şi starea de bine a acestora. Speranţa generează idei şi 
energie pentru viitor, angajamentul înseamnă implicare şi entuziasm faţă de 
şcoală, iar starea de bine, cum gândim despre viaţă şi cum ne trăim viaţa. Mă 
gândesc că sunt multi profesori frământaţi de aceeaşi întrebare : ce fac pentru 
a înţelege ce gândesc, ce visează, cum învaţă elevii ? Primul pas este să schimbăm 
ordinea întrebărilor. Ne întrebăm „Cine sunt elevii? ”, nu „Ce ştiu elevii? ”. 
Dacă în ultimele două-trei decenii orientarea tehnocratică a fost dominantă 
(note sau scoruri la teste, rata de finalizare a studiilor sau absorbţia pe piaţa 
muncii), treptat, tendinţa este de a ne reorienta spre alte tipuri de rezultate, 
mai degrabă de tip umanist. Discursul pedagogic se reinventează întorcându-se 
la origini, reinvocând elemente ce ţin de natură şi natural, stimulare şi împlinire, 
autodescoperire şi devenire. A urmări starea de bine sau implicarea - ca 
rezultate anticipate ale procesului educational - este realist, dar nu facil. 
Schimbarea de percepţie presupune energie, curajul de a îndrăzni să vezi şi 
altfel propriul efort, ca profesor, sau propriul potenţial, ca elev, student sau 
subiect care învaţă pe tot parcursul vieţii. Să identifici talentele fiecăruia, să 
creezi medii de învăţare stimulative şi angajante înseamnă să dai elevilor şansa 
de a avea succes pe termen lung şi a deveni adulţi echilibrati şi impliniti. 
Ideea de bunăstare sau stare de bine a copilului (wellbeing) reflectă -noi 


abordări ideologice cu privire la universul copilăriei, dar şi centrarea pe practici. 


interactionale dintre adulţi şi copii. Remarcăm o evoluţie similară problematicii 
echităţii în educaţie, care a fost privită ca egalitate de şanse de acces, apoi 
reflectată în procesele educaţionale concrete, ulterior văzută în termeni de 
succes şi reuşită şcolară, profesională şi socială, pe termen lung. Dacă în 2007 
conceptul bunăstarea copilului era definit ca „realizarea potenţialului fizic, 
emoţional, mental, social şi spiritual” (Awartani et al. ; 2007), în 2013, Bradshaw 
şi colaboratorii săi (2013 : 26) propuneau o definiţie mai concretă şi mai putin 
încărcată ideologic. Ei sintetizează faptul că starea de bine sau bunăstarea 
copiilor reprezintă un construct generat de mai mulţi factori: satisfacţie în 
viaţă, relaţii cu familia şi prietenii, starea de bine la şcoală şi sănătatea subiectivă. 
Important este că acest studiu publicat în 2013 depăşeşte abordările tradiționale, 
prin raportare la deprivare sau la indicatori economici, şi analizează aspectele 
calitative ale bunăstării subiective chiar din perspectiva copiilor. Rezultatele 
din ancheta privind comportamentul copiilor de vârstă şcoalară realizat în 2012 
în 39 de ţări (Health Behaviour of School-aged Children Survey. - HBSC) 
plasează Olanda şi Islanda în topul statelor în care copiii sunt satisfăcuţi de 

viaţa lor. În Ungaria, Lituania, Polonia şi România, copiii între 11 şi 15 ani 
raportează cele mai mici scoruri, România aflându-se la capătul listei. 

Nu există o corelaţie directă între starea de bine subiectivă şi anumiţi factori 
structurali la nivel social. De exemplu, analizele macro arată că nivelul pro- 
dusului intern brut nu este variabila care explică cel mai clar diferenţele 
înregistrate între copiii din ţările cu economii avansate. „Paradoxul lui Easterlin” 
arată că satisfacția nu este legată de variațiile în domeniul condiţiilor materiale 
de viaţă dincolo de un anumit prag al venitului (Easterlin, 1974). Factorii care 
contează foarte mult în ţările dezvoltate ţin mai degrabă de statutul economic 
perceput. Inegalitatea ridicată are un impact puternic asupra stării de bine 
subiective a copiilor şi, în plus, la nivel social mai larg, calitatea vieţii se 
corelează pozitiv cu cea a instituţiilor (Currie et al., 2012 : 26). Copiii înşişi 
fac aprecieri evaluative cu privire la calitatea serviciilor oferite de instituţiile 
ai căror beneficiari sunt. În afară de familie, şcoala reprezintă mediul cel mai 
important pentru copii, relaţiile cu colegii de clasă fiind cruciale pentru fericire, 
reprezentând terenul în care îşi dezvoltă stima de sine şi abilităţile sociale, în 
procesul de construcţie identitară (Currie er al., 2012; Hygum, 2006). 

De câţiva ani, cercetătorii şi susţinătorii drepturilor copiilor afirmă că este 
important să ne concentrăm pe perspectiva acestora, având în vedere bunăstarea 
lor, într-un sens holistic. Bunăstarea fizică, intelectuală şi cea emoţională sunt 
interdependente. Awartani, Whitman şi Gordon (2008: 4), analizând studiile 
de specialitate, au concluzionat că acei copii care trăiesc o astfel de bunăstare 
sunt în mai mare măsură capabili să înveţe şi să asimileze eficient informaţiile, 
au comportamente sănătoase şi generatoare de împlinire în societate, dovedesc 
mai multă disponibilitate în a investi în propria stare de bine, dar şi a celorlalţi 
şi în sustenabilitatea planetei şi, nu în ultimul rând, îşi asumă cu responsabilitate 
rolurile sociale, profesionale şi în familie, ca adulţi. 


Ubicuitatea învăţării şi competențele digitale 


Don Tapscott, în cartea Crescufi digital. Generaţia Net iti schimbă lumea (2011), 
sintetizează cele opt valori ale acestei generaţii prin prelucrarea răspunsurilor 
şi datelor obţinute în urma unui interviu la care au participat peste 11.000 de 
tineri : libertatea, personalizarea, vigilenta, integritatea, colaborarea, distracţia, 
viteza şi inovaţia. Această generaţie „scufundată în biţi”, chiar dacă nu mai citeşte 
cărți de literatură, dedică mult timp cititului şi scrisului online, prelucrează 
informaţii pe care le evaluează şi investighează faptele folosind surse multiple. 
Studiile indică faptul că regiunile cerebrale asociate cu atenţia, evaluarea, 
recompensa, inteligenţa emoţională, controlul impulsurilor şi comportamentul 

în vederea unui scop se modifică în mod semnificativ între 12 şi 24 de ani 
(Tapscott, 2011 : 176). Învăţarea accidentală, prin jocurile video, poate fi mai 
mult valorificată în şcoală. Numeroase cercetări arată impactul jocurilor asupra 
structurilor cognitive, vitezei de procesare a informaţiei sau disponibilitatii de 
a colabora. Jocurile te pun în situaţia de a decide, alege şi stabili priorităţi. 
Referindu-se la cei care joacă frecvent jocuri video, Tapscott trece în revistă 
câteva beneficii: gamerii îşi măresc viteza de procesare a informaţiei vizuale, 
îşi îmbunătăţesc coordonarea ochi-mâini, viteza de reacţie şi îşi antrenează 
vederea periferică. 

Mediile digitale, accesul wireless, tehnologia inteligentă schimbă în mod 
radical felul în care educatorii gândesc ce şi cum învaţă copiii şi tinerii.Prin 
experimentele sale „Hole-in-the-Wall” lansate începând din 1999, Sugata Mitra 
militează pentru o educaţie nonintruzivă. Realizate într-o mahala din India, în 
Cambodgia şi în alte locuri, ele au demonstrat cum copiii, fără să beneficieze 
de sprijinul direct al adulţilor, ci doar ajutându-se unul pe altul, pot învăţa să 
utilizeze computerul, să caute informaţii şi să rezolve probleme. Şcoala nu mai 
este locul în care, în mod privilegiat şi de la sine înţeles, se produce învăţarea. 
Burbules (2012), Howard (2011) şi Jenkins (2009) vorbesc despre ubicuitate : 
învăţarea are loc pretutindeni acum şi este generată de noi contexte şi situaţii 
în care copiii, tinerii, adulţii sunt expuşi (pe stradă, ascultând o emisiune pe 
iPod sau la cafenea, navigând pe Internet în căutarea unui răspuns la o întrebare 
lansată printr-un mesaj devenit viral pe e-mail). Faptul că de la vârste tot mai 
mici copiii folosesc tehnologiile din ce în ce mai frecvent şi mai intens 
reprezintă o realitate. Adultii „imigranţi digital” trebuie să înţeleagă noile 
procese şi să le răspundă. Mulţi profesori se simt mai valnerabili decât elevii 
lor în interacţiunea cu noile tehnologii (vezi experimentul realizat în Finlanda, 
în care elevii de liceu au schimbat rolurile cu profesorii lor şi i-au învăţat cum 
să folosească gadgeturile). Profesorii sunt provocati nu doar de nivelul propriilor 
competenţe, ci şi de faptul că este nevoie să-şi reconstruiască şi să inoveze 
strategiile motivationale şi de facilitare a învăţării. Comisia Europeană foloseşte 
un cadru al competenţelor digitale cu cinci domenii majore în care trebuie să 
fie pregătit angajatul : procesarea informației, comunicare, creare de conţinut, 
securitate şi rezolvare de probleme. 


Dimensiunea colaborativă 


Numeroase voci cu impact mediatic critică faptul că sistemele de educaţie publică 
organizate după principiile producţiei de masă sunt nepotrivite circumstanțelor 
complet diferite din secolul XXI. Autori ca Toffler (1984) sau Friedman (2006), 

Bellanca şi Brandt (2010), Robinson (2015) sau Gray (2014), Khan (2014) ori 
Mitra (2013) au arătat că societatea secolului XXI presupune alte tipuri de 
competenţe decât cele necesare în secolul XX. Oamenii au nevoie să-şi dezvolte 
capacitatea de a stabili legături cu alţii, de a menţine relaţii de colaborare şi 
de a lua decizii în echipă. Abilităţile de colaborare sunt invocate in contexte 
profesionale (practica medicală, firmele de producţie, lumea corporatistă, 
laboratoarele de cercetare), contexte sociale (organizaţii nonguvernamentale, 
activism civic, sporturi sau activităţi 'de petrecere a timpului liber) şi alte 
contexte generate de noile tehnologii (jocuri video în reţea, social media, 
aplicaţii pentru telefoane inteligente) etc. 

Sunt evidente structurile rizomice, care reprezintă atât centre energetice 
pentru procesele sociale, de învăţare şi de dezvoltare, cât şi structuri autogene- 
rative pe orizontală ce amintesc de comunităţile de învăţare teoretizate de 
Wenger. Pornind de la faptul că rizomii sunt agresivi, haotici şi rezilienţi, greu 
de stăpânit şi îşi urmează propriile direcţii, Dave Cormier (2008) apreciază că 
învăţarea rizomică presupune : negocierea cunoaşterii, învăţarea ca proces deschis, 
dirijat de subiecţi, haotică, dificil de evaluat şi prins în scheme prestabilite ; 
încurajează o atitudine de nomad, privilegiază devenirea în detrimentul memo- 
rării, presupune învăţarea pe tot parcursul vieţii. Cormier susţine că, în 
cercetarea tradiţională şi în curriculumul tradiţional, experţii sunt arbitrii unei 
cunoaşteri consacrate şi ai canoanelor disciplinelor particulare. Aceştia au rolul 
de a traduce datele şi cunoaşterea verificată şi validată specifică unei discipline 
şi, prin urmare, joacă un rol important în stabilirea priorităţilor de cercetare, 
precum şi în transpunerea cunoaşterii în forma curriculumului din educaţia 
formală. Susţinătorii” modelului învăţării rizomice şi conectate consideră că 
învăţarea socială şi tendinţele din domeniul tehnologiei au transformat radical 
acest proces, iar instrumentele reţelelor de socializare facilitează evoluţia 
comunităţilor de cunoaştere şi a comunităţilor de practică. Instrumentele pe 
care le folosim definesc şi dau formă gândirii noastre (Cormier, 2008: 24). 
Direcţia învăţării este negociată şi renegociată continuu cu participanţii, pe 
măsură ce se desfăşoară procesul, dar poate implica şi imaginaţie şi întâmplare, 
ceea ce duce la anumite puncte de cotitură. Orientându-ne atenţia asupra includerii 
elementelor emoţionale, corpului, materiei, mediului, timpului, spaţiului şi 
altor aspecte materiale ale învăţării, între copii, ca persoane care învaţă, se 
vor manifesta implicarea, recunoaşterea reciprocă şi confirmarea momentelor 
speciale de învăţare în colaborare. „O pedagogie intraactivă începe mai degrabă 
din mijlocul lucrurilor decât de la rezultatele finale pe care vrem să le obţinem” 
(Osberg & Biesta, 2009: 21). O asemenea perspectivă presupune ca educatorii 
să devină conştienţi de importanţa modului în care spaţiul, timpul, sala de clasă 
şi celelalte lucruri sunt organizate şi structurate şi să aibă în vedere ce tipuri 
de legături ar putea avea loc între oameni şi materiale. Profesorii şi elevii de 

la Urban Academy folosesc oraşul, comunitatea drept curriculum, iar spaţiul 
comun generează structuri colaborative deopotrivă spontane şi reglementate. 


Competenţe adaptative 


Cum faci faţă schimbărilor din societatea cunoaşterii sau a învăţării ? Ce înveţi 
în şcoală pentru a te adapta acestor schimbări ? De Corte (2012) vorbeşte despre 
abilitatea de a aplica cunoştinţele asimilate cu sens şi abilităţile în mod flexibil 
şi creativ într-o varietate de contexte. Această competenţă adaptativă contra- 
balansează „expertiza de tip rutinier” cultivată în mod obişnuit în şcoală, care 
înseamnă abilitatea de a duce la bun sfârşit, în mod rapid şi corect, sarcini 
şcolare tipice, dar fără a înţelege procesul presupus de finalizarea sarcinii. Ce 
şi cum ar trebui să înveţe elevii pentru a dobândi competenţe adaptative, care 
presupun învăţarea autoreglată, situationala şi colaborativă, de tip constructivist ? 
De Corte ne orientează către asimilarea câtorva componente cognitive, afective 
şi motivationale. Competentele de autoreglare cognitivă, referitoare la procesele 
cognitive şi activităţile asociate, înseamnă capacitatea de planificare şi moni- 
torizare a proceselor de rezolvare a problemelor. Abilităţile legate de procesele 
volitive presupun autoreglarea motivatiei, menţinerea atenţiei şi efortului pentru 
a finaliza cu succes o sarcină sau o problemă. Şi afectele pozitive — cum ar fi 
emoţiile pozitive şi atitudinile faţă de un subiect sau obiect de învăţământ sau 
faţă de învăţare în general - contează, la fel ca convingerile referitoare la 
propria capacitate de a fi eficace (De Corte, 2010). 

- Alţi autori vorbesc despre abilităţi noncognitive, etichetă oarecum incorectă, 
deoarece toate abilităţile noncognitive conţin o componentă cognitivă. Este 
dificil, dacă nu imposibil să separăm componenta cognitivă în modul în care 
funcţionează psihicul uman, pentru că, practic, procesarea informaţiei se 
regăseşte în mod explicit sau implicit în orice activitate. Din considerente 
pragmatice, chiar dacă sunt dificil de clasificat şi controversate în rândul 
specialiştilor, încadrăm aici conceptul de sine, autoreglarea, autoeficacitatea, 
motivaţia, creativitatea ca dimensiuni personale, iar pe dimensiunea socială 
abilităţile sociale şi abilităţile civice cultivate şi activate în spaţiul comunitar. 

$i în România, într-un studiu recent (Balica et al., 2016) efectuat în rândul 
adolescenților şi tinerilor, abilităţile noncognitive sunt definite ca „acele abilităţi 
relevante din punct de vedere şcolar/academic şi ocupational şi care nu sunt 
măsurate de teste de IQ sau de performanţă. Cunoscute sub diverse nume, abilităţi 
socioemotionale, soft skills, abilităţi noncognitive, abilităţi de viaţă etc.”, ele 
reflectă motivaţia, perseverenta, rezilienţa, capacitatea de autocontrol, imaginea 
de sine pozitivă, creativitatea, înţelegerea şi exprimarea emoţiilor. 

Nevoia de solidaritate 


Piaţa muncii cere din ce în ce mai mult angajaţilor, dincolo de competențele 
strict profesionale, abilităţi de a lucra în echipă, gândire creativă, rezilienta de 
a răspunde eficient la circumstanţe care se schimbă foarte repede’ (Chihaia, 
2014; Mason, Williams & Cranmer, 2006). Şi la nivel social, semnalăm de 
asemenea nevoia de a dovedi mai multă solidaritate, empatie, grijă şi respect 
pentru diversitate. Conflictele grave din ultimii ani din întreaga lume şi valurile 
de imigranţi arată că ideologia drepturilor omului şi corectitudinea politică nu 
mai sunt de mult suficiente. Competentele sociale şi emoţionale de care avem 
nevoie pentru a trăi în armonie cu cei din jur se formează de timpuriu şi trebuie 
exersate constant, în diverse contexte şi medii sociale. 

La începutul anului 2016 au avut loc dezbateri legate de revizuirea planului- 
cadru pentru învăţământul gimnazial. Iniţial, s-a propus ca disciplina drepturile 
copilului să fie studiată timp de un an şcolar. Ulterior, educaţia socială a apărut 
ca materie obligatorie pe durata celor patru ani de gimnaziu. Concret, în cadrul 
acestei discipline generice, elevii vor avea o oră pe săptămână de gândire critică 
şi drepturile copilului, la clasa a V-a, educaţie interculturală la clasa a VI-a, 
educaţie pentru cetăţenie democratică la clasa a VII-a şi educaţie economico- 
financiară la clasa a VIII-a. Cred că este bine-venită ideea abordării explicite 
a drepturilor copilului sau managementului diversităţii. În acelaşi timp, mă 
preocupă faptul că gândirea critică, elementele de interculturalitate sau respectarea 
drepturilor copiilor trebuie să se regăsească zi de zi în viaţa lor şi a adulţilor 
şi nu neapărat în cadrul unor discipline de studiu. Prezenţa în programul şcolar 
nu garantează o învăţare de calitate a elementelor prevăzute de programă. 
Cunoaşterea Constituţiei SUA se dovedeşte a fi mult mai bună şi cu efecte pe 
termen lung dacă se realizează prin activităţi practice, de genul analizei spetelor 
din procesele reale decât prin studierea ca disciplină de învăţământ (vezi studiul 
de caz Urban Academy). Este important modul în care copiii învaţă despre 
drepturile lor, dar şi modalitatea în care sunt recunoscute, respectate şi activate 
în interacţiunile cotidiene. În plus, evidentiez faptul că şi în programele şcolare 
în uz, în nota de prezentare sunt menţionate explicit valori, atitudini, comportamente 
care ar trebui dezvoltate prin respectiva disciplină de studiu. 

De ce dau aceste exemple ? Cercetările arată că adolescenţii şi copiii îşi dezvoltă 
cel mai bine abilităţile noncognitive prin experienţe în timp real, atunci când au 
ocazia să ia decizii care contează pentru viaţa lor şi au rol activ în procesul de 


5. De exemplu, şcolile de tip atelier (studio schools) dezvoltate în ultimii ani în Marea 
Britanie răspund acestor nevoi, formând în rândul elevilor de 14-18 ani capacitatea de 
comunicare, de a avea relaţii echilibrate cu alti oameni, abilitatea de a fi întreprinzător, 
gândirea critică şi inteligenţa emoţională. 

invatare. Cat de frecvent au copiii şi adolescenţii ocazia să exerseze astfel de 
abilităţi ? Unde şi cum practică solidaritatea, comparativ cu competiţia şi indivi- 
dualismul ? Cât de des sunt doar receptori şi executanti pasivi ai unor scenarii 
de învăţare şi formare proiectate de adulţii din jurul lor, profesori şi părinţi? De 
mai bine de trei decenii, psihologia dezvoltării demonstrează efectele învăţării 
între egali (Baker, Andriessen & Järvelä, 2013 ; Webb & Palincsar, 1996 ; Rogoff, 
1998). in perioada scolarititii, se intensifică activităţile cu copiii şi adolescenţii 
şi se extind interacţiunile în contexte sociale care nu sunt direct legate de familie 
sau selectate de familie. Care este calitatea acestor interacțiuni? Cum mediază 
învăţarea ? Cum interferează cu aspectele cognitive? În ce mod le valorificăm 
pentru a le folosi ca ingredient organic al situaţiilor şi sarcinilor de învăţare din 
şcoală ? Nu este suficient să ai în şcoală un curs de drepturile copilului dacă în 
continuare copiii sunt abuzati, iar perspectiva lor, ignorată. Cazul recent al 
gimnastei Maria Olaru ridică aceleaşi semne de întrebare despre performanţe, 
preţul succesului, valori, emoţii şi comportamente. Fără îndoială că întotdeauna 
vom avea discursuri paralele și o retorică de consens cu privire la teme şi probleme 
sensibile. Ce poţi face astfel încât, în mod autentic, să le cultivi copiilor un 
sentiment al solidarităţii, responsabilităţi împărtăşite şi grijii faţă de ceilalţi şi 
faţă de natură? Pe de o parte, ca părinte sau profesor eşti un exemplu, pe de 
altă parte, poţi construi situaţii în care să-i implici în contexte de învăţare 
generate de realitate, din care să proiectezi sarcini care să stimuleze răspunderea 
individuală, participarea şi responsabilitatea faţă de comunitate. La întrebarea 
„Cum faci asta ?”, răspunsul meu este „realizând învăţarea prin proiecte”. 


De ce şi cum să înveţi împreună cu alţii 


În ultimele decenii remarc două tendinţe importante în interpretarea învăţării. 
Analizând mecanismele biologice ale învăţării, neuroştiințele au adus contribuţii 
semnificative la înţelegerea modului în care funcţionează creierul ; cercetările 
indică limitele şi ritmurile fiziologice, stimularea şi optimizarea proceselor 
memoriei (Immordino-Yang & Damasio, 2007; Edelman, 1993; Sylwester, 
1995; Wenger, 2014). Neurostiintele arată că mediul social este critic pentru 
organizarea adultului in ceea ce priveste sinele biologic şi mental. Platforma 
neurobiologică ce asigură supraviețuirea este acelaşi sistem care se activează 
când admirăm realizările unei alte persoane sau când simţim compasiune. 
Supravietuirea noastră socială şi supraviețuirea biologică s-au dezvoltat împreună 
şi sunt interdependente. Din punct de vedere calitativ, simţim relaţiile sociale 
prin aceeaşi maşinărie biologică ce ne ţine în viaţă (Immordino- Yang & Damasio, 
2007). Analiza substratului biologic ne ajută să înţelegem în ce măsură conduc 
experienţele cognitive sociale la persoana care suntem. 


| 

In mod complementar, cercetătorii s-au reorientat dinspre analiza centrată 
pe minţile individuale spre perspective care subliniază interacțiunile sociale şi 
practicile sociale. Putem vorbi despre o turnură socială în înțelegerea învăţării, 
fundamentată de câteva teorii, de exemplu cele formulate de Bandura (1997), 
Lave şi Wenger (1991) sau Rogoff (2003). Dimensiunea socială poate fi analizată 
pe axa micro-macro. Avem structuri instituţionale şi tipare culturale la nivel 
societal (preferate de sociologi). La polul opus al axei există nivelul interpersonal, 
unde putem face analiza conversatiei sau eşafodajul tutorial (care includ o 
abordare mai degrabă psihologică). Numeroşi autori contribuie la înţelegerea 
modului în care resursele sociale şi culturale influenţează acţiunile : teoriile 
postmoderne asupra cunoaşterii (Burbules, 2012; Kincheloe & McLaren, 
2002 ; Berger & Luckmann, 1966), studiile privind tehnologia şi ştiinţa (Zajda, 
2015 ; Tarhini, Hone & Liu, 2015; Buckingham & Willett, 2013); lingvistica 
(Lantolf, Thorne & Poehner, 2015), teoriile culturale (Banks, 2015, Greenfield & 
Cocking, 2014) şi studiile organizaţiilor (DiMaggio & Powell, 1991; Argote & 
Miron-Spektor, 2011). 

Unde plasăm practicile educaţionale ? Chiar în centrul acestor axe macro- 
micro : schimburile interpersonale şi facilitarea ne ajută să înţelegem practicile 
educaţionale de tip traditional, faţă in fata, dar şi mediate de tehnologii. Teoriile 
învăţării sociale se concentrează asupra relaţiilor interpersonale în care sunt 
foarte importante modelarea şi imitarea. Bandura (1977) a studiat procesele 
cognitive în care observaţia reprezintă o sursă de învăţare. Cercetătorii asociaţi 
tradiţiei socioculturale au atras atenţia asupra importanţei interacțiunilor dintre 
copiii de aceeaşi vârstă pentru dezvoltarea cognitivă în clasă. Învăţarea în grup 
generează procese cognitive, emoţionale şi sociale care se întrepătrund şi produc 
o înţelegere mai bună şi niveluri superioare de realizare comparativ cu cele 
obţinute prin demersurile solitare de învăţare. Atent la procesele cognitive, 
Piaget (1976) susţine că schimbarea se produce când copiii sunt activi şi 
explorează, experimentează şi manipulează mediul înconjurător. Aceste activităţi 
generează dinamica proceselor interne, cum ar fi reorganizarea structurilor 
cognitive, viteza în rezolvarea sarcinilor şi încercările individuale ale copiilor de 
a înţelege lumea. Piaget promovează experienţa conflictului sociocognitiv şi 
subliniază importanţa colegilor în construirea de perspective alternative ce duc la 
reevaluarea propriilor opinii în procesul de învăţare. Nu contextul social în sine 
duce la schimbarea cognitivă, ci recunoaşterea de către copil a faptului că propriile 
lui opinii sunt diferite şi, posibil, mai puţin consistente decât ale celorlalţi. 

Vigotski (1965) accentuează importanţa învăţării de la egali, dar cu argumente 
diferite. Nu conflictul sociocognitiv generează schimbarea şi dezvoltarea, ci 
cooperarea în realizarea unui obiectiv comun de învăţare. Dezvoltarea are loc 
prin interacţiunea directă dintre oameni, unelte şi artefacte, produse ale culturii. 
Copiii şi cei din jurul lor sunt coparticipanti la procesul de dezvoltare. Dezvoltarea 
are loc prin participarea copilului la activităţi semnificative social. Gândirea 

se dezvoltă în practică. Abilităţile se formează în contextul mai larg al scopurilor 
sociale şi culturale în cadrul cărora sunt utile. Găsirea de soluţii la probleme 
nu este un „joc cu mărgele de sticlă”, ci un proces cu semnificaţie socială, 
care include scopuri, motivații şi valori. Copiii învaţă cel mai bine prin 
descoperire asistată, prin interacţiunile pe care le au cu profesorii şi între ei. 
Profesorul are responsabilitatea de a ghida fiecare elev cu multă atenţie şi grijă, 
în conformitate cu nivelul de abilităţi, astfel încât acesta să le poată utiliza în 
sistemele simbolice din propria cultură. 

Revin la dimensiunea stimulatoare a procesului de învăţare şi la întrebarea 
lui Illeris: ce sentimente, motivații: sunt implicate, ce energie mentală este 
mobilizată ? (2014 : 29). Conţinutul şi stimularea învăţării depind de interacţiunea 
subiectului cu mediul său social, relational, material şi cultural. Atunci când 
lucrează împreună la o sarcină comună, membrii grupului au de gestionat 
resurse, idei, relaţii. Grupul se confruntă şi cu aspecte practice: trebuie să 
decidă asupra rolurilor şi responsabilităţilor membrilor, a proceselor de grup. 
În afară de conflictul sociocognitiv clasic, apar multe alte tipuri de conflicte. 
Littleton şi Miell (2004), Dawes şi Sams (2004), Järvenoja şi Järvelä (2005, 
2009) au demonstrat că, atunci când elevii sau studenţii învaţă cu succes cum 
să colaboreze unii cu alţii, procesele din interiorul grupurilor din care fac parte, 
precum şi procesele de învăţare care au loc la nivel individual pot fi conduse 
cu mai mare succes în sprijinul învăţării. Aceiaşi autori demonstrează şi reversul 
situaţiei : dificultăţile de colaborare şi conflictele nerezolvate în cadrul grupului 
au efecte negative asupra învăţării, împiedicându-i pe elevi să se focalizeze pe 
sarcinile de învăţare. Citesc despre aceste teorii în cele mai multe cărţi de 
pedagogie. Întrebarea care mă frământă şi pe care o adresez şi altor profesori 
este: cum facem să dăm sens acestor teorii în sala de clasă? 


Exercitiu reflexiv 


Alegeţi o experienţă memorabilă de învăţare, care poate să fie pozitivă 
sau negativă. Incercati să vă amintiţi în detaliu ce vârstă aveati, ce factori 
au făcut posibil să învăţaţi ceva nou (de exemplu, să mergeţi pe bicicletă) 
sau imposibil să învăţaţi ceva (de exemplu, un joc de cărţi)? Identificati 
dificultatea sarcinii, motivaţia intrinsecă, sprijinul primit din partea unui 
adult sau din partea unor covârstnici, recompensa aşteptată, locul în care 
s-a derulat această experienţă, intervalul de timp alocat etc. 


* Discutati cu alti colegi sau prieteni despre astfel de experienţe relevante 
de învăţare? 

*  Câtdefrecventsuntevocateexperienţe de tip şcolarîn exemplele colegilor? 

* Câte experienţe sunt pozitive, comparativ cu cele negative? 

* Ce este de reținut din aceste exemple, din perspectiva celui care învaţă? 

* Ce este semnificativ din perspectiva profesorului, care creează structura 
şi cadrul menite să faciliteze învăţarea? 

Am trecut în revistă câteva argumente care arată de ce să înveţi împreună 
cu alții. Acum, ca profesor, răspund la întrebarea: cum procedăm la clasă, 
astfel încât elevii să înveţe împreună ? 


Facilitarea experienţelor comune 


Studiile asupra copiilor mici arată impulsul lor puternic de a se angaja în 
activităţi împărtăşite cu ceilalţi. De exemplu, adresează explicit şi activ adulţilor 
invitaţia de a fi atenţi la anumite obiecte. Copiii doresc să repete o activitate 
în prezenţa adultului pentru bucuria împărtăşirii ascultării, care este o recompensă 
în sine. Puii de primate crescuţi de oameni repetă acţiunea dacă primesc o 
recompensă la final. Grăfenhain, Behne, Carpenter şi 'Tomasello au demonstrat 
în 2009 cum copiii de 2-3 ani pot manifesta angajament faţă de o activitate 
realizată în comun. Luând ca exemplu un joc, ca experienţă împărtăşită, 
cercetătorii au constatat că, deşi jocul poate fi continuat la nivel individual, 
copiii manifestă dorinţa de a-l continua împreună cu adultul (dacă acesta din 
urmă întrerupe jocul în mod artificial). 

Carpenter (2010) sintetizează o serie de cercetări care arată că oamenii au 
o motivaţie explicită căutând şi angajându-se în experienţe împărtăşite cu alţii, 
cu precizarea că o astfel de orientare nu se regăseşte în mod necesar în toate 
situaţiile în care se află indivizii. Fiecare situaţie este diferită, pentru că poate 
aduce sau nu succes sau gratificare. Ca educator, este important să înţeleg care 
sunt motivele ce îi determină pe oameni să împărtăşească cu ceilalţi în situaţiile 
de învăţare ? Conştientizarea situaţiei de împărtăşire cu ceilalţi (Buchs, Butera & 
Mugny, 2004) înseamnă trăirea unei intimităţi cognitive asociate acestei realizări 
sau nivelul de sincronizare interacţională (Argyle, 1991). Aceste motive sunt 
conectate cu generarea dialogului care susţine dezvoltarea limbajului (Garrod & 
Pickering, 2004). Alţi cercetători fac legătura cu evoluţia unor structuri neouro- 
nale specializate (Grossmann & Johnson, 2007 ; Saxe, 2006). Ce este relevant 
pentru practica mea la clasă, ca profesor ? Natura duală a colaborării, în care 
procesele cognitive şi sociale ale învăţării interacționează dinamic. 


încurajarea interacțiunilor sociale 


De la cea mai mică vârstă, trăim într-o lume bogată în relaţii. Copiii au 
împreună experienţe diverse, de tip afectiv, comportamental, neutre, pozitive 
sau negative. Interacțiunile copiilor sau adolescenților cu covârstnicii reprezintă 
o componentă substanţială a construcţiei identitare şi a realităţii trăite, în 

contexte dintre cele mai diverse : în sala de clasă, în curtea şcolii sau la locul 
de joacă, în centrele de tip after school sau în mediile virtuale. Experiențele 
cu covârstnicii pot fi pozitive (reflectate în multiple aspecte ale bunăstării 
copiilor, sănătate, sănătate relationala, fericire, reuşită şcolară) sau negative 
(agresivitate sau cyberbullying, insucces şi abandon şcolar, folosirea drogurilor). 
Calitatea interacțiunilor cu cei de aceeaşi vârstă reprezintă unul dintre cei mai 
puternici predictori ai capacităţii de adaptare în relaţiile de mai târziu, ca adult 
(Bukowski, Buhrmester & Underwood, 2011 : 154). Cei trei autori analizează 
experienţele dintre covârstnici la trei niveluri : 


- nivelul individual se referă la caracteristici şi tendinţe pe care copiii le au 
în implicarea în activităţi, de exemplu abilităţi sociale, tipare ale comporta- 
mentului social (agresiune sau retragere), temperamente şi tipare de răspuns 
fiziologic la stimulare, percepții şi cognitii sociale, nevoi sociale ; 

— nivelul interacțiunilor include ceea ce fac copiii : se joacă, vorbesc, participă 
la activităţi iniţiate de ei înşişi, de alti copii sau de către adulţi. Experiențele 
împărtăşite prin interacțiuni pun bazele relaţiilor ; 

- nivelul relaţiilor reflectă tipare interactionale durabile între doi copii, care 
sunt organizate în jurul unor teme specifice, roluri sau viziuni împărtăşite 
menținute de cei doi parteneri aflaţi în relaţie. Prietenia este cea mai comună 
formă a relaţiei, indiferent de vârstă. 


Ca profesor, cum valorific cele trei planuri în structurarea spaţiului interactional ? 
Cum folosesc aceste resurse energetice generate de spaţiul social în vederea 
creşterii motivatiei copiilor pentru învăţare şi starea lor de bine? Teoriile 
competenţei sociale se ocupă de explicarea ordinii sociale, în timp ce teoria 
acţiunii tinde să identifice tiparele controlului social. Mediul sociointeractional 
şcolar este încărcat de ocazii prin care copiii şi adolescenţii dau sens lumii 
sociale, exersează modul in care pot transgresa regulile si normele explicite, 
se conformează unor rutine procedurale şi organizationale. Asemenea procese 
de învăţare interactionale se produc în timpul activităţilor din clasă, dar şi în 
afara orelor structurate de profesor, de exemplu în curtea şcolii. Din ceea ce 
am observat în şcoli, mulţi copii nu mai ies din clasă în timpul recreatiilor. 
Motivele sunt diferite, cel mai des invocate fiind durata foarte mică a pauzelor 
(5 minute) şi imposibilitatea şcolii de a asigura prezenţa mai multor adulţi 
care să supravegheze curtea şcolii. Vă invit să explorăm puţin acest univers 
interactional mai putin controlat de adulţi, având intenţia de a atrage atenţia 
că, atunci când copiii nu mai ies în pauză, au de pierdut atât din punctul de 
vedere al resurselor energetice (dacă ies în pauză, se mişcă, îşi oxigenează 
creierul), cât şi al formării competenţelor sociale. Există o ordine în haosul 
aparent din curtea şcolii. În jocurile copiilor găsim în formă distilată relaţiile 
sociale, în special cele care au de-a face cu puterea. Nu de multe ori fenomenele 

de bullying au loc pe holuri şi în curtea şcolii, mai puţin în sala de clasă, care 
este un teritoriu controlat simbolic de profesor. Cercetătorii de orientare 
etnografică au studiat aceste interacțiuni din curtea şcolii. Ca modele de putere, 

jocurile îi pregătesc pe copii pentru experienţele de viaţă. Sunt modele prin 
care ai succes faţă de ceilalţi, prin putere magică (jocurile de noroc), prin 
forţă (jocuri ce presupun abilităţi fizice) sau prin istetime (jocuri de strategie). 
Copiii exersează lucruri pe care profesorii nu le exersează intenţionat la lecţii, 
cum ar fi experienţa dezamăgirii, folosirea de trucuri, uneori hărţuire, înşelăciune 
sau alianţe. Curtea şcolii reprezintă terenul social în care copiii pot exersa 
cooperarea voluntară, competiţia reglementată, contractele, un sistem de justiţie 
care are ca scop să-i protejeze atât pe cei slabi, cât şi pe cei puternici. Sistemele 
de reguli de pe terenul de joacă arată similarități interesante în interacţiunile 
şi relaţiile dintre copii, indiferent de contextul cultural în care au loc. Copiii 
învaţă cum să se descurce cu cei de aceeaşi vârstă, sunt capabili să iniţieze, să 
discute, să influenţeze şi să schimbe regulile, ceea ce nu se întâmplă în relaţiile 
cu adulţii. Ce se învaţă în curtea şcolii nu se poate învăţa întotdeauna în cadrul 
clasei. Jocul supravegheat de adult nu aduce aceleaşi oportunităţi de învăţare 
pentru copii: autoreglare, iniţiativă în relaţiile cu ceilalţi colegi, negocieri, 
decizii, asumarea de responsabilităţi, dincolo de controlul direct al adulţilor. 


Aplicaţie 

Formularul de analiză a interacțiunilor, adaptat după Hygum (2006) (disponibil 
online la https://wordpress.com/post/invatareaprinproiect.com/73), repre- 
zinta un instrument simplu de observare, pe care îl puteţi adapta în funcţie 
de priorităţile de intervenţie sau de cercetare. 

Observati un copil pe parcursul mai multor zile de şcoală. Urmăriţi cadrul 
temporal şi spaţial, subiecţii care iniţiază comunicarea, modul în care sunt 
structurate interacţiunile dintre copii şi adulţi. 

Ce constatati utilizând acest formular de analiză? Ce vă surprinde? 


Formular de observare a interacțiunilor 


Cerinţe Categorii 
educaţionale | dezavan- 
speciale 


Copil observat 
Nume: 
Vârstă: 
Aspect urmărit 
(Interval de timp 

7.30-8, 8-8.30 etc. 


7.30- | 8.30- 
8,30 | 10.30 


10.30- | 11.30-13 13-14 
11,30 


Stă aşezat în 


finan aaia E E ETOT OTE a 

p.nonesenanennenanenennnenannen ponnenannnsenpannannnnaanepanananaoaanaganasasaaanosasssaeanananeqeanannennamananomeeaes.. 
...... 


clasă. 


Se deplasează în 

afara clasei (de 

exemplu, se trece la 

o altă activitate, 

merge la WC etc.). 

Se mişcă liber în e faca [wee 
afara clasei. 


Comunicare 


Contactul cu un alt 
copil (dă mâna, se 
joacă împreună). 
Contactul cu adulţii 
(o scurtă 
imbratisare, da 
mâna, mângâiere). 


ai RR EUR el IEI E 
copil. 


Vorbeşte cu adulţi. || | 
;Controlată:de-aduiţi | | «m fee Pe ce ce ral 


[Lucrează singur. | | | | | 


Soia DE BE E 

copil. 

Lucrează într-un ft sine real 

grup de copii. 

Lucrează singur, 
Set 


adult. 
Lucrează singur, 

dar adultul este în 

clasă. 

|Structurat de adult. | | T T T 
|Structurat de copil. | | |] 
i e] 

Defi da ali copii ae irae 

deel E le a 
însuşi. 

Alte observaţii | | | 


Aplicarea unui instrument simplu de observare a comportamentelor şi 
reacţiilor unui elev, din perspectiva structurii programului şcolar, a spaţiului, 

timpului, relaţiilor, comunicării, ne îndreaptă atenţia către aspecte pe care 
uneori le pierdem din vedere. De câte ori are un copil iniţiativa în timpul celor 
patru sau opt ore petrecute la grădiniţă, la şcoală sau în programul after school? 
De câte ori iniţiază interacțiuni în clasă sau în afara clasei? Cât din timpul său 
este direct structurat şi controlat de adult? Iese din clasă, se joacă în curtea 
şcolii? Face activităţi pe care el le alege? Aplicând instrumente simple, de 
tipul celui sugerat mai sus (disponibil în format editabil online la https: // 
wordpress.com/post/invatareaprinproiect.com/73), am fost surprinsă de cât de 
mult timp petrece un copil stând nemişcat în bancă sau pe scaun şi cât de multe 
comportamente sunt reacţii la acţiunile adultului. Nevoia de mişcare, nevoia 
de explorare, nevoia de interacţiune spontană, bucuria de a se juca se regăsesc 
foarte puţin în rutinele şcolare din multe instituţii de învăţământ. 

Să folosim rezultatele observaţiilor menţionate mai sus din perspectiva 
psihologiei dezvoltării. Iau cazul copiilor din şcoala primară. Copilăria mijlocie 
aduce o oarecare distantare de familie prin exersarea unor abilităţi sociale şi 
un sentiment al apartenenţei la grupul copiilor de aceeaşi vârstă. Dacă în 
perioada timpurie copilul petrece aproximativ 10% din timpul său interactionand 
cu ceilalţi, până la vârsta de 10 ani volumul creşte la 30% (Rubin, Bukowski 
& Parker, 2006). Se amplifică volumul de timp petrecut cu alţi copii şi se 
modifică şi structura interacțiunilor cu semenii, care dobândesc semnificaţii 
importante în evoluţia individului. În relaţiile sociale, copiii şi adolescenţii 
primesc recompense şi pedepse; astfel sunt motivaţi să aibă performanţe şi 
capătă sensul identităţii. Pe de altă parte, similaritatea şi proximitatea fac 
inevitabilă învăţarea prin imitație. Învață unii de la alţii şi de la adulţii din jurul 
lor, exersează abilităţi de comunicare şi conducere, roluri şi reguli. Bandura 
(1997) arată că grupurile de copii de aceeaşi vârstă le dau acestora posibilitatea 
de a se compara cu ceilalţi, de a-şi evalua mai realist abilităţile şi capătă un 
sentiment mai clar al eficacitatii personale. 

Furman şi Buhrmester (1985) vorbesc despre experienţele pozitive, şi anume 
ocaziile în care copiii se simt acceptaţi, camarazi, apropiaţi de ceilalţi. Expe- 
rientele pozitive îmbracă şi forma protejării lor faţă de situaţii negative, de 
exemplu victimizarea, excluderea sau respingerea (Hodges, Malone & Perry, 
1997). Printre experienţele neutre, dar cu efecte pozitive care reprezintă 
componente importante ale relaţiilor între covârstnici menţionăm explorarea 
sau promovarea implicării reciproce în activităţi noi, jocul sau învăţarea colabo- 
rativă. Angajatorii sunt nemulţumiţi de nivelul scăzut al capacităţii de colaborare 
în rândul tinerilor. De ce nu pot colabora tinerii? Pentru a fi capabili de 
colaborare ca adulţi, copiii au nevoie să înveţe comportamentele colaborative : 
să exerseze comportamentele sociale, să aibă iniţiativă, libertate de mişcare, 
„să facă alegeri şi să ia decizii, să negocieze, ca experienţe fundamentale de 
socializare. Unde şi cum învaţă copiii să colaboreze ? 

Aplicaţie 

Observati activităţile la care participă elevii într-o săptămână. Analizati 
tipul şi frecvenţa activităţilor individuale, în grupuri mici, cu întreaga clasă 
sau cu alţi colegi din şcoală. Puteţi completa un tabel simplu, pe care să 
jl comparati cu rezultatele înregistrate de alti colegi din şcoală sau din alte 
şcoli. Ce constatati? 


Activitati | Activitati 
individuale | în grupuri 


În cadrul unei întâlniri metodice sau la consiliul şcolii, comentaţi împreună 
cu alti colegi observaţiile pe care le-aţi consemnat. Dezbateti rezultatele 
acestor observaţii pe baza unor întrebări de tipul: 

* În ce fel răspund aceste tipuri de activităţi nevoilor de dezvoltare ale 
copiilor sau tinerilor cu care lucraţi? 

e Ince măsură şcoala sau grădiniţa în care lucraţi promovează lucrul în 
echipă? 

e Ce schimbări doriţi să introduceţi la clasă, în cazul în care constatati că 
activităţile de grup nu ocupă un loc important în programul săptămânal 
al clasei? 

* Ce elemente îngreunează punerea în practică a ideilor pe care le aveţi 
în acest sens? 


Consider că o resursă insuficient folosită este reprezentată şi de sporturile 
de echipă. Foarte îndrăgite de copii şi tineri, fotbalul, baschetul, dansul într-o 
trupă de street dance, cântatul într-un grup vocal, un cor sau o orchestră aduc 
experienţe de socializare, dar şi de colaborare şi coordonare reciprocă. Au 
copiii astfel de experienţe în şcoală? În ce contexte? Cât de des? Cel mai 
frecvent, asemenea experienţe au loc în cluburi sau cercuri (care funcţionează 
în afara şcolilor) sau în timpul taberelor organizate in vacantele şcolare. Ce 
înţeleg din asta, ca profesor? În numeroase sisteme de învăţământ în care 
copiii se bucură de bunăstare emoţională şi socială, multe dintre aceste practici 
de socializare se regăsesc în timpul petrecut de elevi la şcoală. În Ţările Nordice 
(în special Danemarca, Suedia), în Olanda sau Finlanda, Australia ori Noua 
Zeelandă, copiii au multe ore pe zi în care desfăşoară activităţi de echipă, 
artistice sau sportive. Cum este posibil? Răspunsul e simplu: în anumite 
sisteme de învăţământ este recunoscut şi respectat faptul că astfel de experienţe 

de socializare reprezintă în acelaşi timp experienţe de învăţare cu multiple 
valenţe estetice, motrice, morale şi intelectuale. 


Structurarea învăţării în grupuri 


Reacţiile individuale, interacţiunile şi relaţiile se manifestă în contextul grupu- 
rilor. Grupurile reprezintă ansambluri de indivizi organizaţi după caracteristici 
structurale (copiii dintr-o clasă), legături afective sau activităţi ori interese 
comune. Proprietăţile structurale şi: dinamica grupurilor pot fi distincte pe 
alocuri de experienţele pe care membrii grupului le au la un nivel mai scăzut 
de complexitate socială. Asterhan argumentează că grupurile de elevi care ajung 
la rezultatele cele mai bune sunt caracterizate de un mod specific de a păstra un 
echilibru delicat între examinarea critică a ideilor celuilalt şi menţinerea unei 
atmosfere colaborative, prietenoase, ce evită amenințările excesive. Referindu-ne 
la modul în care grupurile reglează trei tipuri de conflict sociocognitiv (dialog 
consensual, argumentare adversativă şi argumentare coconstructivă dialectică), 
remarcăm că ultimul tip deţine cel mai înalt potenţial pentru învăţare. 

Barkley, Cross şi Major (2005) şi Michaelsen, Knight şi Fink (2004) au 
arătat că elevii învaţă mai bine când sunt implicaţi activ în grupuri formale sau 
informale sau în echipe de studiu ; elevii sunt mai mulţumiţi de experienţele 
trăite, retin mai mult din ce li s-a predat şi memorează informaţiile mai mult 
timp decât atunci când acelaşi conţinut este prezentat prin abordări didactice 
centrate pe profesor. Bine organizată, învăţarea în grup devine foarte eficientă, 
cu condiţia ca profesorii să se focalizeze şi pe aceste aspecte în mod explicit, 
pentru că nici colaborarea, nici luarea deciziilor în grup nu se întâmplă de la 
sine, ci este nevoie de efort sistematic în acest sens. Nu toţi elevii au aceeaşi 
înclinaţie şi plăcere să lucreze cu ceilalţi. 

Dacă împărtăşesc o sarcină de învăţare, copiii cu un nivel relativ omogen 
de dezvoltare a abilităţilor cognitive se angajează în dialoguri de clarificare, 
negociază sensurile şi soluţiile alternative. Spre deosebire de experienţa relaţiei 
asimetrice cu adulţii, când învaţă împreună, copiii se află pe poziţie relativ 
egală din perspectiva puterii şi cunoaşterii. Această simetrie de statut conduce 
la un grad mai mare de confort, ce le permite subiecţilor să discute mai mult, 
să aibă mai multă încredere în a pune la îndoială punctele de vedere ale 
celorlalţi, dar şi propriile idei. Astfel, pot să ajungă la înţelegerea profundă şi 
durabilă a conceptului sau problemei, valorificând opiniile şi rationamentele 
covârstnicilor. Rommetveit (apud Harwood, 2015 : 326) vorbeşte despre capa- 
citatea copiilor de a stabili intersubiectivitatea, şi anume despre „angajamentul 
de a găsi un temei comun pe care să construiască o înţelegere împărtăşită”, ce 
condiţionează succesul partenerilor în învăţare. 

Calitatea învăţării şi valoarea colaborativă a sarcinilor de învăţare depind 
de variabile ca abilităţile cognitive, vârsta şi nivelul de şcolaritate (Kuhn, 1991 ; 
Means & Voss, 1996). Abilităţile cognitive fac parte din dinamica diferentelor in 
performanţa argumentativă, dar nu doar ele. În contextele de învăţare in grup, 
elevii sunt preocupaţi nu numai de stăpânirea conţinuturilor academice, ci şi de 
apartenenţa socială, relaţiile interpersonale, percepţia de sine şi percepțiile celorlalţi 
faţă de ei, precum şi de modul în care performanţele reflectă competențele 
(Hijzen et al., 2007). Elevii au nevoie să se simtă confortabil în articularea şi 
împărtăşirea soluţiilor proprii, incomplete la problemele complexe pe care le au 
de rezolvat în grup. Important în învăţarea colaborativă este argumentul că 
elevii motivaţi ar trebui să fie capabili, pentru un interval de timp, să lase deoparte 
orgoliul, având suficientă încredere în sine pentru a da glas unor idei care se pot 
dovedi eronate. Echilibrul între încrederea în sine, motivaţie, relaţii sociale şi 
dimensiunea cognitivă a unui argument influenţează dinamica învăţării şi dezvol- 
tarea individuală. Un ingredient important al calităţii muncii în grup îl reprezintă 
calitatea discuţiilor. Pentru a fi productivă atât în sens cognitiv, cât şi emoţional, 
o discuţie trebuie să fie generată de probleme, nu. de poziţiile indivizilor“. - 


Cum se structurează învăţarea colaborativă? 


Învăţarea colaborativă presupune construirea unei înţelegeri împărtăşite prin 
interacțiuni cu ceilalţi, unde participanţii sunt angajaţi în sau dedicati împărtăşirii 
unor scopuri comune sau rezolvării de probleme (Dillenbourg, 1999 ; Littleton 
& Häkkinen, 1999; Roschelle & Teasley, 1995). De ce este important să valo- 
rificăm dimensiunea colaborativă ? Pentru că dimensiunea socială şi cognitivă 
a învăţării se alimentează reciproc printr-un proces circular complex. Acest 
punct de vedere este susţinut de teoriile cogniţiei distribuite (Salomon, 1993), 
în care grupul reprezintă un sistem cognitiv; miza nu mai este aceea de a 
susţine supremaţia proceselor de grup sau a cognitiei la nivel individual, ci de 
a explica modul în care poate apărea o comunitate generatoare de procese 
cognitive. Ultimii ani au adus o schimbare de perspectivă : cercetătorii au fost 
preocupaţi de efectele sociale şi emoţionale ale colaborării: starea de bine a 
copiilor, încrederea în sine şi în ceilalţi, împărtăşirea bucuriei reuşitei, soli- 
daritate şi echitate. Awartani, Whitman şi Gordon (2008), alături de Jărvenoja 
şi Jărvelă (2005, 2009), au arătat că, în timpul colaborării, subiecţii se află 
într-un proces complex în care schimbă între ei nu doar opinii, idei, informaţii, 


OPINII RET ele . ee 
6. Keefer şi colaboratorii săi (2000) au demonstrat efectele pozitive ale discuţiilor centrate 


pe probleme (issue-driven) comparativ cu efectele pe care le au discuţiile centrate pe 
relaţiile de putere dintre participanţii la procesul de învăţare (position-driven). 

ci 1ŞI impărtăşesc emoţii şi numeroase alte trăiri care contribuie la starea de 
bine. Dincolo de teorie, cum structurăm învăţarea colaborativă la clasă? 


Urmărirea şi structurarea interacțiunilor 
în grupurile de învăţare 


Inspirati de teoria conflictului sociocognitiv a lui Piaget, multe decenii cercetătorii 
şi practicienii au urmărit rezultatele în plan cognitiv ale colaborării. Aceasta 
reprezintă un tip concret de interacţiune socială şi un proces de învăţare în care 
membrii unui grup pot rezolva în mod activ şi constructiv conflicte sociocognitive 

(Hmelo-Silver, 2004 ; Savery, 2006). Stahl (2004) asociază învăţarea colaborativă 

cu „a cunoaşte în colaborare”, iar Baker (2002) vorbeşte despre negocierea şi 

împărtăşirea sensului, coconstruirea cunoaşterii şi coargumentare. Orientat pe 
eficienţa structurilor de lucru în grup, Barron (2000) a identificat trei forme 
de coordonare : 

a) Când grupul este focalizat pe rezolvarea de probleme, alinierea la sarcină 

"e fundamentală pentru efortul comun, elevii construiesc împreună soluţiile 
sau clădesc pe propunerile individuale, fără a se concentra pe soluţia 
individuală sau pe demersurile particulare, ci pe rezultantele demersului 
colaborativ ale întregului grup. Succesul este generat de faptul că membrii 
grupului au ajuns la acelaşi nivel de înţelegere şi că sarcina la care lucrează 
presupune acelaşi nivel de dezvoltare conceptuală. 

b) Putem întâlni şi situaţia complementarităţii, generată de diviziunea pe 
orizontală a rolurilor, de exemplu un membru al grupului se ocupă de docu- 
mentare, iar altul propune soluţii; aşadar, unii membri ai grupului se pot 
centra pe sarcină, iar alţii pe nivelul meta (de exeniplu, pe comunicare). 

c) Punctele de vedere exprimate de unii dintre membrii grupului pot fi reformulate, 
reelaborate, dar nu respinse, iar conflictele pot constitui de asemenea oportu- 


nităţi de învăţare. 


Alte exemple sunt de ajutor in modelarea experienţelor de învăţare la clasă. 
Baker (2002) şi Dillenbourg (1999) au arătat că, pentru a putea lucra colaborativ, 
este important ca participanţii să fi dezvoltat o simetrie de roluri în comunicare ; 
în conversatii, subiecţii trebuie să aibă aceleaşi ocazii de a interveni, iar nivelul 
de înţelegere să fie similar. Este foarte probabil ca un nivel diferit al cunoştinţelor 
să genereze roluri diferite, ceea ce se reflectă asupra calităţii interacțiunilor şi 
învăţării. Un lider dominator poate avea un efect negativ asupra învăţării în 
grup deoarece acesta s-ar putea să descurajeze exprimarea opiniilor şi procesele 
de grup, iar un lider democratic ar putea facilita interacţiunile, cu efect pozitiv 
asupra atmosferei de lucru. De asemenea, diferenţele privind nivelul performanţelor 

academice influenţează statusul perceput, care joacă un rol crucial în dinamica 
unei clase de elevi (Cohen, 1994). Elevii cu performanţe înalte domină cu 
uşurinţă discuţiile de grup şi cu mare probabilitate sunt recunoscuţi ca lideri 
în grupurile de lucru. Statusul academic se aplică la o mare varietate de sarcini. 
Cohen a arătat că elevii aşteaptă de la colegii lor mai „bine cotati” din punctul 
de vedere al performanţelor academice să fie mai competenţi în rezolvarea 
oricărei sarcini de grup. Elevii cu rezultate şcolare mai modeste au încredere 
şi aşteptări crescute faţă de colegii lor cu status academic înalt chiar şi atunci 
când sarcinile de lucru nu presupun aplicarea unor achiziţii de tip academic 
sau când deţin aceleaşi resurse pentru rezolvarea unei sarcini concrete de grup. 


Valorificarea scopurilor sociale 


Nu doar statutul academic, ci şi popularitatea reprezintă un factor care influenţează 
activităţile colaborative. Cohen a arătat că elevii care se bucură de multă 
popularitate în şcoală sunt mai uşor ascultați decât ceilalţi. Studiul realizat in 
2000 de Murphy şi Faulkner demonstrează că în mediul preşcolar copiii mai 
putin populari beneficiază de pe urma interacțiunilor cu colegii care au mai 
multă popularitate. În învăţământul primar, popularitatea se asociază cu abilităţile 
academice (Cohen, 1994), dar Juvonen şi Wentzel (1996) au arătat că, pe măsură 
ce elevii intră în ciclul de învăţământ secundar, apar alte elemente care 
alimentează statusul. În paralel cu scopurile de tip academic, elevii urmăresc 
scopuri sociale, asociate relaţiilor cu colegii de clasă : construirea de prietenii, 
menţinerea reputației la nivelul grupului de persoană agreabilă, oferirea de ajutor, 
încercarea de a fi pe placul profesorilor sau al celor de aceeaşi vârstă sau pur 
şi simplu bucuria de a interactiona cu ceilalţi. De cele mai multe ori, realizările 
elevilor sunt puternic influențate de natura scopurilor sociale pe care le urmăresc. 
Altfel spus, elevii pot fi interesaţi de obţinerea de rezultate foarte bune dacă 
este semnificativ pentru ei să fie pe placul profesorilor şi părinţilor. Alte opţiuni 
fin de responsabilitatea socială, de exemplu, dacă elevii sunt preocupaţi să 
menţină angajamentele interpersonale, să-şi îndeplinească sarcinile derivate din 
respectarea regulilor şi împlinirea aşteptărilor sociale. Este, de asemenea, 
posibil ca unii copii sau tineri să fie orientati spre scopuri sociale ce ţin 
mai degrabă de apropierea de ceilalţi (de exemplu, menţinerea unor relații 
strânse de prietenie) sau de scopuri generate de statut (să fie admirati de 
colegi, să primească like-uri sau comentarii pe reţelele de socializare). Întot- 
deauna procesele de tip cognitiv sunt dublate de procese socioemotionale, 
care pot să energizeze sau să ridice bariere în învăţare. Efectele scopurilor 
sociale asupra realizărilor şcolare depind de seturile de valori specifice 
fiecărui grup, în special valorile promovate de colegii cu care elevii sunt în 

relaţie de prietenie (Anderman, 1999; Juvonen & Wentzel, 1996; Wentzel, 
1999). O serie de cercetători chiar au remarcat faptul că, în mod deliberat, 
unii elevi au rezultate mai scăzute decât ar putea obţine tocmai pentru a-şi 
menţine popularitatea sau pentru a nu-şi jigni prietenii (White, Sanbonmatsu, 
Croyle & Smittipatana, 2002). 

Hartrup (1996) a demonstrat că elevii între care există relaţii de prietenie 
lucrează mai eficient în grup, pentru că se angajează mai uşor în discuţii de 
clarificare şi centrare pe sarcină, oferă mai repede sugestii, sunt mai suportivi 
şi mai critici în mod pozitiv decât cei care nu sunt legaţi prin relaţii de prietenie. 
Cercetarea realizată în 1988 de Berndt nu reflectă diferenţe legate de proces 
sau rezultatele învăţării între elevi care sunt doar cunoştinţe sau prieteni. O 
posibilă explicaţie este legată de dificultatea sarcinilor de învăţare la care ne 
raportăm : într-o cercetare din 2010, McDonald şi colaboratorii săi au demonstrat 
că relaţiile de prietenie au o influenţă pozitivă atunci când sarcinile de lucru 
presupun creativitate şi deschidere. Celor care sunt doar cunoscuţi le lipsesc 
înţelegerea împărtăşită în prealabil de cei care sunt prieteni şi tiparele de 
interacţiune care le permit menţinerea interacțiunilor şi construirea cunoaşterii. 
Relaţiile de prietenie facilitează învăţarea în situaţiile în care ea are sens pentru 
` contextul acelor relaţii. 


Se tine cont de dimensiunea de gen 


Eficacitatea învăţării depinde şi de relaţiile de prietenie din grup, de vârstă, 
de nivelul de dezvoltare al elevilor, precum şi de gen. Genul reprezintă o 
variabilă care influenţează puternic calitatea colaborării. Cercetările realizate 
de Faulkner şi Miell (2004), respectiv Kutnik şi Kington (2005) au arătat că 
fetele valorifică mai bine decât băieţii relaţiile de prietenie în finalizarea 
sarcinilor de lucru la ştiinţe. Fetele care au lucrat în pereche cu o prietenă au 
obţinut rezultate mai bune comparativ cu băieţii, care valorifică relaţiile de 
prietenie mai degrabă în afara sălii de clasă. De exemplu, băieţii tind să domine 
activităţile în sarcinile din domeniul ştiinţelor şi computerelor, dată fiind 
diferenţa de competenţe pe care aceştia o pretind, comparativ cu fetele (Underwood, 
1990). Cercetările reflectă rezultate contradictorii, de exemplu interacţiunile 
în perechi formate doar din fete sau băieţi sunt mai bune din punct de vedere 
calitativ decât cele mixte. Natura sarcinii poate afecta relaţiile de putere din 
grup. O sarcină adecvată pentru grup necesită resurse (cunoştinţe, abilităţi şi 
strategii de rezolvare de probleme) pe care membrii nu le au în mod individual. 
Interdependenta este crucială: schimbul de idei şi informaţii reprezintă cheia 
succesului. Probleme care presupun un singur răspuns pot fi mai degrabă 

rezolvate în mod individual, caz în care interacţiunea poate presupune că elevii 
se ajută unii pe alţii să înţeleagă conceptele, dar fără a avea nevoie de intervenţii 
discursive de profunzime. 


Exersarea colaborării şi cooperării în învăţare 


A colabora ca să înveţi şi a învăţa să colaborezi sunt procese care se intretin 
reciproc. Realizând observaţii la clasă şi din discuţiile cu profesorii, am constatat 
unele confuzii, pe care le abordez în cele ce urmează. Pe de o parte, am remarcat 
neclaritati terminologice, dar mai ales confuzii legate de procesul de învăţare 
facilitat de forme colaborative. Prima categorie (care nu este gravă) e reflectată 
şi în literatura de specialitate. Kyndt şi colaboratorii săi (2013) au constatat că 
demarcaţiile dintre învăţarea colaborativă şi cea prin cooperare s-au pierdut în 
timp, adeseori practicienii folosind cele două sintagme în mod interşanjabil. 
Dillenbourg atrage atenţia asupra faptului că dimensiunea colaborativă trebuie 
privită ca proces psihologic sau ca abordare pedagogică. Perspectiva pedago- 
gică asupra învăţării colaborative este prescriptivd: solicităm subiecţilor să 
colaboreze pentru că ne aşteptăm ca astfel să înveţe mai eficient. Perspectiva 
psihologică asupra învăţării colaborative este descriptivă : observăm că doi sau 
mai mulţi oameni au învăţat ceva şi vedem colaborarea ca un mecanism care 
a cauzat învăţarea. Colaborarea între elevi sau studenţi reprezintă atât un rezultat 
al învăţării, cât şi o strategie de instruire. Prin urmare, ne preocupă atât modul 
în care colaborarea poate îmbunătăţi rezultatele învăţării (colaborăm ca să învăţăm), 
cat şi modul în care învăţăm să colaborăm (Littleton & Miell, 2004). Dacă nu este 
o confuzie cu efecte grave, de ce merită totuşi să o avem în vedere? Pentru că 
nuanțele din registrul conceptual ne ajută să structurăm practicile instructionale 
mai eficient şi fundamentat din punct de vedere psihologic şi didactic. 
Semantic, colaborarea şi cooperarea reprezintă două concepte care se suprapun 
în mare măsură. Conceptul de colaborare este mai cuprinzător şi conţine 
cooperarea. Astfel, învăţarea colaborativă poate fi definită într-un sens larg (şi, 
implicit, insuficient de clar) ca orice situaţie în care doi sau mai mulţi oameni 
învaţă sau încearcă să înveţe ceva împreună. În anii '60, *70 şi '80 au predominat 
preocupările de aplicare şi de investigare sistematică a formelor de învăţare 
colaborativă în situaţii care implicau, de regulă, structuri mici (de la lucrul in 
perechi la cel în grupuri sau clase cu 30 de subiecți, în intervale de timp care 
variau de la 20 de minute la un an). Cel mai frecvent au fost studiate structurile 
de colaborare dintre cinci elevi pe parcursul unei lecţii sau unităţi de instruire 
de o oră. După anii '90, preocupările investigative au migrat către em ni 
facilitată de computer (computer-supported collaborative learning - CSCL), 

care reflectă mai ales situaţii în care un grup de 40 de subiecţi participă la 
acelaşi curs pe o perioadă mai lungă, de un an. Perspectivele teoretice diverse, 
precum şi diferenţele dintre cele două contexte de analiză au generat concluzii 
variate - uneori divergente -, cu probabilitate mică de generalizare. 

Generic, învăţarea prin cooperare include diverse metode prin care elevii 
lucrează în grupuri mici urmărind obiective comune. Din punct de vedere 
procesual, ca profesori, este esenţial să înţelegem dinamica dintre cognitie, 
interacțiuni sociale, emoţii şi motivaţie. Prince (2004) se concentrează pe 
interacţiunile dintre elevi, considerate centrul de gravitație al învăţării cola- 
borative : „Învăţarea prin cooperare este o formă de învăţare activă în grupuri, 
în care fiecare membru are un anumit rol, respectiv sarcină de îndeplinit ; 
evaluarea finală este individuală”. | 

Spre deosebire de învăţarea colaborativă, în care membrii grupului împăr- 
tăşesc autoritatea şi responsabilitatea, învăţarea prin cooperare are un grad mai 
mare de reglementare din partea profesorului. La rândul său, nivelul de reglemen- 
tare este legat de variabila „vârstă”. Kyndt şi colaboratorii săi (2013) atrag 
atenţia asupra faptului că învăţarea prin cooperare a fost introdusă pentru copii 
mai mici, în timp ce învăţarea colaborativă este mai mult folosită pentru subiecţi 
cu vârste mai mari şi cu o experienţă mai bogată. Dincolo de această constatare 
referitoare la vârsta la care se pretează fiecare dintre cele două forme, asociem 
şi tipurile de sarcini de învăţare, care sunt mai degrabă centrate pe învăţarea 
unor abilităţi de bază (matematică, ortografie, gramatică), în timp ce învăţarea 
colaborativă vizează învăţarea ce presupune procese de nivel superior ale 
gândirii. La o vârstă mai mare, subiecţii care învaţă îşi asumă într-un grad mai 
mare responsabilitatea pentru propriile cunoştinţe şi demersuri de învăţare. 

Schaf şi Pereira (2009) au analizat şi ei relaţia strânsă dintre colaborare şi 
cooperare, subliniind că în învăţarea prin cooperare sarcinile sunt împărţite 
în subsarcini independente, iar colaborarea generează interconectarea dintre 
probleme şi subsarcini de lucru. Astfel, este nevoie de coordonare pentru a 
asambla rezultatele parţiale obţinute prin învăţarea prin cooperare, iar pentru 
colaborare toate activităţile trebuie coordonate şi realizate în mod sincronizat, 
pentru a construi gi menţine o concepţie comună asupra problemei. Supra- 
reglementarea colaborării poate diminua autenticitatea şi eficacitatea rezolvării 
problemelor sau găsirii de soluţii inovative. 

Depăşind aceste definiţii care vizează în general modul de lucru în grupuri, 
Johnson şi Johnson (2009) oferă o definiţie mult mai detaliată şi clar circumscrisă 
pedagogic. Cei doi autori - de altfel, unii dintre cei mai influenţi teoreticieni în 
domeniu - echivalează învăţarea prin cooperare cu învățarea structurată în grupuri, 
care presupune interdependent pozitivă, responsabilitate individuală, interacțiuni 
faţă în faţă (cel putin pentru unele secvenţe ale activităţilor), utilizarea adecvată a 
competenţelor interpersonale şi evaluarea periodică a funcţionării echipei. 

Aplicaţie 

Gândiţi-vă la punctele comune şi diferenţele dintre cooperare şi colaborare, 
eventual folosind diagrama Venn. Comparati propriile răspunsuri cu similaritatile 
şi diferenţele dintre învăţarea colaborativă şi învăţarea prin cooperare, 
sintetizate de Matthews şi colaboratorii săi (1995): 


Ambele sunt strategii de invatare Stilul, funcţiile pe care le exercită şi 
active. nivelul de implicare a profesorului. 
Profesorul are rol de facilitator. Chestiunea autorităţii şi puterii dintre 
Predarea şi învăţarea reprezintă elevi şi profesori. 

experienţe împărtăşite deopotrivă Nivelul de pregătire a elevilor. 

de profesori şi elevi. Organizarea activităţilor. 
Promovează gândirea de nivel Modul în care cunoaşterea este 
superior. asimilată, respectiv construită. 
Accentul este pus pe O varietate de probleme referitoare 
responsabilizarea elevului în legătură |la punerea în practică a acestor 

cu propriul proces de învăţare. strategii, care includ modul de 
Presupun situaţii în care elevii formare a grupurilor, construirea 
trebuie să articuleze idei în cadrul | sarcinilor de învăţare sau de lucru, 
unor grupuri mici. gradul în care este necesară sau 

li ajută pe elevi să-şi dezvolte abilităţi | vizibilă responsabilitatea individuală 
sociale şi de lucru în echipă. şi de grup în distribuirea echitabilă a 
Cresc şansele de succes ale muncii în grup, respectiv în notare. 
elevilor şi reținerea informaţiilor. 
Valorifică diversitatea şi resursele. 

culturale. ` 


Valorificarea efectelor învăţării prin cooperare 
în plan cognitiv, motivational şi social 


În România, profesorii aplică metode de învăţare prin cooperare. Am remarcat 
o mai largă utilizare a lor în învăţământul primar, dată fiind flexibilitatea oferită 
de orar şi curriculum. Adeseori, comentariile profesorilor despre efectele 
acestor metode vizează activizarea elevilor şi creşterea dinamicii proceselor de 
grup ; rareori se referă la dimensiunea cognitivă a învăţării. Ce este important 
să am în vedere, ca profesor, aplicând metode prin care elevii, lucrând în grup, 
se ajută pentru a rezolva sarcini cu conţinut academic? Un studiu de meta- 
analiză coordonat de Kyndt şi colaboratorii săi în 2013 confirmă faptul că elevii 
învaţă mai bine atunci când lucrează împreună cu alţi colegi decât atunci când 
învaţă singuri. Rezultatele cele mai clare sunt la lecţiile de matematică şi de 
ştiinţe. Cele mai importante concluzii ale acestei analize evidenţiază atât 


CE Scanned with OKEN Scanner 


98 ÎNVĂŢAREA PRIN PROIECTE 


eficacitatea abordării şi nevoia de a o aplica la toate treptele de şcolarizare, 
cat şi cerința de a asigura răspunderea individuală in procesul de învăţare. 
Aceeaşi metaananaliză a arătat că nu apar diferenţe semnificative atunci când 
profesorul foloseşte recompense de grup sau individuale ; putem folosi criterii 
care să reflecte rezultatul şi procesul muncii în grup, dar şi criterii care să 
vizeze in mod particular variațiile generate de munca individuală. 

Aplicarea metodelor consacrate de învăţare prin cooperare (de exemplu, 
STAD - Student Team Achievement Division - şi Mozaic sau Jigsaw) arată cum, 
în mod intenţionat şi atent reglementat, profesorul facilitează interacţiunile de 
grup pentru a creşte calitatea învăţării şcolare la nivel individual. Slavin (1995, 
2013), Johnson, Johnson şi Holubec (1993) şi Rohrbeck şi colaboratorii săi 
(2003) au studiat sistematic rezultatele aplicării strategiilor de învăţare prin 
cooperare în diverse arii curriculare, analizând efectele din perspectiva relaţiilor 
din interiorul grupului şi a coeziunii sociale, acceptarea colegilor cu dizabilităţi, 
participarea şcolară etc. În analizele realizate asupra efectelor învăţării prin 
cooperare, Slavin (1995, 2010, 2013) a identificat patru perspective teoretice 
majore : motivaţia, coeziunea socială, dezvoltarea cognitivă şi rafinarea proce- 
selor cognitive. În articolul de sinteză „Cooperative learning in elementary 
schools”, Robert Slavin ilustrează rezultatele studiilor referitoare la efectele 
învăţării prin cooperare şi identifică următoarele relaţii : 


Motivatie 
pentru 
invatare 


Scopurile : 
grupului 
generate de 
scopurile 
tuturor 
membrilor 
grupului 


Coeziune 
socială 


Explicații 
elaborate 


Exemplu de 
comportament 


Motivatia de 
a-şi încuraja 
coechipierii 
să înveţe 


Elaborare 
cognitivă 


invatare 
imbunatatita 


Practica 
împreună cu 
covarstnici 


Motivatia de 
a-şi ajuta 

coechipierii 
să înveţe 


Evaluare şi 
corectare 


Scopul grupului - finalizarea sarcinii de lucru - conduce la creşterea motivaţiei 
pentru învăţare, dar şi la încurajarea şi oferirea de ajutor colegilor de grup. Întărirea 
coeziunii sociale şi motivaţia ca toţi membrii grupului să reuşească vor genera 
o învăţare mai bună, reflectată de explicaţiile elaborate pe care subiecţii şi le 

oferă unii altora, de modelarea comportamentului, rafinarea proceselor cognitive, 
revizuirile efectuate pe parcurs şi evaluări. Reuşita grupului depinde de reuşita 
fiecărui membru, iar eficacitatea cognitivă este dublată de monitorizarea şi 
evaluarea dimensiunii interactionale în grup. Pentru a ajunge la acest nivel, în 
care fiecare membru al grupului trăieşte cu intensitate pozitivă emoția unui 
scop supraordonat, este nevoie de timp şi de perseverenţă în lucrul cu copiii. 


Aplicaţie 


În ce măsură se regăsesc în sarcinile de învăţare şi în interacţiunile sociale 
cotidiene din mediul şcolar valorile de mai jos? Daţi exemple şi discutati 


cu colegii. 
În sarcinile În interacţiunile 
şcolare din spaţiul şcolar 


Valori 


Cooperare 


Incredere Pi: Vii? 5 Sarata PREY SOT VE Bey Wie Same 


+ Ce ati remarcat în urma discuţiilor cu colegii? 

e În ce măsură regăsim valorile menţionate ca parte a interacțiunilor 
sociale şi proceselor cognitive şi emoţionale generate prin sarcinile de. - 
învăţare pe care le initiem în clase şi în şcoli? 


Echilibrez cooperarea cu competiţia 


Interacțiunile în grupuri - fie şi în grupuri de învăţare prin cooperare - nu 
înseamnă întotdeauna cooperare. Relaţiile în societate presupun de multe ori 
competiţie. Cum îmbin cooperarea cu competiţia ? Din punct de vedere biogenetic, 
regăsim la nivelul speciei umane atât tendinţe competitionale şi conflictuale, 
cât şi dispoziţii spre solidaritate şi altruism. Conflictele cu consecinţe negative 
sunt uneori generate de percepțiile pe care indivizii le au în legătură cu câştigul 
sau pierderea, adeseori plasate în contexte socioculturale particulare. Referindu-se 
la o arie mai largă de teorii explicative asupra competiţiei şi conflictelor 
interpersonale şi intergrupale, Petru Ilut face trimiteri la costurile şi beneficiile 
percepute şi aşteptate, respectiv la obiective divergente şi mecanisme de imagine 
reciprocă bazate pe false reprezentări (Ilut, 2004: 170). De multe ori, optimul 
individual nu coincide cu optimul social. Tensiunea din această relaţie este cu 

atât mai mare în România, dată fiind istoria recentă încărcată de disimulări, 
sabilitate colectivă (pentru o analiză detaliată, vezi David, 2015). 

Interpretarea comportamentelor de tip cooperant sau competitiv in învăţarea 
şcolară se raportează la cercuri sociale mai largi. Mă refer la sistemul de valori 
şi norme care funcţionează în comunitatea socială. În clasica lucrare referitoare 
la principiile managementului ştiinţific, Taylor (1911) vorbeşte despre tipul 
cooperant (indivizi interesaţi să maximizeze şi recompensa proprie, şi pe cea 
a partenerului), tipul competitor (indivizi orientati spre maximizarea recom- 
pensei proprii, străduindu-se să aibă o performanţă maximă cu orice preţ) şi 
tipul individualist (indivizi preocupaţi de un profit maxim, indiferent dacă 
partenerul câştigă sau pierde). Referindu-se la această tipologie în mediul 
şcolar, Kagan (1984) remarca faptul că, indiferent de natura sarcinii, copiii din 
SUA sunt mai competitivi decât cei din America de Sud, iar în cadrul populaţiei 
nord-americane există diferenţe semnificative între copiii de origine mexicană 
şi cei anglo-americani. 

Şcolile care folosesc învăţarea prin cooperare şi valorifică pe scară largă 
dimensiunea colaborativă în învăţare nu elimină competiţia şi individualismul, 
ci găsesc echilibrul. Viaţa reală, ca şi învăţarea şcolară presupun şi competiţie. 
Situatiile de competiţie din şcoli nu asigură in mod automat elevilor compe- 
tentele necesare pentru a fi competitori eficienţi ca adulţi. Pe elevii mei îi ajut 
să dezvolte şi să interpreteze interacţiunile ca o competiţie între idei, şi nu între 
indivizi? Cum pot să fac asta? Performanţa individului în condiţii grupale poate 
fi înţeleasă din două perspective. Facilitarea socială se referă la faptul că, atunci 
când ştiu că sunt evaluati, subiecţii ating performanţe mai înalte. În contrast, 
apare efectul de „lene socială” sau delăsare, atunci când cooperarea excesivă 
descreşte motivaţia individuală de a depune efort. Efectul delăsării scade dacă 
profesorul este conştient de procesele de grup şi asigură complementaritatea 
dintre responsabilitatea individuală şi cea de grup în învăţare şi evaluare, creşte 
coeziunea grupului, ataşamentul reciproc şi spiritul colectiv. Ca profesori, ne 
ajută şi modelul efortului colectiv (Karrau & Williams, 1995), care arată că 
indivizii vor munci mai mult pentru realizarea unei sarcini atunci când sunt 
îndeplinite trei condiţii în acelaşi timp (apud Ilut, 2004, p. 150): 

- expectatia: sunt convinşi că muncind din greu vor obţine rezultate mai bune ; 
- instrumentalitatea: rezultatele mai bune vor fi recunoscute şi răsplătite ; 
- valența: răsplata oferită va fi cea pretuit şi dorită de ei. 


Este aproape imposibil să formulezi recomandări sau soluţii pentru situaţii 
educaţionale pornind de la analiza emoţiilor. Este însă evident că modul în care 
proiectăm sarcinile şi învăţarea colaborativă contribuie la crearea unei anumite 
stări emoţionale. Când încurajăm competiţia, cu siguranţă nu vom produce 

acelaşi climat emoţional al grupului ca atunci când promovăm coconstructia. 
Avem dovezi care arată că emoţiile pozitive tind să ne orienteze către evaluări 
pozitive şi către creativitate, În acelaşi timp, anumite tensiuni şi puncte de 
vedere divergente, dacă nu sunt prea intense şi nu se repetă sistematic, pot fi 
productive pentru învăţarea colaborativă prin generarea de controverse şi puncte 
de vedere critice. Trăirile emoţionale catalizează motivațiile pentru acţiuni ale 
căror consecinţe (incluzând reacţiile celorlalţi) generează ulterior alte trăiri 
de-a lungul interacțiunilor şi traiectoriilor construirii sensului (Lemke, 2009). 
Rezilienta reprezintă un alt aspect legat de efectele pe care competiţia şi 
cooperarea le au asupra copiilor. Masten (2001 : 235) afirmă : „Rezilienţa nu vine 
din anumite calităţi speciale şi rare, ci din magia cotidiană a resurselor obişnuite 
şi a normelor cu care operăm. Stă în mâinile, creierele şi corpurile copiilor, 
în familii, în relaţii şi în comunităţi”. Revin la ideea de stare de bine a copiilor, 
care depinde de ocaziile pe care aceştia le au pentru a se simţi în siguranţă şi 
împliniţi împreună cu ceilalţi, dar şi de implicarea în activităţi care să-i atragă. 
Csikszentmihalyi (2015: 66) teoretizează ideea de flux optimal, generat de 
condiţii externe, de structura experienţelor optimale, şi de condiţii interne, ce tin 
de individ, care fac posibil fluxul. Experienţa optimală este o situaţie în care 
atenţia poate fi investită în mod liber pentru atingerea scopurilor unei persoane, 
deoarece nu există vreo dezordine ce trebuie remediată şi nici vreo ameninţare 
de care eul trebuie să se apere. Csikszentmihalyi vorbeşte despre personalitatea 
autotelică şi contextele care îi favorizează dezvoltarea. Principalele caracteristici 
ale unor asemenea medii (Rathunde, apud Csikszentmihalyi, 2015: 142) sunt: 
claritatea (aşteptări şi feedback lipsite de ambiguitate) ; centrarea pe experienţele 
prezente ale copilului; opţiunea (copiii simt că au o diversitate de opţiuni, 
inclusiv de a încălca regulile parentale, în măsura în care sunt pregătiţi să suporte 
consecinţele) ; încrederea (simțindu-se în siguranţă, copilul se poate manifesta 
autentic şi implicat în ceea ce îl interesează) ; şi stimularea (adulţii oferă posibilităţi 
de acţiune a căror complexitate creşte odată cu vârsta copilului). Nu amintesc 
aceste caracterististici de practicile educaţionale de la Urban Academy ? 


Aplicaţie 

Reveniti la studiul de caz Urban Academy. Identificati exemple prin care 

profesorii reuşesc: 

- să facă vizibilă contribuţia individuală a elevilor în proiectele de grup; 

— să inducă adolescenților ideea că rezultatul ce se va obţine este foarte 
valoros; o 

— să-i convingă pe elevi că efortul lor participativ este special, util şi fara 


precedent; | tri l 
— să consolideze coeziunea grupului, ataşamentul reciproc şi spiritul colectiv. 

Capitolul 2 


Când, unde şi cum s-a dezvoltat 
metoda proiectelor? 


Pivotul experienţelor de învăţare ale elevilor de la Urban Academy îl 
reprezintă proiectele. Când şi unde au fost folosite proiectele prima dată? Ce 
a făcut posibilă dezvoltarea acestei abordări? Care sunt principalele caracte- 
ristici, dacă facem o incursiune în timp? Ce elemente de context fac ca o 
anumită perspectivă pedagogică să devină mai mult sau mai puţin populară ? 

Proiecte, învăţarea prin proiecte, metoda proiectelor reprezintă sintagme 
diferite pentru o abordare pedagogică destul de dificil de clarificat, atât din 
punct de vedere cronologic, cât şi metodologic. 

Istoricii consideră că genealogia metodei este marcată de abordări superfi- 
ciale şi contradictorii, ceea ce explică interpretările diferite legate de evoluţia 
sa. O variantă istorică prescurtată asociază metoda proiectelor cu mişcarea 
progresivistă din educaţia americană ; a fost numită ca atare şi descrisă detaliat 
de William Heard Kilpatrick, in. eseul său The Project Method (1918). Devenit 
un adevărat manifest educational, eseul a consacrat metoda în întreaga lume. 
Michael Knoll oferă o sinteză excelentă în articolul „The Project Method : Its 
vocational education origin and international development” (1997), in care 
identifică etape importante şi autori reprezentativi. 

De ce consider importantă această incursiune istorică? Ce ne-ar putea 
determina ca din sensul giratoriu al liceului Urban Academy să urmăm strada 
clarificărilor istorice ? Primul argument este că cei mai mulţi profesori pe care 
i-am întâlnit etichetează metoda proiectelor ca „metodă modernă”, inventată 
după 1990 sau chiar 2000. Raportându-se la reperele istorice, cititorii descoperă 
longevitatea şi versatilitatea dovedite de la origini până în prezent. Cel de-al 
doilea argument ţine de practica reflexivă. Ca profesori, nu este suficient să 
aplicăm pur şi simplu o metodă, este important să o înţelegem într-un cadru 
mai larg, să o punem în legătură cu rezultatele învăţării, cu contextul grupului, 
cu propriul stil, cu resursele pe care le avem. Pentru a evita aplicarea superficială 


CE Scanned with OKEN Scanner 


104 ÎNVĂŢAREA PRIN PROIECTE 


sau neadecvată, vă invit să explorati şi experienţele Nuffield Curriculum Project 
sau ale localităţii Reggio Emilia, exemplele de proiecte pentru vârste diferite, 
precum şi ideile generate de exerciţiile reflexive. 

Arhitectii italieni din secolul al XVI-lea sunt consideraţi precursorii metodei 
proiectelor. Nemultumiti cu statutul profesional de artizani, pregătirea pe 
care o primeau în mod tradiţional (ca lucrători în piatră sau constructori) nu 
mai corespundea nici cerinţelor artei şi ştiinţei din acea vreme, nici nevoii de 
a se pregăti pentru construcţii reale, solide, frumoase şi utile. Pentru a ridica 
arhitectura la rang de profesie, arhitecţii aveau nevoie de o fundamentare 
teoretică prin care să confere artei construcţiilor statutul de disciplină acade- 
mică. Sculptorii şi pictorii au împărtăşit aceeaşi nevoie, prin urmare au stabilit 
o alianţă cu arhitecţii şi au fondat Accademia di San Luca la Roma, sub 
patronajul Papei Grigore al XIII-lea în 1577. Deschisă în 1593, academia a 
funcţionat cu dificultate în anii de început. Lipsa spaţiului, a curriculumului 
şi a resurselor financiare a făcut ca activitatea instituţiei să se concentreze în 
zilele de duminică şi pe timpul vacantelor. Formarea academică presupunea, 
dincolo de achiziţii de tip instrumental, şi dezvoltarea creativităţii, şi competiţie 
între studenţi. Prin prelegeri şi ateliere practice, studenţii asimilau fundamentele, 
principiile şi regulile compoziţiei în construcţii. Studenţii primeau ca sarcini 
de lucru din partea profesorilor să proiecteze biserici, monumente sau palate. 
În 1702, competiţiilor dintre studenţii arhitecţi le era alocat un spaţiu specific 
în calendarul academic şi făceau parte din programul de studiu în academia de 
arte. Concursurile academice oglindeau întocmai structura competiţiilor între 
arhitecţi : se lansau sarcini de lucru, termenele trebuiau respectate, iar membrii 
juriului convinşi de valoarea propunerii. Cu toate acestea, spre deosebire de 
competiţiile reale între arhitecţii consacraţi, în cele academice, sarcinile erau 
doar ipotetice. Ele au fost numite progetti, adică doar exerciţii de imaginaţie, de 
vreme ce nu se şi realizau efectiv construcţiile pe baza lor (Egbert, 1980). 
Aşadar, la Accademia di San Luca a fost pentru prima oară folosit termenul 
„proiect” într-un context educaţional. 

După modelul italian, în 1671 a fost înfiinţată o academie şi la Paris. 
Francezii au permis accesul la competiţii doar studenţilor înscrişi în academie, 
iar concursurile au devenit mai frecvente. Pentru a primi recunoaştere sau 
pentru a câştiga medalii, studenţii trebuiau să finalizeze mai multe proiecte 
lunare. Aceste forme de recunoaştere erau necesare pentru a trece la nivelul 
superior de pregătire şi pentru a obţine titlul academic de arhitect. Astfel, Prix 
d’émulation din 1763 metamorfoza ideea de proiect într-o metodă consacrată 
în mediul academic. Este interesant să remarcăm faptul că, de-a lungul istoriei, 
arhitectura a reprezentat un laborator de inovare educaţională. Învăţarea prin 
proiecte îşi are originile în atelierele arhitecţilor, dar şi în alte idei interesante 

şi cu impact larg, de exemplu practica învăţării în cotutelă, ucenicia pe lângă 
un arhitect cu experienţă sau conceptul de practician reflexiv dezvoltat de 
Donald Schön în 1988, inspirat tot de practica arhitecţilor. 

Treptat, proiectele au fost utilizate şi în universităţile tehnice europene şi 
americane. La sfârşitul secolului al XVIII-lea, profesia de inginer (ca şi cea 
de arhitect) a fost încorporată în programele de studii ale noilor colegii tehnice 
şi industriale, respectiv în universităţi. În Statele Unite, proiectele sunt utilizate 
la Massachusetts Institute of Technology (MIT) din 1864 (MIT ocupă primul 
loc în clasamentele internaţionale). Transplantarea metodei proiectelor din 
Europa în Statele Unite şi dinspre arhitectură spre inginerie a influenţat modul 
în care a fost dezvoltată conceptual şi susţinută instituţional. 

La Illinois Industrial University, în jurul anului 1870, profesorul Stillman 
Robinson susţinea la cursurile sale că teoria şi practica nu pot fi separate. Spre 
deosebire de colegii europeni care vedeau ingineria într-o manieră mai teoretică 
-şi idealizată, Robinson considera că inginerul devine inginer doar după ce a fost 
înainte meseriaş ; el cerea studenţilor nu doar să demonstreze că ştiu să aplice 
legile ştiinţei şi tehnologiei sau să construiască maşini, aparate, componente, 
ci să demonstreze întregul demers de proiectare şi execuţie. Profesorul solicita 
studenţilor mai mult decât proiecte pe hârtie. El dorea şi executarea lor in 
atelierele facultăţii, folosind propriul design şi propriile schiţe. Studenţii dedicau 
mult timp pentru cercetare şi documentare. Ca atare, în documentele oficiale 
este consemnat explicit dublul scop al proiectului (1872): tehnic-profesional 
şi democractic. Dezvoltând proiecte, studenţii deveneau ingineri cu pregătire 
practică solidă şi cetăţeni cu viziuni democratice, încrezători în egalitatea 
oamenilor şi în demnitatea muncii. 

În 1876, la Philadelphia, a fost organizată prima expoziţie universală din 
SUA, care prilejuia sărbătorirea unui secol de la semnarea Declaraţiei de 
Independenţă. Pavilionul Rusiei a atras atenţia inginerilor americani şi le-a 
dat ideea de a coborî pregătirea de tip profesional în învăţământul secundar, 
menţinând formarea inginerilor în învăţământul superior. Aplicând „sistemul 
rusesc” drept cadru de pregătire, elevii lucrau succesiv în atelierele de 
tâmplărie, fierărie, turnătorie şi în cel de mecanică. În ateliere, elevii se 
familiarizau cu meseria în două etape. Mai întâi învățau alfabetul, respectiv 
tehnici simple şi care erau uneltele necesare (pileau piese, înşurubau, perforau 
cilindri etc.), iar în etapa a doua, la finalul anului, elevii aveau timp alocat ca 
să dezvolte şi să deruleze proiecte independente. Woodward privea proiectele 
ca pe nişte „exerciţii de sinteză” ; tehnicile care fuseseră învăţate înainte în mod 
izolat erau ulterior aplicate în context. Astfel, instruirea trecea sistematic şi 
progresiv de la principiile elementare la aplicaţiile practice. Folosind cuvintele 
lui Woodward, studenţii treceau de la instruire la construire, iar cel de-al treilea 

an se finaliza prin proiectul de absolvire. Graţie perseverentei lui Woodward, 
proiectele au câştigat credibilitate şi sprijin la nivel naţional. La zece ani după 
înfiinţarea instituţiei numite Manual Training School, mii de tineri, fete şi 
băieţi, au fost pregătiţi în ateliere de tâmplărie şi turnătorii de fontă, în bucătării 
şi ateliere de croitorie. Ideea devenise atât de populară, încât a fost introdusă 
şi în şcolile primare în anii 1890. În această etapă de glorie au apărut însă şi 
criticile, care subliniau faptul că pregătirea manuală ar trebui să pornească de 
la interesele şi experienţa copilului, iar creativitatea să fie considerată la fel 
de valoroasă ca şi abilităţile tehnice. 

John Dewey, filosof şi reprezentant al pragmatismului, se alătură acestor 
demersuri de clarificare, susţinând ideea unor ocupaţii constructive (1899), 
idee care a fost adoptată rapid de Charles Richards, responsabil de pregătirea 
profesională la Teachers College, Columbia University din New York. Ca şi 
Dewey, Richards se opunea fragmentării învăţării în componente practice, 
respectiv teoretice. Construcţia trebuie să reprezinte punctul de plecare pentru 
pregătirea manuală sau, generic, pentru „artele industriale”. Contrabalansând 
ideea dezvoltării atelierelor în care copiii şi tinerii exersau etape şi abilităţi 
simple pentru a construi ulterior întreguri, cei doi autori susţin că este benefic 
pentru copii să aibă de-a face mai întâi cu întreguri naturale înainte să treacă 
la analiza componentelor artificiale. Înţelegând sarcinile ca întreg, elevii ar 
putea fi ulterior pregătiţi să se identifice cu munca lor, să recunoască şi să 
rezolve problemele identificate. Copiilor nu li se cerea să realizeze un produs 
finit ca rezultat al unui proiect, pentru că o asemenea cerinţă ar fi dus la 
proiecte puerile şi la o muncă posibil nesatisfăcătoare. În 1900, comentând 
celebra afirmaţie a lui Dewey „singura cale de a te pregăti pentru viaţa socială 
este să te implici în viaţa socială”, Richards a adăugat: „Când un proiect 
reprezintă un rezultat- comun, care îi inspiră pe toţi prin unitatea gândirii şi 
efortului, probabil că o asemenea muncă este cel mai natural şi mai eficient 
mijloc de a aduce spiritul şi condiţiile comunităţii în şcoală”. Ideile de învăţare 
socială şi naturală au fost puse în practică, mai departe, în Horace Mann School 
din cadrul Teachers College. De exemplu, la iniţiativa profesorilor, elevii de 
clasa a II-a au realizat un proiect despre indieni : au citit o poezie, au discutat 
obiceiurile şi ritualurile lor şi au vizitat muzeul de antropologie din oraş. Apoi 
au construit corturi, au făcut costume, au cioplit săgeți şi arcuri pentru a trăi 
ca indienii timp de o zi. Elevii au dobândit cunoştinţele şi abilităţile de care 
aveau nevoie pentru finalizarea proiectului. Astfel, instruirea este integrată în 
munca de construcţie din cadrul proiectului, şi nu precedă proiectul, cum 
susţinea Woodward. 

Fundamentare: învăţare, experienţă, interese 
si curriculum — Dewey şi Kilpatrick 


John Dewey 


Explorarea trecutului ne permite să înţelegem evoluţia metodei din punct de 
vedere istoric. În acelaşi timp, staționarea în zona ideilor pedagogice dezvoltate 
de Dewey şi Kilpatrick ne ajută să realizăm fundamentarea învăţării prin proiecte, 
prin conectarea proceselor de învăţare cu experienţa, interesele copiilor şi 
curriculumul. Prima oprire este la John Dewey. Unul dintre cei mai influenţi 
filosofi ai secolului XX, Dewey a scris despre educaţie, natura realităţii, natura 
cunoaşterii şi viata morală. El a formulat o teorie referitoare la democraţie 
care răspundea schimbărilor vieţii moderne urbane, marcată de industrializare. 
Construind pe ideile lui Jean-Jacques Rousseau (secolul al XVIII-lea), respectiv 
John Stuart Mill (secolul al XIX-lea), Dewey susţinea că democraţia este 
importantă nu doar pentru că promovează libertatea şi egalitatea, ci şi pentru 
că are consecinţe educaţionale foarte importante pentru oameni. Aceştia au 
nevoie de educaţie pentru a recunoaşte şi a-şi exprima propriile interese, iar 
educaţia are succes dacă oamenii au o experienţă directă de trai democratic. 
Dewey s-a născut în 1859, an care a marcat moartea lui Horace Mann (părintele 
învăţământului public şi un reformator al educaţiei americane) şi publicarea 
lucrării Originea speciilor a lui Charles Darwin. În acea perioadă, în societatea 
americană se producea o schimbare de paradigmă. Dewey consideră că şcoala 
poate fi un laborator pentru viaţa democratică din societate, în care copiii să-şi 
dezvolte înţelegerea, competențele şi dispoziţiile necesare vieţii nu citind cărţi, 
Ci exersându-le prin interacţiunile democratice în activităţile de învăţare. 


` 


CE Scanned with OKEN Scanner 


108 ÎNVĂŢAREA PRIN PROIECTE 


Pragmatismul a oferit o bază teoretică pentru înţelegerea unei lumi care se 
schimba de la o zi la alta. Cunoaşterea este un proces; creşte din reflectia 
asupra experienţei, nu este generată de structuri preexistente. Mişcarea progresivistă 
în educaţie s-a hrănit din aceste idei. Dewey a articulat nevoia de a construi o 
societate democratică folosind metode adecvate noilor contexte de învăţare. 
Fundamentarea educaţiei pe experienţa obişnuită a deschis noi posibilităţi 
pentru cei care învaţă şi a condus la o nouă bază a cetăţeniei angajate. 

El considera că, prin natura umană, copiii sunt creaturi sociale active, cărora 
le place să facă diverse lucruri, să se exprime în mod creativ, şi sunt curioşi şi 
dornici să cerceteze. O persoană liberă este capabilă să contureze şi să realizeze 
scopuri proprii. Predarea materiilor de studiu presupune nu doar o organizare 
sistematică, ci şi puntea dinspre „psihologia copilului” către „logica disciplinei 
de studiu”. „Copilul şi curriculumul sunt pur şi simplu două repere care definesc 
un singur proces. După cum două puncte definesc o linie dreaptă, la fel şi punctele 
de vedere ale copilului, faptele şi adevărurile transmise prin studii definesc 
instruirea.” (Dewey, 1977: 11) Pentru Dewey, procesul de învăţare reprezintă în 
primul rând punerea în legătură a acestor elemente : aspectul logic şi aspectul 
psihologic al experienţei — primul reflectă disciplina de studiu, iar cel de-al doilea 
relaţia cu copilul, cu cel care învaţă (1977: 19). Dewey a combinat filosofia 
pragmatismului, noile cunoştinţe din psihologia începutului de secol XX şi ideea 
de stăpânire a conţinutului prin experienţe creative şi de explorare directă pentru 
copii. Pentru Dewey, scopul principal al instruirii este acela de a conecta copilul 
şi curriculumul prin internalizarea experienţei externe. În acest fel, cel care învaţă 
este îndrumat pentru a da un sens personal conţinuturilor din curriculum. Este 
nevoie de reîncadrarea în experienţă a ceea ce a fost abstractizat în curriculum : 
tradus în experienţe individuale imediate, în care îşi are originea şi semnificaţia. 

Celebrul principiu learning by doing, precum şi alte idei pedagogice (de 
exemplu, cercetarea din ştiinţă întâlneşte cercetarea din şcoli) au prins viaţă în 
şcoala-laborator (afiliată University of Chicago) pe care Dewey a condus-o 
din 1896. Având iniţial doar un număr mic de elevi, şcoala s-a extins treptat 
(în prezent numărând peste 1.770 de elevi) şi acum se bucură de reputaţie 
internaţională (www.ucls.uchicago.edu). În şcoala-laborator pe care a dezvoltat-o, 
clasa de elevi este văzută ca’ un mediu în care copiii, lucrând împreună în 
activităţi sociale, îşi pot formula şi urmări în practică propriile scopuri. Dewey 
a susținut că aceste activităţi trebuie selectate de elevi şi profesori, pe baza 
intereselor elevilor. În fazele în care elevii sunt interesaţi, ei vor urma activitatea 
de dragul activităţii şi vor fi mai pregătiţi pentru învăţare. În cadrul acestor 
activităţi sau proiecte alese de elevi, vor rezolva probleme, vor întâmpina 
dificultăţi şi obstacole, pe care le soluţionează sub îndrumarea profesorilor. 
Astfe], elevii vor învăţa să gândească critic despre cauzele şi consecinţele 
lucrurilor care îi interesează. Participarea la astfel de proiecte îi stimulează pe 
copii nu doar intelectual, ci alimentează şi ciclul învăţării prin dezvoltarea 

continuă a intereselor: descoperă teme, activităţi şi probleme noi. Astfel, şcoala 
răspunde nevoilor sociale, pregătindu-i pe elevi să devină adulţi capabili să rezolve 
singuri problemele. Mai concret, în Şcoala şi societatea (1899), Dewey a propus 
ca învăţarea în şcoală să fie fundamentată pe fenomene familiare copiilor. Expe- 
rienţele din curriculum trebuie să fie generate de la bun început de scopul vieţii 
obişnuite. În cadrul şcolii-laborator conduse de Dewey, ideea a fost exploatată prin 
focalizarea pe ocupaţii, respectiv pregătirea hranei sau construirea locuinţelor. 
Ocupațiile pot garanta unitatea tematică pentru activităţile concrete ale copiilor 
(scris, Citit, socotit) şi fac legătura cu lumea din afara sălii de clasă. Astfel, 
proiectele permit informarea şi îmbogățirea experienţelor pe care elevii le au 
în şcoală cu cele din afara şcolii şi invers. i 

În al doilea rând, Dewey a susţinut că aceste experienţe dau consistenţă şi 
formă învăţării din cadrul disciplinelor de studiu. Pentru a fi educative, experienţele 
„trebuie să conducă spre o lume mai extinsă şi îmbogăţită a disciplinei de 
studiu, constituită nu doar din fapte sau informaţii, ci şi din idei” (1977: 111). 
Trecerea de la o experienţă directă şi brută către o prelucrare continuă prin 
înţelegere şi reflecţie reprezintă principiul continuității experienţei educative. 
Indiferent de calitatea unei experienţe, spune Dewey, avem de-a face cu un tip 


de continuitate în orice situaţie. În învăţământul tradiţional din secolul al XIX-lea,- 


utilizarea excesivă a memorării şi pedepsele au dus în cazul multor copii la 
dispreţ faţă de continuarea studiilor, care preferau rigorile muncii într-o fabrică 
disciplinei abuzive din şcoli. În acest exemplu, principiul continuității a avut 
ca efect stingerea atitudinilor şi dispoziţiilor pentru creştere intelectuală, ceea 
ce a făcut ca şcoala, în mod paradoxal, să devină needucativă. 


Aplicaţie 


În lucrarea sa din 1997, Dewey's Laboratory School: Lessons for Today, 
publicată la Teachers College Press, New York, Tanner a sintetizat elementele 
pe care le regăsim în şcolile construite pe filosofia educaţională a lui Dewey: 


* Şcoala este organizată ca o comunitate socială; copiii şi tinerii învaţă 
activ în cadrul unei comunităţi în miniatură. 

* Profesorii folosesc un curriculum inspirat de dezvoltarea copiilor, care 
porneşte încă din grădiniţă, de la interesele naturale şi abilităţile lor. 

* Curriculumul are două dimensiuni, copilul (activităţile) şi profesorul 
(fapte şi generalizări în principalele domenii ale cunoaşterii). 

* Profesorii sunt specializaţi în disciplinele pe care le predau. SR 

* In procesul instruirii este evidenţiată semnificaţia socială a disciplinelor 
studiate. oer 

*- Elevii beneficiază de experienţe practice şi de tip manipulativ. 

* Elevii sunt implicați în rezolvarea unor probleme reale, din trecut şi din 
prezent. Conținuturile din curriculum sunt integrate în manieră similară 
cu modul în care funcţionează şi sunt sintetizate în lumea reală. 

+ Se foloseşte ca ax o temă centrală, pe o perioadă mai îndelungată. 

e  Curriculumul şcolar este construit vertical; profesorii au o perspectivă 
longitudinală asupra curriculumului. 

e Profesorii colaborează pentru proiectarea şi planificarea activităţilor 
corelate cu temele centrale. Profesorii se consultă frecvent, atât în mod 
formal, cât şi informal. 

+ Şcoala este animată de preocuparea de a experimenta, de tipul testează 
şi vezi ce se întâmplă. 

*  Curriculumul este dezvoltat permanent, planurile se modifică pe măsură 
ce apar noi dificultăţi şi oportunităţi. | 

* Şcoala este în relaţie strânsă cu o universitate. 

e Clasele sunt mici, astfel încât fiecărui copil să i se acorde atenţie. 

e Copilul îşi impulsionează atenţia. 

+ În ceea ce priveşte disciplina, comportamentul adecvat este determinat 
de natura activităţii care se desfăşoară. 

e În cazul în care apar probleme individuale de disciplină, copilul este 
redirecționat spre un alt tip de activitate, dar cu acelaşi obiectiv. 

e Grupurile formate din copii mai mici încep ziua trecând în revista 
ceea ce au realizat cu o zi înainte şi planificând în mod colaborativ 
activităţile din ziua curentă; elevii mai mari încep direct cu proiectele 
independente. 

* Copiii au libertatea să se mişte prin sala de clasă şi să ceară ajutor. 

+ Profesorul este văzut de elevi ca un coechipier pentru activităţile în 
desfăşurare, şi nu ca un conducător atotputernic. 

+ Elevii îşi dezvoltă obişnuinţa de a coopera şi de a presta servicii în 
comunitate. 

e Profesorii sprijină aspiraţiile copiilor. 

e Şcoala profită de instituţiile culturale şi educaţionale din comunitate 
pentru a îmbogăţi curriculumul şi vieţile copiilor. 

e Copiii sunt fericiţi. 


Liceul Urban Academy este proiectat ca şcoală-laborator, inspirată de 
proiectul educational al lui Dewey. Reveniti la primul studiu de caz. Care 
dintre elementele surprinse de Tanner se regăsesc în liceul newyorkez? 
Concentrati-va pe curriculum, spaţiu, timp, construirea comunităţii de învăţare 
şi angajamentul civic. 


În ciuda unor principii enunțate coerent, în realitate, curriculumul pus in 
practică adeseori pare o paradă de activităţi separate, şi nu o spirală ce reflectă 
continuitate şi dezvoltare. Ideea proiectelor tematice complexe (într-o măsură 
mai mare decât cele punctuale) este legată de criteriile activităţilor care au sens 
în curriculum. Folosind lucrările lui Peters, Raths susţine că activităţile asociate 
unei discipline de studiu trebuie văzute atât de profesori, cât şi de elevi ca 
ilustrând procese intelectuale şi/sau probleme şi înţelegerea unor lucruri importante 
(1971: 133). De exemplu, învăţăm despre cruciade ca să înţelegem libertatea 

religioasă sau despre amibe ca să înţelegem procesul evoluției speciilor. De 
fiecare dată când reflectăm asupra alegerilor pe care le facem ca profesori (dar 
şi ca părinți), este nevoje să ne întoarcem la fundamente, la filosofia pe care 
o promovăm prin practicile educaționale din şcoli. Polarizarea dezbaterilor 
recente din ţara noastră cu privire la curriculum, la planurile de învăţământ 
din gimnaziu pun în discuţie, implicit, asemenea întrebări. Sunt nevoile copilului 
punctul de plecare sau disciplinele de studiu şi conținuturile folosite în şcoală ? 
Copiii şi tinerii trebuie pregătiţi pentru a fi individualişti, competitivi şi capabili 
de performanţe înalte sau pentru a trăi împreună cu ceilalţi într-o societate 
democratică şi viabilă? Desigur că răspunsurile trebuie nuantate şi vizează 
linia de mijloc, dar interogatia rămâne de actualitate. 


Aplicaţie 
Calitatea curriculumului şi calitatea practicilor instructionale sunt elementele 


cele mai importante ale oricărui demers educational. McKernan (2008) a 
identificat şase ideologii ale curriculumului: 


.. Intelectuală-raţionalistă (educaţia grecilor, romanilor, perioada medievală). 

. Teologică-religioasă (creştină, islamică, iudaică). 

. Socială-romantică (centrată pe copil). 

. Tehnică-behavioristă (centrată pe ştiinţă, eficienţă). 

. Grijă faţă de persoană (autodezvoltare inspirată de existentialism, 
implinire de sine). 

6. Critică-politică (centrată pe egalitate şi ameliorare socială). 


oh Wh = 


e Daca ati selecta elemente subsumate acestor ideologii, care dintre ele 
sunt mai apropiate de propria concepţie despre educaţie? 

°-  Analizaţi principiile şi valorile specifice curriculumului naţional din România. 
Cu care dintre cele şase modele de mai sus îl asociaţi? Discutati cu 
colegii despre această interpretare şi cereti-le opinia. 

* Organizati o discuţie cu elevii despre modul în care văd ei experienţele 
din şcoală: Ce este important să înveţe în şcoală? Cum şi-ar dori să 
înveţe la şcoală? Cum şi unde mai învaţă în afara şcolii? Ce schimbări 
ar face pentru ca experienţele din şcoală să fie mai relevante pentru 
ei (copii, adolescenţi, tineri)? 


William Heard Kilpatrick 


A doua oprire istorică, la Kilpatrick, ne ajută să înţelegem interpretarea psiho- 
logică a metodei proiectelor. 

În 1910, Rufus Stimson, de la Massachusetts Board of Education, a început 
campania de popularizare a proiectului „planul casei” în agricultură. Potrivit acestui 
plan, elevii erau familiarizați la şcoală cu noțiuni teoretice (de exemplu, despre 

legume), după ce înainte cultivaseră fasole, mazăre sau morcovi la ferma familiei 
lor. Mii de copii ale broşurii lui Stimson au fost distribuite de agenţiile guver- 
namentale americane responsabile de educatie!. Profesorii s-au familiarizat cu 
ideea proiectului. Curând, metoda a fost percepută ca fiind emblematică pentru 
educaţia progresivistă. În spiritul schimbării de paradigmă propuse de progresi- 
vism, metoda reflecta un mecanism exemplar de a satisface cerinţele unei noi 
psihologii a educaţiei potrivit căreia copiii nu mai puteau fi priviţi ca recipiente 
goale şi pasive (ce trebuie umplute cu cunoştinţe), ci mai degrabă implicaţi în 
învăţarea aplicativă, care dezvoltă iniţiativa, creativitatea şi judecata. Pentru a 
putea fi aplicat pe scară mai largă, termenul „proiect” trebuia redefinit. În 
toamna anului 1918, William Kilpatrick, coleg cu Richards şi Dewey la Teachers 
College din cadrul Columbia University, răspunde acestei nevoi prin eseul The 
Project Method. 

Kilpatrick a fundamentat conceptul pe teoria experienței, dezvoltată de 
Dewey. Copiii dobândesc experienţă şi cunoştinţe prin rezolvarea unor probleme 
practice în situaţii sociale. Kilpatrick a fost influenţat şi de Thorndike: o 
activitate pentru care există înclinaţie va produce satisfacţie şi va avea o mai 
mare probabilitate să fie repetată decât o acţiune care enervează şi are loc sub 
constrângere. Psihologia copilului trebuie aşadar să fie cheia procesului de 
învăţare. Copiii ar trebui să decidă liber ce vor să facă; motivaţia şi succesul 
în învăţare cresc în funcţie de nivelul la care copiii îşi urmează propriile scopuri. 
Kilpatrick defineşte proiectul ca o activitate „pornită din inima copilului”, cu 
un scop consistent. Scopul presupune libertate de acţiune şi nu poate fi impus. 
Dacă se întâmplă totuşi ca interesul pentru scop să se piardă pe parcurs, 
proiectul se poate transforma într-o corvoadă. Motivația elevilor devine piesa 
de rezistenţă a metodei proiectelor, ancorată în realitate şi în diverse aspecte 
ale vieţii. Kilpatrick a imaginat o tipologie a proiectelor care variază de la 
construcţia unei maşini prin rezolvarea unei probleme matematice şi învățând 
limba franceză până la a privi un asfintit şi a asculta o sonată de Beethoven. 
Kilpatrick nu susţinea ideea proiectelor dedicate unei anumite teme sau zone 
de formare (cum erau profesiile manuale) şi nici acelaşi tip de participare ; 
când elevii pun în scenă o piesă de teatru, dar numai unii sunt pe scenă, şi 
ceilalţi participă la proiect, chiar dacă sunt în sală, ca public. 

Kilpatrick a identificat patru etape ale proiectului: stabilirea scopului; 
planificarea ; realizarea propriu-zisă ; evaluarea. 

Evoluţia ideală este atunci când elevii (nu profesorul) iniţiază şi finalizează 
fiecare dintre aceste faze. Doar atunci când elevii au experienţa directă a 
libertăţii de acţiune vor fi capabili să dobândească independenţă, puterea de a 


1. Ne referim la echivalentul instituţional al inspectoratelor şcolare judeţene şi al Ministerului 
Educaţiei, în România. 

judeca, abilitatea de a pune în practică virtuți care sunt considerate indispensabile 
pentru menținerea şi dezvoltarea democraţiei. Angajarea elevilor seamănă cu 


ceea ce am numi azi: „flux”, stare care intervine când elevul este captivat de 


procesul de învăţare. Rațiunea realizării proiectelor era tocmai aceea de a da 
elevilor posibilitatea să urmeze scopuri pe care şi le aleg singuri. Şcoala rămâne 
o corvoadă dacă nu le dai elevilor posibilitatea să se facă auziti şi să aleagă 
singuri. Mai mult, elevii nu se pregătesc ca cetăţeni, ceea ce constituie princi- 
palul scop al educaţiei. 

Proiectul „febrei tifoide” este un alt exemplu mediatizat, documentat şi 
raportat în 1923 de Ellsworth Collings, un doctorand al lui Kilpatrick. Când 
11 elevi din clasele a III-a şi a IV-a au aflat că doi dintre colegii lor au căzut 
la pat bolnavi de febră tifoidă, au hotărât să afle ce cauzează infecția, cum se 
extinde şi cum poate fi combătută. Elevii au lucrat singuri, fără a urma 
instrucţiuni din partea profesorilor sau un plan de lecţie stabilit de aceştia. 
Datorită eforturilor de documentare şi activităţilor realizate, cei doi copii s-au 
recuperat repede, iar în comunitate nu au mai apărut alte cazuri. Istoricii au 
demonstrat însă cum ar fi trucat Collings acest exemplu : boala nu a fost reală, 
iar copiii nu şi-au organizat pe cont propriu efortul investigativ. Profesorul a 
pregătit materialele informative, a formulat întrebări la care elevii trebuiau să 
afle răspunsurile, a orientat discuţiile şi activităţile. Chiar dacă în realitate 
libertatea şi spontaneitatea în învăţare au fost mult mai reduse decât în raportul 
lui Collings, scrierea sa a produs entuziasm, iar numeroşi educatori s-au simţit 
inspirați să încerce să aplice un asemenea tip de învăţare în şcolile lor timp de 
peste o jumătate de secol. 


Aplicaţie 


e Care consideraţi că sunt elementele care au făcut ca Planul casei şi 
Proiectul febrei tifoide să aibă un impact foarte puternic în rândul 
practicienilor? 

* Ce ati aduce în discuţie cu colegii sau părinţii elevilor, dacă ati încerca 
să promovați învăţarea prin proiecte? 

* Să presupunem că reproduceti la clasă proiectul despre febra tifoidă, 
folosind teme recente, de exemplu epidemia de Ebola din Africa sau 
virusul Zika din Brazilia. Dacă aveţi posibilitatea să lucraţi la două clase 
paralele, încercaţi două scenarii diferite: 


a) Scenariul inovativ, trucat de Collings, în care elevii au foarte multă 
autonomie şi organizează singuri procesul de investigaţie, planificare, 
evaluare. 

b) Scenariul în care profesorul intervine mai mult, pregătind întrebările 
la care elevii să răspundă, planificând, constituind grupurile etc. 


Ambele scenarii au potenţial de succes. Cu toate acestea, există mai multe 
variabile care influenţează calitatea procesului, de exemplu vârsta copiilor, 

experienţa lor în astfel de activităţi de grup, accesibilitatea resurselor, 
organizarea timpului etc. Varianta a) presupune anumite condiţii prealabile, 
de exemplu: 

+ Copiii să aibă experienţă de lucru în grup şi individual. 

+ Să deţină abilităţi de investigaţie. 

+ Să beneficieze de acces la diverse resurse. 

+ Să aibă competenţe lingvistice necesare pentru documentare (să vorbească 


alte limbi). 

Să folosească diverse echipamente şi competenţe ce tin de tehnologia 
informaţiei şi a comunicaţiilor, pentru a prelucra datele şi a pregăti 
rapoarte şi prezentări publice. 


Popularizarea ideilor lui Kilpatrick a făcut ca, la începutul anilor ’20, metoda 
proiectelor să fie foarte îndrăgită în rândul profesorilor. Aceştia percepeau şi 
utilizau proiectele în sens cuprinzător, ca O metodă generală şi viabilă de 
predare. Curând, această definiţie cuprinzătoare a metodei proiectelor a atras 
critici atât din partea reprezentanţilor educaţiei de tip conservator, cât şi din 
partea celor care susțineau ideile progresiviste în educaţie. Katz şi Chard (1989) 
consideră că Kilpatrick şi succesorii săi fac din metoda proiectelor mai mult 
decât o opţiune metodologică, o transformă într-o filosofie a educaţiei, generală 
şi neclară. Această perspectivă mai degrabă romantică (promovată de Kilpatrick, 
dar şi de Rousseau înainte sau A.S. Neill) nu era împărtăşită şi de John Dewey, 
care considera că este contraproductiv în educaţie să dai elevilor prea multă 
libertate de alegere. Profesor şi prieten cu Kilpatrick, Dewey a intervenit în 
dezbateri şi a criticat centrarea exagerată pe copil. În viziunea sa, elevii au 
nevoie de îndrumarea profesorilor pentru a-şi clarifica proiectele şi activităţile 
adiacente. Profesorului îi revine în continuare rolul de principal responsabil în 
coordonarea procesului de învăţare şi dezvoltare a copiilor. Proiectul nu era, 
cum susţinea Kilpatrick „treaba copilului”, ci o întreprindere comună, a 
copiilor şi profesorilor (Dewey, 1938; Kilpatrick, 1927). Doar profesorul este 
cel care îi poate influenţa pe elevi să abandoneze comportamentul spontan şi 
să se concentreze pe un demers complex de gândire, de la confruntarea cu o 
problemă la schitarea unui plan şi rezolvarea unei probleme (Dewey, 1916). 
Toate metodele de predare ar trebui fundamentate pe cunoaşterea ştiinţifică şi 
pe generarea unui tip de experienţă formativă pentru elevi. Spre deosebire de 
celelalte metode, cea a proiectelor solicită rezolvarea de probleme cum ar fi 
construirea unei bărci sau a unui zmeu, care incită şi dezvoltă abilităţile elevilor. 
Fără a nega total importanţa alegerilor, a angajării totale şi spontane a elevilor, 
Dewey contrabalansează ideea de activitate îndreptată spre un scop cu actul 
gândirii. Folosirea proiectului în învăţare se remarca nu neapărat prin implicarea 
elevilor, ci prin faptul că facilita exersarea gândirii, care era scopul oricărui demers 
educaţional. Gândirea este un proces care se repetă ori de câte ori elevii întâmpină 

un obstacol de tip practic sau conceptual, proiectează o soluție, o încearcă, apoi 
reflectează asupra rezultatelor. Profesorii au responsabilitatea de a genera astfel de 
obstacole în calea elevilor şi de a-i sprijini să urmeze în mod ghidat procesul de 
rezolvare a problemelor, fiind în acelaşi timp model de comportament şi reflecţie 
asupra procesului. Influențat de criticile propriului mentor, Kilpatrick şi-a nuantat 
viziunea radicală referitoare la libertatea elevilor şi a recunoscut importanţa asistării 
elevului de către profesor în procesul de învăţare. 


Aplicaţie 


e Cum aţi sintetiza divergenta dintre Dewey şi Kilpatrick în legătură cu 
metoda proiectelor? 

e Discutati cu colegii următoarele două idei asupra cărora a insistat 
Dewey, având în vedere relevanta lor nu doar pentru metoda proiectelor, 
ci şi pentru practicile didactice, în general: 


- Dewey a criticat viziunea discipolului său Kilpatrick asupra proiectului, 
ca activitate orientată către scop, făcând observaţia că „un scop 
autentic începe cu un impuls, dar diferă de impulsul iniţial şi dorinţa cu 
care începe prin transformarea sa într-un plan şi o metodă de acţiune” 
(1938, p. 43). Folosiţi teoria lui Csikszentmihalyi pentru a integra 
energia impulsului cu reglarea efortului pentru finalizarea acţiunii; 

—  distanţându-se de entuziasmul lui Kilpatrick cu privire la supremaţia 
proiectului în registrul metodelor didactice, Dewey susţinea metoda 
proiectelor ca una dintre opţiunile posibile. El era de părere că 
adeseori copiii au tendinţa de a-şi supraestima capacitatea de 
execuţie şi selectează proiecte care le depăşesc posibilităţile, dar 
a constientiza limitele face parte din lucrurile care trebuie învăţate. Ca 
şi în alte cazuri, se învaţă din experienţă, prin consecinţele acţiunilor 
noastre. Pericolul cel mare este că, dacă îi lăsăm pe copii să 
realizeze proiecte care sunt mult peste puterile lor, nu vom crea 
doar dezordine şi rezultate slabe, dar vom atinge şi standarde joase. 
Este greşeala profesorului dacă în intervalul în care copilul realizează 
proiectul acesta nu poate percepe inadecvarea performanţelor lui 
şi, prin urmare, primeşte un imbold să exerseze acele aspecte care 
să-i dezvolte capacităţile (1916: 205). Folosiţi teoria lui Vigotski sau 
teoriile altor autori pentru interpretare. 


Poziţia lui Dewey şi criticile aduse de alti educatori au avut impact asupra 
popularității metodei proiectelor, La începutul anilor *30, termenul „proiect”, 
în sens larg, era folosit din ce în ce mai puţin. Chiar Kilpatrick şi-a revizuit 
abordarea, iar într-o scrisoare din 25 ianuarie 1950 admitea că termenul folosit 
de el poate fi provocator şi generează confuzii. Făcându-şi autocritica, Kilpatrick 
a identificat o serie de elemente pe care le răstălmăcise din viziunea mentorului 
său (Dewey) şi a recunoscut că nu ţinuse cont de tradiţii. Kilpatrick schimbase 

definiţia proiectului : în loc de activitate responsabilă, care presupune muncă 
de tip constructiv, propusese activitate consistentă orientată către scop. 

Continuând incursiunea istorică referitoare la metoda proiectelor, Michael 
Knoll atrage atenţia asupra faptului că, la începutul secolului XX, Statele Unite 
reprezentau o putere mondială nu doar din punct de vedere politic, ci şi în 
domeniul inovatiilor şi ideilor progresiste în educaţie. Ideile din jurul metodei 
proiectelor (asociate deopotrivă cu Dewey şi Kilpatrick) au fost discutate şi 
publicate in Canada, Argentina şi unele ţări europene (Germania, Olanda, 
Marea Britanie, Norvegia, Danemarca, Elveţia etc.). Chiar dacă metoda era 
dezbătută în diverse spaţii educaţionale, Rusia a devenit totuşi arena principală 
în care aceasta a adus schimbări remarcabile (Helmert, 1994). Contextul social 
şi politic de după Revoluţia din 1917 avea nevoie de practici educaţionale care 
să înlocuiască metodele de predare „burgheze”, bazate pe prelegeri şi cărţi. 
La începutul anilor '20, metoda proiectelor a fost introdusă şi promovată de 
educatorii ruşi, în principal prin soţia şi colega lui Lenin (Krupskaia). Zece 
ani mai târziu, directorul Institutului de Cercetare în Educaţie din Moscova 
proclama proiectul ca singura şi adevărata metodă democratică stalinistă de 
predare (Holmes, 1991: 123); Sulgin o considera cea mai bună cale de a 
combina perspectivele teoretice cu practica revoluţionară şi de a accelera 
tranziţia de la capitalism la comunism. În contrast cu statul burghez, în care erau 
sintetizate teme abstracte, educaţia într-un stat proletar însemna continuitate 
între elementele teoretice şi practice, fiind alimentată de un spirit de angajare 
revoluţionar şi emulativ. Elevii de gimnaziu erau încurajați să meargă în fabrici 
şi să-i ajute pe muncitori în găsirea celor mai bune soluţii practice pentru 
creşterea productivităţii şi atingerea obiectivelor planurilor colective. Elevii 
expuneau propriile piese şi produse şi scriau despre eroi ai muncii. La nivel 
naţional, a fost propus chiar un curriculum pentru proiecte. Entuziasmul pentru 
proiecte a fost brusc tulburat de intervenţia Comitetului Central al Partidului 
Comunist. Printr-o rezoluţie din 5 septembrie 1931, se condamna metoda 
proiectelor şi se sublinia deturnarea de la intenţiile iniţiale. Încărcată ideologic 
cu creşterea productivităţii muncii şi consolidarea valorilor comunismului, prin 
combinarea instruirii şcolare cu munca, metoda risca să genereze pierderi în 
domeniul educaţiei generale şi pregătirii ştiinţifice a elevilor. Ca urmare, în 
Uniunea Soietică şi în celelalte ţări din Europa de Est aflate sub influenţă 
sovietică, metoda proiectelor şi ideile progresivismului american au dispărut 
din dezbaterile teoreticienilor şi educatorilor vremii. 

După experienţa nazismului, era rândul ţărilor vestice să readucă la viaţă 
metoda proiectelor, chiar dacă în blocul sovietic aceasta era în declin. În anii *60, 
studenţii au protestat atât la adresa capitalismului, imperialismului şi autoritaris- 
mului, cât şi a structurilor de dominare şi represiune încorporate în instituţiile de 
tip academic. Proiectele erau percepute ca o alternativă la prelegerea şi seminarul 
tradițional ; presupunând explorare, erau promovate datorită valorii practice, 

valentelor interdisciplinare şi relevantei sociale. Ideea proiectelor s-a răspândit 
rapid dinspre universităţi spre şcoli, dinspre Europa de Vest către întreaga lume. 
Germania a devenit epicentrul celui de-al treilea val al metodei proiectelor. 
Fishman şi Martin (1987) sau Knoll (1989) evidenţiază elemente de context 
care ne ajută să înţelegem poziţia Germaniei. Teoreticienii implicaţi în reformarea 
sistemului educaţional german între cele două războaie mondiale erau suspectaţi 
că ar fi pavat calea nazismului şi socialismului naţional german. Prin urmare, 
ideile progresiviste americane reflectau viziunea democratică şi liberală de care 
germanii aveau nevoie. Preluând atât formula „educaţia pentru democraţie”, 
cât şi sloganul lui Kilpatrick, „activitate consistentă orientată spre scop”, 
teoreticienii germani afirmau că, practic, toate acţiunile pot fi etichetate drept 
proiecte, atât timp cât satisfac criteriile autodeterminării şi satisfacerii propriilor 
nevoi. Pe de o parte, profesorii au introdus în rutina zilnică activităţi tip proiect, 
alocându-le un timp redus, iar pe de altă parte, în ocazii speciale (înainte de 
sărbătorile nationale sau în vacanțe), profesorii foloseau varianta „ideală” de 
învăţare prin proiecte. Încă se practică cea de-a doua variantă: şcolile alocă 
zile speciale sau chiar săptămâni întregi pentru munca la proiecte, perioade în 
care se suspendă monopolul curriculumului şcolar şi al planificării de către 
profesor. În perioada de graţie alocată proiectelor au loc activităţi dintre cele 
mai variate (elevii produceau suc de mere sau demonstrau pentru pace). Din 
1980, educatorii germani încearcă punerea in complementaritate a metodei 
proiectelor cu metode mai convenţionale de predare. | 
În jurul anilor *70, metoda s-a extins puternic, în special în Ţările Nordice 
şi Europa Centrală. Cele mai importante mişcări reformatoare, de tipul şcolii 
comprehensive, educaţiei în comunitate, curriculumului deschis, fac referire 
la metoda proiectelor. În Danemarca remarcăm organizarea unor universităţi 
inovatoare care folosesc în mod extins învăţarea problematizată prin proiecte 
(vezi capitolul 11). Şi în spaţiul nord-american metoda proiectelor se asociază cu 
mişcările de inovare educaţională. Puternic marcată de concepte din pedagogia 
constructivistă legate de învăţarea prin descoperire şi rezolvarea de probleme, 
metoda proiectelor a evoluat ca una dintre cele mai adecvate şi mai eficace 
abordări instructionale. În principal în domeniul ştiinţelor, tehnologiilor, educaţiei 
artistice sau agriculturii, elevii americani realizează în mod regulat proiecte 
care sunt evaluate de un juriu, primesc premii şi sunt certificate într-o manieră 
similară competiţiilor arhitecţilor din secolele al XVII-lea şi al XVIII-lea. 


Cum a evoluat metoda proiectelor în secolul XXI? 


John R. Mergendoller apreciază că, la un secol după consumarea disputei dintre 
Kilpatrick şi Dewey, a venit momentul să ne concentrăm din nou asupra folosirii 

metodei proiectelor ca strategie instructionala. Pe scurt, evoluţiile recente sunt 
caracterizate de câteva priorităţi, precum dezvoltarea competenţelor necesare 
secolului XXI, respectarea perspectivei copilului pentru starea motivationala 
optimală şi starea de bine subiectivă, implicarea civică responsabilă în comunitate 
şi conectarea la piaţa muncii şi la etica profesională din diverse domenii. 

Pe blogul său, Mergendoller atrage atenţia asupra faptului că proiectul este 
o strategie centrată pe învăţare, ceea ce presupune nu doar implicarea elevilor 
în demersul de învăţare, posibilitatea de a alege şi de a-şi susţine punctul de 
vedere, ci şi menţinerea profesorului în rolul de dirijor. El înclină mai degrabă 
spre Dewey, dar, exprimându-se nuantat, asociază profesorul care realizează 
învăţarea prin proiecte cu elevii săi cu combinaţia dintre un dirijor de orchestră 
de jazz, un antrenor de baseball şi un compozitor de jazz: 


Profesorii fac designul şi planifică proiectele urmărind anumite scopuri concrete, 
demonstrează şi oferă sprijin în învăţare, astfel încât elevii să fie capabili să 
împlinească aceste scopuri, coordonează procesul (...), evaluează învăţarea, 
dau feedback pentru a-i ajuta pe elevi să lucreze mai bine şi planifică alte 
proiecte, resurse şi structuri noi de sprijin. (...) Scopul este să obţină rezultate 
bune (proiectul), dar există mult loc pentru improvizație atât din partea mem- 
brilor orchestrei (elevii), cât şi din partea dirijorului (2016: cap. 2). 


-Perioada | Evoluţia | Observaţii 


In secolele 
al XVII-lea 


Şi 
al XVIII-lea 


......... ............. 


Proiectul se lansează ca un 
concept din secolele 
XVII-XVIII şi are originile în 
profesionalizarea ocupaţiei de 
arhitect. 


Este introdus în programul 
şcolar pentru ca elevii/studentii 
să combine teoria cu practica şi 
să înveţe să lucreze independent 
şi în grup, 


Metoda proiectelor nu este doar 
o abordare empirică sau de 
gândire strategică, ci presupune 
să construieşti ceva (să 
proiectezi o casă, să amenajezi 
locul de joacă sau să faci o 
maşinărie). 


SA n. ..m.n...nnndeenonomnanennnennnonnnnonao n... ...... 


Proiectul intră în aceeaşi 
categorie ca experimentul 
folosit în ştiinţele naturii, 
studiul de caz utilizat de jurist 
sau machetele pentru pregătirea 
în strategii de luptă a 
lucrătorilor din armată. 


Í 


ee aa a a. o 

În secolul 
al XIX-lea 


La 
începutul 
secolului 
XX 


....... 
...............jcncnnnnonnonanannneoneenameeeneneennommonn esente 


Au fost iniţiate cele două 
modele principale pe care s-a 
dezvoltat metoda proiectelor : 
- în modelul Woodward, în 
activitatea de instruire elevii 
învaţă mai întâi cunoştinţele 
şi abilităţile pe care le vor 
aplica ulterior în proiect, în 
mod independent şi creativ ; 
= în modelul Richards, proiectul 
nu se mai desfăşoară la 
finalul unei unităţi de 
învăţare, ci este integrat ca 
parie a instruirii. Elevii învaţă 
în mod integrat, pentru a 
dezvolta interese şi 
perspective autentice. 
Dewey susține valorificarea 
intereselor copiilor, învăţarea 
prin experienţă şi pregătirea 
pentru democraţie. 


Kilpatrick publică eseul The 
Project Method (1918), ce 
consacră sintagma şi permite 


|aplicarea la scară largă. 


Încearcă să înlocuiască definiţia 
restrânsă a proiectului cu una 
mai cuprinzătoare : activitate 
constructivă îndreptată spre 
scop. 


Reactionand la abordarea 
psihologizantă promovată de 
Kilpatrick, Dewey susține rolul 
profesorului în îndrumarea şi 
orientarea elevilor, 


În SUA, metoda este aplicată la 
scară largă, dar îşi pierde din 
popularitate la începutul anului 


În manieră didactică mai 
structurată, proiectele 
prilejuiesc aplicarea, în final, a 
a cunoştinţelor şi abilităţilor 
formate. Într-o manieră 
integrată, proiectul este infuzat 
în activităţi curente. 


Istoria metodei proiectelor 
ilustrează mişcarea progresivistă 
ca una dintre cele mai 
importante tendinţe 
reformatoare în perioada 
modernă. 


Dewey a combinat filosofia 
pragmatismului şi noile 
cunoştinţe din psihologia 
începutului de secol XX, 
susţinând învăţarea şcolară ca 
stăpânirea conţinuturilor prin 
experienţe creative şi de 
explorare directă pentru copii. 


Este interesant că această nouă 
definiţie nu a avut cea mai mare 
aderenţă în Statele Unite, ci în 
Europa, unde a fost văzută ca o 
abordare inovativă, cu adevărat 
democratică, iar în SUA are 
întâietate definiţia mai îngustă, 
de origine europeană. 


o ........nnnaeneonenosnnonmeenenenesensoeoooo...... 

Este aplicată în mediul 

movată ca o contrapondere la industrial şi promovează o nouă 
educaţia burgheză, asigură viziune despre legătura dintre 
legătura dintre teorie şi practică teorie şi practică. | 
şi stimulează productivitatea în 
industrie. 

Condamnă aplicarea exagerată. 


canaccvdenmesasbwebabepeeounecstucascussababassssadoscssebedsocoonserrecrc e 


ala şi | Adaptată ca o practică uzuală, 
în cadre temporale flexibile. 


Extindere în Europa Centr 
| Tarile Nordice. 

1960, Germania: viziune 
liberală şi democratică. 
1970, Danemarca : reacţie la 
capitalul cultural şi practicile 
elitiste promovate în mediul 
academic tradiţional. 
Continuă dezvoltarea în forme 
diverse în Europa, SUA, 
Australia şi Noua Zeelandă. 


La mijlocul 
secolului 
XX 


Abordarea menţine elementele- 
cheie, cu variatiuni inspirate de 
particularitatile curriculumului 
local şi cu utilizarea intensă a 

tehnologiilor. 


Secolul XXI 


Aplicaţie 

+ Folosind sinteza de mai sus, care dintre caracteristicile proiectului se 
apropie cel mai mult de propria viziune despre educaţie? 

+ Cum interpretaţi longevitatea învăţării prin proiecte, raportându-vă la diverse 
contexte sociopolitice şi culturale? 

Lawrence Stenhouse şi Reggio Emilia 


În capitolul 2 ne-am oprit asupra unor momente importante şi a unor autori 
care au construit istoria învăţării prin proiecte. Pe harta ideilor influente pentru 
dezvoltarea învăţării prin proiecte marchez încă două experienţe, care ne 
ajută să clarificăm traseul pentru ceea ce se întâmplă azi. Este vorba despre 
proiectul Nuffield, un model educaţional procesual de abordare a curriculumului, 


dezvoltat de Lawrence Stenhouse, şi despre modelul de educaţie timpurie din 
Reggio Emilia. 


4 


Reggio-Emilia URBAN 
| ACADEMY 


Modelul curricular procesual: Lawrence Stenhouse 


Reprezentată prin Dewey şi Kilpatrick în SUA sau Neill şi Montessori în 
Europa, mişcarea progresivistă a făcut din practicile instructionale centrul de 
greutate al proceselor educaţionale, detronând preocuparea pentru rezultate 
predeterminate. Preluând de la Dewey viziunea despre scopurile principale ale 
educaţiei în şcoală (pregătirea pentru viaţă, cetăţenie şi democraţie), Lawrence 
Stenhouse a readus în discuţie importanţa valorilor în selecţia conţinuturilor din 

curriculum şi în activităţile de învăţare. Stenhouse a analizat scopurile educaţiei 
drept criterii încorporate în disciplinele de studiu şi a vorbit despre principii 
de procedură care sunt puse în practică prin demersul educaţional propriu-zis ; în 
viziunea sa, aceste principii referitoare la demersurile intelectuale şi practice 
erau activate direct în experienţa educaţională ca atare şi mai puţin un rezultat 


al unui demers educaţional. 
Stenhouse a propus construirea unui curriculum fundamentat mai degrabă 


pe o teorie a experienţei educaţionale decât pe o schimbare de comporta- - 


ment, anticipată prin obiective. Stenhouse a demonstrat că multe dintre 
opțiunile privind curriculumul sunt influențate de modelul centrat pe obiective 
şi pe raționalitate tehnică. A criticat modelul tehnic rationalist al educaţiei 
orientate spre rezultate (outcome-based education - OBE), care subjuga 
gândirea autonomă, preferând standardele, specificaţiile stricte şi rezultatele 
precise. Bobbitt, Tyler şi Bloom s-au asociat acestei abordări. Autorul britanic 
considera că modelul este limitativ deoarece cunoaşterea nu poate fi redusă la 
comportamente şi nu poate fi exprimată în termeni de performanţe predefi- 
nite ca funcţii ale cunoaşterii (1985a: 77); în plus, generează lipsă de încre- 
dere în profesorii aflaţi la catedră pentru că le oferă un curriculum de care nu 
se pot atinge. Astfel, în loc să fie încurajate pentru o mai bună înţelegere, 
curiozitatea, spiritul de investigaţie şi judecata elevilor sunt mai degrabă 
înăbuşite, iar profesorii descurajati să-şi folosească experienţa şi judecata 
profesională. Modelul reflectă cadre limitate la ceea ce este important să se 
înveţe în şcoală, respectiv să fie testat ca achiziţie valoroasă. Conținuturile, 
materialele folosite la cursuri sau discipline de învăţământ sunt mijloace de 
atingere a obiectivelor, joacă un rol instrumental. Dar anumite discipline 
permit — şi ar fi de dorit sa privilegieze chiar - focalizarea pe proces, şi nu pe 
obiective. 

Este acest model dominant în România ? Ca profesori, pe ce să ne concentrăm ? 
Realizând o sinteză a criticilor aduse modelului curriculumului inspirat de 
pozitivism şi control ştiinţific, Eisner (1981) susţinea că s-au acumulat cel puţin 
şase consecinţe negative : 

e Dominația epistemologiei ştiinţifice (inspirată de ştiinţele naturii) în educaţie 
a exclus orice altă formă de cercetare. De exemplu, legea federală No Child 
Left Behind recunoaşte doar metodele de tip cantitativ şi experimental ca 
formă validă de cercetare în educaţie. | 
Cercetarea educaţională a fost asociată cu controlul. 

e Există o preocupare explicită pentru rezultate standardizate ; asemenea 
practici subminează reacţiile creative ale elevilor. 

e Elevilor li se acordă un rol minor în participarea la construirea propriilor 
programe de studiu. | 

e Preocuparea de a măsura şi controla rezultatele învăţării a condus la spargerea 
curriculumului în unităţi mici, care sunt irelevante pentru elevi. 
e Curriculumul este anost, lipsit de umor, 


Sunt aceste critici fundamentate ? Regăsim în sistemul românesc de învăţământ 
unele dintre efectele menţionate de Eisner? 

Stenhouse a reacţionat la modelul curriculumului centrat pe obiective dezvoltând 
proiectul „Curriculum pentru discipline umaniste” la University of East Anglia, 
unde era profesor. Cunoscut şi sub numele de Nuffield Humanities Curriculum 
Project sau Humanities Curriculum Project HCP (http : //www.nuffieldfoundation, 
org/nuffield-humanities-curriculum-project), proiectul propunea îmbunătăţirea 
curriculumului disciplinelor umaniste şi practicilor instructionale pentru elevii 
cu vârste de 14-16 ani. Astfel a fost pus în practică un curriculum experimental, 
care să-i stimuleze pe elevi să înţeleagă chestiuni morale şi intelectuale controversate 
din viaţa reală. În acest sens, profesorii au primit sprijin, materiale şi au fost 
pregătiţi să abordeze studiul disciplinelor umaniste utilizând temele: război, 
educaţie, familie, relaţii între sexe, oameni, muncă şi sărăcie. Relevante pentru 
adolescenţi, temele le suscitau curiozitatea şi spiritul critic. Tratati ca adulţi, 
ei erau invitaţi să abordeze temele controversate cu onestitate. Procedând la 
fel ca cercetătorii, elevii strângeau materiale originale pe care le foloseau ca 
dovezi în dezbateri. Profesorii erau instruiți să aibă o poziţie neutră, să nu 
susțină unul sau altul dintre punctele de vedere lansate de elevi. Tema referitoare 
la rasă a generat cele mai mari dificultăţi. Elevii s-au documentat folosind 
materiale dificile, cum ar fi piesele lui Shakespeare, Biblia, texte de lege şi 
altele. Activităţile presupuneau sarcini de grup, dar şi discuţii cu întreaga clasă, 
pe grupe sau lecturi independente. Profesorii facilitau dezbaterile, dar de pe o 
poziţie de neutralitate, rol foarte dificil de jucat. 

Opus modelului tradiţional centrat pe informaţii şi întrebări de tip factual, 
proiectul (derulat între 1967 şi 1972) promova discuţii şi dezbateri în clasă, 
folosind întrebări deschise şi ipoteze. Valorificând ideile lui Stenhouse, McKernan 
(2008) a propus o pedagogie constructivistă critică, susținând ideea că, pentru 
a avea valoare formativă mare, curriculumul trebuie să producă nu „rezultate 
regurgitate”, ci să genereze cadre şi contexte de stimulare a înţelegerii unor 
probleme controversate (prin discuţii aprofundate) şi de însuşire a unor proce- 
duri practice de cercetare. Reluând principalele elemente ale mentorului său, 
McKernan a identificat patru elemente ale unei asemenea pedagogii constructi- 
Viste critice : a) atenţie faţă de etică şi principiile etice în realizarea activităţilor 
bazate pe dezbateri; b) preocuparea de a cultiva înţelegerea situaţională ŞI 
moduri practice de utilizare a rationamentelor ; c) încurajarea investigaţiilor 
şi a cercetării-acţiune în rândul profesorilor; d) principii pentru selectarea 
materialelor şi conţinuturilor în curriculum. Aceste elemente se regăsesc în 

practicile educaţionale de la liceul Urban Academy : dezbateri, dimensiunea etică 
explicită, investigaţii şi învăţarea prin proiecte, valorificarea contextelor reale 
(evenimente curente, clădiri, servicii, artefacte) în dezvoltarea curriculară şi 
cercetări-acţiune derulate de profesori. 

Proiectul a fost foarte stimulativ pentru profesorii participanţi, dar unele 
strategii de instruire s-au dovedit dificil de adaptat, iar resursele greu de utilizat. 
Materialele pentiu tema referitoare la rasă şi prejudecată au suscitat dezbateri 
inclusiv la nivel politic. Proiectul nu a fost extins, dar a fost preluat de CARE 
(centrul fondat de Stenhouse). În mediul academic, ideile din proiect au 
continuat să germineze, prin intermediul programelor de cercetare şi dezvoltare 
profesională a profesorilor. CARE a lansat mişcarea profesorilor ca cercetători, 
burse de studiu şi de cercetare şi utilizarea studiilor de caz ca dovezi ale 
schimbării educaţionale. 

De ce este util pentru mine, ca profesor, să aflu amănunte despre experienţa 
lui Stenhouse ? Pentru că, dincolo de curriculumul inovator propus, echipa sa 
a analizat barierele psihologice şi sociale ale profesorilor şi dificultăţile în 
asumarea rolurilor de cercetători. Multe întrebări au valoare universală, nu se 
referă doar la profesorii britanici din anii '70. Ce face ca examinarea performanţei 
profesionale să fie percepută ca amenințătoare? De ce profesorii preferă să 
lucreze izolat unii de alţii? Cum îşi menţine neutralitatea un profesor în cazul 
unor probleme controversate? Cum echilibrează argumentele raţionale cu 
reacţiile emoţionale ? Cum putem sprijini eforturile reflexive şi de schimbare 
ale profesorilor ? Stenhouse a format echipe mixte (cercetători şi profesori) şi 
a susţinut cercetări-acţiune cu impact asupra practicilor profesionale şi calităţii 
proceselor educaţionale. De exemplu, în cadrul modulului „Omul” (material 
pentru curs în 1970), a pus la dispoziţia profesorilor un instrument simplu (care 
opereză cu doi poli), ce poate fi foarte eficient dacă este utilizat în mod onest 
şi autentic. Prezentăm în continuare grila de observare a clasei adaptată după 
Stenhouse (1994). 


Evaluarea lecţiei 
Întrebări factuale | | | | [Întrebări de exprimarea opiniei 


Răspunsuri scurte | 
trebările adresate prioritar de i 


Întrebările adresate prioritar de 
elevi 


oe 
elevi 

Elevii iniţiază subiecte de 
AF ea 


profesor 

Schimburi în mare măsură 
dinspre profesor spre elevi 
Profesorul stabileşte şi 
controlează ordinea de zi 
Rolul profesorului ; autoritate 


menoonsesonaoseenoosseasessonezosasansanesosenenesenesnlesosalecoceslooeenlonnaeboneseadbeoaoonenotbaeoonsonoomomoooonoo 

Elevilor nu le este clar scopul 


scopul 
Participă mai putin de o treime Aproape toţi elevii participă 
dintre elevi 


Interesul elevilor este mare i Interesul elevilor este scăzut 
În clasă este linişte | | | |  |inclasăeste zumzet 


Stilul general al profesorului 


Profesorul stă la distanţă de |]. Profesorul stă lângă elevi 
elevi 


Profesorul aproape că nu se alive Profesorul se deplasează printre 
deplasează elevi 


Profesorul nu este preocupat de lel ried Profesorul depune eforturi 
pentru a pune în evidenţă elevii 
Profesorul este strict cu privire |] he Profesorul este permisiv 
ieemporaneanl ie E | | | [Perey 
Profesorul le vorbeste adesea pe a Profesorul nu le vorbeste 
elevilor pe un ton superior elevilor pe un ton superior 


Profesorul domină clasa Profesorul şi elevii lucrează 
împreună, în cooperare 


Aplicaţie 

e Utilizati la clasă grila de observare de mai sus. Cereti unui coleg să 
folosească acelaşi instrument la clasa dumneavoastră, când predati. 
Ce observaţii vă surprind în legătură cu lecţia, respectiv cu propriul stil? 
Dacă este posibil, înregistraţi video una sau mai multe lecţii şi folosiţi 
acelaşi instrument. Revedeti detalii semnificative şi reluati analiza 
lectiei înregistrate. Ce detalii nu ati observat de prima dată? Cum 
interpretati efectul de „orbire” faţă de anumite aspecte, la prima analiză? 
Cum v-aţi simţit raportându-vă la comportamentele elevilor? Cum v-aţi 
simţit observându-vă propriul comportament? Ce învăţaţi din asta? 

* Exersati cu un alt coleg aplicarea grilei de observare Stenhouse. După 
ce vă simtiti confortabil cu utilizarea acestui instrument, propuneţi analiza 
unei lecţii în cadrul comisiei metodice sau în cadrul unei alte întâlniri 
colegiale care vizează dezvoltarea profesională sau schimburile de 
experienţă. Uneori, asistentele la clasă sau comentariile în urma lecţiilor 
deschise rămân la un nivel formal, adeseori superficial de analiză. 
Propuneţi utilizarea unor instrumente noi faţă de fişele de analiză standard 
pentru inspecții. Construiti astfel de instrumente împreună cu colegii. 

* Folosind instrumentul de observare a copiilor, comparati structura şi 
rezultatele obţinute prin aplicarea instrumentului Stenhouse, respectiv 
cel referitor la comunicare, relaţii, timp şi spaţiu din perspectiva copilului. 
Ce observați? Ce vă surprinde? Cum puteţi valorifica ambele instru- 
mente în mod complementar? 

Reggio Emilia: „E în jurul meu ceva 
din care să înveţe copiii?" 


După experienţa din Marea Britanie, m-am îndreptat spre următoarea staţie : 
Reggio Emilia. Oraş din nordul Italiei cu 140.000 de locuitori, Reggio Emilia 
are o istorie distinctă şi un prestigiu neîndoielnic în domeniul educaţiei, 
promovând o altă cultură a copilului şi copilăriei. În această regiune, spiritul 
de cooperare şi solidaritatea sunt foarte puternice ; locuitorii păstrează tradiţia 
cooperativelor pentru a răspunde nevoilor locale şi menţin comunităţi puternice. 
După cel de-al Doilea Război Mondial, oraşul s-a remarcat prin implicarea 
părinţilor în educaţie. Aceştia au construit singuri şcoli şi au luptat pentru 
servicii educaţionale de calitate. Prima şcoală a fost ridicată cu banii obţinuţi 
prin vânzarea unui tanc, a câtorva camioane şi a unor cai abandonaţi de armata 
germană, aflată în retragere. Educatorii şi mai ales femeile au luptat pentru 
înfiinţarea şi finanţarea publică a centrelor pentru copii între 3 şi 6 ani. Cu 
bani de la bugetul de stat, din 1968 s-au înfiinţat creşe, iar din 1971 grădiniţe ; 
au fost lansate programe naţionale care îmbină serviciile sociale cu educaţia 
de calitate. Preocuparea pentru o astfel de educaţie a fost clară de la bun 
început: atât părinţii (care mergeau la lucru), cât şi educatorii au ţinut ca 
instituţiile să ofere copiilor de-a lungul întregii zile experienţe de calitate. 
Loris Malaguzzi — tânăr profesor la vremea aceea - a coordonat şi întreţinut 
energia părinţilor, a pregătit educatorii şi a devenit lider educaţional nu doar 
în oraşul natal, ci şi la nivel naţional. 

Ce este unic în educaţia promovată aici? Ce pot să văd, ce pot să aud, ce 
pot să simt în grădinițele şi creşele din Reggio Emilia ? Văd şi aud educatori 
care înţeleg copilul ca pe o persoană care are drepturi, nu doar nevoi - puternic, 
competent, creativ, curios, cu potenţial şi dorinţe ambitioase (Malaguzzi, 1994b). 
Văd un mediu sănătos, frumos, pe care îl simt încărcat de afecţiune. Spaţiul 
fizic încurajează întâlnirile, comunicarea şi relaţiile. Pentru că învaţă foarte 
mult din schimburile de idei, negocierile cu ceilalţi copii şi activităţile în 
grupuri mici!, mediul educaţional este atent proiectat. Educatorii de aici, ca 
şi profesorii de la Urban Academy, cred că centrele de educaţie (creşe sau 
grădiniţe) transmit multe mesaje. 

Aud mesajul lui Malaguzzi (strident în cele mai multe spaţii educaţionale) : 
un curriculum prescris şi standardele conduc şcolile spre o „predare fără 
învăţare”. În Reggio Emilia, spre deosebire de cele mai multe şcoli din întreaga 


1. Vezi abordarea instructionala „Gândind ca un istoric”, promovată în predarea ştiinţelor 
sociale de Christine Adrian, la Jefferson Middle School. 

lume, nu sunt folosite un curriculum planificat sau standarde. Mai degrabă este 
benefic să se determine de către copii, împreună cu adulţii, ce curs să urmeze 
investigaţiile lor şi ce forme să capete învăţarea. Dar cum este posibil? Cum 
se întâmplă, concret ? De la ce pornesc educatorii ? Cum facilitează Şi structurează 
experienţele de învăţare ? 

Învăţarea este centrată în jurul unor proiecte captivante pe termen lung. „E 
în jurul meu ceva din care să înveţe copiii?” - aceasta este întrebarea de la 
care pornesc educatorii, cu multă încredere şi curaj. 

Inspirat de Dewey şi Piaget, Malaguzzi vede copiii ca fiind înzestrați in 
mod natural cu talent de cercetători. Asemenea oamenilor de ştiinţă, copiii pun 
întrebări despre ceea ce văd, lansează ipoteze şi soluţii, prezic rezultatele, 
experimentează şi reflectează asupra descoperirilor lor. Proiectele pot porni 
fie de la o întâmplare, fie de la o idee sau o experienţă iniţiată direct de 
profesor; pot dura câteva zile sau mai multe luni. Flexibilitatea şi lipsa 
predictabilitatii fac ca educatorii să nu controleze ori să domine procesul de 
învăţare ; ei arată respect pentru copii, participând şi insotindu-i la acţiune, 
colaborând cu ceilalţi colegi şi cu părinţii. Profesorul îi provoacă pe copii să 
descopere prin facilitarea atentă, prin construirea împărtăşită a cunoaşterii ŞI 
dialog şi menţinând o stare de alertă stimulativă. Joacă un rol activ, oferindu-i 
copilului nu doar oportunităţi care îl incită, ci şi mijloacele necesare să-şi atingă 
scopurile personale şi să avanseze în dezvoltarea mentală. Fiind împreună cu 
copiii în situaţia de învăţare ca atare (în zona proximă de dezvoltare), profesorul 
adresează întrebări, oferă sugestii, furnizează informaţii suplimentare sau ajută, 
fără să-l aducă pe copil într-o ipostază de pasivitate. Referindu-se la profesori/ 
educatori, Malaguzzi (1993: 80) afirmă: „Căutăm o situaţie în care copilul 
este aproape gata să vadă ceea ce adultul deja a văzut. Într-o asemenea situaţie, 
adultul poate şi trebuie să le dea cu împrumut copiilor judecata şi cunoştinţele 
sale”. Copiii sunt încurajați şi ajutaţi să-şi reprezinte planurile, ideile şi înţelegerea 
folosind mai multe limbaje sau moduri de exprimare, incluzând (fără a se limita 
la) desen, pictură, scris, sculptură, teatru, inclusiv cu marionete. Valorificând 
diverse forme de expresie, copiii compară, sintetizează, ceea ce consolidează semni- 
ficatia. La fel ca în viziunea lui Stenhouse, educatorul joacă rolul de colaborator 
şi partener în învăţare, de ghid, facilitator şi cercetător, În plus, este un practician 
reflexiv, reinterpretând ideile lui Dewey, Piaget, Vigotski, Bruner, Malaguzzi 
sau Gardner) în propria practică profesională, învățând împreună cu copiii. 

Ce mai este special în şcolile din Reggio Emilia ? Documentarea şi atelierele. 

Specialistul în atelier (sau arelierista) este de regulă un profesor pregătit în 
domeniul artelor vizuale, care lucrează direct cu ceilalţi profesori şi cu copiii. 
Atelierul conţine o mare varietate de materiale şi unelte, precum şi dovezi ale 
experienţelor şi proiectelor anterioare. Produsele realizate cu aceste materiale 
şi cu alte mijloace nu sunt văzute ca artă în sine sau ca parte distinctă a 

curriculumului, pentru că utilizarea diverselor mijloace face parte integrantă 
din exprimarea cognitiv-simbolică ce reflectă învăţarea. Miniateliere sunt organizate 
în toate sălile. Conceptul de documentare surprinde foarte bine rolul de cercetător 
al profesorului ; acesta se documentează colectând fotografii ale copiilor implicaţi 
în demersuri de învăţare, creaţii artistice ale copiilor în diverse faze de realizare, 
înregistrări video, transcrieri audio ale conversatiilor copiilor când lucrează in 
colaborare, precum şi dialoguri cu alţi copii şi adulţi. Transcrierile comentariilor 
şi discuţiilor copiilor, fotografiile făcute în timpul unor activităţi şi reprezentările 
diverse ale gândirii şi învăţării sunt urmărite cu mare atenţie. Profesorii 
analizează aceste materiale, reflectând şi discutând în profunzime, apoi le expun 
pe panouri frumos decorate. Documentarea meticuloasă a procesului şi afişarea 
rezultatelor muncii copiilor au trei funcţii principale : 


- oferă copiilor o memorie vizuală despre ce au făcut şi, implicit, îi încurajează 
să revizuiască şi să îmbogăţească ideile de început sau îi inspiră să aibă alte 
idei ; 

- dau profesorilor un mijloc pentru cercetare, care îi ajută să susţină ideile 
din proiectele copiilor, să-i înţeleagă mai bine pe copii şi să-şi evalueze 
propria activitate ; 

- pun la dispoziţia părinţilor iterații detaliate despre ce se întâmplă în 
grădiniţă şi, în acest fel, facilitează implicarea părinţilor în proiectele aflate 
în desfăşurare sau care urmează să fie derulate. 


Ca parte a designului de proces, documentarea face vizibilă învăţarea, ceea 
ce facilitează discuţii în colaborare şi interpretări care generează noi scenarii 
pentru experienţe ulterioare de învăţare. Carla Rinaldi (2001, 2006) descrie 
documentarea ca o „ascultare vizibilă” sau ca „urme” ale învăţării, o racordare 
fină la ceea ce fac copiii. Aceste materiale sunt păstrate, iar arhiva rezultată 
ilustrează chiar istoria acelei instituţii. Derularea proiectelor suscită discuţii, 
dezacorduri şi conflicte. Conflictul este valorizat şi dorit ca mijloc care activează 
gândirea de nivel superior, mediată social. 

În final, ce face ca educaţia timpurie promovată în Reggio Emilia să fie 
reuşită? Cum suntem siguri că experienţa de aici este bună? Ce dovezi avem, 
în condiţiile în care modelul dominant este cel al fundamentării deciziilor din 
educaţie pe date oferite de cercetare? Lilian Katz comenta, cu mult umor, că 
oamenii de ştiinţă americani ar rămâne perplecşi dacă ar vedea cât de puţine 
date fundamentează abordarea din Reggio Emilia. Mai mult, cei care pun în 
practică această filosofie educaţională refuză cu consecvență să ia parte la 
jocurile epistemologice ale specialiştilor dedicați cercetării de tip cantitativ- 
pozitivist (ce exercită un rol atât de important în generarea politicilor şi 
practicilor educaţionale din Statele Unite). 

Revenind la întrebarea „Ce generează reuşita acestui model educaţional ? ”, 
răspund : calitatea experienţelor de învăţare, înţelegerea copilului în contexte 
sociale, eşafodajul cognitiv şi emoţional care susţine dezvoltarea copiilor şi 
încrederea profesorilor în propriile practici educaţionale ca principalele mijloace 
de cercetare şi evaluare. Adaug valorile personale şi trăsăturile unei lumi 
dezirabile descrise de un lider charismatic precum Malaguzzi. 


Aplicaţie 

Vizitaţi site-uri care oferă informaţii despre experienţele din Reggio Emilia (de 

exemplu, http:/Awww.reggiochildren.it/7lang=en şi http://reggiochildrenfoundation. 

org/?lang=en) şi reflectati la următoarele întrebări: 

+ Care sunt rolurile cele mai importante pe care le joacă profesorii din 
Reggio Emilia? 

+ Ce elemente din şcolile româneşti contrastează cel mai mult cu filosofia 
educaţională promovată în Reggio Emilia? 

+ Ce roluri exercitati, ca profesor, în practica de zi cu zi? 

+ Care dintre aceste roluri este mai vizibil? Care este mai putin vizibil? 

* Ce rol ați dori sa exercitati mai mult pentru a facilita învăţarea şi pentru 
a avea un impact semnificativ asupra copiilor/adolescentilor/tinerilor 
cu care lucraţi? 

* Ce v-ar ajuta să realizaţi această schimbare? __ 

Ce (mai) înseamnă învăţarea 
prin proiecte? 


După explorarea în epoci şi zone îndepărtate, să analizăm ce se întâmplă 


acum! De zece ani, învăţarea prin proiecte se regăseşte pretutindeni în lume. 


Îmbrăcând diverse forme în contexte naţionale diferite, proiectele sunt încor- 


porate în practici instituţionale (ca parte a programelor de dezvoltare profesională) - 


şi în practici instructionale pentru toate vârstele şi ariile curriculare. În paralel 
cu această extindere în spaţiu si timp, constat că, in continuare, este dificilă 
definirea termenilor. 

De foarte multe ori, sintagma project-based leatiding (PbL) este folosită 
- interşanjabil cu învățarea prin probleme (problem-based learning) ; se suprapune 
„parţial cu abordările de tip investigativ (inquiry-based approach) şi cu studiul 
de caz cu caracter transdisciplinar. Suprapunerea este atât de formă, cât şi de fond. 
Ca formă, PbL reprezintă un acronim folosit şi pentru învăţarea prin probleme, 
şi pentru învăţarea prin proiecte. Dincolo de formă, conţinutul face ca cei doi 
termeni să fie interşanjabili. Suprapunerile însă duc de obicei la confuzii. Este 
cazul şi aici, dar fără efecte grave. Proiectele abordează o problemă reală, iar 
elevii învaţă prin acţiune directă. Practic, esenţa rămâne neviciată. De Graaf 
şi Kolmos (2007) aduc sub aceeaşi umbrelă cele două sintagme, iar Barron 
(1998), Blumenfeld (1991), Hanney şi Savin-Baden (2013) consideră că învăţarea 
prin probleme este parte integrantă a învăţării prin proiecte. Plasarea problemei 
în centrul proiectului este considerată calea prin care menţinem natura vie a 
investigaţiei şi caracterul deschis al demersurilor de cercetare, care ar putea fi 
înăbuşite de protocoale greoaie, folosite adeseori în managementul proiectelor, 
focalizate pe obţinerea unui produs final (Hanney & Savin-Baden, 2013). 

Folosită pentru prima oară în domeniul educaţiei medicale în Canada în 
anii '60-'70 (Gijbels, Dochy, Van den Bossche & Segers, 2005), învăţarea prin 
problematizare rezultă din procesul înţelegerii şi dezlegării unei probleme. 
Sintetizând studiile legate de efectele învăţării prin problematizare, Marzano 
(2015: 50) concluzionează că aceasta are efecte puternice asupra înţelegerii 

principiilor şi efecte medii asupra aplicării cunoştinţelor la situaţii noi. Deşi este 
utilizată mai ales în învăţământul postsecundar, învăţarea prin problematizare 
este bine-venită şi la elevi din clasele mai mici, în special datorită componentei 
de emitere şi testare a ipotezelor. Mergendoller, Markham, Ravitz şi Larmer (2006) 
au constatat o eficienţă crescută când elevii dezvoltă proiecte cuprinzătoare, 
atent coordonate de profesor. Analizând datele de cercetare, Marzano a adăugat 
faptul că, pentru a învăţa eficient prin problematizare, elevii trebuie să exerseze 
formularea de argumente întemeiate, să realizeze experimente prin care să 
genereze şi să testeze ipoteze, să rezolve probleme şi să fie angajaţi în sarcini 
de decizie, respectiv sarcini investigative care presupun generarea, testarea 
ipotezelor şi să-şi proiecteze sarcini proprii (Marzano, 2015: 162-165). 

În ce fel mai este învăţarea prin proiecte convergentă cu învăţarea prin 
probleme ? Activităţile de învăţare sunt organizate în jurul unui scop împăr- 
tăşit ; profesorii joacă mai mult roluri de instructor şi antrenor; profesorul 
oferă orientare în învăţare, feedback şi sugestii pentru a-i sprijini pe elevi să 
ajungă la cele mai bune produse finale. Intervenţiile profesorului (adresarea de 
_ întrebări, eşafodajul, modelarea) sunt inspirate de nevoile elevilor, în contextul 
proiectului : uneori, profesorii dau specificaţii pentru a crea un anumit produs (să 
construiască un aparat de zbor sau să proiecteze un website), stabilesc proceduri 
de lucru sau valorifică oportunităţile de predare ori de studiu (reachable 
moments — Lehman, Buchanan & Rush, 2006) apărute pe parcurs. La fel ca 
atunci când folosesc studii de caz, elevii trăiesc experienţe care le vor fi utile 
în situaţii viitoare, nu doar pentru rezolvarea unei sarcini la clasă. 

Spre deosebire de învăţarea prin probleme, în care elevii/studentii doar 
trebuie să găsească soluţii, proiectele se finalizează cu un produs concret, care 
încorporează soluţia la problema abordată (de exemplu, un raport, o expoziţie, 
organizarea unui eveniment, refacerea meniului la cantina şcolii, amenajarea 
unui spaţiu de joacă, o intervenţie în comunitate etc.). 


Cum este definită învăţarea prin proiecte? 


Bransford şi Stein (1993) definesc învăţarea bazată pe proiecte ca o abordare 
instrucţională cuprinzătoare ce angajează elevii într-o investigaţie bazată pe 
cooperare, Elevii află soluţiile problemelor prin formularea şi rafinarea întrebărilor, 
dezbateri de idei, exprimarea de predicții, proiectarea de planuri sau experimente, 
colectarea şi analiza datelor, extragerea concluziilor, comunicarea ideilor şi 
a rezultatelor investigaţiei, adresarea de noi întrebări şi crearea de obiecte. 
Blumenfeld şi colaboratorii săi (1991 : 37) consideră învăţarea prin proiecte 
„O perspectivă comprehensivă care se concentrează pe predare prin implicarea 

elevilor în investigaţii”, subliniind faptul că proiectele necesită o întrebare sau 
o problemă care să organizeze sau să îndrume activităţile ce au ca rezultat obiecte 
sau produse şi care culminează într-un produs final ce răspunde întrebării de 
la care a pornit. Câţiva ani mai târziu, doi dintre autori au adăugat că metoda 


solicită elevilor să-şi stabilească singuri obiectivele învăţării, să decidă asupra 
strategiilor de învăţare şi să propună in ce privinţă doresc să fie evaluati. Se 
dedică un volum considerabil de timp pentru selectarea obiectivelor şi a abilită- 
tilor pe care doresc să le exerseze. Nu există momente de predare formală, o 
mare atenţie fiind acordată autonomiei şi autocoordonării elevilor (Krajcik & 


Blumenfeld, 2006). 


Hutchinson (1991 : 14) pune accent pe promovarea „investigaţiei independente, 
pe capacităţi de cercetare şi studii crosscurriculare, în timp ce subiecţii care 
învaţă dobândesc capacitatea de a aplica cunoştinţele din alte discipline de 
studiu”. Moulton. şi Holmes (2000) pun în centru demersurile investigative, 
focalizându-se pe competențele de cercetare şi abilităţile colaborative. Beckett 
caracterizează metoda ca o „activitate pe termen lung ce reuneşte o varietate 
de sarcini individuale şi de lucru în cooperare, care presupun planificare, 
investigare şi prezentarea rezultatelor” (2002: 54), în timp ce Fried-Booth 
subliniază poziţia centrală a celui care învaţă şi „demersurile generate de nevoia 
de a crea un produs final” (2002: 6). 

Thomas (2000) a realizat o sinteză a principalelor caracteristici ale învăţării 
prin proiect: 

- proiectul se focalizează pe un conţinut central în curriculum, ceea ce 
eficientizează învăţarea şi adeseori evaluarea ; 

- proiectele pornesc de la întrebări importante şi dinamice, derivate din 
conţinut, care generează implicarea optimă a elevilor şi structurează demersul 
intelectual de găsire a soluţiilor ; 

- proiectele îi implică pe elevi în activităţi de identificare a problemelor, de 
generare şi dezvoltare de soluţii, în crearea unui produs final cum ar fi o 
prezentare, un raport, o invenţie sau un model ; 

- proiectele sunt în cea mai mare măsură centrate pe elevi/studenti. Profesorii 
joacă rolul de facilitatori şi ghizi, dar este responsabilitatea elevilor să 
definească, să aleagă şi să deruleze propriile proiecte ; R 

- proiectele sunt dezvoltate pornind mai degrabă de la idei şi situaţii reale 
decât de la demersuri şi intiative academice. Proiectele reprezintă eforturi 
autentice de rezolvare şi investigare a unor dileme din lumea reală. Atât 
Thomas (2000), cât şi Kilpatrick (1918) subliniază profunzimea învățării ŞI 
motivaţia intrinsecă drept beneficii esenţiale ale acestei abordări instructionale, 

alături de centrarea pe elev şi cercetarea sistematică. | 

Sylvia Chard, în lucrarea Project-based Learning — Teaching in the Digital Age 
(publicată de Fundaţia George Lucas) defineşte învăţarea prin proiecte ca un 


proces de învăţare în profunzime, în care copiii sunt stăpânii propriei munci, 
unde li se oferă libertatea de alegere dintr-o serie de posibilităţi stabilite de 
cadrul didactic împreună cu elevii. Acest tip de învăţare este croit după nevoile 
şi interesele individuale ale fiecărui elev, fapt destul de greu de îndeplinit în 
toate tipurile de activităţi din programul şcolar (2002: 2). 


Mahar şi Harford întăresc ideea că învăţarea prin proiecte este fundamentată 
în constructivism, ceea ce înseamnă că elevii construiesc în mod activ „schemele 
pentru înţelegere... folosind atât cunoştinţele pe care deja le deţin, cât şi noi 
informaţii care le sunt prezentate” (2005 : 8). Continuând ideea, Cook (2006: 
3) utilizează o delimitare prin contrast, caracterizând învăţarea prin proiecte 
ca o îndepărtare de abordările care concepeau în mod tradiţional rolurile 
profesorilor ca transmit&tori de informaţii către copii şi care, pentru a fi mai 
bine memorate, erau fragmentate în secvenţe care să fie repetate, corectate şi 
testate. Axate pe behaviorism, asemenea orientări instructionale sprijină pre- 
darea centrată pe profesor, opusă teoriei social-constructiviste, care sugerează 
trecerea de la preocuparea profesorului pentru instruire la construcţia cunoaşterii 
la nivelul copilului. Modelul lui Stenhouse şi practicile din Reggio Emilia 
exemplifică această idee. 

Wurdinger, Har, Hugg şi Bezon (2007: 151) definesc proiectul ca metodă 
de instruire prin care profesorii îi ghidează pe elevi printr-un proces de rezolvare 
de probleme. Procesul include identificarea unei probleme, dezvoltarea unui 
plan, testarea planului prin raportare la realitate şi reflecţie asupra planului 
atât în procesul de proiectare, cât şi de finalizare a proiectului. Elevii pot 
construi un obiect pornind de la un plan, pot crea un video instructional. Unii 
profesori sunt mai mult centrati pe rezultatele învăţării prevăzute de curriculum, 
în timp ce alţii sunt mai mult centrati pe interesele elevilor şi le permit acestora 
să propună propriile proiecte. 

Moeller şi Reitzes (2011) susţin în lucrarea de sinteză despre integrarea 
tehnologiei şi învăţarea centrată pe elev că investigația şi învăţarea autentică 
declanşează dorinţa inerentă a subiecţilor de a explora, de a munci la ceva 
important şi de a fi trataţi cu seriozitate. Rezultatele de ordin curricular pot fi 
identificate de la început, dar cele referitoare la procesul învăţării nu sunt nici 
predeterminate şi nici integral predictabile. Elevii apelează la surse de informaţii 
şi discipline care îi ajută să rezolve problemele (ceea ce poate fi anticipat), dar 
au şi experienţe prin care învaţă să administreze şi să aloce resurse precum 
timpul şi materialele. 

Specialiştii de la Buck Institute for Education (2010) pun accentul pe rolul 
elevului în activităţile de învăţare autodirecţionată din proiecte : îşi definesc 
rolurile, sarcinile, îşi gestionează mai degrabă timpul decât să finalizeze sarcini 
scurte, distribuite de profesor. Învață să comunice, îşi exprimă trăirile emoţionale, 
îşi asumă responsabilităţi în loc să asculte, să stea cuminţi şi să ia cuvântul când 
sunt întrebaţi. Publicaţiile Buck Institute for Education exploatează mult compo- 
nenta tehnologică. Învăţarea prin proiecte schimbă centrul de gravitație al 
tehnologiei : dinspre utilizările auxiliare marginale către utilizarea ca parte centrală 
şi integrală a procesului, dinspre tehnologia administrată de profesori la tehnologia 
dirijată de elevi, de la tehnologia utilizată ca instrument pentru prezentările 
profesorilor către tehnologia care îmbunătăţeşte produsele multimedia ale elevior 
(smartphone, iPad). Trei ani mai târziu, aceiaşi specialişti au reluat definiţia 
învăţării prin proiecte ca „metodă de instruire prin care elevii câştigă cunoştinţe 
şi abilităţi lucrând mai mult timp pentru a explora şi a găsi răspuns la o întrebare, 
o problemă sau o provocare complexă, folosind tehnici specifice managementului 
proiectelor”, (2013: 18) şi au stabilit opt caracteristici esenţiale : 


- conţinutul semnificativ ; 

— nevoia de a sti; 

— o întrebare conducătoare ; 

- punctul de vedere al elevilor ; 

- posibilitatea lor de a alege; 

oportunităţi de a dezvolta competenţe specifice secolului XXI (colaborare, 
gândire critică, comunicare şi creativitate) ; 

- investigație în profunzime (găsirea răspunsurilor generează alte întrebări) ; 
evaluare şi revizuire pentru prezentarea rezultatelor unui auditoriu (2013 : 54). 


Într-o reeditare recentă a unei lucrări de referinţă, Katz, Chard şi Kogan 
(2014) au plasat în curriculum activităţile de învăţare prin proiecte, deoarece 
„promovează dezvoltarea intelectuală a subiecţilor, angajându-le minţile prin 
procese de observare în formularea de întrebări şi anticiparea răspunsurilor şi 
prin realizarea de investigaţii şi multe alte procese intelectuale pe măsură ce 
studiază în profunzime experienţe şi probleme selectate din propriile medii de 
viaţă” (2014 : 3). imi atrage atenţia ideea de dispoziţii care favorizează învăţarea, 
respectiv curiozitatea şi perseveren{a. Specialiştii vorbesc, generic, despre abilităţile 
noncognitive asociate dimensiunilor personale sau sociale ale unei persoane. 
Subliniind ideea că nu există consens la nivel internaţional, în studiul recent publicat 
de UNICEF regăsim la dimensiunea de ordin personal conceptul de sine, auto- 
eficacitatea, autocontrolul, motivaţia, creativitatea, iar la dimensiunea de ordin 
social şi comunitar, abilităţile sociale şi abilităţile civice (Balica er al., 2016: 5). 

National Academy Foundation din SUA include învăţarea prin proiecte în 
curriculumul pentru învăţământul universitar, argumentând că motivează studenţii, 

îmbunătăţeşte învăţarea şi rezultatele pe termen lung, conduce la o înţelegere 
în profunzime, generează oportunităţi de folosire adecvată a tehnologiei şi, în 
plus, conectează şcoala/universitatea la piaţa locurilor de muncă şi la lumea 
largă (2013: 24). 

Am remarcat o diversitate de definiţii, construite de autori unici sau echipe 
de autori, propuse de organizaţii sau asociaţii profesionale. Învăţarea prin proiecte 
se evidenţiază ca strategie care şi-a câştigat locul şi care are potenţial în educaţia 


de azi. Mi-a atras atenţia şi faptul că, dincolo de publicaţiile consacrate (reviste . 


de specialitate, lucrări monografice, crestomatii sau lucrări de sinteză), învăţarea 
prin proiecte apare ca temă şi în alte medii de informare. Mă refer la bloguri 
şi site-uri ce reunesc atât vocile specialiştilor, cât şi pe cele ale practicienilor, 
facilitând astfel schimburile de opinii şi experienţă şi comunităţile de practică!. 


Ce arată rezultatele cercetărilor? 


Popularitatea învăţării prin proiecte intensifică preocuparea de analiză a con- 
ceptiilor, metodelor, condiţiilor şi efectelor. Thomas observa că, la începutul 
anului 2000, în literatura de specialitate erau destul de puţine studii care să 
dovedească în mod ştiinţific efectele învăţării prin proiecte. Cercetările realizate 
în perioada 2000-2012 confirmă rezultatele, în general pozitive, despre eficienţa 
învăţării prin proiecte (Thomas, 2000; Barron et al., 1198). Recomandată de 
Buck Institute for Education, analiza realizată de Margaret Holm (2011) include 
comparații cu instruirea bazată pe prelegere, având în vedere diversitatea 
subiecţilor, efectele asupra atitudinilor şi percepţiei de sine. Cercetările reflectă 
trei concluzii principale legate de învăţarea prin proiecte : 


- are efect pozitiv asupra dobândirii de cunoştinţe şi a dezvoltării unor abilităţi 
cum ar fi colaborarea, gândirea critică şi rezolvarea de probleme ; 

- creşte motivaţia şi implicarea elevilor ; 

- este provocatoare pentru profesori, care-au nevoie de sprijin pentru a 
planifica şi pune în practică în mod adecvat învăţarea prin proiecte ; elevii, 
la rândul lor, au nevoie de ajutor pentru a-şi pregăti investigația, pentru a-şi 
organiza timpul în vederea finalizării sarcinilor şi pentru a integra tehnologia 
în mod adecvat (Holm, 2011 : 8-10). 


Precizez că cele mai multe studii de referinţă, în număr de opt (rezultate din 
cercetări cvasiexperimentale), sunt derulate în SUA, patru în Turcia, câte două 


1, Recomand site-urile http : //bie.org/about/why_pbl, www.edutopia.org şi http : //elschools. 
org. Prin abonarea la buletinele lor informative primiţi săptămânal informaţii actualizate 
despre experienţele învăţării prin proiecte din întreaga lume. 


| 
| 
| 


CE Scanned with OKEN Scanner 


CE (MAI) ÎNSEAMNĂ ÎNVĂȚAREA PRIN PROIECTE? 137 


în Hong Kong şi unul în Qatar. Mai observ că, în mod predictabil, fundamentarea 
constructivistă a metodei face ca şi abordările metodologice aplicate în cercetare 
să fie cu precădere de tip calitativ. Doar o treime dintre studii oferă date 
comparative. Cele mai multe sunt descriptive şi pun la dispoziţie date de tip 
calitativ. Remarc şi prevalența studiilor publicate în limba engleză, ceea ce 
explică faptul că anumite cercetări realizate în diverse spaţii educaţionale rămân 
putin explorate şi exploatate în publicaţii cu vizibilitate şi impact international. 

Într-o analiză din 2014, regăsesc ideea că există cercetări referitoare la 
aplicarea învăţării prin proiecte, dar numai câteva dintre ele documentează 
efectele în planul performanţelor academice (ca rezultate şcolare evaluate în 
mod curent). Consider că, deşi observaţia este valabilă de-a lungul mai multor 
ani, oglindeşte prioritatea paradigmei constructiviste în înţelegerea învăţării şi 
nu reflectă neapărat un neajuns. Dintre cele aproape o sută de studii analizate 
de Nichola Harmer (2014), cele mai multe (13) reflectă domeniul ingineriei, 
opt se ocupă de învăţarea prin proiecte în general, fără delimitări disciplinare 
clare, şapte se referă la implementarea la nivelul şcolii, şase la educatie/stiinte/ 
mediu, patru la învăţarea competenţelor specifice managementului, patru la 
geografie şi ştiinţele mediului, trei sunt studii din domeniul afacerilor şi 
dezvoltării durabile, două ţin de tehnologia informaţiei şi a comunicaţiilor etc. 
Mai mult, din prelucrarea celor circa o sută de studii, rezultă următoarea listă 
a rezultatelor aşteptate ale învăţării prin proiecte : 


Muncă în echipă, colaborare 
Rezolvare de probleme 


| 

Motivajie matei NS aE aci aale a al a aard 
i | 
igiena: soiul 

ae: sută 


Comunicare scrisă 


Cunoaşterea subiectului 


Culegere de date 


Competenţe profesionale 


Înțelegerea aplicării cunoştinţelor în practică 


Creativitate eiu 
|Gândire critică ar je 
[Management de proiect | 6 | 
Laza dia 

i aao 


— 


al eo Bt E 


Aşadar, am explorat in timp şi în spaţiu demersuri de definire a învăţării 
prin proiecte. Cum folosim aceste informații? Ce este clar ? Ce aspecte necesită 

lămuriri? Ce păstrăm, astfel încât să navigăm în siguranţă pe un traseu deja 
explorat, dar cu elemente impredictibile ? Pe traseul deja parcurs până aici, por- 
nind de la Urban Academy şi alte cazuri exemplare, indicatoarele arată clar că: 


e Învăţarea prin proiecte este o abordare pedagogică focalizată pe elev inspirată 
de constructivism, ce constă în investigația aprofundată (individuală, în grupuri 
mici sau mari) a unei teme sau probleme ce captează interesul, energia şi 
timpul elevilor, în care se evaluează deopotrivă procesul şi produsele. 

e Generic, învăţarea prin proiecte încorporează o filosofie educaţională care 
influenţează proiectarea curriculumului şi practicile instructionale. Pragmatic, 
profesorul decide împreună cu elevii proiectele, ţinând cont de interesele, 
drepturile şi nevoile lor, dar respectând şi cerinţele formulate de programă, 
standarde sau curriculumul naţional. 

e În complementaritate cu alte strategii, scopul învăţării prin proiecte este 
ca, în cele din urmă, copilul/adolescentul/adultul să devină o persoană 
echilibrată, autonomă, care învaţă continuu şi eficient, gândind critic, 
acţionând în mod responsabil individual, în grupuri şi comunităţi. 

e Evoluţia istorică a învăţării prin proiecte demonstrează continuitate şi 
adaptări contextuale. 


Revenind la metafora călătoriei noastre, înţelegerea fundamentelor unei 
abordări educaţionale este foarte importantă. Consider că preluarea unor 
exemple şi aplicarea lor artizanală la clasă poate fi neproductivă. Reiau câteva 
repere teoretice importante ce pot constitui semnele de circulaţie care să ne 
ajute să explorăm în siguranţă şi alte trasee în viitor. 


Principalele aspecte 
ale învăţării prin 
proiecte 
Înveţi făcând, 
învăţarea prin 

-J acțiune 


Exemple 


e Learning by doing : învățarea este mai eficientă când 
aplici teoria în practică (Dewey, 1972). 

e Elevul care învaţă ascultând devine elevul care învață 
acţionând (Stauffacher et al., 2006: 255). 

+ Elementul actional poate fi eficient încorporat in 
diverse arii curriculare, nu doar in cele in care in mod 
traditional era folosit (geografie - analize de teren - 
sau facultăţile de afaceri - orientarea spre practică) 
(Botha, 2010; 221). 

o Acţiunea generată de probleme din realitate captează 
interesul elevilor (Lehmann et al., 2008: 287). 

e Acţiunea şi învăţarea sunt inseparabile (Blumenfeld et al., 
1991: 372). 

reală 
2007; Hanney & Savin-Baden, 2010). 


e Legătura dintre mediul academic şi mediul extern, cu 
dimensiunea socială, politică, susţine motivaţia şi 
interesul elevilor/studentilor. 

o Problemele reale solicită soluţii reale, ceea ce înseamnă 
investigaţie şi învăţare (Blumenfeld et al., 1991; 
Stauffacher et al., 2006). 

e Conţinutul autentic este un element fundamental in 

"programele de inginerie din universităţile tehnice 
(Graham, 2010). 

e Problemele pot fi stabilite de elevi/studenti, de 
profesori/echipe de profesori (Brundiers & Wiek, 2013) 
sau profesionişti/angajatori (Moehr et al., 2004). 

e Autonomia si reponsabilitatea pentru propria invatare 
reprezintă caracteristici fundamentale ale proiectului 
(Morgan, 1983). | 

e Proiectele sunt în mare măsură conduse de elevi/studenti 
(Thomas, 2000). 

e De la sursă supremă de înţelepciune, profesorul devine 

un însoțitor care ghidează de pe margine (Sage on the 

stage/Guide on the side) (Nation, 2006). 

è Profesorul se transformă din distribuitor al cunoştinţelor în 
manager de proces, ajutându-i pe elevi în învăţare prin 
iniţierea de reflecţii şi oferindu-le sprijin, dacă este nevoie, 

_ în probleme majore (Stauffacher et al., 2006: 255). 

+ Profesorul/instructorul este supervizor şi moderator, 
învăţarea derivând din cunoştinţele, ideile şi interacţiunile 
la nivelul grupului de elevi/studenti (Frank, Lavy & 
Elata, 2003). | 

e Elevii îşi asumă mai multă responsabilitate pentru 
propria învăţare (Donnelly & Fitzmaurice, 2005), 
adeseori hotărând direcţia şi metodele folosite în 
investigaţie şi analizând ceea ce ştiu pentru a identifica 
nevoile de învăţare (Kahn & O’Rourke, 2004). 

e Jerarhiile tradiţionale pot fi răsturnate, studenţii 

demonstrând instructorilor lor ce înseamnă cu adevărat 

antreprenoriat (Botha, 2010). 

Interdisciplinaritate | Proiectele depăşesc adeseori ariile disciplinelor de 

studiu şi integrează ariile curriculare (Nation, 2006 ; 
Lehmann, 2008 ; de Graaf & Kolmos, 2007; Hanney 


Rolul profesorului : 
ghid, însoțitor 

e Complexitatea problemelor contemporane presante Ro aG 
impune învățământului superior să pregătească 
absolvenții prin adaptabilitate şi gândire de tip holist 
pentru probleme care dizolvă granițele disciplinare 
(Danford, de Graaf & Kolmos, 2007). 
Munca în proiect gravitează în jurul unei serii 
complexe de interacțiuni între membrii echipei în timp 
şi generează un registru de competențe esențiale 
transferabile, cum ar fi comunicarea, planificarea şi 
munca în echipă (Hanney & Savin-Baden, 2013). 
Lucrul în echipă, calităţile şi abilităţile solicitate de 
acest proces reprezintă o parte dintre rezultatele 
învăţării (Danford, 2006). 
Colaborarea poate include şi parteneri din afara mediului 
academic, de exemplu grupuri comunitare (Jarmon, 
2008), grupuri corporatiste (Danford, 2006) sau agenţii 
din străinătate. Aceste colaborări conduc la dezvoltarea 
competenţelor profesionale, la noi comportamente Şi 
construirea de reţele (University of Illinois Urbana- | 
Champaign, College of Business). 
Lucrul în grup poate genera şi conflicte, tensiuni ce pot 
avea efecte negative asupra procesului de învăţare. 
Produsul final de calitate este vectorul care 
dinamizează pregătirea, derularea şi evaluarea 
proiectului (Danford, 2006: 12). 
Produsul final poate fi un obiect, o prezentare sau un 
spectacol, o interpretare (Donnelly & Fitzmaurice, 
2005) ori un raport (Nation, 2006), expoziţii sau 
prezentări de modă, o emisiune TV, un reality-show, 
clipuri video muzicale, jocuri (Botha, 2010). 
e Auditoriul pentru produsul final poate varia, dar 
trebuie să fie adecvat şi autentic. 


Colaborare şi 
muncă în grup 


Produs final 


Aplicaţie 


+ Realizati o mică anchetă în rândul colegilor din şcoala, facultatea sau 
organizaţia în care lucraţi, pentru a identifica semnificaţiile acordate 
termenului „proiect”. 

+ Comentati sintagma „învăţarea prin proiecte” (sau „metoda proiectelor”). 
Faceţi o listă cu aspectele esenţiale. Formulati întrebări pe care doriţi 
să le aprofundati. Urmăriţi aceste întrebări în capitolele următoare. 

e Reveniti la capitolul 3. Ce idei din ultimul capitol v-au ajutat sa nuantati 
înțelegerea referitoare la dimensiunea umanistă, interactionala şi valorică 
a experienţelor şcolare, interacţiunile în grupurile de învăţare, învăţarea 
în grupuri sau învăţarea colaborativă? 

Capitolul 5 


De ce să mergem în această direcţie? 


În capitolul anterior am evidenţiat rezultatele învăţării prin proiecte : stimulează 
motivaţia şi bucuria explorării, favorizează obţinerea de rezultate şcolare mai 
bune, formează competenţe complementare celor academice tradiţionale, permite 
adecvarea sarcinilor de învăţare la diversitatea subiecţilor şi contextelor, face 
conexiunea cu lumea reală şi cu piaţa muncii. Schema de mai jos ilustrează 
elementele fundamentale ale învăţării prin proiecte : 


SOCIOINTERACTIONAL 

Dinspre arhitectura conceptuală a învăţării prin proiecte, mă orientez acum 
către proces şi voi investiga percepțiile din spaţiul educational românesc. Ce 
aţi aflat realizând sondajul de opinie despre termenul „proiect” (aplicaţia de 
la p. 140)? Profesorii folosesc termenul referindu-se la proiect de lecţie, proiect 
de unitate de învăţare, proiect de dezvoltare instituţională (proiectul şcolii, 
elaborat pe termen mediu şi lung), proiect ca abordare instrucţională complexă 
sau metoda proiectelor” (project-based learning), proiect de cercetare (realizat 
în demersul de obţinere a gradului didactic, în programe masterale sau doctorale) 
şi proiect de intervenţie în comunitate (frecvent derulat ca activitate extracurriculară 
sau în cadrul lecţiilor de educaţie civică/cultură civică sau al optionalelor din 
curriculumul la decizia şcolii). i 

Cel mai frecvent, metoda proiectelor este caracterizată drept metodă com- 
plementară de evaluare. Proiectul ca abordare instrucţională complexă este 
familiar profesorilor, dar puţini îl aplică. Reiau analogia intersecţiei cu sens 
giratoriu, din care pot să aleg traseul care mi se potriveşte pentru propria 
destinaţie. În ce fel învăţarea prin proiecte serveşte misiunii liceului Urban 
Academy ? De ce aş depune eforturi să introduc învăţarea prin proiecte în 
repertoriul strategiilor mele didactice ? Care este pentru mine, ca profesor, cea 
mai importantă motivaţie pentru a merge în această direcţie ? 

Helle, Tynjala şi Olkinuora (2006) identifică patru direcţii mari în adoptarea 
învăţării prin proiecte în domeniul educaţiei : a) pedagogică ; b) profesională ; 
c) democratică şi umanistă ; şi d) de stimulare a gândirii critice. Consider că 
în România direcţia democratică şi umanistă este dominantă în peisajul peda- 
gogic, în paralel cu cea de stimulare a gândirii critice. Fac această afirmaţie 
evocând infuziile de experienţe educaţionale şi civice de după 1990, venite 
dinspre ţări cu tradiţii democratice în fostele ţări comuniste. Mă refer la 
proiectul „Cetăţeanul”, dezvoltat explicit cu scopul de a exersa practici demo- 
cratice şi de participare. Subliniez şi direcţia profesională de valorificare a 
învăţării prin proiecte în domeniul învăţământului profesional şi tehnic ; aici, 
un impact puternic au avut politicile şi cadrele instituţionale de organizare şi 
reglementare a calificărilor şi ocupatiilor pe scena europeană. 

Cele patru direcţii identificate de Helle, Tynjala şi Olkinuora (2006) sunt 
interdependente şi dificil de separat, în realitate. Pragmatic, revin la triada 
dimensiunilor învăţării: cognitivă, sociointeractionala şi afectivă, ca reper 
pentru întrebarea „Ce consider prioritar atunci când intentionez să dezvolt un 
proiect la clasă? ”, Ca manager al procesului de învăţare, trebuie să stabilesc 
dacă îmi propun: | 
e Consolidarea unor noţiuni sau abilităţi de investigaţie. 

e Identificarea unor teme/probleme de interes pentru elevi care acoperă 
tematica din curriculum. 
e Exersarea spiritului critic şi militant pentru a promova schimbări in comunitate. 

Din punct de vedere pedagogic, profesorul se bazează pe faptul că munca 
în proiect foloseşte cunoştinţe şi abilităţi pe care elevii deja le-au asimilat prin 
diverse experienţe de învăţare de la diferite discipline de studiu. Din perspectivă 
constructivistă, eforturile elevilor vor genera reaşezări şi rafinări ale structurilor 
cognitive, operaţionale şi interactionale ale subiecţilor. Schema de lucru a 
proiectului reprezintă un eşafodaj ce va permite consolidări, dezvoltări indi- 
viduale şi de grup în ritmuri diferite. O abordare atât de complexă presupune 
alegeri întemeiate din partea profesorului. Preluând ideea zonei proximei 
dezvoltări a lui Vigotski, ca profesor, decidem care sunt priorităţile de stimulare 
a elevilor, respectiv activităţile care pot contribui la consolidare sau la efectuarea 
unui pas înainte (pe dimensiunea cognitivă, interacţională sau emoţională). 

La întrebarea cum să proiectăm învăţarea inspirată de o astfel de abordare 
complexă, Markham (2012 : 54) rapona, construind cadrul metodologic pre- 
zentat în tabelul de mai jos : 


. | Identificați provocarea : proiectele încep de la o întrebare importantă, o 
problemă autentică sau o idee legată de viaţă. 


2. | Schitati întrebările care orientează demersul : la finalul proiectului, cum se 

manifestă elevii astfel încât să dovedească intelegerea aprofundată pe care 

profesorul. o anticipează ? 

3. | Proiectati evaluarea : întotdeauna elevii realizează un produs la finalul 
proiectului. Rezultatele sunt evaluate în concordanţă cu un plan de evaluare 
convenit la începutul proiectului, care reflectă abilităţi, cunoştinţe, calităţi 
personale sau capacităţi mentale. 

4. | Planificaţi înapoi : profesorul concepe învăţarea prin proiecte ca experienţă 
de învăţare cuprinzătoare care include atât procesul, cât şi produsele, prin 
urmare profesorii joacă rol de model şi ghid pentru colaborare şi manifes- 
tarea unor atitudini empatice faţă de membrii echipei. 

5. | Reuniţi elevii şi sustineti implicarea, încorporând de la debutul proiectului 
vocea elevilor şi alegerile lor, utilizând repere clare şi calendare 
Facilitati lucrul în echipă; asemenea mediilor profesionale reale, munca la 
un proiect solicită angajament, focalizare pe scop şi rezultate concrete unor 
echipe cu performanţe înalte. 

7. | Aveţi în vedere finalul : proces de rezolvare de probleme de tip nonlinear, 
proiectul prezintă riscul de a deveni haotic dacă nu este bine organizat; de 

: asemenea, proiectul ar trebui să stimuleze reflectia şi dezvoltările viitoare 

inspirate de procesul şi rezultatele proiectului derulat. 


„Convingerea că orice educaţie autentică vine prin experienţă nu înseamnă 
că toate experienţele sunt cu adevărat educative, în egală măsură”, avertiza 

John Dewey în Experience and Education (1938: 25). Profesorul trebuie să 
recunoască situaţiile cu potenţial de a genera un proiect bun, să structureze 
lecţiile ca oportunităţi autentice de învăţare, să colaboreze cu colegii pentru a 
asigura caracterul transcurricular şi interdisciplinar, să gestioneze eficient 
procesul de învăţare, integrând tehnologiile acolo unde este adecvat. Coordonarea 
atentă şi eficientă a muncii la proiect presupune ca profesorul să conştientizeze 
şi să-şi asume roluri pe care să le joace cu măiestrie. În mod sugestiv, John 
Mergendoller (2014 : 1) consideră că un profesor care abordează învăţarea prin 
proiecte joacă diverse roluri : dirijor, antrenor şi compozitor. Proiectele bine 
dezvoltate presupun feedback formativ şi evaluări multiple atât ale procesului, 
cât şi ale produsului, conţinutului şi abilităţilor exersate. Markham subliniază 
că proiectele 


dezvoltă competenţe necesare în viaţă, la locul de muncă şi în orice alt mediu 
care presupune indivizi gata de start, capabili de autocontrol şi competenţi (...) 
Reorientează atenţia educaţiei asupra elevului, şi nu asupra curriculumului — 
o schimbare impusă de lumea globalizată, care pretuieste calităţi intangibile, 
cum ar fi energia, pasiunea, creativitatea, empatia şi rezilienta. Asemenea 
trăsături nu pot fi predate din manual, dar pot fi activate prin experienţă 
(2014: 39). 


Dacă suntem siguri de direcţia pe care ne-o dorim, este timpul să răspundem 
unor întrebări concrete. Ce tipuri de proiecte putem întâlni în practică? Care 
sunt etapele ? Cum începem? De unde vin ideile pentru proiecte ? Colaborăm 
cu alţi profesori din şcoală în designul proiectului? Cât de mult planificăm, 
respectiv ne lăsăm în voia fluxului ce rezultă din activităţile neplanificate ale 
proiectului ? 

Ce tipuri de proiecte se pot realiza cu copiii, adolescenţii, tinerii? În studiul 
de caz de la Urban Academy avem deja răspunsul, care diferă în funcţie de 
diverse criterii. Putem avea proiecte ale clasei, proiecte ale întregii şcoli, 
proiecte individuale, proiecte în comunitate, proiecte care durează două zile 
sau câteva săptămâni. 

Kolmos (1996) ne oferă o clasificare foarte utilă : 


- proiecte centrate pe sarcină, în care profesorul are o mare influenţă şi alege 
tema sau problema şi sarcina de lucru care sunt apropiate de aria tematică 
a disciplinei de studiu ; 

- proiecte pe discipline (proiecte pe subiecte), în care elevii/studentii au 
libertatea de a alege metodele folosite în investigarea temei/problemei, 
alegând dintr-o varietate de probleme preselectate ; 

- proiecte centrate pe probleme, în care problema determină alegerea discipline- 
lor şi metodelor, iar elevii/studentii au un mare grad de autonomie. 

Fiecare dintre aceste trei tipuri de proiecte este adecvat pentru diverse stadii 
ale procesului de învăţare şi niveluri de studii, oferind oportunitatea de a exersa 
abilităţi şi producând diferite rezultate ale învăţării. Din variantele de mai sus, 
mă focalizez pe proiectele centrate pe probleme, având în vedere implicarea 
întregii clase. În ghidul pentru cadre didactice, Mihaela Ionescu (2003: 14) 
argumentează că elevii, participând la proiectul clasei : 
investighează, descoperă, prelucrează informaţii despre o temă de real 
interes pentru ei, care are relevanță atât pentru experienţa lor de viaţă 
anterioară, cât şi pentru contextele vieţii cotidiene în care vor fi subiecţi ; 
sunt actori cu roluri multiple în organizarea, planificarea, realizarea şi 
evaluarea activităţilor ; 

- sunt puşi în situaţii practice în care sunt determinaţi intrinsec să experimenteze 
deprinderi şi capacităţi noi şi să le consolideze pe cele dobândite ; 
- utilizează cooperarea ca modalitate de bază în atingerea scopurilor individuale 


şi de grup. 


Cu mai multe sau mai puţine modificări, proiectul clasei reuneşte în mod 
exemplar dimensiunea intelectuală (de dezvoltare a unor dispoziţii mentale şi 
emoţionale pentru învăţare), dimensiunea democratică şi dimensiunea socio- 
interacţională (construirea clasei ca o comunitate). 


Ce etape urmăm în învăţarea prin proiecte? 


În eseul care a consacrat metoda proiectelor, Kilpatrick a identificat patru faze 
ale proiectului, care presupun : 


- clarificarea unui scop; 

- stabilirea unui plan de acţiune; 
- punerea în aplicare a planului ; 
- evaluarea. 


În esență, asistăm la puține variatiuni în legătură cu aceste etape principale. 
Logica oricărui proiect este, în linii generale, aceeaşi: după ce identifici 
problema, iti propui un scop, planifici un demers prin care să atingi scopul, 
pui în aplicare acest plan şi evaluezi rezultatele, ţinând cont şi de aprecierile 
celor care contribuie la evaluare. Pe scurt, proiectele au trei faze, care în mod 
natural decurg una din alta: pregătirea, derularea propriu-zisă şi evaluarea 
(care include şi reflecţia). Asemenea unei poveşti bune pentru copii (care are 

un început, desfăşurarea acţiunii, punctul culminant şi deznodământ), la fel şi 
ciclul de viaţă al proiectelor presupune o structură temporală încadrabilă în 
schema : început, desfăşurare şi încheiere. O asemenea schemă, ce poate fi 
transpusă şi narativ, este utilă mai ales în cazul copiilor mai mici, pentru că 
ajută la înţelegerea procesului şi face experienţa memorabilă. 

Propun ca exemplu proiectul clasei, derulat la cursul de educaţie financiară 
dintr-o şcoală din Marea Britanie! : copiii au organizat o discotecă pentru a 


strânge bani în vederea achiziţionării de echipamente sportive pentru terenul - 


şcolii. Cursul urmărea să-i pregătească pe elevi să înţeleagă şi să gestioneze 
bugetul personal. Ca proiect al clasei, scopul urmărit de profesor viza educaţia 
financiară, cu introducerea unor noţiuni noi ca: buget, cheltuieli, costuri, 
profit, economie, cont bancar, bilanţ. Abilităţile exersate de copiii de clasa a 
V-a vizau calculul matematic (scăderi, adunări, înmulţiri, împărțiri, procente, 
proporţii, fracţii, calcul probabilistic simplu), utilizarea computerului şi a altor 
echipamente, comunicarea expresivă şi corectă în limba engleză şi altele. 
Reprodus, procesul dezvoltării proiectului clasei arată astfel : 


a) Pregătirea 


e Profesorul i-a invitat pe elevi să participe la un brainstorming referitor la 
modul in care pot organiza petrecerea in scoala : 
- au identificat resursele necesare şi principalele etape ; 
- au stabilit data evenimentului, care să se armonizeze cu alte activităţi 
din şcoală şi din comunitate ; 
au analizat mai multe scenarii posibile (de exemplu, referitoare la gustări 
şi răcoritoare), au negociat variantele cele mai economice şi mai sigure 
(având în vedere perisabilitatea unor mâncăruri şi costurile necesare 
pentru depozitare sau pentru pregătire) ; 
au estimat costurile şi au stabilit preţul unui bilet; 
au lansat idei suplimentare pentru a creşte profitul (organizarea unei 
tombole cu premii, realizarea de fotografii) ; 
- au realizat un calendar al proiectului ; 
- au clarificat responsabilitatile şi s-au împărţit în grupuri ; 


b) Realizarea propriu-zisă 
În grupurile organizate, sub coordonarea profesorului, au fost finalizate 
sarcinile concrete ; 


1. Documentarul referitor la această experienţă era postat pe site-ul Teachers TV din Marea 
Britanie, care a fost închis în anul 2014. Arhiva cu numeroase documentare şi alte resurse 
pentru profesori este încă accesibilă la https : /Iwww.gov.uk/government/publications/ 
teachers-tv/teachers-tv. 


CE Scanned with OKEN Scanner 


DE CE SĂ MERGEM ÎN ACEASTĂ DIRECŢIE? 147 


Pregătirea şi distribuirea materialelor de informare în şcoală (afişe, ştiri pe 


site-ul şcolii şi în buletinul informativ). 
Au căutat mai multe oferte, au contactat telefonic un DJ, au negociat cu 


acesta tariful şi condiţiile contractului. 

Au distribuit invitaţii profesorilor şi elevilor din şcoală. 

Au asigurat prezenţa unui fotograf. 

Au mers la bancă şi au deschis un cont pentru acest eveniment. 
Au verificat echipamentul audio din sala de festivități a şcolii. 
Au amenajat şi decorat sala de festivități a şcolii. 

Au cumpărat sucuri şi gustări. 


c) Desfăşurarea petrecerii 
Au vândut bilete (care asigurau şi O gustare şi un suc) şi au distribuit 


gustările. 

Şi-au ghidat colegii de la alte clase si le- -au explicat detaliile (altele fata de 
cele prezentate inital in materialele informative). 

Au dansat şi s-au bucurat de petrecere, după încheierea etapei iniţiale. 

Au făcut fotografii. 

Au făcut curat în sală, după petrecere. 


d) Evaluare 

Au numărat banii strânşi. | 

Au revenit la bugetul iniţial şi au calculat profitul, utilizând fişiere Excel şi 
noţiuni specifice lansate la începutul cursului de educaţie financiară. 

Au discutat despre modul în care a fost organizată şi derulată petrecerea, 
ce a mers bine şi ce putea fi îmbunătăţit. 

Au discutat despre echipamentele sportive pe care să le achiziţioneze cu 
banii strânşi şi au stabilit data la care vor merge la magazin. 

Au sărbătorit reuşita (au dat mâna, s-au felicitat, s-au imbratisat). 


Aceasta este varianta cea mai simplă de proiectare: conţine pregătirea, 


desfăşurarea şi evaluarea proiectului. Propun să acordăm atenţie abordării 
propuse de Lilian Katz, care detaliază fiecare dintre aceste trei etape. În cea 
de-a treia ediţie a lucrării Engaging Children's Minds : The Project Approach, 
Lilian Katz şi colaboratoarele sale consideră că, în orice proiect, profesorii 
trebuie să se concentreze pe cele trei faze (planificare, îndrumare şi evaluare), 
iar pentru fiecare dintre ele să aibă în vedere cinci activităţi concrete, cu caracter 
recurent: a) discuţiile ; b) lucrul pe teren; c) cercetarea; d) reprezentarea ; 
şi e) expunerea publică. Schema de lucru propusă de Katz ne ajută atât la 
înţelegerea filosofiei proiectului, cât şi la derularea propriu-zisă a fiecărei faze. 

Prima etapă: pregătirea 
(sau startul şi planificarea) 


În etapa de pregătire este fundamental ca toţi copiii să împărtăşească informaţiile, 
ideile şi experienţele pe care le au în legătură cu subiectul respectiv. În această 
fază, profesorul va construi o platformă de bază pentru înţelegerea problemei 
care va fi investigată în faza următoare. Evident, în cazul copiilor mai mici, 
această etapă va consuma mai mult timp. Profesorul organizează discuţii de 
clarificare, informează părinţii, invită la selecţia şi strângerea de materiale 
pentru pregătirea obiectelor relevante în cadrul temei proiectului. Copiii mai 
mari au nevoie de mai puţin timp, deoarece realizează mai repede şi împărtăşirea 
înţelegerii şi clarificarea detaliilor organizatorice. 

Când vorbim despre copilăria timpurie, ne gândim la explorare, o activitate 
complexă, esenţială pe toată durata vieţii. În primii ani de viaţă, copiii manifestă 
un comportament explorator, care este asociat cu seriozitatea şi concentrarea. 
În esenţă, acest comportament se focalizează pe întrebarea: „Ce face acest 
obiect? ”, iar mai târziu intervine comportamentul ludic. Jocul înseamnă mai 
multă relaxare şi implică activităţi diverse, focalizate în jurul întrebării: „Ce 
pot face cu acest obiect? ”. Educatorii trebuie să exploateze spiritul de explorare. 
Activităţile planificate prin proiect coexistă cu celelalte activităţi specifice 
copilăriei mici. În cazul copiilor mai mari, în etapa de pregătire, profesorii 
pot adresa întrebări de reactualizare (de exemplu, cele care vizează cunoştinţele 
de cultură generală sau întrebări de argumentare, cum ar fi „Ce s-ar întâmpla 
dacă ar dispărea albinele ? ”, după ce elevii au învăţat la ştiinţe despre înmulţirea 
plantelor cu flori). Alte variante accesibile sunt generate de experienţa directă 
a copiilor. De exemplu, mulţi copii care trăiesc în mediul urban (în apartamente 
de bloc) sunt dornici să aibă animale de companie. Acest subiect poate genera 
numeroase curiozităţi, care suscită întrebări la care copiii sunt foarte interesaţi 
să aibă răspuns : Ce mănâncă aceste animale? Cum dorm? De ce unele animale 
au blană, iar păsările au pene? Cum se înmulţesc? etc. 

Pregătirea unui proiect sau introducerea unui conţinut nou pot fi realizate 
în mai multe feluri. Unul dintre cele mai eficiente moduri de a pregăti această 
etapă a învăţării este strategia dezvoltată de Ogle (1986), care poate fi adaptată 
cu uşurinţă de profesor. Copiii sunt întrebaţi ce cred că ştiu despre subiectul 
respectiv, precizându-li-se că nu trebuie să fie siguri de acurateţea informaţiilor. 
Profesorii lucrează cu schema „Ce ştiu” sau „Ce cred că ştiu/Ce vreau să ştiu/ 
Am aflat”, sub forma unui tabel. 

Ce ştiu ?/Ce cred că ştiu ? 


Tehnica este versatilă şi poate fi utilizată atât la nivel individual, cât şi în 
perechi sau grupuri mai mari. Pentru lansarea unui proiect, profesorul poate 
discuta cu elevii pe marginea listelor de aspecte pe care aceştia doresc să le 
aprofundeze, după trecerea în revistă a elementelor cu care sunt familiarizați. 


Aplicaţie 

Puteţi organiza un brainstorming cu întrebări, propuneri de probleme, 
respectiv teme pe care elevii ar dori să le studieze la şcoală şi nu le-au 
studiat. Notati pe tablă temele, pe măsură ce elevii îşi exprimă ideile. 
Asiguraţi-vă că fiecare elev si-a exprimat opinia. După încheierea acestei 
etape, puteţi organiza temele după categorii mai generale sau puteţi 
vizualiza conţinutul ca o hartă conceptuală. 

Tineti cont de faptul că tema unui proiect trebuie sa fie transdisciplinară 
(sau interdisciplinară), permiţând astfel abordarea integrată a abilităţilor 
şi conţinuturilor. După ce stabiliţi conexiunile între propuneri, identificaţi 
împreună cu elevii temele, subtemele sau problemele ce pot fi studiate, 
în cadrul cărora fiecare elev îsi va regăsi un subiect de interes, respectiv 
activităţi care îl preocupă. Pentru fiecare subtemă, clarificati împreună cu 
elevii ce activităţi doresc să desfăşoare şi ce produse anticipează să obţină 
în urma activităţilor. Este foarte important ca fiecare elev să participe cu 


propuneri şi să-i fie ascultată opinia. 


Marzano apreciază că familiarizarea este activitatea care permite elevilor 
să se gândească la noţiunile pe care urmează să le activeze în cadrul unui input 
determinant pentru învăţare (2015 : 58). Ca profesori, putem utiliza organizatori 
cognitivi sau ancore, care au rolul de a asigura înţelegerea şi de a contribui la 
transferul cunoştinţelor. Esenţial este ca în această etapă să existe o imagine 
despre cunoştinţele şi experienţele diferite pe care le au copiii şi să fie valorificată 
această diversitate, Porniti de la explicaţii despre ceea ce ştiu deja copiii pe 
tema proiectului şi incurajati-i apoi să lanseze predicții. 

Formulând întrebări concrete şi căutând informaţii în familie, pe Internet sau 
împreună cu colegii, copiii ajung să realizeze un plan de cercetare pe care îl şi 
aplică. Elevii îşi dezvoltă vocabularul legat de subiectul abordat, realizează cate- 
gorii şi clasificări, fac investigaţii pornind de Ja un plan. Adultul are astfel o hartă 
conceptuală asociată temei, care serveşte ca bază pentru procesul de cercetare 
realizat de copii, dar şi ca platformă ce se imbogateste pe parcurs. De exemplu, 
educatoarea face o schemă în care vizualizează subtemele proiectului (eventual 

cu imagini simple sau simboluri accesibile), dar notează şi cuvintele reprezentative, 
la care, pe măsură ce proiectul progresează, adaugă elemente noi. Copiii au astfel 
schema de start, care este şi reper în timpul procesului, la care se raportează şi pe 
care o imbogatesc. Utilizarea unor reprezentări de tip vizual stimulează elevii să 
genereze imagini mentale pentru informaţia care este procesată (Vezi fişa 
proiectului clasei la p. 273, respectiv fişierul editabil la https : //invatareaprinproiect. 
files. wordpress.com/2016/09/fisa-proiect-clasa-editabil-2016.pdf). 

Profesorii îi pot ajuta pe copii să-şi menţină interesul pentru temă şi să facă 
tranziţia la etapa următoare, formulând întrebări de tipul: 
e Ce vreţi să aflaţi? 
Despre ce anume vreţi să ştiţi mai multe? 
Ce vreţi să urmăriţi în detaliu ? 
Despre ce vreţi să vorbiti cu invitatul, ce vreţi să vă povestească, să vă arate ? 
Ce parte a obiectului doriţi să desenati sau să fotografiaţi ? 


În acest fel, copiii se pregătesc pentru întâlnirea cu un invitat (un specialist 
sau o persoană cu experienţă relevantă pentru proiect) sau pentru activitatea 
de teren şi sunt conştienţi de lucrurile pe care se aşteaptă să le vadă sau să le 
înveţe. Tot în această fază, copiii pot realiza clasificări (grupează obiecte care 
se aseamănă, prin aşezarea lor în categorii în funcţie de caracteristicile obiecte- 
lor), pot crea metafore (identificând un tipar general sau de bază prin care pot 
fi legate informaţii ce pot fi asociate la un nivel literal sau de suprafaţă) sau 
pot construi analogii (identifică raporturi între două mulţimi de elemente, 
respectiv asemănări şi deosebiri între relaţii). 

Focalizati pe curriculum şi pe abilităţile de tip academic, adeseori profesorii 
ştiu foarte puţin despre experienţele cu care vin copiii la şcoală. Asemenea 
experienţe (frecvent practice) pot ajuta foarte mult în învăţarea şcolară. În 
cadrul muncii la proiect, experienţele de acasă sau din comunitate dau fiecărui 
copil şansa să aibă succes prin contribuţia la o sarcină comună. 

De exemplu, într-o şcoală din Bucureşti, atunci când profesorii au decis să 
introducă un proiect de intervenţie civică în comunitate, au fost surprinşi să 
constate că mulţi dintre copiii romi din clasele mici stăpâneau elemente ale 
limbajului juridic asociat problemei evacuării, pentru că familiile lor erau în 
situaţia de a fi evacuate din locuinţele naţionalizate în care stăteau cu chirie. 
Copiii aveau nu doar noţiuni de specialitate, ci ştiau etapele şi procedurile 
juridice, deoarece problema nu era artificială, ci făcea parte din experienţa lor 
personală şi de familie. Copiii dobândiseră asemenea achiziţii pentru că familiile 
cu risc de a fi evacuate lucrau cu reprezentanţi ai societăţii civile care Ul 
sprijineau să-şi susţină drepturile. 

Un alt exemplu se referă la copiii care îşi ajută părinţii la piaţă şi ştiu foarte 
bine să vândă, să calculeze, să dea restul corect. Aceiaşi copii au dificultăţi la 

lecţia de matematică, fiind puşi în situaţia să rezolve în scris operaţia pe care 
o rezolvă cu succes în practică (problema este abordată detaliat in Ulrich, 2010. 

Adeseori, în această etapă, profesorul întreabă cât de strictă să fie planificarea. 
De regulă, primele experienţe în lucrul cu proiecte tin mai degrabă de extreme. 
Profesorii fie suprareglementează activităţile, ceea ce înseamnă că planificarea 
este prea rigidă, fie prea laxă, ceea ce poate conduce la devieri de la problema 
centrală. Munca în cadrul proiectelor presupune întotdeauna ajustări pe parcurs, 
ceea ce dă, printre altele, frumuseţe acestei strategii. Important pentru profesori 
şi elevi este ca permanent să aibă în vedere scopul final şi rezultatele pe care 
anticipează să le realizeze, pentru a nu se pierde pe traseu. Faptul de a da elevilor 
posibilitatea să-şi exprime punctul de vedere şi propriile alegeri este complemen- 
tar cu grija profesorului pentru o bună coordonare şi evaluări permanente, care 
să asigure desfăşurarea în condiţii optime şi focalizarea pe sarcină. Un sfat pe 
care profesorii experimentați îl dau este de a calcula timpul necesar astfel : 
dacă profesorul poate face un lucru într-o oră, atunci trebuie să se ia în calcul 
că elevii au nevoie de trei sau patru ore pentru a realiza acelaşi lucru. 

Când profesorul este mult prea preocupat de planificare şi de respectarea 

planului iniţial, riscă să piardă din spontaneitatea şi atractivitatea procesului, 
care aduce de multe ori evoluţii neanticipate, dar utile. Profesorii admit că îşi 
asumă un risc atunci când lansează un proiect, ceea ce este oarecum neobişnuit 
pentru rolul lor de manager al procesului instructional, responsabil de evaluare, 
manager al clasei etc. În acelaşi timp, profesorii vor să formeze elevilor trăsături 
necesare lumii contemporane, care includ flexibilitate, adaptabilitate, asumarea 
riscului, managementul timpului şi altele. Cu aceste remarci, repun în discuţie 
starea de flux ca fiind starea mentală şi emoţională ce generează nu doar 
eficienţă în munca noastră, ci şi trăiri pozitive. În acest sens, subliniez că, încă 
din etapa de pregătire, energia muncii în proiect vine din emoţiile asociate cu 
cogniţia : mirarea copiilor, contrarierea lor atunci când trăiesc disonante cogni- 
tive, dorinţa de a verifica dacă ceea ce ştiau este sau nu corect, curiozitatea 
de a afla ce se întâmplă atunci când schimbi anumite date ale problemei. Astfel, 
copiii învaţă despre relaţia cauză-efect şi despre cum pot afla mai multe despre 
probleme care le suscită interesul. 

În etapa de pregătire, sunt foarte importante discuţiile. Acestea pot avea loc 
cu întreaga clasă, într-un grup mic de copii sau între doi copii, cu participarea 
profesorului sau a altor adulţi (invitaţi, voluntari la clasă, părinţi etc.). Discuţiile 
sunt diferite de conversațiile frontale initiate de profesor în mod obişnuit, pentru 
că presupun mult mai multe interacțiuni pe orizontală, între copii, care formulează 
întrebări şi răspunsuri, dezvoltă idei pornind de la experienţa personală. Katz 
şi colaboratoarele sale subliniază cinci funcţii ale acestor discuţii iniţiale : 


* Schimbul de informaţii despre subiectul de studiu; pe măsură ce îşi extind 
cunoştinţele despre subiect, copiii povestesc unii altora ce au descoperit. 

Astfel, reformulează ceea ce au aflat şi facilitează şi procesul de învăţare 
pentru ceilalţi, asigurându-se, în mod colaborativ, că toţi copiii beneficiză 
de progresele înregistrate la nivel individual. 

e Copiii discută despre strategiile folosite în demersurile investigative şi in 
reprezentarea rezultatelor, în contextul proiectului. Astfel, copiii devin conştienţi 
de varietatea resurselor şi modalitatilor in care pot învăţa. 

e Copiii au posibilitatea să ceară ajutor, sfaturi, sugestii despre cum să rezolve 

o problemă sau să îmbunătăţească ceea ce au făcut. Astfel, învaţă din ceea 
ce realizează colegii lor, dar se bucură şi de faptul că pot cere şi primi, cu 
încredere, ajutor din partea colegilor. 
Copiii demonstrează profesorului că au ajuns la un nivel superior de înţelegere. 
Elevii sunt implicaţi împreună cu profesorul în planificarea activităţilor din 
proiect. În faza iniţială, adultul realizează o hartă conceptuală sau o diagramă 
a subiectului abordat (folosind elemente de vocabular, întrebări şi predicții), 
la care copiii pot contribui pe măsură ce progresează munca la proiect (Katz, 
Chard & Kagan, 2014: 27-28). 


A doua etapă: derularea proiectului 


Acum suntem preocupaţi să-i facem pe copii capabili să obţină informaţii noi 
sau să rezolve problema abordată. În cazul copiilor mici, profesorul poate invita 
persoane din afara şcolii pentru a le trezi interesul, poate aduce în clasă obiecte, 
imagini, resurse legate de o temă sau poate organiza o vizită la piaţă, la un 
magazin din apropiere pentru a face cumpărături sau la un cabinet medical (de 
exemplu, un cabinet stomatologic). Jocurile de rol pe tema „La cumpărături” 
sau „La dentist” pot fi astfel imbogatite foarte mult, copiii observând activităţi, 
obiecte, interacțiuni, roluri, amenajarea spaţiului, formule de adresare, ocupaţii 
şi scopul activităţilor din asemenea centre medicale. Pornind de la întrebări de 
tipul „Ce se întâmplă la supermarket?” sau „Cum sunt construite casele ? ”, 
copiii explorează o perioadă mai lungă de timp ceea ce se întâmplă efectiv. 
Activităţile copiilor includ observarea directă, formularea de întrebări pentru 
participanţii relevanti şi experţii din domeniu, colectarea unor obiecte semnificative 
şi reprezentarea observaţiilor, ideilor, amintirilor, emoţiilor şi trăirilor, formelor 
pe care le ia imaginaţia şi a noilor înţelegeri într-o mare varietate de forme, 
care includ jocul dramatic. În timpul acestei etape, educatoarea încurajează 
copiii să folosească în mod independent abilităţile pe care le au pentru observaţii, 
comunicare, desen, pictură. Copiii mai mari, care deţin abilităţi de nivel 
superior, cum ar fi cititul, scrisul, socotitul, pot realiza mici cercetări (ca în 
exemplele din Reggio Emilia). Adultul sprijină copiii în a găsi cele mai potrivite 
modalităţi de reprezentare a ceea ce ştiu şi au aflat în urma investigaţiilor şi, 
foarte important, întăreşte atitudinile pozitive faţă de învăţare. 

De exemplu, când vrem să dezvoltăm un proiect despre parcuri sau plante, 
selectăm cuvintele-cheie pornind de la relatările copiilor, pe care le vizualizăm pe 
o hârtie mare (cu simboluri sau desene asociate). Aceste cuvinte-cheie devin 
subteme ale proiectului mare, care vor fi investigate de grupuri mici de copii. 
Vizita pe teren trebuie foarte bine pregătită, iar educatoarea are nevoie de contri- 
butia mai multor adulţi pentru a o realiza. Trebuie avute în vedere detalii 
practice, cum ar fi distanța, modul în care se deplasează copiii, proviziile 
necesare, accesibilitatea grupurilor sanitare, posibilitatea de a adresa întrebări 
şi de a lua notițe în locurile vizitate. 

Şi pentru copiii mici, dar mai ales la şcoală se pot folosi întrebări bazate 
pe deducție, care presupun că elevii pot aprofunda informaţiile pe care le-au 
asimilat. Întrebările de elaborare (Ozgungor & Guthrie, 2004) au configuraţia 
„De ce crezi că acest lucru este adevărat ? ”. Folosirea unor astfel de întrebări poate 
creşte simţitor nivelul de înţelegere. Utilizarea de predicții face apel la astfel de 
întrebări de elaborare, dar şi la un alt tip de macrostrategie, respectiv reflectarea. 
Elevii identifică nivelul de certitudine (în legătură cu conţinutul învăţat), a 
preconceptiilor confirmate sau infirmate. Rezultatele studiilor demonstrează că, 
atunci când elevii sunt stimulati să-şi identifice zonele neclare, acest demers 
contribuie nu doar la creşterea reuşitei şcolare, ci îi oferă şi profesorului 
informaţii de evaluare preţioase (Marzano, 2015: 69). 

O modalitate foarte eficientă de identificare a zonelor neclare, precum şi 
de stimulare a rationamentelor o constituie predicțiile. Solicitaţi elevilor să 
lanseze predicții, pe care le notati şi le verificaţi prin cercetarea de teren. În 
continuare am adaptat un instrument pe care îl puteţi folosi la proiectul clasei 


(Katz, Chard & Kagan, 2014: 151): 


Intrebare Predictie Ce am constatat ? | Cum am găsit 
informaţiile 


Cactuşii sunt Nu, pentru că nu |Da, sunt plante. Am văzut diverse 
plante ? specii de cactuşi 
în grădina bota- 
nică. Aici sunt 
doar plante. 
La grădina 
botanică am văzut 
multe plante fără 
flori. 
La grădina botanică 
am văzut nuferi şi 
alte plante care 
aveau rădăcinile în 


Nu toate plantele 
au flori. 


Nu, pentru că 
bunica are în 
grădină un copăcel 
fără flori. 
Da, pentru că au 
nevoie de pământ 
ca să trăiască. 


Toate plantele au 
flori ? 


Nu, pentru că 
unele plante 
trăiesc în apă. 


Toate plantele 
cresc în pământ? 


eueccaseseresecorecsaessesrses 


Mannd Gacketneseaabaeeesactonsass eee w creer ewes ese seers ses eserees eae necro rene wcenscceasoshae 

i pe a a ee oa ESOS OEE TEES SEAS AOERORE ERAT UD ZAN AEE AO ROS 


Plantele sunt întâi |Da, pentru că în |Da, plantele au un | Am întrebat un 


bebeluşi, apoi biroul dnei C. am |ciclu de viaţă: specialist de la 
mame şi taţi, apoi |văzut într-un întâi apar, apoi grădina botanică şi 
bunici, după care | ghiveci ardeiaşi cresc, după care | ne-a explicat ciclul 
mor? mici, „bebeluşi”, | mor. de viaţă al 


care erau verzi, plantelor. 
ardei „mama şi 
tata” care erau 
roşii şi portocalii 
şi ardei „bunici” 
care erau uscați. 
Sunt toate Da, toate | Anumite vietui- 


= 
D 
= 
= 
© 
O 
7) 
= 
TI 
x 
O 
= 
iad 
z 
5 
D 
= 
= 
© 
O 
7) 


| 
| 
| 


animalele bune animalele iubesc  |toare, cum ar fi 
pentru plante şi de |plantele. Din acest | râmele, ajută 
ce le vedem motiv trăiesc plantele să 
întotdeauna în împreună cu ele.  |trăiască. Altele 
jurul plantelor? | sunt dăunătoare 
plantelor. 


În etapa de derulare a proiectului, copiii realizează efectiv cercetarea sau 
investigația. În mare parte, componenta de cercetare este realizată prin obser- 
vare directă şi prin interviuri cu diverse tipuri de subiecţi. Pe măsură ce 
înaintează în vârstă, copiii devin capabili să folosească mai mult surse secun- 
dare, cum ar. fi cărţi, atlase, enciclopedii, înregistrări video, resurse din 
muzee, expoziţii şi alte surse unde informaţiile sunt prelucrate şi prezentate de 
cercetători sau specialişti. De multe ori încă din şcoala primară, atunci când 
realizează proiecte, copiii sunt tentaţi să ignore manualele şi folosesc mai 
degrabă materiale alternative. Cercetarea directă se poate realiza atât pe teren, 
cât şi în clasă (de exemplu, explorarea diverselor materiale sau experimente cu 
substanţe, obiecte, materiale). Animalele mici şi insectele pot fi, de asemenea, 
studiate în sala de clasă, cu grijă pentru modul în care copiii tratează vietuitoarele. 

Adeseori, munca în proiect presupune şi lucrul pe teren. În funcţie de 
vârstă, copiii pot consemna observaţiile pe care le fac pe teren, un tip de 
reprezentare în care pot combina desene, numere, diagrame simple. Printr-o 
simplă incursiune în comunitate, profesorul va avea la dispoziţie un repertoriu 
bogat de observaţii, pe care le poate colecta, sorta, discuta şi ulterior face 
accesibile copiilor. tail. 

Copiii pot valorifica numeroase modalitati de reprezentare a experienţei, 
cunoştinţelor anterioare, întrebărilor, descoperirilor din propriile cercetări. În 
funcţie de vârstă, pot reprezenta toate aceste materiale prin joc dramatic, 

construcţii, scrieri, desene, organizatori grafici. Desenele şi picturile pot fi 


ho 

însoţite de vignete cu text, iar diagramele de scurte descrieri despre ce reprezintă. 
Pe măsură ce cresc, copiii folosesc strategii mai sofisticate de reprezentare, 
inclusiv noile tehnologii şi facilităţile oferite de telefoanele inteligente, tablete 
sau softuri pentru computer, Multe activităţi ajută la procesarea nonlingvistică 
a informaţiilor. Elevii pot crea reprezentări grafice, cum ar fi hărţi conceptuale 
(Nebit & Adesope, 2006), machete, pot genera imagini mentale (Lovelace, 2005), 
pot desena şi pictografia şi pot realiza reprezentări chinestezice ale conţinuturilor 
(Aubusson, Foswill, Barr & Perkovic, 1997). 

Am văzut în Reggio Emilia cât de important este să faci vizibil procesul de 
învăţare. Modul în care copiii progresează în realizarea proiectului trebuie să 
fie vizibil în clasă. Profesorii pot folosi aviziere, rafturi, mese pentru a oglindi 
informaţii, lucrările copiilor, liste de cuvinte, cărţi ce pot fi consultate, instrucţiuni 
referitoare la diverse activităţi, materiale şi echipamente de lucru. Aceste 
materiale expuse reflectă dovezi pentru procesele şi produsele rezultate din 
proiect. Văzând exemple din propria lor muncă expuse în clasă, copiii se 
familiarizează nu doar cu informaţiile pe care le prezintă, ci şi cu modalităţile 
în care îşi pot face vizibile public rezultatele proiectului, în final. Progresele 
muncii individuale şi de grup sunt la vedere, se discută pe marginea lor şi sunt 
evaluate. Putem remarca diferenţe în modul în care folosim aceste materiale 
expuse în diverse faze ale proiectului. De exemplu, în prima etapă cunoştinţele 
anterioare şi experienţa copiilor se regăsesc. în. rezultatele unor sondaje de 
opinie sau în grafice ce reflectă experienţele grupurilor sau ale întregii clase, 
desene cu comentarii în casete, în descrieri scrise însoţite de ilustraţii sau în 
rapoarte rezultate din interviuri. În cea de-a doua etapă a proiectului, munca 
elevilor se poate obiectiva în notițe de teren, rapoarte de cercetare, grafice, 
hărţi, calendare şi alţi organizatori. grafici, pentru care copiii pot folosi şi 
tehnologia computerizată (Katz, Chard & Kagan, 2014: 29-30). 


A treia etapă: evaluarea 


Proiectele solicită într-o manieră riguroasă colaborare, comunicare, rezolvare 
de probleme şi învăţare autodirecţionată. Evaluarea impune subiecţilor să 
gândească analitic şi critic şi îmbogăţeşte rationamentele de nivel înalt. Pro- 
vocatoare şi complexă, pentru a avea valoare formativă, evaluarea trebuie să 
menţină energia motivaţională. Profesorul anticipează de la bun început 
finalitatile, prin formularea de sarcini clare şi reale, introducerea şi folosirea 
de termeni de specialitate prin expuneri succinte sau prezentări pe parcursul 
derulării proiectului. După identificarea scopurilor învăţării, profesorul ajută 
la clarificarea aşteptărilor cu privire la finalizarea realistă a sarcinilor sau 
produsului, precum şi la cadrul şi condiţiile în care se desfăşoară proiectul. In 

etapa de clarificare a designului, este important ca profesorul, împreună cu 
copiii, să anticipeze potentialele constrângeri. Realismul, dar şi mobilizarea 
pentru depăşirea dificultăţilor constituie ingrediente necesare în proiectarea şi 
derularea activităţilor din cadrul proiectului. Nerespectarea limitelor stabilite 
la început poate conduce la nereuşită. Clarificarea designului aduce elevilor 
informaţii despre criteriile folosite în evaluare şi despre standardele pe care 
sunt aşteptaţi să le atingă prin realizarea proiectului. Criteriile fundamentează 
evaluarea : oferă conţinut şi sunt măsurabile. Astfel îi ajută pe elevi să-şi 
autoevalueze progresul în raport cu sarcinile. 

Concret, ne aşteptăm ca, în urma finalizării proiectului, toţi copiii să 
înţeleagă mult mai bine tema de la care au plecat şi să fie capabili să aplice 
elementele noi. Copiii mai mari pot realiza spectacole, cărţi ale clasei, expoziţii, 
mici muzee, un film tutorial, machete, jocuri, portofolii ce reflectă munca la 
proiect şi achiziţiile individuale, scenete pe care să le scrie singuri şi să le 
interpreteze. Pentru a sărbători finalizarea proiectului, copiii pot invita colegi 
de la alte clase, părinţi sau alti adulţi, cărora le prezintă atât rezultatele, cât şi 
impresiile despre modul în care au lucrat şi reflecţii despre ce şi cum au învăţat. 
În această etapă, importantă este raportarea la obiectivele de învăţare. Un 
obiectiv de învăţare este un enunţ care reflectă ce vor şti sau ce vor fi capabili 
să facă elevii. Având în vedere ideea învăţării autoreglate şi importanţa motivatiei 
în această abordare, profesorul formulează obiectivele de învăţare şi le clarifică 
împreună cu elevii. Sensibilă este identificarea corespondenţei dintre obiectivele 
de învăţare stabilite de profesori şi obiectivele legate de ceea ce îi interesează 
pe elevi. Practic, se poate realiza o schemă simplă, afişată în clasă la începutul 
unei unităţi de învăţare, în care să fie notate principalele obiective ale învăţării, 
pe înţelesul copiilor. Elevii trebuie ajutaţi să identifice corespondențe între 
ceea ce îi interesează şi ceea ce se studiază în cadrul lecţiilor specifice uneia 
sau mai multor discipline de învăţământ. Elevii pot completa singuri (indi- 
vidual şi discutând în grup) aceste scheme, care pot fi actualizate pe parcurs 
şi discutate cu profesorii din mai multe arii curriculare. Pornind de la asemenea 
scheme cu obiectivele de învăţare, profesorii pot folosi evaluarea formativă ca 
instrument didactic, deoarece elevii îşi pot urmări propriile rezultate. Putem 
elabora grafice cu progresele elevilor, pe care copiii le pot desena singuri, 
pentru a avea vizibilitate şi sentimentul de control asupra propriului progres’. 
Aprecierea elevilor trebuie făcută astfel încât să stimuleze autoreglarea, pentru 
că recompensele (fie şi numai verbale) s-au dovedit a avea un efect îndoielnic 
asupra motivatiei în învăţare. 


2. Copiii pot completa rubricile din fişa proiectului clasei, varianta pentru elevi, formular 
editabil online la https : //invatareaprinproiect.files. wordpress. com/2016/09/fisa-proiect- 
elev-editabil-2016.pdf. 

Aplicaţie 


Site-ul prof. Michael Gorman, https://21 centuryedtech.wordpress.com/ 
2010/01/16/free-project-based-learning-resou rces-that-will-place-students- 
at-the-center-of-learning/, vă oferă numeroase resurse pentru a aprofunda 
problematica învăţării prin proiecte. 

Faceţi o selecţie şi prezentaţi colegilor o listă cu ideile cele mai importante, 
care vă pot inspira. 

Capitolul 6 


Cum pregătim, desfăşurăm şi evaluăm 
învăţarea prin proiecte? 


Încerc să anticipez ce întrebări îl frământă pe un profesor înainte să înceapă 
un proiect, pe măsură ce îl derulează şi după ce l-a finalizat? Schema de mai 
jos sintetizează o serie de criterii sau variabile ce influenţează tipul, calitatea 
şi durata proiectelor. Am formulat 13 întrebări cu caracter transversal, care să 

orienteze reflectiile şi deciziile legate de derularea proiectelor. Pentru fiecare 
întrebare se construiesc propriile răspunsuri, care nu presupun alegeri dihotomice 
(de tipul sau/sau), ci combinaţii variate, în care se poate acorda prioritate uneia 
sau mai multor dimensiuni. Sper ca această schemă să devină un instrument 
util pentru proiectarea şi evaluarea muncii în cadrul proiectului. 


a) Care este sursa de inspiraţie pentru proiecte, curriculumul sau interesele copiilor ? 

La extreme avem curriculumul sau standardele, respectiv curiozitatea şi 
interesele copiilor. Important pentru eficacitatea învăţării prin proiecte este ca 
profesorul să fie flexibil şi sensibil la interesele copiilor şi nevoile lor de învăţare. 
Unii autori şi profesori consideră că punctul de plecare îl reprezintă interesele 
elevilor. Proiectele sunt inspirate de lucrurile, întrebările care îi incită şi îi 
motivează pe elevi. Această sursă de inspiraţie poate fi legată şi de particularitatile 
şi nevoile comunităţii locale, astfel încât produsele proiectului să răspundă unor 
probleme autentice (aşa cum se întâmplă în proiectul „Cetăţeanul”). 

Putem începe un proiect în multe feluri. În Reggio Emilia, startul este dat 
de aşa-numitele provocări. Profesorii îi provoacă pe copii să se gândească şi 
să vorbească despre un subiect. De exemplu, educatoarea poate folosi o povestire, 
o imagine, un obiect, care constituie punți către experienţa anterioară a copiilor 
şi punctul de plecare pentru formularea de întrebări care să ghideze investigaţiile 
ulterioare. De exemplu, faptul că educatoarea a întârziat într-o zi pentru că a 
avut o pană la maşină a fost o ocazie foarte bună de a dezvolta un proiect 
despre maşini şi motoare. Copiii au lansat ipoteze despre cauzele care pot 
produce o pană de maşină, folosind experienţele din familiile lor (baterie, 
combustibil, motor etc.), apoi au lansat întrebări cum ar fi: Bateria de la 
maşină este la fel ca bateria de la jucării? Cum repară oamenii maşinile ? 
Educatoarea a valorificat istoriile personale relatate de copii în legătură cu 
incidentele legate de maşini, a consemnat conversațiile lor, întrebările formulate. 

O altă variantă este să începem dinspre curriculum, iar apoi să valorificăm 
perspectiva copiilor. Este o modalitate mai puţin creativă decât atunci când se 
porneşte de la interesele elevilor sau de la nevoile vizibile ale comunităţii, dar 
nici această abordare nu compromite ideea proiectului, deoarece presupune un 
proces ciclic. Uneori, profesorii sunt centrati pe curriculum şi vor să se asigure 
că se menţin în cadrul dezirabil, situaţie în care este clar că nivelul de 
coordonare al profesorului este explicit şi dominant. Important este să avem în 
vedere faptul că, inclusiv atunci când pornim de la o problemă sau o provocare 
lansată de elevi, profesorul are toate resursele de a aduce problematica şi 
activităţile spre un cadru al învăţării care să corespundă rezultatelor învăţării 
anticipate prin curriculum. De exemplu, atunci când în curriculum este prevăzută 
tema „Fauna şi flora în zona temperat continentală”, elevii pot vizita un parc 
natural, în care observă şi studiază plantele, animalele, ecosistemul. Ca parte 

a unui proiect, elevii pot realiza semne şi indicatoare care să fie dispuse într-un 
astfel de mediu, pot identifica site-uri şi realiza linkuri către informaţii suplimentare 
disponibile online, pot folosi Google Maps pentru repere de orientare, 

Profesorii pot avea ca invitaţi la clasă sau în şcoală experţi ori cercetători 
din diverse domenii. Astfel de vizite reprezintă o ocazie foarte bună pentru ca 
elevii să se familiarizeze cu diverse domenii ale cunoaşterii (ce alimentează 
şi curriculumul şcolar) şi cu demersurile specifice cercetării, dar şi să se inspire 
pentru propriile proiecte. De exemplu, profesorii lansează elevilor întrebarea : 
Ce întrebări credeţi că formulează oamenii de ştiinţă ? Formulati una. Pro- 
fesorii pot avea liste de întrebări sau pot organiza un brainstorming, apoi 
dezbateri şi negocieri cu elevii, pentru a se decide asupra problemelor care 
pot fi, in mod realist, abordate de elevi prin proiecte. De la vârste foarte mici, 
copiii pot formula întrebări foarte interesante, care să fie punct de plecare 
pentru proiecte. : | 


b) De la ce vârstă a copiilor putem folosi experienţa proiectelor ? 

Având în vedere că încă de la naştere copiii au curiozitatea de a explora şi 
de a afla lucruri noi, se miră aproape continuu, iar capacitatea intelectuală 
înfloreşte, întâlnim educatori care îndrăznesc să folosească elemente simple ce 
au legătură cu învăţarea prin proiecte. Astfel de elemente pot fi valorificate cu 
copii foarte mici, sub 2 ani. Experienţa din Reggio Emilia (la care ne referim 
în capitolul 3) este convingătoare în acest sens. Munca în cadrul proiectului este 
benefică, oferind copiilor ocazia să-şi descătuşeze potenţialul având iniţiative, 
urmându-şi interesele, lucrând în colaborare şi devenind subiecţi care, în timp, 
îşi autoreglează învăţarea. Deschiderea şi încrederea cu care copiii se angajează 
în proiecte, respectiv să exploreze lumea din jurul lor şi să împărtăşească 
celorlalţi rezultatele acestei aventuri tin de vârstă şi experienţă. Învăţătorii la 
clasele cărora au venit elevi care realizaseră proiecte în grădiniţă au constatat 
că aceştia sunt capabili să aplice şi să-şi testeze cunoştinţele prin investigaţii 
sistematice şi verificare (Katz, Chard & Kogan, 2014: 134). Copiii s-au dovedit 
mai experimentați decât colegii lor în formularea de întrebări, lansarea de idei 
în brainstormiguri, utilizarea unor diverse instrumente în investigaţiile de teren 
şi folosirea unei varietăţi de materiale şi strategii de reprezentare pentru a 
demonstra înţelegerea aprofundată a temelor din proiecte. 


c) Ce teme pentru proiecte alegem in funcţie de vârstă şi cum procedăm ? 
Katz şi colaboratoarele sale (2014) consideră că învăţarea prin proiecte este 
un cadru general de facilitare a învăţării, şi anume altceva decât o strategie de 
instruire (predare/învăţare/evaluare) în sens tehnic. In acest sens, propun să 
nuantim modul în care adaptăm acest cadru de învăţare în funcţie de vârsta şi 


caracteristicile copiilor şi grupurilor cu care lucrăm. 

Am văzut în primul studiu de caz că elevii de la Urban Academy au atât 
posibilitatea de a propune propriile teme pentru proiecte, cât şi de a lucra la 
proiecte propuse de profesori (de exemplu, analiza spaţiului urban). 

Pentru copiii mici, vorbim mai degrabă de experienţa proiectelor decât de 
învăţare prin proiecte într-un sens foarte strict. Temele adecvate pentru copiii 
mici includ fenomene ce se regăsesc deja în experienţa lor, construite pe 
propriile cunoştinţe şi care permit să-şi îmbunătăţească înţelegerea. Când 
investighează obiecte, întâmplări, locuri, obiceiuri, oameni, copiii devin mai 
încrezători în a avea initiative şi a le urma cu consecvență o anumită perioadă. 
Copiii sunt interesaţi să afle mai multe despre ei înşişi, despre mâncare, 
animale de companie, apă, oameni de la grădiniţă, haine, plante şi altele. De 
asemenea, subiecte interesante pentru preşcolari sunt cele care includ relaţia 
de tip cauză-efect. De exemplu, studierea sunetelor pe care le pot produce 
copiii atingând diverse obiecte în anumite feluri sau producerea de lumini şi 
umbre pot fi teme incitante pentru copii (astfel de proiecte sunt frecvent 
practicate în Reggio Emilia, în grădiniţe şi şcoli Montessori, Waldorf sau în 
Ţările Nordice). 

- Învăţarea este mai degrabă centrifugă: important este ca profesorii să 
asculte ce discută copiii şi să extragă ceea ce poate gravita în jurul unei probleme 
sau teme de investigat, care este în mod simultan aprofundată şi extinsă. Nicola 
Yelland (2010) a descris un astfel de exemplu, în care betele transformate în 
pistoale au reprezentat inspiraţia pentru un proiect. 

Observând jocurile copiilor în curte, o studentă practicantă a remarcat băieţi 
de 2 şi 3 ani care se jucau cu bețe transformate în pistoale. Zile în şir, 'educa- 
toarele nu au reuşit să-i deturneze de la acest joc cu evidente tendinţe agresive. 
Copiii erau frustrati fie când nu li se mai permitea să continue jocul, fie cand 
educatoarele discutau despre valorile şi normele din grădiniţă, incompatibile 
cu folosirea armelor. Într-o zi, auzind cum unul dintre băieţei i-a spus altuia 
în vârstă de un an şi jumătate: „Arma mea e vie şi vrea să te omoare!”, 
studenta practicantă l-a întrebat cum se numeşte pistolul, de vreme ce a transmis 
mesajul că vrea să-i facă ceva băieţelului spre care e îndreptată. După câteva 
clipe de nedumerire din partea „agresorului”, studenta a continuat să întrebe 
dacă locuieşte împreună cu familia lui sau în curtea grădiniţei. După uimirea 
iniţială, băiatul a răspuns că pistolul se numeşte Eric şi trăieşte cu mama lui 
sub copac, arătând spre arborele de sub care luase crenguta. A doua zi, studenta 
a iniţiat o discuţie cu grupul de băieţei pistolari, povestindu-le conversaţia 
legată de pistol. Cu mare plăcere, ceilalţi băieţi au povestit despre pistoalele 
lor, care au căpătat nume şi familii, iar copiii, treptat, au dat frâu imaginaţiei 
şi au dezvoltat tot felul de istorioare despre propriile arme. Sub îndrumarea 
educatoarei, au transformat fiecare pistol într-un personaj cu anumite roluri şi 
au inventat contexte sociale cu fainilii şi prieteni. Au decorat şi pictat betele, 

pentru a le contura identitatea. Treptat, educatoarea a transformat interesul 
băieţilor pentru bețe, aceştia văzându-le acum ca prieteni, nu ca arme. Băţul 
a fost transfomat din armă în substitut simbolic, generând astfel un context 
social mai larg pentru joacă. A folosi aceleaşi bețe pentru a-i împuşca pe ceilalţi 
a devenit astfel imposibil. Şi ceilalţi copii din grupă au devenit interesaţi de 
betele din curte. Treptat, toţi copiii au devenit curioşi să descopere de unde 
provin acele crengi, cum cresc copacii, care e legătura cu solul, ploaia, soarele 
etc. Beţele au fost folosite pentru tot felul de improvizații, le-au ascuţit şi le-au 
prefăcut în morişcă. Mai mult, unii copii au conştientizat diferenţa dintre viaţă 
şi moarte, observând o crenguţă ruptă şi uscată desprinsă din copac. Acest 
exemplu ilustrează intensitatea şi influenţa ce pot fi valorificate prin transformarea 
unor ocazii generate de procesele interactive dintre discurs - materiale - modul 
în care copiii dau sens lucrurilor pe care le spun şi le fac. 

Sunt multe teme captivante pentru copii. Lilian Katz (1999) exemplific 
prin tema mingilor: copiii pot observa impactul mişcării asupra diverselor 
tipuri de mingi, modul în care se schimbă traiectoria, descoperă o varietate de 
mingi (analizând materialele, greutatea, mărimea, textura, culoarea), văd cum 
mingile sar sau se rostogolesc şi exersează modul în care le pot prinde sau 
arunca, observând că este mai uşor sau mai dificil să te joci cu ele. În multe 
grădiniţe şi şcoli este abordată tema fructelor sau legumelor. Îndrăgită şi 
accesibilă, tema oferă copiilor posibilitatea să organizeze obiectele în funcţie 
de caracteristici (asemănări, deosebiri), care le captează interesul şi îi ajută să 
dezvolte rationamentele. Studiul fructelor permite copiilor să sorteze şi să 
grupeze după culoare, textură, formă, mărime, gust. Îi ajută să constate 
diferenţele dintre interiorul şi exteriorul fructelor, să vadă că unele fructe 
trebuie curățate pentru a fi mâncate, că toate fructele au sâmburi sau seminţe, 
că pot fi folosite pentru sucuri sau gustări. Ca parte a studierii fructelor, copiii 
pot folosi concret fructele pentru a face salată, prăjituri ori sucuri. Astfel, 
exersează abilitatea de a măsura, de a cântări, de a căuta/cere informaţii în 
familie, de a citi/scrie o reţetă de prăjitură. Mai mult, învaţă despre hrana 
sănătoasă şi despre principiile elementare de nutriţie (de exemplu, efectele 
nocive ale excesului de zahăr sau ale consumului de băuturi dulci carbogazoase). 
Corpul poate fi o altă temă adecvată copiilor mici. Ei observă părţile corpului, 
formulează întrebări despre funcţionarea organismului, analizează modul în 
care corpul evoluează odată cu vârsta ; în acest sens, pot observa membrii mai 
tineri sau mai vârstnici ai familiei, pot reflecta asupra schimbărilor recente, 
comparativ cu perioada în care erau bebeluşi (diferenţe şi asemănări, ce pot 
face la vârsta actuală şi nu puteau face când erau mai mici etc.). 

Temele proiectelor îi ajută pe copii să înţeleagă relaţiile sociale. De exemplu, 
observarea adulţilor cu care interacționează copiii la grădiniţă le permite să 
identifice diverse roluri şi responsabilităţi: educatoare, asistentă medicală, 

portar, personalul care face curăţenie, şoferul care se ocupă de aprovizionare, 
logopedul care lucrează cu anumiţi copii sau tutorele unui copil cu simptom 
din spectrul autist. 

Indiferent de temă, la această vârstă experienţele de învăţare prin proiecte 
trebuie să fie bogate din punct de vedere senzorial, să permită explorări folosind 
toate simţurile, copiii având astfel experienţe directe cu realitatea pe care o 
studiază. Lucrul pe teren este la fel de important ca şi pentru copiii mai mari, 
chiar dacă modul în care se realizează şi tipurile de date culese sunt diferite, 
în funcţie de vârstă. 

Proiectele pentru copiii de grădiniţă pot fi diferite de cele selectate pentru 
copiii mai mici de 4 ani. Şi în cazul lor, temele alese pentru proiecte oglindesc 
orizontul lor de viaţă. Astfel, educatoarele pot coordona proiecte prin care 
copiii explorează teme relevante din experienţă (cum se face pâinea) sau teme 
accesibile : un spital din apropiere, un magazin, case sau clădiri din cartier, 
dar şi alte teme care pot apărea în discuţiile cu copiii (dinozauri, maşini, modele 
de scaune etc.). Katz descrie un proiect despre cum se face pâinea realizat cu 
copii în vârstă de 4 ani. Făcând legătura cu experienţa anterioară, copiii au lansat 
predicții despre modul în care preparăm pâinea. Unii au propus reţete in care 
amesteci ton din conservă cu făină, lapte şi apă. Alţii au ales alte ingrediente. 
La clasă au realizat aceste amestecuri şi au mirosit, gustat, pipăit combinaţiile 
rezultate. Copiii au constatat că produsele obţinute erau mai apropiate sau mai 
îndepărtate de pâinea cu care suntem obişnuiţi. După mai multe experimente 
în care le-a fost stimulată curiozitatea, s-au întâlnit cu brutari,. au adresat 
întrebări, i-au observat făcând pâine, au participat la pregătirea aluatului şi la 
frământat, au observat efectele drojdiei, au înţeles compoziţia aluatului şi 
etapele procesului (de la o serie de ingrediente la pâinea pe care o mâncăm). 

Unii autori semnalează potenţiale conflicte privind cognitia. Subiectii fără 
experienţă nu ajung să formuleze adecvat probleme importante şi nici nu pot 
aplica în mod eficient strategii de rezolvare a problemelor. A lăsa prea mult 
la dispoziţia copiilor fără experienţă poate duce la înţelegeri eronate şi la 
demersuri artificiale. Bransford, Brown şi Cocking (2000), Kirschner, Sweller 
şi Clark (2006) sau Blumenfeld (1997) critică proiectele realizate inadecvat, 
în care elevii se pot bloca pe parcurs sau pot dezvolta piste de lucru neproductive 
ori nerelevante. Concluzia este că implicarea şi ghidarea profesorului sunt 
esenţiale, mai ales pentru copiii mici şi pentru elevii cu experienţă redusă. 


d) Cine deţine controlul în iniţierea şi derularea proiectelor ? 

La extreme avem profesorul care decide tema/problema/organizarea grupurilor/ 
procesul, respectiv elevii, care pot avea libertatea de a alege tema/problema/ 
organizarea grupurilor/procesul. Pe axa libertatea de alegere oferită copiilor/ 
controlul din partea profesorilor, precizăm de la bun început că putem începe 

un proiect în diverse feluri. Un grup de copii poate identifica teme sau probleme 
care le-au atras atenţia recent. De exemplu, copiii de la grădiniţa experimentală 
din Urbana a University of Illinois, într-o plimbare pe câmpul din fata gradinitei 
au observat mai multe gropi. Acele găuri făcute in pământ i-au încântat pe 
copii. Pe jumătate îngroziţi, pe jumătate fascinati, ei şi-au exprimat spontan 
curiozitatea de a explora această temă prin întrebări de tipul: Ce animale au 
făcut acele găuri? Cât de adânci sunt? Ce ființe trăiesc sub pământ? Cum 
arată? Cum se hrănesc? Ne fac rău? 

La creşa RODACIE din Bucureşti, copiii au descoperit foarte multe insecte 
după ce au răsturnat o buturugă. Astfel au devenit curioşi să observe insectele 
din zonă şi să caute şi alte locuri din curte în care, sub pietre sau lemne 
putrezite, puteau găsi o lume plină de viaţă. Copiii au urmărit în mod sistematic 
râme, viermi şi alte insecte. Este la fel de bine-venit ca educatoarea/profesorul 
să propună copiilor o temă nouă. Putem avea şi soluţia de mijloc, când copiii 
şi educatoarea sau profesorul decid împreună tema unui proiect. Adeseori, mai 
ales în cazul copiilor mici, asemenea discuţii sunt inspirate de o provocare 
lansată de adult la grădiniţă, care poate fi un obiect nou, o experienţă recentă, 
o povestire reală. 

„Dacă subiectul unui proiect este relativ familiar copiilor, atunci ei pot avea 
mai multă autonomie în faza de documentare/explorare şi pot ajunge la înțelegerea 
unor aspecte. Dacă subiectul unui proiect este necunoscut, atunci este mai puţin 
predictabil procesul de explorare. Aici intervine dorinţa de a explora şi experimenta, 
_ iar coordonarea exercitată de profesor este necesară. De exemplu, e puţin 
probabil ca elevii din ciclul primar să fie interesaţi de modul în care funcţionează 
“sistemul solar, pentru că nu are legătură cu experienţa lor directă, dar este 
foarte probabil ca ei să devină interesaţi de sistemul solar după ce au văzut 
“filmul Războiul Stelelor şi ar vrea să exploreze diverse vehicule spaţiale. 


e) Cât durează munca în proiect? | | 

Durata este variabilă, de la câteva ore (miniproiecte) la mai multe săptămâni 
(4-6) sau, în cazuri rare, chiar un an. Miniproiectele sunt proiecte pe termen 
scurt, derulate în grupuri mici sau generate spontan, şi presupun puţină plani- 
ficare din partea profesorului. În mod ocazional, pot apărea idei de proiecte 
la sfârşitul anului şcolar sau ca urmare a unor evenimente neprevăzute (de 
exemplu, are loc un accident, este sărbătorit un erou local sau o pasăre îşi face 
cuibul la fereastra clasei de elevi sau în copacul din curtea şcolii). In astfel de 
cazuri, nu este posibilă planificarea, deoarece ideea proiectului a apărut spontan. 
Dacă realizăm proiecte care se derulează pe parcursul mai multor săptămâni, 
planificarea facilitează investigaţii sistematice şi realizarea de produse de 
calitate. Elevii au o imagine de ansamblu, pe care o construiesc cu profesorii 
de la început. 

Durata este determinată de varietatea tipurilor de activităţi (ce presupun 
timp de realizare), dar depinde şi de menţinerea interesului elevilor. În general, 
un interval de 4-6 săptămâni pentru un proiect răspunde nevoii ca în fiecare 
săptămână elevii să desfăşoare activităţi pe grupe, cu întreaga clasă, precum 
şi individual. Recomandăm să completaţi de la început împreună cu elevii 
calendarul proiectului (când începe, când se termină şi când vor avea loc 
întâlniri de lucru pentru a asigura cursivitatea acţiunilor) şi să îl afisati în clasă, 
astfel încât să fie nu doar vizibil, dar să reprezinte şi un instrument de 
reponsabilizare pentru întreaga clasă şi subgrupurile sale. În etapa în care elevii 
desfăşoară activităţile stabilite, profesorul urmăreşte atent demersul fiecărui 
grup, implicarea fiecărui elev, problemele cu care se confruntă, modul în care 
îşi realizează sarcina asumată. Dimensiunea cognitivă va fi atent monitorizată 
în paralel cu cea social-interacţională şi emoţională, pentru că este necesar să 
vadă dacă grupurile funcţionează ori au nevoie de intervenţii pentru a debloca 
anumite situaţii şi dacă elevii îşi menţin un nivel motivational adecvat. Rolul 
cadrului didactic variază în funcţie de situaţie : important este să se asigure că 
proiectul se află pe calea cea bună şi rezultatele nu sunt compromise. 


f) Cum organizăm munca în cadrul proiectului? Forma de organizare 
depinde de rezultatele aşteptate şi de experienţa subiecţilor. Putem organiza 
activitatea prin contribuţii individuale, activităţi în grupuri mici (cel mai 
frecvent un grup se ocupă de o subtemă a proiectului clasei), cu întreaga clasă 
(atunci când decidem problema/tema, planificăm derularea proiectului) sau chiar 
cu întreaga şcoală (cazuri mai puţin frecvente, pentru că presupun sincronizări 
la nivel de curriculum, orar, resurse diverse). Este important pentru copii să 
le fie clar ce urmăresc, intervalul de timp, sarcinile grupului şi responsabilititile 
individuale în cadrul acestuia, precum şi planificarea în calendar. 

În ceea ce priveşte forma de organizare, stabilirea sarcinilor, a rolurilor şi 
responsabilitatilor, analizati opţiunile pornind de la ce vă propuneţi să invete/ 
exerseze elevii şi ce experienţă au în lucrul în grup şi derularea de proiecte. 
În cadrul proiectului sunt organizate grupuri de lucru în funcţie de interesul 
manifestat pentru o anumită subtemă şi de competențele deţinute. Fiecare grup îşi 
organizează activitatea ţinând cont de timpul avut la dispoziţie şi urmăreşte să se 
sincronizeze cu celelalte grupuri. Coordonarea şi sincronizarea la un nivel mai larg 
reprezintă experienţe valoroase pentru lucrul în echipă, punându-i pe elevi în situaţia 
de a trăi efectiv responsabilitatea individuală, dar şi coresponsabilitatea, de a 
contribui la luarea deciziilor, la negocieri, la managementul timpului şi la 
gestionarea conflictelor. Dacă elevii deţin competenţe sociale care să le permită 
atât autonomie, cât şi colaborare în învăţare, puteţi să le daţi elevilor libertatea 
de iniţiativă în privinţa căilor de explorare a subtemelor alese (mai ales celor 
de gimnaziu şi liceu). În funcţie de nivelul de dezvoltare a competenţelor 


CE Scanned with OKEN Scanner 


CUM PREGĂTIM, DESFĂŞURĂM ŞI EVALUĂM ÎNVĂŢAREA PRIN PROIECTE? 167 


academice şi de maturitatea lor socioemotionala, oferiţi elevilor posibilitatea 
de a avea iniţiativă în organizarea grupului din care fac parte. Supravegheati 
implicarea fiecăruia in realizarea sarcinii pe care şi-a ales-o, în ceea ce priveşte 
integrarea şi contribuţia în grup şi din punctul de vedere al responsabilităţi 
individuale şi colective. 

Fiecare elev în cadrul grupului trebuie să aibă o sarcină clară prin care să 
contribuie la reuşita acestuia. Acordaţi atenţie copiilor marginalizati, timizi, 
care au probleme emoţionale (generate de faptul că părinţii lucrează în străinătate 
ori au divorţat), care au probleme cronice de sănătate (sau doar temporare), 
copiilor cu ADHD sau cu mobilitate redusă, respectiv celor cu dificultăţi de 
învăţare. Sarcina este dusă la bun sfârşit fără sprijinul susţinut al cadrului 
didactic, ci mai degrabă cu ajutorul colegilor (vezi schema lui Slavin, p. 98). 
Cadrul didactic intervine doar în cazul unor situaţii conflictuale care nu au 
putut fi rezolvate de elevi sau al unor blocaje datorate unor obstacole greu de 
depăşit de aceştia. Este de dorit ca în cazul debutului acestei strategii în 
activitatea clasei, organizarea în cadrul grupului să fie realizată împreună cu 
cadrul didactic, până când elevii se obişnuiesc şi înţeleg că pot şi au libertatea 
de a se organiza şi singuri. Un câştig mare al utilizării învăţării prin proiecte 
este acela că elevii îşi descoperă autonomia şi învaţă treptat ce înseamnă ducerea 
la bun sfârşit a unui proiect, recunoscând contribuţia pas cu pas, zi după zi. 

În pachetul de resurse pregătit profesorilor care aplică învăţarea problematizată 
prin proiecte (PBL Starter Kit), Larmer şi colaboratorii săi (2009 : 89) folosesc 
două analogii utile pentru procesul de monitorizare a grupurilor. Regăsim două 
„stiluri de management al grupurilor implicate în învăţarea prin proiecte. Unii 
„profesori sunt realmente ca nişte elicoptere care monitorizează tot ceea ce se 
întâmplă, pentru a se asigura că elevii sunt concentrați permanent pe sarcină. 
Aceşti manageri la nivel micro sunt rezervaţi în a renunţa la control. Alţi 

profesori stau în partea din faţă a clasei-si se mişcă circular in zona periferică, 
folosindu-şi ochii şi urechile pentru a urmări sunetele, mişcarea şi munca. 
Astfel de profesori sunt tipul de drone de vânătoare, care se apropie acolo 
unde există un conflict, o neclaritate sau activitatea grupului este blocată din 
diverse motive. Profesorii de acest tip au control total asupra clasei, dar nu îşi 
propun să verifice fiecare acţiune a fiecărui subgrup din clasă. Într-un mediu 
în care este aplicată adecvat filosofia învăţării problematizate prin proiecte, cel 
de-al doilea tip de management al clasei se dovedeşte mai eficient. Fără 
îndoială, modul în care profesorul îşi exercită controlul depinde de vârsta 
copiilor, de tipul de activitate şi de experienţa pe care elevii o au în lucrul cu 
proiectele. Dacă profesorul menţine un nivel înalt de control, limitează ocaziile 
pe care elevii le au în exersarea comunicării, colaborării şi gândirii critice. Pe 
măsură ce elevii dobândesc mai multă experienţă, autonomia pe care o pepan 
face suficientă prezența discretă, din „umbră” a profesorului. 

g) Cum se derulează procesul de investigaţie ? Proiectele implică întotdeauna 
un tip de cercetare sau de investigaţie. În mare parte, această componentă de 
cercetare este realizată prin observare directă şi prin interviuri cu diverse tipuri 
de subiecţi. Copiii fac apel la tehnici diferite (unele aplicate de mult timp, 
altele dezvoltate recent) prin care culeg date pe teren sau se documentează în 
diverse medii. Unele sunt bine-cunoscute şi frecvent folosite în orice proces 
de cercetare, indiferent de vârstă : iau notițe pe teren, fac consemnări, realizează 
sondaje de opinie. În ultimii ani, în etapa de documentare şi lucru pe teren 
elevii pot folosi tehnologii pentru culegere de date şi pregătirea prezentărilor 
la finalul proiectului. Pe măsură ce înaintează în vârstă, ei devin capabili să 
folosească mai mult surse secundare. 


h) Ce competenţe urmărim să formăm ? Putem avea în vedere competenţe 
academice consacrate, vizate în mod tradiţional în sistemele de învăţământ, 
respectiv competenţe pentru secolul XXI. Indiferent de temă, anumite tipuri 
de cunoştinţe, abilităţi, dispoziţii şi trăiri pot fi dezvoltate prin munca la proiect. 
Chiar dacă tratează îmbrăcămintea de iarnă sau hrănirea păsărilor, fiecare temă 
oferă copiilor posibilitatea de a face observaţii, de a eticheta diverse componente, 
de a face clasificări, de a măsura, număra, aduna, scădea etc. Copiii exersează 
capacitatea de a culege date din diverse surse, de a formula întrebări la care 
răspund alţi copii şi adulţii, respectiv caută răspunsuri folosind diverse surse 
de informaţii şi, nu în ultimul rând, colaborează. La clasele primare sau de 
gimnaziu, profesorul poate sugera o temă din curriculum (de exemplu, din aria 
om şi societate sau ştiinţe). De cele mai multe ori, proiectele generează legături 
naturale între discipline de studiu în care lecţiile sunt predate separat. De 
exemplu, elevii de gimnaziu pot dezvolta un proiect despre râul din apropiere, 
ceea ce face posibil să conecteze cunoştinţe şi abilităţi formate la diverse 
discipline. Elevii pot utiliza cunoştinţele prevăzute în programa de geografie 
(relief, structură hidrografică, faună, floră), de la matematică (pentru cartografiere), 
de la biologie (pentru aspecte legate de sănătate, vieţuitoare sau mediu), de la 
educaţie tehnologică (referitor la poluare, ape reziduale, industrie, agricultură, 
epurarea apei), arte (desene şi reprezentări grafice ale peisajului), fizică şi 
chimie (fac măsurători ale apei din râu în diverse locuri), educaţie civică (pot 
atrage atenţia asupra poluării apei sau recomandă măsuri de prevenire a risipei, 
pot propune amenajarea unor spaţii de agrement sau de practicare a unor 
sporturi). În mod sigur, elevii vor exersa şi competențele de tehnologia informaţiei 
şi a comunicaţiilor, pentru că fac fotografii, înregistrări video cu telefoanele 
sau iPad-urile, utilizează e-mailul sau alte medii pentru transmiterea de fişiere, 
comunică împreună cu colegii sau specialiştii prin Skype, se orientează cu 
Google Maps etc. 7 

i) Ce experienţe valorificăm ? În cazul copiilor mici şi al elevilor din clasele 
primare, pornim de la experienţa lor imediată (familie, clasă, şcoală), dar 
putem face apel şi la experienţe din medii mai greu accesibile (din comunitate, 
nu doar din familie, din trecut, nu doar din prezent sau cu localizare geografică 
îndepărtată). 

Proiectele refac legătura dintre şcoală şi viaţa reală. Prin urmare, în ceea 
ce priveşte locul de desfăşurare, este esenţial ca unele dintre activităţile 
proiectului să se desfăşoare în afara clasei şi în afara şcolii. De exemplu, puteţi 
merge cu elevii (sau elevii merg singuri, dacă sunt mai mari) la piaţă, la un 
centru de fitness sau la o organizaţie nonguvernamentală care se ocupă de 
consiliere în domeniul nutritiei ori în bucătăria unei cantine şcolare. Toate 
aceste locuri sunt relevante pentru temele sau subtemele asociate proiectului 
„Să trăim sănătos ! ”. Serialele de televiziune realizate de Jamie Oliver în Marea 
Britanie sau Ramsay Gordon în Statele Unite pot oferi foarte multe idei în acest 
sens. Este deosebit de interesant pentru elevi să analizeze comparativ diverse 
aplicaţii pentru dispozitive mobile care monitorizează calitatea hranei, numărul 
de calorii consumate, nevoile nutritionale pentru diverse vârste şi ocupaţii, 
asociate cu exerciţii fizice sau diverse sporturi. 

Studierea unor teme şi probleme în contexte reale prezintă numeroase 
avantaje pentru învăţarea de calitate. Copiii pot descoperi multe surse de 
informaţii utile în urma incursiunilor pe care le fac în comunitate sau a 
< interviurilor cu diverşi specialişti. Este, de asemenea, indicat să aflăm câte 
intre familiile elevilor pot avea experienţe valoroase datorate pregătirii, ocupaţiei, 
intereselor sau călătoriilor pe care le-au făcut. Întotdeauna, pentru prima etapă 
a proiectului, copiii pot realiza interviuri în propria familie. Apoi, în etapa de 
documentare pe teren, pot vedea lucruri foarte diferite şi pot învăţa foarte 
"repede. Este bine-cunoscut faptul că, de exemplu, un copil învaţă foarte rapid 
o limbă străină dacă este într-un mediu în care se vorbeşte limba respectivă. 
În funcţie de vârstă, copiii pot consemna observaţiile pe care le fac în notițe 
de teren, un tip de reprezentare în care pot combina desene, numere, diagrame 
simple. Printr-o simplă incursiune în comunitate, profesorul va avea la dispoziţie 
un repertoriu bogat de observaţii, pe care le poate colecta, sorta, discuta şi 
ulterior face accesibile copiilor. 

Este de dorit ca proiectele să valorifice la maximum resursele materiale şi 
umane din şcoală, familie şi comunitate, să reprezinte o ucenicie pentru 
aprecierea corectă a timpului şi spaţiului. De exemplu, în proiectele „Să trăim 
sănătos ! ” organizate de Primăria Municipiului Bucureşti şi Direcţia Generală 
de Asistenţă Socială a Municipiului Bucureşti şi realizate împreună cu maestrul 
bucătar Horia Virlan, au fost implicaţi şi membrii familiilor elevilor. Prin stilul 
lor de viaţă, părinţii sunt factorul cu cel mai mare impact asupra elevilor. 

Pentru ca proiectele să conducă la menţinerea unor comportamente dezirabile, 
respectiv la diminuarea sau corectarea comportamentelor nesănătoase, este 
important să implicăm părinţii. De exemplu, solicitati elevilor să realizeze un 
scurt interviu cu fiecare dintre părinţii lor despre obieceiurile alimentare sau 
despre programul zilnic. Copiii pot realiza grafice în care să noteze ce alimente 
se consumă în propria familie (zilnic, săptămânal, lunar), cât timp se alocă 
sporturilor sau mişcării. Elevii pot discuta în familie despre felul în care se 
găteşte mâncarea. Asemenea discuţii sau interviuri vor suscita curiozitatea 
părinţilor. La clasă, elevii pot citi sau prezenta răspunsurile, iar ulterior 
inventariati domeniile in care puteţi găsi sprijin din partea părinţilor ; dacă 
este posibil, implicaţi membrii familiei să participe la unele dintre activităţile 
proiectului ca persoane-resursă (un medic, un bucătar, un sportiv etc.). Poate fi 
excelent valorificată dimeniunea interculturală, care evidenţiază nu doar dife- 
rentele de stil gastronomic, ci si corelatiile dintre valori comunitare, stil de viata, 
obiceiuri, traditii, ocupatii. Valorificarile interdisciplinare pot fi continuate (in 
special cu elevi de gimnaziu, liceu si studenti) prin analiza corelatiilor dintre 
nivelul de sărăcie şi subnutritie, obezitate şi gradul de stres, protejarea animalelor 
şi meniurile vegetariene, agricultură şi mutații genetice etc. 


j) Cum intenţionăm să utilizăm achiziţiile învăţării prin proiecte? 

Profesorul anticipează când acordă prioritate folosirii imediate şi punctuale 
a ceea ce învaţă copiii prin proiecte sau are în vedere transferabilitatea într-o 
diversitate de situaţii, în viitor. Pentru menţinerea motivatiei faţă de activităţile 
din proiect, în funcţie de vârstă, profesorul poate combina aplicarea imediată, 
punându-i pe elevi în situaţia de a vedea cum beneficiază, concret, de o achiziţie 
nouă (de exemplu, să măsoare temperatura unui lichid sau să măsoare la scară 
machete având ca reper un omulet Lego), cu gândirea de tip metacognitiv. Copiii 
pot fi stimulati să reflecteze asupra contextelor în care pot aplica ceea ce au învăţat 
(de exemplu, să citească un grafic, să pregătească o prezentare PowerPoint). 
În acest sens, recomandăm utilizarea unor instrumente simple, în care elevii să 
poată contribui nu doar la conturarea rezultatelor sau a produselor proiectelor, 
ci şi la formularea unor rezultate anticipate ale învăţării prin proiectul respectiv. 

Chiar dacă unele activităţi se pot modifica uşor pe parcurs (în funcţie de 
noi idei inspirate de lucrul pe teren sau de întâlnirile cu specialiştii), este 
important ca de la început să discutati cu elevii despre tipurile de produse pe 
care anticipează să le realizeze în urma proiectului. În acelaşi timp, incurajati-i 
să propună şi pe parcurs exemple la care nu s-au gândit initial. Experiențele 
trebuie să fie cât mai diverse şi semnificative pentru elevi. În plus, este de 
dorit să poată fi utilizate în activităţi ulterioare. De exemplu, pot fi realizate 
cărți de bucate (cu reţete date de nutritionisti sau de membrii familiilor ori 
preluate din emisiuni despre gătit), broşuri cu fotografii care prezintă exerciţii 

sportive, activităţi de petrecere a timpului liber, mersul cu bicicleta, baze de 
date care să fie actualizate (informaţii despre valori ale greutăţii, rezistenţei 
fizice, vitezei la alergat etc.). Elevii mai mari pot crea un blog sau un grup de 
discuţii pe Internet sau pe site-ul şcolii, pot iniţia sondaje de opinie despre 
stilul sănătos de viaţă sau despre activităţile lor. 


k) Ce materiale utilizăm ? 

Putem folosi materiale tradiţionale (tipărituri de tip cărţi, reviste, tratate, 
enciclopedii, manuale, fotografii), dar şi materiale de tip fotografii digitale, 
video, jocuri online, conţinuturi şi date generate de reţele de socializare sau 
pe care le găsim pe forumurile online. 


1) Cine proiectează investigatia/cercetarea de teren ? 

Pe aceeaşi axă, putem avea, la limită, investigaţii proiectate de profesor, 
care oferă atât instrumentele (de exemplu, formulare de observare, fişe de 
lucru, instrumente de măsurat şi materiale de laborator), cât şi cadrul metodologic 
(descrierea metodelor şi a paşilor de urmat). În paginile ce urmează vom oferi 
exemple care ilustrează un control strict din partea profesorilor pe dimensiunea 
tematică (ce teme sau probleme sunt selectate pentru a lansa proiectul), pe 
dimensiunea abordării practice (de exemplu, proiectul „Cetăţeanul” presupune 
aceeaşi schemă de lucru care se aplică în Florida şi la clasele din România, 
indiferent de mediul urban sau rural în care funcţionează şcolile). În funcţie 
de aceleaşi criterii deja menţionate (achiziţii urmărite şi experienţa subiecţilor), 
profesorii pot acorda mai multă autonomie elevilor, care pot proiecta ei înşişi 
"investigaţiile. 


m) Cum evaluăm munca în proiect? 

Fiind un demers ce presupune coparticipare, aşteptările elevilor şi profesorilor 
coexistă cu obiectivele formulate mai mult sau mai putin explicit împreună. 
Presiunea tot mai mare pe care o exercită modelele de responsabilitate publică 
şi de transparenţă a performanţelor înregistrate face ca profesorii să folosească 
explicit standarde locale, statale sau naţionale, indicatori privind performanţele 
elevilor, pentru a pune în corespondenţă învăţarea, predarea şi evaluarea. Pe 
de o parte, dezvoltarea proiectelor în cadrul activităţilor şcolare (şi preşcolare) 
stimulează dezvoltarea intelectuală a copiilor, angajându-i în activităţi de 
observare, formulare de întrebări şi predicții ale răspunsurilor şi realizarea de 
investigaţii şi alte procese intelectuale când studiază aspecte selectate din mediu 
şi propriile experienţe personale. Complexitatea acestor activităţi presupune 
complexitatea procesului de evaluare. Ştim că proiectul este folosit ca o metodă 
de evaluare la nivel individual. Ca produs, şi proiectul clasei reprezintă o bună 
oportunitate de evaluare, deoarece reflectă efortul individual şi de grup pentru 

atingerea anumitor obiective, performanţele individuale şi ale grupului, oferă 
informaţii despre interes şi contribuţia fiecărui elev la finalizarea unui demers 
colectiv. Mai concret, activităţile asociate derulării efective a proiectului pun în 
evidenţă capacităţi intelectuale şi practice, legate de utilizarea corespunzătoare a 
informaţiilor, respectiv calitatea produsului final (corectitudine, formularea 
problemei, organizarea ideilor şi materialelor, acurateţea cifrelor/desenelor 
într-un raport) şi calitatea prezentării (folosirea mijlocelor multimedia) etc. Pot 
fi utilizate formulare de evaluare (cu care elevii sunt familiarizați din timp şi 
pe care le pot folosi şi în scop autoevaluativ, ca la Urban Academy), dar nu 
sunt excluse alte forme de evaluare. 

Evaluarea are două dimensiuni importante. Prima priveşte modul în care 
elevii au lucrat la realizarea proiectului (cum au colaborat, ce a mers bine, ce 
nu a mers bine şi de ce, ce se poate face pe viitor pentru a nu se repeta unele 
situaţii nefavorabile etc.) ; acest tip de evaluare are rolul de a îndepărta factorii 
de blocaj şi de a sublinia atuurile modului în care s-a lucrat. Cea de-a doua 
dimensiune priveşte ceea ce au învăţat elevii în urma realizării acestui proiect 
în termeni de capacităţi, deprinderi, abilităţi, cunoştinţe. Important este să 
menţinem echilibrul epistemologic-ontologic-axiologic şi în etapa evaluativă. 
În acest sens, discutati cu elevii cum va fi realizată evaluarea proiectului şi sub 
ce formă : discuţii, analize pe anumite criterii, chestionare, teste, prezentare 
orală, portofoliu (inclusiv digital), expoziţie, organizarea unui mic muzeu, 
atelier organizat pentru alţi colegi din şcoală sau pentru părinţi, demonstraţii 
de gătit (urmate de expunerea şi vânzarea produselor) etc. 

În etapa de evaluare se analizează rezultatele obţinute în grup, rezultatele 
proiectului, dar şi realizările personale. Pentru fiecare elev în parte, proiectul 
trebuie să însemne o experienţă nouă, în urma căreia a învăţat ceva. De aceea, 
pentru cadrul didactic este mai important procesul, ce s-a petrecut cu elevul 
pe tot parcursul proiectului, iar pentru elev este important produsul, pentru că 
are nevoie de confirmarea efortului depus şi, totodată, de dovada aprecierii 
muncii lui. În plus, după derularea efectivă a prezentării finale, însoţită de 
evaluarea de către persoane din exterior şi de către profesori, este esenţial ca 
elevii să reflecteze asupra experienţelor trăite. Pe de o parte, în acest fel se 
pot analiza atât gradul de realizare a obiectivelor propuse, cât şi impactul la 
nivel individual sau la nivelul clasei. Lectiile învăţate în urma derulării efective 
a unui proiect îi ajută pe elevi să înveţe din mers şi să identifice aspectele ce 
ar necesita ameliorări în viitor. Reflectia asupra experienţei trebuie să reprezinte 
un efort individual, dar şi colectiv. 

Profesorii pot face apel la instrumente bine-cunoscute de realizare a evaluării 
formative şi sumative (prin note, teste, credite, aprecieri orale), dar este 
bine-venită îmbogățirea evaluării prin apelul la specialişti externi şi membri ai 
comunităţii. Astfel, resursele umane din comunitate sau din instituţii specializate 

îşi validează atât contribuţiile, cât şi profilul profesional (cu elementele de 
deontologie specifice), iar elevii se simt responsabili pentru rezultatele muncii 
lor. Prezenţa membrilor din comunitate şi a specialiştilor intensifică sentimentul 
de mândrie pentru valoarea muncii depuse în proiect şi dau recunoaştere publică 
elevilor. Important este să echilibrăm evaluarea grupului cu contribuţiile individuale, 
procesul şi produsele. Etapa de evaluare conţine şi reflecţii şi concluzii. 

Esenţa acestei etape constă în a pune laolaltă contribuţiile individuale şi de 
grup şi de a sintetiza ceea ce au învăţat copiii. Pentru profesor şi elevi este 
important să urmărească faptul că toţi elevii demonstrează că au învăţat, chiar 
dacă nu toţi obțin acelaşi rezultat. Progresele sunt înregistrate la nivel individual. 
Pentru a exersa învăţarea autoreglată, fiecare elev are nevoie de energie, 
generată şi de evaluarea formativă. Dacă pe parcursul procesului de învăţare 
profesorul pune în joc strategii eficiente de proiectare curriculară, de instruire 
şi de management al grupului, atunci evaluarea formativă încurajează efortul, 
iar elevul simte legătura directă dintre eforturile depuse şi succesul obţinut. 
Dacă fiecare elev pleacă de la şcoală cu sentimentul unei reuşite, atunci putem 
anticipa autocombustia motivatiei intrinseci, generată de emoţii pozitive şi de 
interesul manifestat de elevi (Deci, Koestner & Ryan, 2001: 33). 

Cum realizăm proiecte împreună 
cu copiii mici 
(în creşă şi la grădiniţă)? 


Creşa 
RODACIE 


DE 
-- eer -- EXEMPLE-- 


Cât de devreme putem folosi proiectele in învăţare ? Ce presupune munca 
prin proiecte pentru copiii mici? Cum şi ce învaţă copiii mici prin proiecte ? 
Proiectele îi ajută să dea sens mai profund şi complet evenimentelor şi feno- 
menelor din propriul mediu de viaţă, precum şi experienţelor care merită atenţia 
lor. Proiectele presupun studiul aprofundat al anumitor subiecte concrete, 
realizat în grupuri ; integrate în curriculum, proiectele conţin activităţi prin 
care copiii sunt încurajați să caute răspunsuri şi soluţii, să facă alegeri şi să ia 
propriile decizii, de obicei în cooperare cu colegii de clasă şi ajutaţi de 
educatori. | 

Centrul 
Româno-Danez 
pentru 

Educaţie integrată 
(RODACIE) 


e Na 
RODACIE 


echipa cresei_ 
aah 


Creşa RODACIE 
8 mai 2015 


După ce s-au încălţat singuri, 20 de copii ies în curtea imensă a Creşei 


RODACIE. Patru se duc la terenul cu nisip, trei sunt la tobogan, cinci se 


îndreaptă spre magazia unde tin tricicletele şi bicicletele fără pedale primite 

din Danemarca, Câţiva abia se mai văd, sunt între tufele înalte din „zona 
sălbatică” de explorat. Câteva fetiţe adună floricele şi ghinde căzute anul 
trecut. Doi copii mai mici sunt în braţele educatoarelor, care se dau în leagăn, 
cântând Incetişor ; copiii aproape au adormit. Trei puşti de la grupa mare o 
ajută pe educatoare să întindă hamacele la umbră. Un băieţel îi arată lui Vali, 
ajutorul de bucătar, că păsările s-au întors la cuib. Bicicletele şi tricicletele 
sunt la mare căutare, ca în fiecare zi. Copiii învaţă să-şi aştepte rândul, să 
împartă jucăriile şi să se ajute. Ei ştiu că pe aleile din jurul creşei este 
important să dai prioritate şi să ai grijă la obstacole. Din când în când, copiii 
testează varianta off-road. Imită claxonul şi îşi avertizează colegii că se apropie 
de cărare. Unul dintre ei încă nu cedează bicicleta, deşi o foloseşte de când 
au ieşit în curte. Se iscă gâlceavă... 

Sunt în zona micii grădini de legume în care, împreună cu copiii, s-au pus 
răsaduri. Mă aplec spre pământ, pentru că merită văzut un gândac verde sidefat 
care se Caţără, cu greu, pe tulpina cepei. O fetiţă observă că mă uit la ceva ce 
este, probabil, interesant. Îi arăt gândăcelul. Ni se alătură şi prietena ei. Toate 
trei ne uităm la gândacul care, acum, îşi schimbă traseul şi porneşte în jos. 
Fetitele sunt uşor dezamăgite, pentru că personajul a dispărut în iarbă. „Haide 
să îl căutăm ! ”, le îndemn. Misc o piatră din rondul de ceapă şi, ce să vezi ?... 
Două râme şi câteva furnici trebăluiesc în solul afânat. Nici nu ne dăm seama 
că aproape de feţele noastre au mai apărut doi copii, iar una dintre bicicletele 
atât de dorite cu cinci minute înainte este abandonată lângă cărarea pe care ne 
aflăm. Ceva foarte interesant se petrecere aici! Nu ai cum să ratezi aşa o 
experienţă. Şase copii urmăresc fascinaţi insectele de sub piatră. Primele 
observatoare povestesc celor nou-veniti ce au văzut înainte şi cum a dispărut 
gândacul sidefiu. Un băieţel lasă deoparte bicicleta şi ni se alătură. Altul, 
alergând, aduce din clasă o cutiuţă transparentă cu lupă. Copiii au învăţat cum 
să observe insectele fără să le facă rău. Deja ştiu ce tipuri pot găsi sub buturuga 
mare, pe care au răsturnat-o încă din timpul iernii trecute. Erau atâtea vieţuitoare 
mişcătoare sub o singură buturugă... Copiii se miră de furnicile care cară 
seminţe albe uriaşe, poticnindu-se uşor, iar râmele încearcă alarmate să se 
retragă sub pământ. Micutii pun întrebări şi îmi povestesc despre ce au găsit 
altă dată. O fetiţă rupe putin din frunza de ceapă, o miroase şi o mestecă atent. 
Gustoasă... Alţi doi copii pipăie şi miros ceapa pe care au plantat-o st pe sate 
o îngrijesc chiar ei. După degustare, începem să plivim câte o buruiană care 
nu are ce căuta în rondul de ceapă. Înainte de a smulge o buruiană, o fetiţă 
îmi cere confirmare că este bine să o rupă. Copiii îmi povestesc că a doua zi 
vor folosi ceapă la pâinea pe care o vor coace chiar la focul pe care îl vor 
aprinde în curtea creşei. 

Creşa RODACIE reprezintă rezultatul unui proiect ce urmăreşte să îmbună- 
tăţească prin servicii socioeducationale şansele de integrare socială a copiilor 
vulnerabili cu vârste cuprinse între O şi 4 ani. Coordonat de Direcţia Generală 
de Asistenţă Socială şi Protecţia Copilului (DGASPC), centrul este frecventat 
de 30 de copii din familii dezavantajate şi promovează o abordare educaţională 
centrată pe copil, care valorifică experienţa daneză în pedagogie socială. 
Derulat în perioada octombrie 2012 — iulie 2015 şi finanţat de Fundaţia Velux, 
proiectul se remarcă prin câteva trăsături inovatoare : promovează parteneriatul 
dintre lumea academică (Universitatea din Bucureşti, VIA University College 
Danemarca), organizaţiile nonguvernamentale (Pro Vocatie) şi autorităţile locale 
(DGASPC). Promovează un model educaţional integrat, care contrastează cu 
practicile centrate pe modelul medical, încă prezent în majoritatea creşelor din 
ţara noastră. În ciuda faptului că atât legea educaţiei, cât şi strategia naţională 
de sprijinire a educaţiei timpurii pun accent pe calitatea procesului de învăţare 
facilitat sau stimulat de instituţiile de educaţie timpurie prin înţelegerea perspecti- 
vei copilului şi familiei, realitatea din grădiniţe şi creşe arată că este totuşi 
nevoie de regândirea mediului educaţional, de o proiectare integrată şi de respec- 
tarea importanței jocului liber ales al copiilor, de valorizarea rutinelor şi a 
tranzitiilor (Preda, Batiste, Boca, 2014: 8). 

Salutul de dimineaţă şi întâmpinarea copiilor in creşă, cântecul de la grupă 
prin care personalul şi copiii îşi celebrează prezenţa, ajutorul dat la aranjarea 

şi strângerea mesei, la pregătirea mâncării şi coacerea chiflelor la focul din 
curte, respectarea cu consecvență a rutinelor arată că orice interacţiune este o 
experienţă de învăţare pentru copil. La RODACIE se remarcă organizarea 
spaţiului, foarte primitor, ca în familie, cu resurse accesibile copiilor, cu zone 
în care micuţii din toate grupele se întâlnesc. Indiferent de vreme, ei petrec 
mult timp în aer liber: dorm afară, explorează numeroase arii naturale, 
îngrijesc plante, observă păsări, animale şi insecte, se joacă la nisip şi se dau 
în leagăne şi hamace etc. Personalul lucrează în colaborare : educatoarele, 
asistentele medicale, bucătarul, ajutorul de bucătar şi toţi ceilalţi angajaţi din 
cadrul creşei interacționează cu copiii şi sunt implicaţi, în moduri diferite, în 
activităţile zilnice. Şi părinţii contribuie la viaţa de zi cu zi din creşă, prin 
intervenţii la clasă sau sprijinirea activităţilor cu copiii. Un aspect fundamental, 
specific creşei RODACIE, constă în pregătirea întregului personal pentru a 
împărtăşi viziunea asupra dezvoltării, stimulării şi educării copiilor mici. 


Aplicaţie 


+ Ce elemente de colaborare identificaţi în crega prezentată? . 

e Reveniti la întrebările formulate în diagrama de la p. 176 a studiului de 
caz. Discutati răspunsurile cu un coleg. 

e Căutați mai multe informaţii despre modele şi practici de educaţie 
timpurie din întreaga lume. Completaţi matricea de mai jos: 


În creşă/ 
grădiniţă 
Mediul de învăţare (în clădire, în 
jafara clădirii) | 


iului şi mobilierul 


anemia 
Activităţi în aer liber eee Ma 
pre: ob Ai 
EZZ 


ficare în activitățile copiilor pei 


Timp la dispoziţia copiilor (pot alege 
activitatea 


*  Discutaţi cu colegii şi părinţii despre planificare şi valorificarea ocaziilor 
spontane, precum şi despre organizarea activităţilor de învăţare, utiliza- 
rea resurselor naturale, colaborarea în cadrul echipei de practicieni. 

Proiectul Reggio Tutta 


Am discutat deja despre proiectele din Reggio Emilia ca despre o abordare 
educaţională cu rol strategic în înţelegerea învăţării prin proiecte; remarcam 
în capitolul 3 valorificarea comunităţii şi explorarea. Multe dintre activităţile 
care au loc la grădinițele din Reggio Emilia reflectă o înţelegere constructivistă 
a educaţiei timpurii. Mediul este folosit în diverse moduri ca o zonă de învăţare. 
Vă invit să analizăm acum proiectul Reggio Tutta. Oraşul se bucură de o bogată 
istorie a participării şi solidarităţii. Loris Malaguzzi a iniţiat în 1982 un proiect 
despre acest oraş. Ideea dezvoltării unui proiect comprehensiv despre propriul 
oraş s-a concretizat în 1996. Actualizat şi derulat în mai multe etape pe durata 
a doi ani, proiectul a implicat copii de 2-3 ani de la două creşe, respectiv copii 
de 3-6 ani de la 12 grădiniţe din localitate. Proiectul s-a finalizat în anul 2000 
prin publicarea volumului Reggio Tutta. A Guide to the City by the Children, 
care încorporează deopotrivă experienţele copiilor şi adulţilor ca locuitori. În 
scurt timp a devenit o sursă de inspiraţie în întreaga lume. Iniţial, profesorii 
nu au avut o motivaţie pedagogică; au vrut doar să investigheze „problemele 
oraşului” din perspectiva copiilor. 

Bonilauri şi Filippini (autoarele eseului The City: Images, Ideas and 
Theories) descriu derularea proiectului. În prima etapă, plecând de la cunos- 
tintele pe care copiii le aveau deja, educatorii i-au încurajat să povestească 
despre oraşul în care locuiesc. În cea de-a doua etapă, abordarea a fost mai 
detaliată : copiii au derulat proiecte aprofundate. Pentru această fază, profesorii 
au trebuit să se familiarizeze cu temele, cu cercetările de ultimă oră din 
diverse arii disciplinare şi să identifice atât direcţii de continuare a activi- 
tăţilor cu copiii, cât şi strategii de a-i menţine concentrați în activitatea lor de 
explorare sau de creaţie. Focalizarea pe proiecte a educatorilor presupune 
studiu, reflecţie, imaginaţie, pregătire individuală, colaborare cu ceilalţi profe- 
sori, părinţi şi adulţi din comunitate, toate întreţinute prin dialogul continuu 
dintre copii şi adulţi. | 

Punctul de plecare pentru un asemenea demers - descifrarea sensului unui 
oraş — reprezintă o provocare. Este nevoie de mirare, de curiozitate, de incitare. 
Adulții îi pot acompania pe copii mirându-se de complexitatea sau laturile 
necunoscute ale oraşului, precum şi identificând sau formulând probleme 
paradoxale. Ideea de a elabora un ghid al oraşului a fost atât un punct de start, 
cât şi produsul firesc al proiectului. Educatorii din Reggio Emilia consideră 
că este important ca proiectul să fie legat de lumea reală. Această conexiune 
se poate face cu uşurinţă făcând apel la experienţe de viaţă sau situaţii cu care 
copiii de acea vârstă se pot confrunta. 


CE Scanned with OKEN Scanner 


CUM REALIZĂM PROIECTE ÎMPREUNĂ CU COPIII MICI? ` 181 


Cum începe un proiect? La începutul etapei de explorare, a fost acordată 
prioritate aspectelor spaţiale, topologice şi funcţionale ale oraşului. Activităţile 
de colectare a datelor (incluzând sondaje de opinie de nivel foarte simplu) au 
permis folosirea intensă a comunicării verbale. Mai târziu, s-a acordat o mai 
mare atenţie dimensiunilor sociale şi emoţionale ; oraşul a fost interpretat ca 
un loc unde oamenii interacționează şi trăiesc împreună, unde sensurile sunt 
construite şi dau o anumită dinamică vieţii de zi cu zi. Profesorii au pus la 
dispoziţie resurse diverse şi au creat ocazii în care copiii au vorbit despre ei 
înşişi şi despre oraşul lor. Bonilauri şi Filippini (2001) au dat exemple de între- 
bări utilizate de profesori în lucrul cu copiii. Aceştia au folosit întrebări deschise, 
prin care au cerut investigarea anumitor aspecte şi mai putin enunturi cu 
caracter declarativ, în timp ce explorarea efectivă a oraşului a fost stimulatoare 
şi complexă atât din punct de vedere estetic, cât şi emoţional şi cognitiv. Schema 
de formulare a întrebărilor a vizat două categorii. Primul set de întrebări a 
făcut posibilă dezvăluirea cunoştinţelor generale ale copiilor despre oraş şi 
exprimarea propriilor teorii despre ce este un oraş. Aceste întrebări, care vizează 
„despachetarea” despre care vorbea Katz, pot fi sintetizate tematic astfel : 

e Ştiţi ce este un oraş? 

Pentru ce credeţi că există oraşele ? 

De ce au fost construite ? 

Puteţi spune unde începe un oraş? Dar unde se sfârşeşte ? 

Credeţi că oraşul are o anumită formă ? 

Există oameni care nu locuiesc în oraş? În cazul acesta, unde credeţi că 
locuiesc ? 


_ Cel de-al doilea set de întrebări a vizat aspecte mai concrete. Este vorba 
de informaţii cu caracter descriptiv, portretizări ale oraşului în moduri mai 
F iculate şi complementare, legate de functiile acestuia: locuri publice şi 
„private, granite şi formă, transformare în timp. Întrebările au favorizat valori- 
ficarea experienţei personale a copiilor, explorarea perceptiilor despre cetăţenie, 
înţelegerea şi exprimarea trăirilor asociate acestor descrieri sau analize, au 
provocat trecerea spre abstractizarea experienţelor personale de viaţă şi au 
valorificat rezultate din explorarea directă a mediului, conducând la un tip de 
conştientizare multisenzorială. 

La intersecţia multiplelor perspective de analiză (administratori, arhitecţi, 
proiectanți urbanisti, antropologi sau sociologi, ca să numim doar câteva 
Categorii), oraşul relevă sensuri prolifice: este un loc unde oamenii trăiesc 
împreună. Rinaldi (1992) subliniază faptul că povestioarele copiilor ne oferă 
o idee despre oraş, perceput ca spaţiu relational, unde nu doar „casele comunică, 
şi este văzut ca un loc al mai multor locuri, o reţea de întâlniri posibile, care 

dau formă informaţiilor şi comunicării”. Dintr-o perspectivă socioconstructivistă, 

conversațiile şi discuţiile de grup au făcut posibil pentru copii şi adulţi să 

construiască poduri între spaţiile fizice şi interpretările mentale. În lucrarea 

The City: Images, Ideas and Theories, regăsim lista de întrebări de mai jos, 

care ilustrează complementaritatea dintre abordarea tematică şi orientarea către 

sens (Bonilauri & Filippini, 2001: 141): 

e Trdiesti într-un oraş? Cum se numeşte ? 

e Să vorbim despre Reggio Emilia. Crezi că este un oraş mare sau un oraş mic? 

e Vrei să încerci să vorbeşti despre culorile oraşului? Despre sunete şi 
zgomote ? Despre mirosuri ? 

e Ce faci tu în Reggio Emilia? 

e E ceva anume ce ţi-ai dori să faci altfel? 

Ce anume îşi place cel mai mult la Reggio Emilia ? 

Este ceva ce nu îţi place? 

Ce fac oamenii în Reggio Emilia? Baietei şi fetiţe, bărbaţi şi femei? Mame 

şi taţi, adolescenţi, bunici şi bunice? 

e Ce crezi că îi place cel mai mult oraşului Reggio Emilia? 


Copiii şi-au folosit imaginaţia şi ansamblul de „o sută de limbaje” pentru 
a se exprima şi a comunica cu ceilalţi. Adulții au realizat documentarea muncii 
copiilor, i-au încurajat să poarte conversații, să folosească hărţi şi să lucreze 
pe hărţi mentale, să facă fotografii şi să deseneze, să ia decizii şi să negocieze, 
să imagineze şi să improvizeze, să împărtăşească diverse emoţii şi sentimente. 
Astfel, motivațiile, dorinţele, emoţiile şi gândurile despre chestiuni practice au 
fost amestecate şi au luat forma unor experienţe specifice dinamicii educaţionale 
complexe din Reggio Emilia. 


Aplicaţie 

+. Reflectati asupra filosofiei educaţionale şi activităţilor din Reggio Emilia. 
Analizati aceste exemple din perspectiva domeniilor de dezvoltare 
prezentate în lucrarea Repere fundamentale în învăţarea şi dezvoltarea 
timpurie a copilului (RFIDT), care reprezintă punctul de plecare în 
procesul elaborării curriculumului, programelor de formare iniţială şi 
continuă a educatorilor şi standardelor de funcţionare a serviciilor. 
Lucrarea este disponibilă la http://www.unicef.ro/wp-content/uploads/ 
Repere-fundamentale-in-invatarea-si-dezvoltarea-timpurie-a-copilului. 
pdf. 

* RFIDT prezintă atât indicatori pe cele cinci domenii de dezvoltare şi 
învăţare, cât şi practici de sprijin din partea adulţilor. În ce măsură 
regăsim în RFIDT corespondențe cu modul în care copiii mici din 
Reggio Emilia ştiu să folosească ceea ce ei numesc limbajele grafice 


a 

(Rinaldi, 1992) şi alte medii pentru a înregistra şi reprezenta amintirile, 
ideile, predicțiile, ipotezele, observaţiile, trările şi toate celelalte expe- 
riente din proiecte? 

Identificaţi elemente care să susţină oportunitatea derulării unor activităţi 
asemănătoare celor din Reggio Emilia în creşele şi grădinițele din România. 
Folosiţi schema de la p. 159 pentru a vizualiza posibilitatea valorificării 
iniţiativei copiilor, intervalul de timp necesar, realizarea evaluării pro- 
greselor lor individuale, valorificarea reperelor din curriculum etc. 

Cum realizăm proiecte cu elevii 
din şcoala primară? 


eee 
TA 
“= = = maas -- EXEMPLE---- 


şcoală primară 


DET 


Reiau laitmotivul acestei cărţi: bunăstarea copiilor în şcoală depinde de 
inderdependenta echilibrată şi pozitivă dintre dimensiunea cognitivă a activită- 
tilor şcolare (sarcinile şi conținuturile de învățare), dimensiunea sociorelaţională 
(cum interacționează unii cu alţii) şi dimensiunea afectivă (ce simt copiii în 
acest sens). De obicei mă simt bine-venit sau captiv la şcoală ? Îmi găsesc locul 
sau sunt pur şi simplu cineva din multime? Mă simt acceptat, înţeles, protejat 
de adulţii din şcoală sau neglijat de ei? De obicei sunt acceptat sau mai degrabă 
izolat de cei mai mulţi colegi”? Vreau să fiu aici sau mai degrabă vreau să plec? 
Activităţile din şcoală sunt interesante, mă captivează sau sunt doar distractive ? 
Are sens ce fac la şcoală sau mă plictisesc? Cele mai multe experienţe îmi 
dau satisfacţie sau mă nemultumesc ? Când copiii mici se implică în investigarea 
aprofundată a unor elemente semnificative din mediul sau experienţele trăite 
de ei, minţile lor sunt angajate şi adeseori copiii sunt absorbiți de ceea ce fac 

(vezi starea de flux în cap. 5). În plus, copiii înţeleg în mod implicit valoarea 
instrumentală a unor achiziţii de tip academic, de exemplu să scrie, să citească, 
să măsoare, pentru că lucrând în proiecte ce presupun activităţi în contexte 
reale, copiii văd că asemenea abilităţi îi ajută să rezolve probleme autentice. 
In clasele primare, învăţarea prin proiecte se asociază cu motivaţia intrinsecă 
şi interesul copiilor pentru investigarea unor teme captivante, în mediul apropiat 
şcolii (o fabrică sau o fermă din apropiere, un supermarket sau o piaţă şi multe 
alte lucruri observabile), pe care copiii le pot înţelege în profunzime. Elevii 
au ocazia să facă cercetări şi să prezinte rezultatele în moduri diferite. La vârsta 
de 7-10 ani, copiii sunt interesaţi de studierea unor subiecte care nu se regăsesc 
neapărat în viaţa lor cotidiană în mod direct (ca în perioada preşcolarităţii), 
dar sunt relevante în sensul că reprezintă evenimente, locuri, obiecte sau lumea 
profesională a adulţilor. Întreaga clasă de elevi se poate ocupa de aceeaşi temă 
mare, dar profesorul împarte tema în subteme care pot fi cercetate pe grupuri 
de elevi, în acord cu interesele şi abilităţile lor. Pe parcurs, grupurile contribuie 
(prin rezultatele la care ajung) la finalizarea unui produs colectiv, 
Valorificând seturile de instrumente care s-au dovedit productive în stimularea 
imaginaţiei copiilor şi în învăţare, Kieran Egan recomandă ca în primii ani din 
şcoala primară să fie folosite ca unelte intelectuale povestiri, opoziții binare şi 
medieri, generarea de imagini pornind de la cuvinte, metafore, puzzle-uri şi 
„elemente de mister, rime, ritm, tipare şi umor. O altă variantă productivă de lucru 
este pornirea de la o povestire ce relatează o întâmplare care a avut loc în mediul 
cu care sunt familiarizați copiii: cum a luptat echipa locală de fotbal pentru 
victorie, cum s-a avariat un pod, cum s-a comportat o vedetă pop bine-cunoscută 
de copii? Astfel, îi stimulăm să relateze fapte (dar cu implicare emoţională) care 
să suscite interesul şi să aibă impact. Care este povestea castelului X sau a 
turnului Y din vecinătate (vezi exemplul turnurilor din silozul aflat în apropierea 
gradinitei din Illinois) ? Revenind la triada cognitiv-emotional-sociointeractional, 
la această vârstă se porneşte de la angajament emoţional, apoi ne concentrăm 
pe încurajarea imaginaţiei, care va angaja procese cognitive mediate social. 
Profesorii au constatat că cele mai adecvate teme de proiecte sunt cele din 
realitatea înconjurătoare, cu care elevii sunt deja familiarizați şi pe care doresc 
să le aprofundeze. Pe de o parte, pot clădi pe ceea ce ştiu, se pot adresa 
membrilor familiei şi pot face investigaţii în comunitate. Pe măsură ce cresc, 
copiii devin din ce în ce mai capabili să înveţe despre lucruri tot mai îndepărtate 
ca localizare geografică sau temporală, comparativ cu propriul cadru temporal, 
cartier sau regiune. Cu copiii mici din şcoala primară (clasa pregătitoare) putem 
realiza miniproiecte (de o săptămână sau două), de exemplu „Cum venim la 
şcoală ? ”, prin care copiii prezintă experienţe, măsoară distanţe, observă străzi 
şi semne de circulaţie, identifică repere arhitecturale, pot face o hartă a 
cartierului etc. Dincolo de aceste beneficii, ca profesori, se obţin informaţii 

despre programul zilnic al copiilor, despre timpul petrecut în trafic (de exemplu, 
în oraşele mari), despre cât de obosiţi sau de inviorati ajung la şcoală. 

Copiii pot realiza şi proiecte complexe, ale căror activităţi se pot întinde pe 
o perioadă de patru-şase săptămâni sau mai mult. Astfel de proiecte presupun 
o pregătire foarte atentă din partea profesorului şi formularea de obiective nu 
doar la început, ci şi pe parcursul derulării lor, 


„Porumbul” — proiect la clasa a IV-a 


Lilian Katz a realizat, de exemplu, un proiect despre porumb realizat de elevii 
din clasa a IV-a de la o şcoală din Mexico City (2014: 189). 

Ideea a pornit de la lecţiile de istorie, unde elevii au aflat despre istoria 
porumbului şi modul în care era folosit înainte de Columb. A doua zi, au 
observat boabe de porumb de culori diferite şi au citit (individual şi în perechi) 
cărţi care conţineau informaţii despre modul în care oamenii au folosit porumbul 
de-a lungul timpului. În a treia Zi, copiii au consemnat în scris (cei mai multi 
dintre ei folosind computere) sau au desenat diverse experienţe referitoare 
la porumb, multe din viaţa cotidiană (bucătăria tradiţională locală foloseşte 
porumbul ca ingredient în multe feluri de mâncare). Pe măsură ce şi-au trecut 
în revistă experienţele legate de porumb, profesorul i-a încurajat să formuleze 
întrebări, observând nivelul familiarizării copiilor cu subiectul. În acelaşi timp, 
profesorul şi grupul de elevi au întocmit lista de cuvinte şi schema folosind 
cuvinte asociate şi le-au convertit în subteme pentru a fi investigate în profunzime 


în grupuri mici: 


ce) 

Făcând corespondenţa dintre întrebările formulate, interesele copiilor şi 
exigenţele curriculumului, profesorul s-a asigurat că activităţile desfăşurate de 
elevi se potrivesc cu tipurile de cunoştinţe şi abilităţi specifice prevăzute de 
curriculum (standarde, în cazul SUA). După această fază de pregătire a proiectului 
şi formularea clară a unor întrebări care să ghideze cercetările de teren, clasa 
a trecut la cea de-a doua etapă, respectiv investigația şi verificarea predictiilor. 
Tabelul de mai jos conţine întrebările şi rezultatele investigaţiilor (adaptare 
după Katz, Chard & Kogan, 2014: 189). 


Predictii | Constatari a is a 
informatiile ? 


De ce Creşte din Boabele de porumb au _ | Profesorul de la labo- 
porumbul diverse specii |culori diferite datorită  |ratorul de biologie a 
are culori |de porumb. structurii genetice. fost specialistul cu care 
diferite ? Fiecare boabă este o ne-am întâlnit şi care 
entitate separată, cu ne-a explicat că sunt 
propriile gene. Ca fraţii | mai multe specii de 

şi surorile dintr-o porumb, aşa cum sunt 
| familie, boabele sunt | mai multe rase de câini. 
diferite şi trăiesc Ne-a adus diverse tipuri 
împreună, formând un |de boabe, pe care le-am 
ştiulete. grupat în funcţie de 
anumite caracteristici. 
Căutând pe Internet, 
am găsit site-ul www. 
indexmundi.com, de 
unde am obţinut 
informaţiile care ne 
interesau. 


În Orientul 
Mijlociu şi în 
India, unde 
oamenii îl 
folosesc pentru 
a coace un fel 
de lipii, ca 
tortilla. 


In Orientul Mijlociu si 
in India, oamenii fac 
turte din făină. Sunt 
multe ţări care produc 
mai mult porumb decât 
Mexicul. SUA este cel 
mai mare producător de 
porumb la nivel mondial. 


Porumbul  |Da, toată Porumbul nu se folo- Am citit numeroase 
este folosit |lumea în Mexic |seşte doar ca hrană, ci |etichete de la tot felul 
doar ca mănâncă are şi multe alte utilizări | de produse care contin 
hrană ? tortilla. Se în industrie. În termeni |porumb. Am fost uimiti 
foloseşte şi ca | financiari, este mult să vedem că porumbul 
hrană pentru  |mai important în este utilizat la fabrica- 
animale, industrie. rea medicamentelor, 


vopselelor, băuturilor 
răcoritoare etc. atât la 
noi în ţară, cât şi în 
întreaga lume. 


aaa aaa aaa aaa E E E Piuaaonemannoneeenasamaenoseeseee 

Era folosit ca 
hrană şi în care le-am citit şi din 
diverse ceremoniile religioase. | vizita la Muzeul de 


ceremonialuri. . | În culturile precolum- | Antropologie. 
biene exista credinţa că 
oamenii sunt creaţi din 
orumb. 


Când lansează predicții, copiii devin mai curioşi să găsească răspunsuri la 
întrebări. Şi din punct de vedere mental, prin predicții, copiii sunt mai pregătiţi 
să se gândească la ceea ce le povesteşte un specialist sau la ceea ce găsesc pe 
teren, într-un muzeu sau folosind surse secundare de date. În ceea ce priveşte 
reprezentarea procesului, copiii pot recurge la scris, citit, construcţii de modele 
(inclusiv folosind computere sau jocuri video, cum ar fi Minecraft, prin care 
pot realiza reprezentări 3D spectaculoase). Revenind la exemplul referitor la 
porumb, după vizita la muzeul de antropologie, copiii au făcut schiţe cu 
simboluri şi alte elemente grafice semnificative referitoare la zeul porumbului 
şi, după ce au creat afişe mari pe care le-au expus, au sintetizat rezultatele 
proiectului într-o carte a clasei, accesibilă oricărui vizitator sau oricărei per- 
soane interesate. 

Profesorul poate observa dacă elevii sunt aproape de finalizarea investiga- 
țiilor la subtemele de studiu sau termină produsul la care lucrează. Discută cu 
elevii despre finalizarea proiectului şi despre modul în care împărtăşesc celorlalţi 
rezultatele şi reflectiile despre proces. De regulă se organizează un eveniment 
special, la care sunt invitaţi şi participanţi din afara clasei, care pot fi colegi, 
profesori sau părinţi, specialişti cu care s-au întâlnit şi de la care au obţinut 
informaţii. Această ultimă întâlnire prilejuieşte împărtăşirea a ceea ce au 
învăţat, folosind diverse produse pe care le-au realizat în timp. Copiii pot 
organiza un spectacol, o vizită la un muzeu, o simulare sau activităţi de 
explorare la care pot fi invitaţi şi părinţii sau alţi participanţi. 

Pe parcursul organizării unui astfel de eveniment apar numeroase ocazii 
de evaluare, atât la nivel individual, cât şi de grup. Revenind la curriculum 
sau la standard, profesorul poate da teste de evaluare sau poate folosi alte 
instrumente pentru a măsura şi judeca valoarea adăugată a proiectului. Elevii 
din grupurile care s-au ocupat de aprofundarea anumitor subteme pot 
contribui la formularea întrebărilor pentru a fi convertite în teste de evaluare, 
folosind informaţiile dobândite pe parcurs şi materialele prin care şi-au repre- 
zentat descoperirile. Şi în această etapă, ca în celelalte două anterioare, 
munca la proiect este complementară activităţii instructionale obişnuite de 
la clasă. i 

În ceea ce priveşte reprezentarea, copiii sunt orientati să acorde atenţie nu 
doar aspectelor de conţinut pe care le vizualizează în produsele lor, ci şi 
dimensiunii estetice, care este o valoare constantă a filosofiei educaţionale din 
Reggio Emilia (este vorba despre atelierista, care acompaniază profesorul 
coordonator al proiectului şi, evident, copiii în demersurile lor). În mod 
obişnuit, profesorii din şcoli pot face apel la fotografie sau la înregistrări video, 
care completează notițele pe care adulţii le iau pe măsură ce copiii realizează 
activităţile specifice proiectului, în toate cele trei etape. 

De exemplu, tragicul accident de la clubul Colectiv! poate trezi interesul 
copiilor pentru munca pompierilor. Elevii din ciclul primar (în clasele a III-a 
sau a IV-a, de exemplu) pot studia serviciile de urgenţă sau intervenţiile 
pompierilor: cum se organizează, cum funcţionează, cine lucrează etc., gene- 
rând întrebări de tipul : 


Câte maşini de pompieri are staţia X ? 

Câţi oameni lucrează? Ce activităţi desfăşoară ? 

Ce echipamente folosesc pompierii? Cât de lungă este scara? 

Cât de grele sunt echipamentele ? 

Câte stingătoare au? Cum funcţionează ? 

La câte apeluri de incendiu răspund pompierii în fiecare zi? 

e Câte ore lucrează un pompier? Cum sunt organizate schimburile? Cât timp 
petrece cu familia ? 

e Cum se intretin maşinile? 

e Care a fost cel mai mare incendiu la care au participat pompierii (pe care 

îi vor întâlni) ? 

Când a fost construită staţia ? 

Ce se întâmplă dacă se strică o maşină de pompieri ? 

Câte femei lucrează ? Dar bărbaţi ? 

Ce tipuri de activităţi fac bărbaţii? Dar femeile? 


Din aceste întrebări iniţiale, profesorul şi copiii realizează o listă mai scurtă, 
care să reflecte priorităţile pentru lucrul în subgrupe. Este foarte probabil ca 
elevii să fie interesaţi de aspectele spectaculoase ale muncii de pompier şi de 
pericolele asociate. Prin discuţiile cu pompierii pot afla cum este structurat 
programul zilnic, pot face comparații cu propriile rutine, cât timp se alocă 
pentru somn, recreere, hrană etc. Copiii vor afla, de asemenea, despre exigenţele 
muncii de pompier: condiţie fizică, lucru în echipă, antrenamente, reguli, 


1. Pe 30 octombrie 2015, un incendiu izbucnit la acest club din Bucureşti a dus la moartea 
a 64 de tineri şi la rănirea altor zeci de persoane. Tragicul eveniment a determinat ulterior 
revizuirea normelor de securitate aplicate clădirilor de utilitate publică. 

întreţinerea echipamentului, reacţii la apeluri de urgenţă. Copiii au nevoie de 
pregătire ca şi cercetătorii, respectiv să caute informaţii, să le noteze, să 
prelucreze. datele obţinute şi să le transmită colegilor. Profesorul îi antrenează 
pe copii pentru munca de teren: împreună cu aceştia, poate clarifica recoman- 
dări, de exemplu: 


e Ascultaţi-l cu atenţie pe cel care vă vorbeşte. Veţi vedea clădiri şi echipa- 
mente, dar veţi afla la ce folosesc ascultând cu atenţie explicaţiile. În felul 
acesta veţi înţelege mai multe despre staţia de Pompieri, despre cartier, 
despre oraş. 

e Veţi vedea obiecte. Citiţi ce scrie pe etichetele sau pe plăcuţele de sub ele. 
Dacă sunt informaţii interesante, notati-le în caietul vostru de teren. 

e Aveţi multe întrebări. Notati-le şi adresati-le la momentul potrivit. 

Notaţi informaţiile importante, cum ar fi numele persoanelor, locurilor 
vizitate, ora, ziua. 

e Folositi-v4 caietele pentru a face scheme, schiţe sau desene. Faceţi fotografii 
care va vor ajuta să intelegeti şi să legaţi toate informaţiile pe care le primiţi 
sau pe care le găsiţi pe parcurs. 


Proiectul „De-a arhitectura” 


Programul „De-a arhitectura” ilustrează învățarea prin proiect într-o formulă 
complexă, coerentă şi structurată de către adulţi. Cursul opțional „De-a arhitectura” 

este fundamentat interdisciplinar, îmbinând elemente de educaţie tehnologică, 
matematică, abilităţi practice, limba română, alfabetizare digitală şi istorie 
comunitară, subsumate unor elemente de educaţie civică. Structura activităţilor 
adulţilor şi copiilor este asigurată prin suport de curs, programă, un caiet al 
elevului şi materiale didactice vizuale. Programul a fost lansat în anul 2011 în 
şapte şcoli-pilot. Din 2012 s-a dezvoltat ca disciplină opţională la nivel naţional? 
pentru clasele a III-a şi a IV-a. În acelaşi an a fost aplicat în 67 de clase, iar 
programul se extinde anual. Activităţile sunt concepute astfel încât să stimuleze 
spiritul de observaţie al elevilor, aplicarea cunoştinţelor, spiritul lor critic cu 
privire la calitatea mediului construit şi creativitatea. Având în vedere oraşul 
sau localitatea în care trăiesc copiii ca material didactic de referinţă, elevii 
urmează în mod iterativ ciclul: observ, analizez, construiesc şi prezint. 

În primul semestru, ei fac excursii în oraş, realizează experimente cu materiale 
şi structuri de construcţie, au jocuri de rol şi asistă la prezentări multimedia. 
Copiii reiau noţiuni cu care sunt deja familiarizați din alte contexte de învăţare 
(volum, proporţii, culoare, formă, relief, materiale, arhitectură) sau abordează 
noţiuni noi (spaţiu construit, denumirile unor materiale utilizate în construcţii, 
scară şi proporţii, perspectivă etc.). Fiecare elev este implicat într-un proiect 
individual („Casa mea”/,,Casa omuletului de jucărie”). Individual, în perechi 
şi în grupuri mici, copiii lucrează cu piese Lego, realizează machete, fac analize 
pe teren. Experienţa directă în mediul construit facilitează asimilarea pe termen 
lung a elementelor teoretice de către copii. În plus, observă valoarea funcţională 
a noilor „unelte” şi a vechilor achiziţii : copiii recunosc materialele din spaţiul 
de joacă, fac comentarii cu privire la armonia sau lipsa de armonie urbanistică 
pe care o remarcă în cartierul unde se află şcoala sau în drumul spre casă, 
semnalează spaţii care nu servesc funcţiei pentru care au fost proiectate sau 
construite, pot judeca dacă anumite încăperi sau piese de mobilier sunt potrivite, 
ţinând cont de proporţii, funcţii şi dimensiuni. 

În cel de-al doilea semestru, copiii continuă demersurile colaborative de 
lucru, dar la alt nivel. Aplicând ceea ce au învăţat în prima parte a cursului, 
elevii realizează un proiect comun al clasei (referitor la cartierul sau oraşul 
lor) pe care îl prezintă la un vernisaj organizat pentru toate şcolile participante. 
Copiii îşi dezvoltă simţul spatial şi cultura vizuală, competențele de comunicare 
şi de lucru în echipă, precum şi spiritul civic. Realizarea acestui curs opţional 


2. Vezi Ordinul nr. 4422 din 28 august 2014 privind aprobarea programei şcolare pentru 
disciplina opţională „De-a arhitectura. Educaţie pentru arhitectură şi mediu construit”, 
clasa a Il-a sau a IV-a, învăţământ primar, disponibil la http : //de-a-arhitectura.ro/wp/ 
wp-content/uploads/2014/10/ORDIN-nr4422 2014 aprobare-de-a-arhitectura-! .pdf. 

mai prezintă o notă distinctă prin fap 
realizează în echipe multidisciplinare, 
clasă şi arhitecţi voluntari. 


tul că predarea-învăţarea-evaluarea se 
formate din învățătorul care predă la 


Aplicaţie 


Proiectul „De-a arhitectura” ilustrează modul în care poate fi realizat un 
demers interdisciplinar cu mare impact asupra copiilor. Folosiţi informaţiile 
prezentate, precum şi înregistrările video, fotografiile şi comentariile de pe 
blogul programului pentru a analiza specificul muncii în cadrul unui proiect. 
Completaţi tabelul? şi luaţi legătura cu un coleg, un arhitect sau un elev 
care participă la program, pentru a obţine informaţii autentice, la prima 
mână, despre derulare şi impactul asupra elevilor. 


3. Lista de verificare este disponibilă la https : //wordpress.com/post/invatareaprinproiect. 
com/73. | 

„De-a arhitectura” promovează 
învăţarea prin proiect, pentru că... 
Problema investigată este autentică şi 
conținuturile sunt inspirate din lumea 
reală. 


2.  |Implică elevii în cercetare (investigaţii pe 
teren, documentare). 


Comentarii, 
exemple 

3.  |Investigaţia presupune cunoştinţe si 
abilităţi din mai multe discipline. 


4. |Se folosesc resurse diverse (informaţii, 
neta marunene se) n 

Profesorii şi arhitecţii coordonează tot 
ae procesul, care este bine structurat. 


Încurajează opiniile elevilor şi alegerile 
lor. 


8. | Activităţile au caracter interdisciplinar. 


Elevii colaborează (în perechi, în grupuri 
mici şi cu întreaga clasă). 


10. | Elevii exersează abilităţi de comunicare 
scrisă şi orală. 

Elevii au iniţiative, negociază şi iau 

decizii. 

Elevii sunt responsabili pentru propriile 

produse şi coresponsabili în proiectele 

de grup. 


3. | Stimulează motivaţia şi autodisciplina în 
rândul elevilor. 


14. | Multe activităţi au loc în afara sălii de 
clasă şi a şcolii. 
15. |Încorporează feedback şi revizuiri pe 


parcurs. 


Elevii folosesc telefoane inteligente, 

iPad-uri pentru fotografii, GPS, hărţi 

Google, înregistrări şi transmitere de date 

program, vezi Ulrich & Nedelcu, 2013). 

Elevii analizează critic şi fac propuneri i 

legate de calitatea vieţii în comunitate. g 
ws 
eu 


(pentru o analiză a modului în care copiii 
folosesc tehnologia în activitățile din 
Se încheie cu o prezentare publică (un 
20. [Ateen S i al 

Alte exemple de proiecte pentru elevii 
din şcoala primară 


Învăţătoarea de la clasa I dintr-o şcoală din Botoşani“ şi-a propus creşterea 
interesului pentru lectură al elevilor şi compensarea oportunităţilor scăzute 
oferite de familii în acest sens (puţine resurse, lipsa experienţei în a îndruma 
copiii către citit). Timp de trei săptămâni, la sfârşitul semestrului al doilea, 
învăţătoarea i-a coordonat pe elevii din clasa I să înfiinţeze o bibliotecă a clasei. 
Au mers la biblioteca municipală, au avut discuţii cu personalul bibliotecii, au 
observat modul în care sunt organizate cărţile şi activităţile. Apoi, au reprodus 
la scară mică structura şi modul de funcţionare a bibliotecii: au adus şi au 
recondiționat cărţi pe care le-au ordonat alfabetic şi tematic, cu ajutorul 
părinţilor au construit şi montat rafturi de bibliotecă, au elaborat un regulament 
şi un program al bibliotecii, pe care le-au şi afişat, şi-au negociat şi preluat 
responsabilitatile, au confecţionat permise şi fişe de înscriere la bibliotecă etc. 

Elevii de clasa a IV-a de la aceeaşi şcoală din Botoşani au propus realizarea 
unui ghid al oraşului. S-au împărţit în mai multe grupe, au explorat diverse 
zone, clădirile, parcurile, s-au documentat, au intervievat specialişti şi locuitori, 
au consemnat istorisiri şi legende referitoare la clădirile, monumentele sau 
întâmplările evocate. Au făcut fotografii, desene, schiţe pe care le-au asamblat 
într-un ghid al oraşului şi apoi l-au prezentat unui public larg (colegilor din 
şcoală, părinţilor, dar şi prietenilor şi locuitorilor oraşului). 

La Elementary School „Martin Luther King” din Urbana (SUA), toţi elevii 


de la clasele primare au realizat pe parcursul a trei săptămâni proiecte prin 


care explorau tema drepturilor civile din perspectivă istorică şi multidisciplinară. 
La întâlnirea lunară cu întreaga şcoală şi cu părinţii elevilor, copiii au prezentat 
rezultatele proiectelor desfăşurate la clasă. Elevii din clasa a III-a au realizat 
un spectacol în care au avut o interpretare muzical-coregrafică realizată de 
întreaga clasă. Elevii au ales citate reprezentative pentru drepturile civile, s-au 
documentat în legătură cu biografia lui Martin Luther King, au selectat citate 
din discursurile lui sau din Constituţia americană. Au convertit aceste materiale 
ca texte ale unei piese muzicale în stil rap, pe care, cu ajutorul profesorilor de 
dans şi de muzică, au transformat-o într-un mic spectacol. În timpul interpretării 


4. Ne referim la „Dezvoltarea unor practici democratice în şcoală”, proiect de cercetare- 
acţiune derulat în perioada 1995-1998 prin colaborarea dintre Institutul de Ştiinţe ale 
Educaţiei (cercetători Ioana Herseni, Mihaela Ionescu, Cristiana Boca, Cătălina Ulrich), 
Ole B. Larsen (Royal Institute for Education, Danemarca), Casa Corpului Didactic şi 
10 şcoli din Botoşani. 

pe scenă, pe un ecran mare era proiectat un montaj multimedia care valorifica 

textul creat de copii şi imaginile selectate în procesul de documentare. 


Aplicaţie | 
Alegeţi din exemplele de mai sus un singur proiect şi reflectati asupra 
următoarelor întrebări: 


e 


Ce consideraţi că au învăţat copiii prin acest proiect? 

Dacă aţi fi profesor în acea şcoală, ce elemente ati prezenta ca fiind 
reprezentative pentru filosofia educaţională pe care o promovează 
şcoala? 

Discutati cu unul sau mai multi colegi acest exemplu. Dacă vă raportați 
la experienţa din România, ce elemente vă inspiră la clasă? Citiţi şi alte 
exemple, din ghidurile pentru profesori elaborate în cadrul proiectului 
„Şanse egale pentru copiii romi” (Învăţarea prin proiect de Mihaela 
lonescu, apărut în 2003, şi /storie orală. Spunem poveşti, scriem despre 
viaţă de Bird Stasz şi Louis Ulrich, publicat în 1999). 

Cum ar arăta adaptarea exemplului de proiect de la Elementary School 
„Martin Luther King” la contextul românesc (curriculum, organizare, 
colaborare între profesorii din diverse arii curriculare, implicarea părinţilor)? 
Imaginându-vă ajustările curriculare posibile şi formulele de organizare 
în mod realist, ce consideraţi că este posibil să adaptati în propria 
şcoală? Ce este imposibil să aplicăm în şcolile din România? Ce 
probleme anticipati că am întâmpina? 

Cum realizăm proiecte cu elevii 
de gimnaziu? 


‘Jefferson 
Middle School 


“2 scoală gimnazială. 25 


V-am invitat constant să privim învăţarea problematizată prin proiecte având 
în vedere dimensiunea cognitivă (ce inveti?), dimensiunea sociorelaţională 
(coresponsabilitate faţă de ceilalţi), dimensiunea afectivă (cum te simţi ? ) şi dimen- 
siunea civică (cum contribui la îmbunătăţirea vieţii în propria comunitate ?). 
Activităţile din cadrul proiectelor favorizează atât consolidarea unor cunoştinţe şi 
abilităţi, cât şi cultivarea unor dispoziţii faţă de învăţare şi a spiritului civic în 
comunitate. Proiectele desfăşurate la gimnaziu urmează aceeaşi logică detaliată 
în descrierea proiectelor realizate cu elevii din clasele mici. Profesorul coordo- 
nator ştie în ce direcţie să faciliteze procesul de învăţare. Este decizia sa dacă 
în intervalul în care intenţionează să deruleze un proiect la clasă are ca prioritate 
achiziţiile de tip cognitiv (prin învăţare problematizată) sau va dori să exerseze 
ori să consolideze abilităţile sociointeractionale ale copiilor, respectiv angajamentul 

lor civic. Toate aceste aspecte se regăsesc explicit şi implicit în orice proiect, 

realizat şi la vârste mai mici, dar şi cu tineri şi adulţi. Diferă complexitatea 
problemelor abordate şi rafinamentul proceselor implicate în învăţare. 


` 

Lecţia de ştiinţe sociale la clasa a VIl-a 
la Jefferson Middle School 


= 
© 
= 
= 
© 
v 
VW 
= 
Lui 
x 
O 
= 
g= 
z 
ei 
D 
= 
= 
© 
O 
VW 


Comunitatea 
compoziția etnică, 
situația socio- 
economică 


Y 
35] misiunea şi activitățile şcolii ys 


| rapoarte privind testele nationale 


CUM REALIZĂM PROIECTE CU ELEVII DE GIMNAZIU ? 199 


16 noiembrie 2011, Jefferson Middle School, 
Champaign, Illinois 


in laboratorul cu pereţii acoperiţi de planşe cu formule matematice, profesoara 
Christine Adrian îi salută cu voioşie pe elevii de clasa a VII-a, Repetă rapid 
regulile de lucru la lecţiile de ştiinţe sociale : „Fiţi la timp în clasă, ocupaţi-vă 
locul, luati-va căştile, cartonaşul cu întrebarea zilei, asigurati-va că imi predati 
cartonaşul completat înainte să părăsiţi sala de clasă, fiţi atenţi şi pregătiţi să 
învăţaţi ! ”. Le cere să se conecteze. Fiecare îşi introduce numele şi parola şi se 
conectează la Edmodo, platforma de învăţare pe care o folosesc de la începutul 
anului şcolar. Privind monitoarele, profesoara îi laudă când toţi sunt conectaţi 
şi încep lucrul. li atenționează în legătură cu timpul disponibil, repetând regula 
că pierd cinci puncte dacă, în mod nejustificat, nu sunt la locul lor. 

La ecranul mare, din faţa clasei, elevii urmăresc timp de 10 minute ştirile 
CNN!: vizita preşedintelui american în Australia; „Privind spre Orient” - 
China ; demonstraţii împotriva privatizării parcului Briant din New York; cei 
mai activi vulcani din Africa; continuarea campaniei „Eroul CNN” (prezen- 
tarea lui Derreck Kayongo, care lucrează pentru CARE în Kenya) ; interzicerea 
băuturilor carbogazoase în şcoli. Elevii au câteva minute să răspundă la cele 
două întrebări referitoare la ştirile urmărite, dar pot scrie răspunsurile şi pe 
parcursul lecţiei, pentru că întrebările au legătură cu tema zilei (compasiunea). 
De exemplu, campania „Eroul american” reuneşte reportaje despre diverşi 
activişti din toată lumea, respectiv despre modul în care oamenii intervin în 
comunităţi pentru a îmbunătăţi viaţa celor afectaţi de sărăcie, războaie sau 
alte probleme umanitare. Profesoara va strânge răspunsurile la sfârşitul orei 
şi va da feedback la lecţia următoare; răspunsurile sunt folosite pentru 
evaluarea curentă, l 

„Credeţi că Franklin Delano Roosevelt şi soţia sa Eleanor Roosevelt au fost 
conducători potriviti pentru SUA în perioada în care tara se confrunta cu o 
criză economică ? ”, întreabă profesoara. Doi elevi citesc răspunsurile pe care 
le-au formulat în scris: „Cei doi gândeau bine, lucrau bine în echipă şi erau 
dornici să ajute”. Evocând tema săptămânii - compasiunea -, Christine Adrian 
îi invită pe toţi să se gândească la atitudinile lor şi reia mesajul pe care l-a 
repetat la clasă : „Dacă tu poţi face asta, atunci şi eu pot face asta! ”. Conversatia 
se articulează alert şi coerent, profesoara foloseşte discret microfonul de la 
biroul său, iar fiecare elev este în faţa câte unui computer. 


1. CNN Student News este un program zilnic de ştiri cu o durată de 10 minute, care se 
adresează elevilor de gimnaziu şi de liceu, http : //edition.cnn.com/studentnews. 

Suntem in etapa a treia a lectiei, care este structurată astfel: 


- instrucțiuni referitoare la derularea lectiei ; 

- conectarea şi organizarea grupurilor ; 

- ştiri la postul CNN pentru elevi; 

- documentare individuală pentru proiectul de grup ; 

-  cartonaşul cu subiectul zilei (Focus chart): Un bun cetăţean este curajos. 
Ce exemple ai găsit în ştirile de azi? 


Profesoara afişează pe ecran diverse câmpuri ale site-ului folosit la clasă şi 
acasă. Comentează cu elevii stadiul în care se află cu proiectul de grup. Reia 
explicaţiile referitoare la proces: „Completaţi rubricile, fiţi atenţi la criteriile pe 
care le folosiţi pentru analiza informaţiilor. Ganditi ca nişte istorici şi nu luaţi drept 
bun tot ce găsiţi pe Internet ! ”. Fiecare zi de miercuri este dedicată documentării 
individuale pentru proiectele de grup, care trebuie terminate până vineri. Elevii 
au la dispoziţie site-uri specializate care conţin arhive cu documente autentice, pe 
care le pot cerceta online. Profesoara urmăreşte fiecare elev la propriul monitor 
şi poate evalua şi stadiul la care a ajuns fiecare grup. Echipe de câte patru 
elevi lucrează la două întrebări pe care şi le-au ales acum patru săptămâni. 

Structura fiecărei lecţii vizează reluarea recurentă a întrebărilor care ghidează 
discuţiile, documentarea, analiza şi interpretarea materialelor pe care elevii le 
` folosesc în clasă şi acasă. Principiul de bază este acela că ştiinţele sociale 

reprezintă studiul unor sisteme, iar elevii exersează înţelegerea relaţiilor dintre 
sistemele din societate. Prin urmare, lecţiile oferă elevilor ocazii să se informeze 
în legătură cu diverse culturi (indiferent cât de apropiate sau îndepărtate sunt 
în timp şi spaţiu) şi să analizeze modul în care culturile au impact unele asupra 
altora. Elevii se familiarizează în şcoală cu standardele urmărite în statul Illinois 
pentru domeniul ştiinţelor sociale (geografie, istorie, guvernare, economie. şi 
sisteme socioculturale), standarde care sunt folosite ca referinţă şi discutate în 
mod periodic cu elevii, ca repere în anticiparea rezultatelor învăţării. Câteva 
întrebări transversale se regăsesc în fiecare modul al curriculumului de ştiinţe 
sociale (conform standardelor din 2011, valabile în statul Illinois) : 


e De ce să studiezi ştiinţele sociale şi care este aplicabilitatea în viaţa ta de 
zi cu zi? a ae 
În ce fel construiesc şi evaluează istoricii mărturiile trecutului? 
În ce fel influenţează mediul activităţile umane şi invers, în ce fel activităţile 
oamenilor dau formă mediului ? | r 

e În ce mod reuşesc oamenii să-şi- împlinească nevoile pentru bunuri şi 
servicii ? 

e Cum şi de ce sunt unele grupuri şi unii oameni trataţi în mod diferit pe 
criteriul rasei, genului, religiei şi altor aspecte ? 

e Cum şi de ce se schimbă civilizațiile de-a lungul timpului ? 

e Ince mod afectează religia vieţile oamenilor şi societăţilor ? 

e Până la ce nivel acţiunile unui individ şi/sau grup pot determina cursul unei 
societăţi ? 

e Avem de-a face cu războaie drepte? Argumentaţi răspunsul. 


Cinci minute mai târziu, toţi elevii lucrează la documentarea pentru proiect. 
Christine Adrian se îndreaptă spre elevii care cer ajutor (ridicând mâna) sau 
spre cei pe care îi vede pe monitor că s-au blocat. Reactualizează pentru elevi 
demersul de documentare şi reflectează asupra procesului: Ce mă aştept să 
găsesc? Observati modul în care vă documentati, ce găsiţi? Cum prelucrati 
informaţiile ? Cum vă asiguraţi că sunt corecte ? Vă ajutaţi în mediul virtual ? 
Sunt date, fapte sau opinii ? Cei mai multi elevi caută informaţii în The National 
Archives Catalog, încercând să identifice surse primare care să-i ajute să 
răspundă la întrebări (fotografii, scrisori, ziare etc.). 

Unul dintre elevi, aflat chiar în aria vizuală a profesoarei, scrie cu litere 
uriaşe „Salut, domnule Adrian” (Hi, Mr. Adrian). Corectează apoi, înlocuind 
domnul cu doamna. Folosind programul Paint, colorează cu galben întregul 
ecran, Hi, Ms Adrian, fără a beneficia nici de această dată de vreo reacţie din 
partea profesoarei, care îl ignoră. Alt elev a terminat deja lucrul şi scoate la 
imprimantă răspunsurile, pe care le predă profesoarei. Aceasta îi cere să 
răspundă la întrebările altui grup. Alţi elevi cer şi primesc, pe rând, ajutor. 

Toate proiectele au legătură cu cel de-al Doilea Război Mondial. Elevii se 
focalizează pe întrebări diverse, complexe, precum: „Cel de-al doilea Război 
Mondial a fost just? Ar fi trebuit să renuntém la folosirea energiei atomice ? 
A fost respectat Tratatul de Pace de la Paris? Cu ce efecte ?”. 

Pe site, fiecare elev are proiectul de grup, dar şi sarcini individuale. De 
exemplu, elevii răspund la întrebări formulate de alţi colegi şi pun în dosarul 
electronic de pe site răspunsurile. Astfel, elevii sunt motivaţi să formuleze şi să 
răspundă la întrebări, dar şi să evalueze pe criterii obiective răspunsurile variate 
formulate de colegi. În plus, analizează calitatea informaţiilor de pe diverse 
site-uri pe care le accesează şi pot face diferenţa între acestea, unele oferind date 
neprelucrate (surse primare), iar altele reflectând opinii, judecăţi, interpretări. 

La ora 11, Christine Adrian comentează: „Vă văd pe toţi la computer. Îmi 
place ce văd. Extraordinar ! ”. Răspunde cu delicateţe la întreruperi şi cu o 
voce calmă semnalează comportamentele indezirabile: „Cum merge? Ai 
nevoie de ajutor? Asiguraţi-vă că vă faceţi treaba”. Unii elevi se deplasează 
prin clasă pentru a-şi schimba căştile, alţii să ia un servetel, să bea apă, să se 
dezinfecteze pe mâini, să capseze hârtii sau să listeze la imprimantă. Elevilor 
li se permite să-şi ajute colegii. Sunt concentrați pe ceea ce lucrează, iar unii, 
din când in când, se arată animați de alte activităţi: unul, de exemplu, flirtează 
puţin cu colega din stânga sa, iar altul întreabă cu o voce cântată; „Dna Adrian, 
unde sunteți? ”, urmat de alţi colegi, care devin ecoul său, pe tonuri diferite. 
Christine Adrian îşi păstrează calmul şi vocea prietenească pe parcursul celor 
90 de minute şi se mută de la un elev la altul. Când unul dintre elevi (cu cerinţe 
educaţionale speciale) a deschis de două ori un site cu muzică rap, iar colegii 
s-au amuzat cu moderație, Christine Adrian l-a privit peste ochelari şi a spus 
doar „Mulţumesc ! ” (pentru că închizi site-ul - n.n.). 

Interacțiunile verbale sunt intense, frecvente şi de scurtă durată ; aproximativ: 
60% sunt iniţiate de profesor, iar 40% de elevi. Aceştia adresează întrebări de 
clarificare sau cer ajutor. Christine Adrian urmăreşte grupul şi observă cine 
ridică mâna. Elevii care se deplasează prin clasă reuşesc să provoace atât 
reacţiile colegilor, cât şi reacţia controlată a profesoarei. Tot mai mulţi copii 
termină documentarea şi trimit răspunsurile la catedră. La ora 11.40, de la 
computerul unui elev se aude un motor turat. Copiii chicotesc, profesoara îl 
priveşte şi îi mulţumeşte în timp ce, jenat, acesta revine la statutul de istoric 
care cercetează surse primare în National Archives Catalog. 

În ultimele minute, elevii se ocupă de finalizarea răspunsurilor scrise pe 
cartonaşul zilei. Cum tema săptămânii fusese compasiunea, profesoara a proiectat, 
ca provocare, o fotografie care arăta distrugerile produse de o bombă în cel 
de-al Doilea Război Mondial. Elevii au avut de scris pe cartonaşul zilei o 
propoziţie care să includă cuvântul „compasiune” sau antonimul său. Profesoara 
le reaminteşte de termenul de predare a proiectelor şi de prezentarea produselor 

finale la sfârşitul săptămânii : montaje video, prezentări PowerPoin 


mee nt etc. ce vor 
fi evaluate pe baza criteriilor stabilite de întreaga clasă. Elevii au de terminat 


şi rapoartele referitoare la serviciile de voluntariat din cadrul comunităţii, pe 
care le-au realizat în semestrul în curs. Rapoartele conţin informaţii despre 
activităţile desfăşurate ca voluntari şi reflectia despre această experiență. 
Elevii au la dispoziţie diverse rubrici, pe care le completează pentru a-şi 
structura raportul. | 

La ora 11.59, profesoara le urează „Poftă bună”, Schimburile verbale 
obişnuite, „O zi bună! ” sau „La revedere”, sunt înlocuite de semnalul sonor 
de închidere a programului Windows. Auzit la începutul şi la sfârşitul clasei 
de la fiecare dintre cele 26 de computere, ai senzaţia că, într- 
intră şi ies din sistem. 

Premiată de postul de televiziune History pentru proiectarea unor lecţii 
referitoare la Abraham Lincoln şi dreptul de vot al femeilor, cel mai bun 
profesor de ştiinţe sociale din statul Illinois în 2010 şi profesorul anului în 2011, 
Christine Adrian este directoarea departamentului de ştiinţe sociale din cadrul 
şcolii. Jefferson Middle School este o unitate de învățământ diversă din punct 
de vedere cultural, ce are misiunea ca, în parteneriat cu părinţii şi cu comunitatea, 
să-i apropie pe elevi de excelența academică, dezvoltarea responsabilă şi 
echitatea socială. Folosind criteriile lansate de modelul răspunderii şcolilor 
(vezi programul „No Child Left Behind” şi studiul de caz realizat la liceul 
Urban Academy), Christine Adrian consideră că lumea contemporană este mai 
dificilă şi mai abilă decât în alte perioade istorice, iar copiii trebuie să fie 
pregătiţi pentru ea, astfel că sunt angajaţi în elaborarea conţinuturilor învăţării 
pornind de la probleme din lumea reală. 

Zilnic, elevii au alocat un anumit timp pentru învăţarea individuală şi lucrul 
în echipe. După orele de dimineaţă, ei au activităţi de consiliere, artistice, 
sportive, în sală şi în curtea şcolii, care îi pun în situaţia de a exersa abilităţile 
de conducere şi comunicare, dar şi de a aprofunda subiecte legate de testele 
obligatorii. Principiul este de a menţine creierul activ, îmbinând învăţarea 
problematizată, pauzele în care elevii fac mişcare, abordarea unor teme incitante 
şi sănătatea. Astfel, elevii fac exerciţii de fitness, iar personalul şcolii este 
preocupat de calitatea alimentelor şi a băuturilor pe care le primesc elevii la 
micul dejun, la prânz sau ca gustări. Şcoala promovează principii precum 
respectul faţă de ceilalţi, productivitatea în cadrul grupului şi implicarea in 
sarcinile de învăţare. SA 

Christine Adrian crede în puterea cunoaşterii ca egalizator între oameni şi 
insuflă această filosofie elevilor săi. Cei care învaţă şi gândesc critic deţin 
puterea de a controla trecutul, prezentul şi viitorul. Predarea istoriei si înţele- 
gerea sistemelor sociale presupun să dezvălui şi alte variante ale istoriilor, din 
perspectiva celor oprimati sau ignorati. Legătura cu experienţa personală aduce 


adevăr, elevii 

nu doar contextualizare şi relevanţă, ci este liantul între trecut, prezent şi viitor. 
Oglindindu-şi „propria viaţă, propriile istorii în oamenii din trecut, elevii îşi 
văd validate existenţa şi propriul loc în societate. Acum pot înţelege mai multe 
posibilităţi (...) confruntările din trecut nu le mai văd ca pe nişte evenimente 
consumate, ci conectate la prezent. Pot privi lumea mult mai realist şi înţeleg 
că injustiţia actuală este hrănită istoric. Astfel, istoria poate deveni un vehicul 
al schimbării” („A call to history teachers to get on the bus”, Illinois Public 
Media's Freedom Riders Event, 28 aprilie 2011), şi nu doar un tablou static pe 
care îl putem privi în mod pasiv. Învăţarea în ştiinţele sociale nu se face doar 
din manuale, ci şi din arhive (vezi exemple de resurse pentru ştiinţe sociale şi pe 
http : //www.usd116.org/profdev/ahtc/lessons/Adrian2007 /AdrianO7resources. 
htm sau http : //zinnedproject.org/), din analiza atentă a vieţii personale, a 
familiei, a comunităţii, a ţării şi a lumii în care trăieşti şi în care eşti interconectat 
cu atâţia alţii, instituţii, grupuri şi organizaţii. 

Pentru a face posibile dezvoltarea responsabilă şi echitatea socială, elevii 
au nevoie să exerseze şi să fie provocati cu întrebări care să-i scoată din schemele 
rutiniere de gândire (adeseori transmise ca de la sine înţelese în manuale, în 
familie sau chiar în şcoală). Istoria este a oamenilor, iar analiza deciziilor şi 
comportamentelor acestora motivează mai mult decât abordarea cronologică 
seacă. Cristofor Columb este sărbătorit ca un mare erou al statului american. 
Este corectă această abordare ? Nu cumva efectele acţiunilor sale îl transformă 
într-un personaj negativ al istoriei? Astfel de întrebări suscită curiozitatea copiilor 
şi tinerilor şi îi incită să judece cu argumente diverse momente din istorie. 
Funcţionează sistemul detenţiei în SUA ? Christine Adrian analizează teme si 
probleme din curriculum (Constitutie, moralitate, legi, pedepse, recompense, 
meritocratie, rase, egalitate, echitate), explorând împreună cu elevii săi contro- 
verse legate de detenţie şi rasă, precum şi cultura din închisori, analizând cântece 
compuse în acel mediu sau despre viata din închisoare. ` 

De exemplu, ştirile CNN urmărite de elevi la începutul lectiei au readus in 
discuţie problema obezității, ca responsabilitate individuală, a familiei şi a 
şcolii, respectiv a societăţii. Ne confruntăm cu o dilemă: pe de o parte, 
comercializarea băuturilor răcoritoare în şcoli duce la atragerea de fonduri, 
dar, pe de altă parte, zahărul conţinut de acestea favorizează obezitatea. Şi atunci 
prevenirea acestei boli este responsibilitatea şcolilor sau este o responsabilitate 
individuală şi a familiei de a asigura un stil de viaţă sănătos ? Integrarea expe- 
rientei personale obişnuite reprezintă un alt punct forte exploatat la clasă. La 
lecţiile despre cetăţenie, copiii analizează cazuri şi personaje care le marchează 
viaţa cotidiană. Un anumit cântăreţ este un bun cetățean? Ce îl face să fie 
astfel? Informaţiile din mass-media (despre excesul de viteză sau consumul de 
alcool) fac din acest artist un personaj controversat, chiar dacă, judecând 
obiectiv, cele mai multe dintre comportamentele şi activităţile lui îl încadrează 

mai degrabă în categoria unui cetăţean onorabil (mesaje pacifiste, antirasiale, 
de respect pentru diversitate, plata impozitelor, acţiuni caritabile şi servicii în 
comunităţi dezavantajate, promovarea valorilor familiei etc.). 

Ce vezi, ce auzi şi ce simţi în această lecţie de ştiinţe sociale? La orele 
sale, Christine Adrian foloseşte intensiv tehnologia. Pe de o parte, valorifică 
abilităţile elevilor legate de tehnologia informaţiei şi a comunicaţiilor, pe de 
altă parte, doreşte să minimizeze diferenţele generate de statutul economic 
diferit al famiilor din care provin elevii. Unii elevi nu au acces la Internet 
acasă, alţii rar pot folosi un computer, prin urmare la şcoală ei trebuie să 
deprindă aceste competenţe esenţiale în zilele noastre, să se informeze autonom 
şi să gândească critic. 

Pe dimensiunea cognitivă, interacţională şi emoţională, profesoara echili- 
brează structura şi flexibilitatea, exigenţele ferme şi sprijinul individualizat, 
documentarea riguroasă şi interpretarea personală critică. 

Totodată, valorifică învățarea integrată : istorie, geografie, educaţie civică. 
Elevii formulează întrebări relevante din punct de vedere civic, postează pe 
site, profesorul are acces imediat, oferă feedback individual şi grupurilor, 
sintetizează rapid rezultatele evaluărilor curente, iar rezultatele sunt accesibile 
deopotrivă elevilor şi părinţilor. Elevii colaborează faţă în faţă, dar şi online. 
Zilele de luni sunt dedicate întâlnirilor tutoriale şi activităţilor frontale, iar în 
zilele de miercuri elevii au timp pentru cercetare individuală. Săptămânal lucrează 
la proiect colaborând online, iar elevii folosesc minimum şase website-uri cu 
diverse informaţii, pe care aceştia le selectează şi le evaluează din punctul de 
vedere al corectitudinii. Elevii recurg la diverse criterii drept filtre pentru 
selecţia informaţiilor : să fie logice, clare, într-o anumită ordine, să aibă sens. 
La mijlocul semestrului realizează o prezentare PowerPoint, un blog sau un 
montaj video. 

Ca observator, remarci că lecţia este structurată clar şi elevii sunt obişnuiţi 
cu rutinele de tranziţie (începutul lectiei, asigurarea echipamentelor, conectarea 
la sistem), cu maniera de organizare a grupurilor (selectarea online a temelor 
de interes), precum şi cu etapele de învăţare propriu-zisă (formularea de 
răspunsuri la întrebările referitoare la ştiri, documentarea individuală, răspun- 
suri pentru grup). Unele răspunsuri sunt evaluate individual (cartonaşele cu 
întrebarea zilei), alte contribuţii sunt evaluate ca proces sau produs al grupului 
din care face parte elevul, folosind platforma Edmodo în care lucrează la proiect. 

Elevii îşi montează echipamentele, se conectează, aleg temele, întrebările 
pentru proiect, identifică ceilalţi elevi cu care urmează să lucreze (evident, 
care au optat pentru aceleaşi teme). Profesoara urmăreşte la propriul monitor 
fiecare ecran, astfel încât observă cine are nevoie de ajutor, respectiv în ce 
stadiu se află cu realizarea sarcinii date. Pe măsură ce finalizează o i ptapă, 
elevii sunt încurajați să meargă mai departe. 

Elevii au libertatea de a se mişca în clasă în timpul orei, sunt linistiti, 
concentrați pe ceea ce au de lucrat, cer ajutor profesoarei sau colegilor din jur, 
dar îşi aşteaptă rândul cu răbdare. Profesoara împarte sarcinile de învăţare 
complexe în subsarcini mai simple, pe care le poate urmări, poate da feedback 
aproape în timp real şi sprijină procesul de învăţare la nivel individual. Structura 
lectiei este deja clară pentru elevi, fiind obişnuiţi să lucreze pe platforma 
Edmodo. Profesoara are o listă de verificare pe care o foloseşte pentru a asigura 
focalizarea pe obiectivele de învăţare stabilite : documentare/investigatie/cerce- 
tare, organizarea grupelor, realizarea echilibrului între sarcinile individuale şi 
cele cu caracter colaborativ. 


Aplicaţie 

e Cum aţi sintetiza principiile învăţării, aşa cum sunt convertite în activi- - 
tatile de predare şi evaluare ale profesoarei Christine Adrian? 

e Comentati afirmaţia acesteia: „Profesorii trebuie să încetinească putin 
ritmul şi să reconsidere scopurile învăţării şi predării”. 

e Care sunt propriile principii privind învăţarea? Ce forme capătă aceste 
principii în practicile instructionale la clasă? 

+ Ce elemente vă inspiră exemplul descris în acest capitol? Faceţi o 
primă listă, fără să vă ancorati în contextul şcolii la care predati. Folosiţi 
lista rezultată din răspunsurile la întrebarea anterioară şi completaţi un 
tabel (cu fraze incomplete) în care să identificaţi elemente ce pot fi 
adaptate şi la propria clasă (de exemplu, Edmodo este o platformă 
gratuită pe care o puteţi folosi împreună cu elevii şi părinţii). 

Aş putea cu uşurinţă să aplic săptămâna viitoare ...................c00 


pentru CA sieves ieccccsciecsonsse şi am nevoie doar de ..........:.ccccneneneees 
Până la sfârşitul acestui semestru aş putea încerca ...........m ceeace i 
pentru că este posibil să găsesc ...................0008 şi să folosesc 
resursele de tip ............cseecccscess pe care şcoala deja le are. 

Este imposibil să aplic la clasa mea ................eeeee... , pentru ca 


epee niet aia wink ȘI DU dispun GO. jscsccravecsencenyenes 

* Discutati cu un coleg variantele realiste pe care le puteţi valorifica, 
precum şi dificultăţile insurmontabile pe care le identificaţi. 

+ Ce elemente de management al clasei v-au atras atenţia? Cum sunt 
legate de regulile şi principiile promovate la nivelul întregii şcoli (http:// 
www.champaignschools.org/schools/jefferson-middle-school)? Compa- 
rati cazul Jefferson Middle School cu propria şcoală şi propriile strategii 
de management al clasei. Discutaţi cu unul sau mai multi colegi. 

Cum realizăm proiecte cu întreaga şcoală? 


Liceul american Urban Academy reflectă modul în care putem realiza 
proiecte la nivel individual, în grupuri, cu întreaga clasă, la nivel de şcoală 
sau cu participarea mai multor unităţi de învăţământ. Kieran Egan şi colabora- 
torii săi (2014) au analizat diverse experienţe la nivelul şcolilor, pornind de la 
concluzia lansată cu mult timp în urmă de Dewey, şi anume că, evitând 
împărțirea obişnuită între discipline, copiii se familiarizează cu succes cu 
experienţe relevante despre viaţă şi despre realitate, în general. Proiectul întregii 
şcoli este o formă distinctă şi complementară pentru curriculumul obişnuit, 
care ajută la atingerea a numeroase obiective de învăţare derivate din ariile 
curriculare. Deşi o astfel de concluzie este acceptată ca o idee de bun-simt, 
punerea ei în practică se regăseşte foarte putin în curriculumul şcolilor obişnuite. 
Adeseori sunt invocate constrângeri legate de proiectarea curriculară şi de 
organizarea efectivă a lecţiilor. Egan analizează experienţele şcolilor care dezvoltă 
proiecte, demonstrând că valoarea educativă este de departe mult mai mare decât 
costurile administrative, adeseori invocate. Fragmentarea coerentei curriculumului 
prin discipline de studiu rămâne o problemă insurmontabilă pentru cei mai 
mulţi elevi până la terminarea studiilor. Adeseori, organizarea şcolilor dimi- 
nuează calitatea experienţei pe care intenţionează să o ofere elevilor. 

În exemplele analizate de Egan (2014), fiecare şcoală se ocupă de un anumit 
subiect timp de trei ani. Întreaga şcoală este implicată în studiul acestei teme. 
Subiectul trebuie să aibă legătură cu fenomene din mediul local: de exemplu, 
plante şi animale din Mexic, fermele de oi în Noua Zeelandă, resursele de apă în 
Vancouver (Canada) sau un cartier din jurul şcolii (pe un perimetru ce include 
până la trei sau patru străzi), dacă este vorba de o şcoală urbană. Pot fi abordate 
şi teme mai cuprinzătoare, relevante la nivel global, cum ar fi deşertificarea şi 
modalităţi de combatere a acestui fenomen, animalele migratoare, viaţa în 
ocean etc, 

La nivelul unei şcoli, învăţarea problematizată prin proiecte se manifestă ca o 
formă extinsă de învăţare ce permite interacțiuni între elevi de vârste diferite, care 

în mod obişnuit nu învaţă împreună. În proiect sunt implicate toate clasele şi toţi 
elevii timp de o oră sau două pe săptămână, celelalte activităţi din şcoală derulându-se 
după planificarea obişnuită. Egan şi colaboratorii săi (2014: 15) au sintetizat 
următoarele beneficii pentru elevi, profesori şi întreaga comunitate a şcolii : 


e Îşi pun în mişcare imaginaţia învățând despre lumea reală, se implică 
emoţional şi devin mândri de ceea ce fac în cadrul proiectului. 

o Înţeleg modul în care un produs complex se realizează prin 
contribuţii foarte mici, „piatră pe piatră, cuvânt după cuvânt”. 

e Beneficiază de experienţe de învăţare revigorante pe care nu le 
trăiesc altminteri în şcoală. 

e Constată că diverse materii şcolare se suprapun şi contribuie 

împreună la realizarea unui proiect interdisciplinar la scară largă. 

e Colaborează la planificarea integrată şi predarea în echipă cu alţi 
colegi. 

e Trăiesc experienţa unui proiect educaţional distinct, cu activităţi 
clare, în context de sprijin reciproc. 

e Observă modul în care perspectivele disciplinare separate converg 
într-un proiect interdisciplinar la scară largă. 

e Câştigă sentimentul apartenenţei. 

e Descoperă modul în care contribuţiile individuale (ale elevilor, 
profesorilor şi ale altor membri ai personalului şcolii) conduc la 
realizarea unui produs coerent la scară mare, ce face ca fiecare 
să fie mândru de contribuţia adusă prin munca sa. 

e Descoperă valoarea abilităţilor celorlalţi : orice persoană 
implicată poate recunoaşte faptul că fiecare om în parte este valoros, 
având în vedere diversitatea stilurilor de învăţare, a abilităţilor 

sau a tipului de inteligenţă. 


Elevii 


Profesorii 


Proiectele la nivelul întregii şcoli se concentrează în jurul unor teme impor- 
tante care vizează finalititi sociale sau relaţiile dintre oameni şi îi afectează pe 
toţi copiii din şcoală. Pot fi subiecte legate de un stil de viata sănătos, reciclare 
şi dezvoltarea durabilă, comportamentele violente sau consumul de droguri. 

De exemplu, mersul cu bicicleta reprezină o tendinţă din ce în ce mai vizibilă 
în marile oraşe din România. În sprijinul acestei idei, elevii pot derula un proiect 
în care să se documenteze în legătură cu numărul de maşini şi biciclete, numărul 
locuitorilor, calitatea şi lungimea pistelor pentru biciclete, opiniile locuitorilor 
despre transportul în comun, transportul alternativ şi mersul cu bicicleta, măsurile 
de securitate pentru biciclişti, educaţia rutieră etc. Evident, pot aborda şi teme 
mai largi, cum ar fi poluarea, stilul de viaţă sănătos, istoria bicicletei, evoluţia 
designului şi materialelor folosite în construcţia bicicletelor etc. Un asemenea 
proiect presupune colectarea şi prelucrarea de date folosind matematica, fizica, 

geografia, limba maternă, limbile străine şi artele, educaţia civică, educaţia 
tehnologică. Resnick (1989) remarca faptul că, prin asemenea procese Şi situaţii 
de învăţare, elevii manifestă flexibilitate, înţeleg mai clar valoarea a ceea ce 
învaţă şi pot trasfera ceea ce ştiu în situaţii şi domenii noi. 

Adeseori, preocuparea pentru stăpânirea materiei la o anumită disciplină şi 
demonstrarea cunoştinţelor la diverse testări duc la scăderea preocupării de a 
ne asigura, ca profesori, de înţelegerea generală a problematicii respective. 

Să ne imaginăm că studiem râul Buzău. Elevii care se ocupă sistematic de 
un asemenea subiect timp de un an sau chiar mai mult abordează subiectul 
altfel decât turiştii care spicuiesc informaţii despre locurile pe care le vizitează. 
Elevii ajung la o înţelegere profundă nu în sens enciclopedic, ci din perspectiva 
fenomenelor, proceselor care au avut loc în timp şi care au influenţat evoluţia 
faunei, florei (afectate de industrializare sau poluare), dar şi a modului în care 
oamenii au trăit şi trăiesc. Înțelegerea unor asemenea aspecte legate de realitatea 
socială şi umană este puţin sau deloc vizată de procesele de învăţare şcolară 
şi cu atât mai puţin de testările folosite în şcoală. 

Este recunoscut faptul că în şcoală dobândim cunoştinţe şi abilităţi din 
- perspectiva anumitor discipline de studiu, iar aplicarea lor se realizează în 
contexte interdisciplinare. Studiem lumea cu lentilele înguste ale disciplinelor 
academice. Învăţarea prin proiecte face posibilă folosirea cunoaşterii dobândite 
monodisciplinar în contexte interdisciplinare. Profesorii discută probleme educa- 
tionale, planifică împreună. Prin proiecte în care profesorii au acelaşi scop 
supraordonat împărtăşit, creşte stabilitatea personalului didactic : profesorii 
noi se simt sprijiniți, profesorii cu experienţă sunt mai putin interesaţi să plece 
la alte şcoli, se întăreşte sentimentul apartenenţei la o comunitate. Colaborarea 
şi calibrarea reciprocă contrastează cu practicile instructionale şi evaluarea 
curentă, care presupun aproape în exclusivitate sarcini de învăţare individuale 
şi o concurenţă marcată de individualism. 

Aşa cum pe holurile liceului Urban Academy elevii afişează informaţiile pe 
care le selectează sau reprezentările grafice pe care le realizează, tot aşa şi 
proiectul şcolii reprezintă o ocazie prin care contribuţiile individuale generate 
de o diversitate de elevi se concretizează în produse coerente, impresionante, 
cu impact. Elevii lucrează cu colegi din alte clase şi, prin proiectul şcolii, 
amenajează o grădină, construiesc o barcă, reorganizează un loc de joacă sau 
un parc, remobilează un spaţiu din şcoală. Sistemele complexe de transport sau 
construcţiile complicate pot fi mai uşor înţelese atunci când elevii colaborează 
în diverse proiecte : deconstruind o maşină şi reconstruind alta îi ajută să devină 
încrezători în ceea ce pot face oamenii împreună şi înţeleg procesul prin care 
aceştia ajung la realizări importante, la scară mare. 

Frecvent, considerăm că noutatea şi varietatea stimulează imaginaţia şi 
interesul copiilor. Acest lucru este valabil doar până la un punct. Folosită în 

exces, abordarea poate duce la o atitudine su 
copiilor şi limitează preocuparea de intel 
problema iniţială sau tema de start le es 
descoperi probleme care le suscită interesul, prin contagiune şi prin împărtăşirea 
dorinţei de a realiza un produs final comun. Pe de o parte, interesul elevilor 
se oxigenează prin demersurile investigative sau întâlnirile cu specialiştii şi 
membrii din comunitate, care pot genera curiozitatea de a deschide porţi noi; 
pe de altă parte, combustia interesului depinde foarte mult de priceperea 
profesorilor de a menţine motivaţia şi interesul elevilor, prin atenta monitorizare 
şi supervizare şi prin analiza, împreună cu aceştia, a progreselor înregistrate. 
Propunem două exemple, ca sursă de inspiraţie. 


perficială, de tip turistic din partea 
egere în profunzime. Chiar dacă 
te destul de familiară, copiii pot 


Proiectul „Respectăm râul, îndrăgim mediul” 


Proiectul se referă la râul Coquitlam, care trece pe lângă Westwood Elementary 
School din British Columbia, Canada. Şcoala este frecventată de 210 copii, cei 
mai mulţi consideraţi elevi în situaţie de risc, deoarece provin din familii 
monoparentale, afectate de sărăcie, aflate în tranzit, în căutarea unui loc de 
muncă sau întreţinute prin acordarea de ajutor social. Coordonat de profesorii 
Jonathan Sclater şi Pamela Hagen, proiectul a fost inspirat de peisajul frumos 
din vecinătatea şcolii şi de nevoia de a-i motiva pe elevi pentru a învăţa. Aceştia 
au observat râul, învățând numeroase lucruri despre ecosistem (specii de plante 
şi animale) şi au propus idei de îmbunătăţire a spaţiului şcolii. Copiii au 
redenumit diverse zone ale unităţii de învăţământ valorificând numele afluenților 
şi au amenajat alei şi spații de joacă în curte şi în diverse alte zone din apropierea 
râului. Proiectul a coalizat energiile şi a generat numeroase posibilităţi, valori- 
ficând reperele curriculumului (elemente prescrise deja, cum ar fi habitatul, 
animalele, resursele), dar şi elemente noi care au permis comparații între 
comunitate şi caracteristicile altor zone geografice (de exemplu, cum sunt 
râurile în alte zone, ce putem învăţa despre Nil sau Gange şi ce ne ajută ca să 
înțelegem râul nostru? Care este importanţa culturală şi spirituală a râului 
pentru familiile nostre şi pentru alte familii care trăiesc în apropierea altor 
râuri? Care este calitatea apei? etc.). Sunt nenumărate posibilităţi de a 
transforma subiectul într-unul de inspiraţie pentru profesori şi elevi, fiind 
generate multiple conexiuni personale şi culturale. Şcoala a dezvoltat un sistem de 
promovare a unor valori specifice acestui proiect, folosind acronimul RIVER: 
respect, imaginaţie, vitejie, empatie şi responsabilitate. 

Proiectul a prilejuit cunoaşterea mai bună a comunităţii şi ieşirea din 
perimetrul şcolii: construirea şi înţelegerea relaţiilor dintre râu şi oameni, 

conştientizarea relațiilor noastre cu natura şi oamenii şi a modului în care 
interacţionăm. Elevii au venit cu diverse propuneri, dintre care cele mai 
populare au fost realizarea unei picturi murale de mari dimensiuni (în care 
sunt reprezentate râul, plantele şi animalele care fac parte din ecosistem), 
pictarea plăcilor de gresie de pe scări astfel încât să reprezinte profilul râului 
în diverse ipostaze ale reliefului, amenajarea unor locuri de joacă pe spaţiile 
verzi din curtea şcolii, valorificând pietre de râu şi reproducând porţiuni de 
relief specifice. 

Primul an în care a fost dezvoltat proiectul a introdus schimbări în spaţiul 
şcolii. Din stradă până la intrare, elevii au pictat un râu, iar în interiorul 
şcolii au marcat traseul acestuia spre diferite săli de clasă, Picturile valorifică 
schiţele copiilor, care conţin şi reprezentări ale animalelor, plantelor, rocilor ; 
numele sălilor de clasă au devenit afluenţi ai râului respectiv, iar alte săli au 
fost redenumite folosind noţiuni importante pentru ecosistem sau ocupaţii şi 
activităţi umane din zona râului. Copiii au amenajat un acvariu pentru somoni, 
pe care i-au depus în râu, şi au participat la marşul pentru Ziua Apei, apoi 
elevii au adus apă din râu şi au udat plantele din grădina şcolii şi din inte- 
riorul acesteia. În al doilea an, activităţile din cadrul proiectului s-au axat pe 
înfrumusețarea spaţiului din curtea şcolii prin construirea unor mici dealuri cu 
piatră de râu şi iarbă, expunerea produselor artistice în şcoală şi realizarea 
unor mozaicuri pe mesele din curte, folosind elemente grafice care reprezintă 
ecosistemul râului. În al treilea an, copiii s-au ocupat de îngrijirea râului 
prin curăţarea periodică, au dat ajutor celor care curăţă potecile şi spaţiile de 
agrement din zonă, au strâns fonduri şi au organizat acţiuni caritabile în spri- 
jinul celor care sunt dezavantajati şi trăiesc în adăposturi sau în locuinţe 
improprii pe marginea râului. Au înfiinţat clubul „Prietenii naturii” (în care 
desfăşoară activităţi în timpul pauzei de prânz şi ajută la menţinerea curăţeniei 
în natură) şi au implicat persoane-resursă din rândul populaţiei aborigene în 
proiectele de artă şi în cele referitoare la mituri, legende şi informaţii despre 
animale şi plante. i 

În afara acestor activități care fac evidente schimbările de design al clădirii 
şi elementele decorative ale mediului şcolar, remarcăm faptul că elevii au învățat 
să realizeze observații sistematice în natură (incluzând toate simțurile). Copiii 
au mirosit peşti vii şi peşti în putrefacție, au ascultat sunetul râului de aproape 
şi de departe, tipetele păsărilor hrănindu-se dintr-un peşte şi ploaia căzând pe 
Suprafaţa apei, cum bate vântul sau ce se aude când vremea e liniştită. Elevii 
au observat cu atenţie şi au reprezentat schimbările cromatice din natură în 
diverse anotimpuri. Au aplicat cunoştinţe de matematică numărând peştii care 
au apărut la suprafaţa apei în anumite intervale de timp, au făcut măsurători 
pe teren, au calculat proporţii etc. Toate acestea au facut din subiectele propuse 
de curriculumul şcolar teme interesante şi captivante. 

Nu doar produsele realizate în cei trei ani, ci şi procesul reflectă creşterea 
coeziunii şi consolidarea sentimentului de apartenenţă la şcoală. Mai mulţi copii, 
mai mulţi profesori şi mai mulţi părinţi şi alţi membri ai comunităţii au devenit 
din ce în ce mai implicaţi, pe măsură ce proiectul a evoluat în cei trei ani, 


Aplicaţie 
Folosiţi schema de la p. 159 pentru a contura caracteristicile acestui proiect, 


având ca repere orientative cele 13 întrebări (de exemplu, iniţiativa copiilor, 
corespondenţa cu cadrul curricular, materialele folosite, evaluarea etc.). 


Proiectul „Defileul fluviului Columbia” 


La Corbett Charter School a fost lansat proiectul „Defileul fluviului Columbia”, 
având în vedere două provocări ale personalului şcolii: 1. cum să organizeze 
mai bine şcoala, astfel încât să aibă o identitate clară în context local ; şi 2. cum 
să-i pregătească pe elevi mai bine pentru exigenţele academice înalte din liceu 
şi din facultate ? Profesorii au conceput schema unui proiect referitor la regiune, 
valorificând unicitatea geologică şi biodiversitatea, având în vedere istoria, 
plantele şi animalele, respectiv abordarea zonei din perspectivă geologică. Spre 
deosebire de exemplul anterior, profesorii de la Corbett Charter School au ales 
să pornească nu de la realitatea imediată, de la ce pot observa copiii in zona 
râului, ci de la modul în care s-a format regiunea Oregon, cu mult timp în 
urmă. Nu întotdeauna proximitatea este cea mai productivă sursă de inspiraţie ; 
profesorii pot trezi interesul copiilor pornind de la ceea ce le este necunoscut 
şi nu neapărat de la ceea ce le este deja familiar. Este important însă să 
valorificăm la maximum proximitatea, drumetiile în zonă presupunând costuri 
reduse şi oferind numeroase experienţe : elevii au mers cu barca, au observat şi 
au inventariat plante şi animale, au vizitat locuinţe de pe malul apei, au pescuit. 

Copiii au folosit site-ul Google Earth pentru a avea imagini ale zonei din 
diverse perspective, au consultat cărţi de geologie şi alte resurse disponibile 
pe Internet. În primul an de derulare a proiectului, profesorii au analizat 
curriculumul şi au planificat împreună principalele rezultate anticipate ale 
învăţării şi etapele de urmat. Au identificat şi împărtăşit numeroase materiale : 
clipuri, documentare, imagini, poezii, poveşti, cântece, au explorat regiunea 
înainte de a derula activităţile cu copiii, au organizat o vizită în parcul geologic 
pentru a identifica punctele de interes, legătura cu curriculumul şi activităţile 
ce pot fi desfăşurate cu sprijinul specialiştilor din parc. Administratorul parcului 
geologic i-a ajutat cu organizarea drumetiilor şi le-a clarificat unele aspecte 
legate de geologie. 

Profesorii au pornit de la nevoia de aventură a copiilor şi, pentru a le capta 
atenţia spre abordarea geologică a temei urmărite, au lansat întrebări provoca- 
toare de tipul: Ce are special meseria de geolog? Au fost exploatate ideile de 
mister şi muncă de detectiv, astfel încât copiii să trăiască experienţele geologului, 
care adună dovezi din teren pentru a dezvălui ce s-a întâmplat în trecut. 
Asemenea unui detectiv, geologul trebuie să fie curios, priceput, atent, motivat 
şi convingător atunci când îşi prezintă rezultatele în fata unui auditoriu. 
Întâlnirea de lansare a proiectului a debutat cu sărbătorirea somonilor (s-au 
folosit insigne, desene, afişe, texte informative, acvarii cu termometre în care 
au eclozat icrele). Au fost alocate scurte intervale de timp pentru ca elevii să 
scrie mici povestioare cu tema „Sammy somonul” (,,Sammy the Salmon”). Profe- 
sorii au pornit de la relatarea experienţelor eroice prin care trece peştele din 
stadiul de ou şi până la maturitate înfruntând tot felul de pericole (urşi, pescari, 
cascade sau vulturi), au vorbit despre întoarcerea la locul natal, confruntările 
cu alte vietăţi şi moartea spectaculoasă. Toate acele momente au fost insufletite 
dramatic de copii, prin muzică şi dans. Această etapă simplă şi accesibilă copiilor 
a făcut posibil ca ei să formuleze întrebări, să afle lucruri noi despre migraţia 
somonului, să utilizeze opoziţia binară dintre supravieţuire şi distrugere. 

Copiii au strâns materiale despre ciclul de viaţă al somonului şi le-au 
prelucrat. Elevii mai mari au citit şi strâns notițe, pe care le-au folosit pentru 
a-i învăţa pe colegii mai mici. Împreună, au jucat jocuri, au realizat investigaţii 
de teren şi au confecţionat afişe care să reprezinte aspectele studiate. Profesorii 
au discutat în fiecare săptămână corespondenţa cu curriculumul şi au planificat 
paşii următori, luând decizii despre temele preferate de copii şi activităţile 
derulate cu aceştia : cercetarea unei.specii de vierme violet, relaţia dintre mami- 
ferele prădătoare şi victimele lor, mucegaiul, comparații între amfibieni şi 
fluturi etc. Copiii au citit, au realizat cărţi cu benzi desenate sau alte tipuri de 
ilustraţii, au jucat scenete. Activităţile şi interesul manifestat de copii au inspirat 
lansarea unei unităţi de învăţare (,,Metamorfoze”), în care aceştia au folosit 
opuşii binari libertate-constrângere, stabilitate-schimbare. Copiii au făcut obser- 
vatii in mod sistematic şi au consemnat detaliile referitoare la transformarea 
larvei în fluture, respectiv a mormolocului în broască. 

Anul al doilea de derulare a proiectului a adus activităţi planificate cu atenţie, 
potrivit unui calendar corespunzător principalelor subteme identificate împreună 
cu copiii: plante şi animale din pădure (insecte, somon, mamifere, amfibieni, 
copaci, muşchi, ciuperci, plante comestibile şi plante medicinale). Aceste teme 
au fost legate de hrană, nutrienți şi cicluri de descompunere, incendiu, reînnoire. 
Elevii mai mari (de la clasele a III-a, a IV-a şi a V-a) au primit în grijă elevi 
din clasele mai mici (a II-a) şi împărţiţi în grupuri au explorat sate din zonă. 
Folosind instrumente specifice dezvoltate în cadrul centrului Imaginative 
Education, elevii cu vârste cuprinse între 5 şi 12 ani au folosit opoziții binare, 

cântece, povestiri, jocuri, imagini stimulative 
mai elaborate care dezvoltă perspectiva literar 
şi la organizatori grafici care să pună gânduri 


şi metafore, dar şi instrumente 
a, fac apel la eroii din naratiuni 
le şi ideile în ordine. 


Aplicaţie 


Cu ajutorul schemei de la p. 159, conturati 
in vedere caracteristici ca utilizarea tehn 
corespondenţa cu cadrul curricular etc. 


profilul acestui proiect, avand 
ologiilor, materialele utilizate, 


Referindu-se la proiecte realizate cu întreaga şcoală, Egan susţine o afirmaţie 
aparent contradictorie: „Este vital să alegi bine tema proiectului, dar nu 
contează cu adevărat ce temă alegi ca să te bucuri de beneficiile lucrului în 
proiect” (2014: 34). Contradictia se rezolvă recunoscând că nu subiectul este 
important, ci tipul de subiect pe care îl alegem. Pentru a ne asigura că un 


proiect aduce beneficii de genul celor exemplificate mai sus, este important să 
avem în vedere următoarele criterii : 


acordul participanţilor : să anticipeze valoarea educativă autentică; 
complexitatea : tema să fie suficient de complexă pentru a merita atenţia 
unui număr mare de participanţi timp de trei ani. Multe teme se referă la 
natură, dar unele şcoli pot decide să dezvolte teme legate de oameni, din 
perspective istorice, culturale, strategice etc. (de exemplu, un castel din 
vecinătatea şcolii sau oraşul Reggio Emilia). Putem alege şi subiecte care 
combină dimensiunea naturală cu cea umană; 

- subiectul trebuie să le fie accesibil elevilor de diverse vârste (se evită subiectele 
care presupun cunoştinţe tehnice avansate, cum ar fi particulele subatomice 
sau ceramica din Antichitate) ; 

- finalizarea în trei ani: de la început trebuie anticipate tipurile de produse 
realizate prin dezvoltarea proiectului, cu realism şi flexibilitate (pentru că 

"unele evoluţii sunt inspirate pe parcurs) ; 

- încadrarea într-o unitate definită de studiu. De exemplu, nu este suficient 
să avem ca temă viaţa în deşert, ci viaţa în deşertul Arizona, pe care îl pot 
studia copiii de la şcolile din regiune ; 

- subtemele din această unitate de studiu pot fi împărţite în componente coerente 
şi integrate, abordate independent de anumite clase, grupuri de vârstă diferite, 
copii cu talente şi tipuri de inteligenţă diverse. Asemenea unui bun dirijor de 
orchestră, profesorul trebuie să se asigure că fiecărui copil îi alocă sarcini 
potrivite, pe care acesta să le poată realiza cu succes şi de care să fie mândru, 
astfel încât să simtă că poate contribui în mod semnificativ la întreg ; 

~ produsul final: chiar dacă avem flexibilitate, de la început este nevoie de o 

conştientizare a modului în care se finalizează acţiunile respective : realizăm 

un spectacol, construim o rachetă pe care o lansăm, amenajăm şcoala şi 

zona din jurul raului, facem o expozitie referitoare la specificitatea biodiver- 
sităţii, dezvoltăm un muzeu etnografic interactiv care să pună in valoare 
diversitatea culturală şi etnică din zonă, amenajăm o grădină bio din care 
folosim legumele şi fructele la cantina şcolii ; 

asigurăm valoare publică : un proiect de o asemenea anvergură nu este un joc 
cu mărgele de sticlă ; produsul final trebuie să aibă un impact public şi, eventual, 
să influenţeze deciziile sau politicile la nivel local (vezi exemple de intervenţie 
civică în comunitate în proiectul „Cetăţeanul”). Un asemenea proiect poate 
atrage atenţia asupra poluării sau reciclării, asupra calităţii vieţii unor grupuri 
dezavantajate sau asupra potenţialului economic pe care l-ar putea avea valorifi- 
carea turistică a unor monumente sau vestigii istorice din zonă. Rezultatele 
proiectului ar trebui să aibă rezonanţă şi pentru alte generaţii de elevi ai şcolii ; 
valoare pe termen lung: şcoala şi comunitatea se îmbogăţesc prin derularea 
unui asemenea proiect. Copiii şi profesorii, dar şi alţi membri ai comunităţii 
sau vizitatori (ai şcolii sau ai site-ului şcolii) pot vedea produsele expuse 
în şcoală sau în mediul online, pot urmări filme sau mici documentare ori 
montaje video, prezentări PowerPoint realizate de copii sau interviuri înregis- 
trate în diverse etape ale derulării proiectului ; 

descoperirea unui lucru nou: abordarea ar trebui să fie enciclopedică, prin 
faptul că acoperă diverse perspective, dar şi prin faptul că aduce la lumină 
lucruri neexplorate de copii, care se comportă ca nişte oameni de ştiinţă 
entuziaşti. 


Aplicaţie 

Proiectele la nivelul întregii şcoli presupun o foarte bună organizare şi 
împărtăşirea unei viziuni la nivelul elevilor, profesorilor şi membrilor comu- 
nitatii. Dat fiind nivelul de cuprindere al proiectelor şcolii, vă propunem 
să reflectati asupra analogiilor care pot releva complexitatea acestora. 
Inspirat de lumea insectelor, Fullan (2004) foloseşte sintagma „leadership 
ecologic” şi exemplifică modul în care fiecare participant se simte respon- 
sabil pentru proiect. Hallinger şi Heck (2009) vorbesc despre leadership 
distribuit, iar Miller (2010) şi Seeley (2010) evidenţiază faptul că furnicile 
şi albinele se remarcă prin capacitatea de a finaliza sarcini complexe 
împreună: au un plan cuprinzător şi control descentralizat, rezolvarea 
problemelor este distribuită, au loc interacțiuni multiple şi în mod constant 
dezvoltă comportamente adaptative. 

Ce alte analogii consideraţi că reflectă specificul muncii colaborative în 
proiect? Solicitaţi elevilor să găsească astfel de analogii, pentru a conştientiza 
importanţa responsabilitatii împărtăşite, a interdependentei şi influenţei 
reciproce. 

Cum realizăm învăţarea prin proiecte 
în învăţământul superior? 


universitate 


Studiul de caz de la Urban Academy ilustrează faptul că, la liceu, învăţarea 
prin proiecte face posibile consolidarea abilităţilor de investigaţie (inclusiv 
a competenţelor specifice secolului XXI), folosirea tehnologiei, găsirea de 
soluţii la probleme complexe şi intervenţiile concrete în comunitate. În cele ce 
urmează vă împărtăşesc din propria experienţă de realizare a învăţării proble- 
matizate prin proiecte împreună cu studenţii de la licenţă si programe maste- 
rale din cadrul Facultăţii de Psihologie şi Ştiinţele Educaţiei a Universităţii 
din Bucureşti. 

Competentele 
absolventilor 


‘ Practicade 
„training 
„supervizată — 

Universitatea - 
din Bucuresti, 
unitate de — 
cercetare 
„avansată 


Sâmbătă, 12 decembrie 2015, ora 9, 
Facultatea de Psihologie şi Ştiinţele Educaţiei 


În sala 1 de la demisolul Facultăţii de Psihologie şi Ştiinţele Educaţiei (FPSE), 
echipa verde rearanjează scaunele şi face ultimele verificări privind funcţionarea 
videoproiectorului, fişele de lucru ce trebuie distribuite şi „preluarea ştafetei”. 
Studenţii din anul II la programul masteral „Formarea formatorilor” sunt în 

faza în care, în echipele în care au lucrat în acest semestru, urmează să prezinte 
studiul de caz şi să susţină secvenţe de training. Cele două profesoare! sunt 
aşezate discret în zone diferite din sală, astfel încât să poată să observe, să 
fotografieze şi să înregistreze activităţile. 

Este deja cel de-al patrulea an în care învăţarea problematizată pe bază de 
proiecte se regăseşte în experienţa curentă a studenţilor din anul II. La sfârşitul 
cursului de „Construirea şi conducerea echipelor”, studenţii pot opera cu 
aparatul conceptual şi modele teoretice relevante referitoare la scopuri, roluri, 
comunicare, conducere, relaţii, norme, metode, conflict, consens, climat în 
echipe, pot analiza critic programe şi practici în procesul de formare a adulţilor, 
pot interpreta procese asociate cu formarea echipelor în diverse contexte 
profesionale şi organizaționale. Activităţile mixte (teoretice şi aplicative) vizează 
înţelegerea abordărilor metodologice interdisciplinare în domeniul formării 
formatorilor, explicarea şi interpretarea relaţiei dintre structurile cognitive, 
operaţionale, atitudinal-axiologice şi actionale asociate cu formarea competen- 
telor specifice formatorului, utilizarea de metode, tehnici şi instrumente adecvate 
de investigare a echipelor şi de intervenţie ameliorativă. 


Cei 27 de studenţi sunt distribuiţi de către profesor în echipe „colorate”, care 
se păstrează pe durata întregului semestru : echipa violet, echipa verde, echipa 
galbenă, echipa albastră, echipa roşie. 'Toate echipele au sarcini similare, doar 
că studiază cazuri diferite, pentru care există programe de training adaptate. 


1. Cursul exemplifică şi experienţa de predare în echipă (team-teaching). Pentru mai multe 
detalii, vezi şi Ulrich, Nedelcu (2013), disponibil la http : //www.sciencedirect.com/ 
science/article/pii/S 18770428 13007623. 

alles), abordareaunor petice elec, activi 

kis : l eale, cercetarea de teren, utilizarea 
tehnologiei i reflectia de tip metacognitiv şi asupra proceselor de grup. Studenţii 
au avut întâlniri față în față şi pe Skype, au reflectat asupra procesului şi asupra 
dinamicii echipei pe bloguri individuale sau ale echipei „colorate” structurate 
de profesor. „Nu lucrez bine cu X” sau „nu am mai fost în echipă cu Y” sau 
„Nu putem totuşi să ne alegem noi coechipierii?” au fost comentariile şi 
întrebările cel mai des formulate la începutul semestrului, când a început cursul 
şi au fost stabilite obiectivele, cadrul procesului de învăţare şi sarcinile de 
lucru. Nu întrebările legate de conţinut, ci detaliile referitoare la compoziţia 
grupului au suscitat tensiuni. Cursul este organizat astfel încât să se răspundă 
uneia dintre cele mai frecvente critici venite de pe piaţa muncii: studenţii şi 
elevii nu sunt suficient de pregătiţi să lucreze împreună, iar pe piaţa muncii 
rareori ne putem alege colegii şi coechipierii în proiecte sau sarcini. 

În primele săptămâni, studenţii s-au familiarizat cu cadrul teoretic, au aplicat 
instrumente de evaluare a calităţii muncii şi stadiului în care se află o echipă. 
Au folosit diverse resurse pentru documentare şi au avut la dispoziţie ca material 
empiric primul episod din serialul La birou şi filmul CoruZ. Valorificând ceea 
ce au învăţat la cursul de metode şi tehnici de cercetare şi experienţa mai bogată 
a unora dintre studenţii care au absolvit facultăţi cu profil umanist sau deja au 
practicat culegerea şi prelucrarea datelor, studenţii au exersat apoi proiectarea 
metodologiei specifice studiului de caz (având ca reper modelul Robert Stake’). 
În echipele formate de profesor, studenţii au fost solicitati să identifice o echipă 
reală dintr-o companie privată, o instituţie sau o organizaţie nonguvernamentală. 
Având in vedere diverse variabile (interesul faţă de obiectul de lucru al organi- 
zaţiei, prestigiul, accesibilitatea pentru culegerea datelor, proximitatea, interesul 
faţă de o eventuală intervenţie ameliorativă prin training şi altele), studenţii au 
negociat cea mai potrivită unitate în cadrul căreia să cerceteze funcţionarea 
unei echipe. De-a lungul celor patru ani, remarcăm o mare varietate de cazuri : 
echipe din organizaţii multinaționale, bănci sau companii private mai mici, 
ONG-uri studenţeşti sau asociaţii profesionale, clinici particulare, Casa Corpului 
Didactic, şcoli de stat şi şcoli particulare, saloane de înfrumusețare şi cluburi 
de sport, un cazinou, restaurante, instituţii pentru organizarea de tabere şi 
animatori pentru copii. 

Evaluarea studiilor de caz a inclus: structura, cadrul teoretic al cazului, 
claritatea (pentru fiecare au fost acordate câte 10 puncte), metodologia (metode, 


2. Ne referim la serialul britanic The Office, produs şi regizat de Ricky Gervais şi Stephen 
Merchant şi difuzat de BBC2 începând din 2001, respectiv filmul francez Les Choristes 
din 2004, regizat de Christophe Barratier. 

3. Schema de proiectare Stake se regăseşte şi în diagramele studiilor de caz Urban 
Academy, RODACIE şi Jefferson Middle School. 

instrumente, colectarea şi interpretarea datelor — 25 de puncte), stilul de redactare 
(10 puncte), interpretarea şi concluziile (25 de puncte). Pe baza acestor şase 
criterii şi având posibilitatea să acorde încă 10 puncte pentru alte aspecte, 
studenţii au evaluat fiecare echipă, folosind formulare special proiectate. În 
plus, au fost implicaţi în demersuri autoreflexive, referitoare la dinamica propriei 
echipe (folosind jurnale reflexive, notițe personale, bloguri create special pentru 
munca în proiect, chestionarul de evaluare a eficacităţii muncii în echipă?) şi au 
elaborat instrumente de monitorizare, evaluare şi analiză critică a problemelor, 
proceselor şi elementelor implicate de eficacitatea muncii în echipă. 

În cadrul programelor de licenţă şi studii masterale în ştiinţele educaţiei, 
învăţarea problematizată prin proiecte reprezintă o practică obişnuită. Încă din 
anul I, în cadrul cursului de teoria şi practica educaţiei civice, studenţii realizează 
proiecte de intervenţie civică în comunitate. Pe o structură inspirată de proiectul 
„Cetăţeanul”, derulat încă din 2003 în învăţământul preuniversitar (proiect 
inspirat de Citizens Project din SUA), timp de patru săptămâni studenţii lucrează 
în grupuri astfel : | 
e Aleg o comunitate, in care identifică o problemă şi analizează factorii 

responsabili pentru rezolvarea acelei probleme concrete ; studenţii din anul 
universitar 2014-2015 au ales amenajarea unei treceri de pietoni securizate 
în apropierea facultăţii (în zona Răzoare, unde se construieşte o staţie de 
metrou), a unui adăpost pentru câinii abandonaţi, reamenajarea unui loc de 
joacă, construirea de suporturi pentru biciclete, curăţarea unui parc, aran- 
jarea unui loc special pentru graffiti. 

e Strang informaţii (folosind o varietate de metode şi instrumente, cum ar fi 
observaţii, fotografii şi înregistrări video, interviuri, chestionare) şi evaluează 
informaţiile referitoare la acea problemă din perspective diverse (locuitorii 
din cartier, factori de decizie, copii, autorităţi publice etc.). 

e Examinează soluţii având in vedere politicile puse in practică la acel moment 
şi investighează şi propunerile alternative. 

e Elaborează o propunere de politică publică pentru a rezolva problema sau 
pentru a îmbunătăţi calitatea vieţii în comunitate. 

¢ Dezvoltă un plan de acţiune pe care îl prezintă unui public mai larg, în care 
reflectă modul în care anticipează să influenţeze autorităţile publice pentru 
a adopta acea politică. 


Studenţii primesc sprijin pe parcursul celor patru săptămâni, iar criteriile 
de evaluare sunt cunoscute de la debutul proiectului. Dat fiind faptul că studenţii 
exersează astfel de proiecte pentru ca la rândul lor să poată iniţia, coordona şi 
4. Este vorba despre chestionarul Comprehensive Assessment of Team Member Effectiveness 

(CATME), disponibil la http : //info.catme.org/catme-tools/, : 

evalua proiecte similare realizate de elevii din învăţământul preuniversitar 
evaluarea s-a realizat având în vedere următoarele criterii (maximum 20 dè 
puncte alocate pentru fiecare criteriu) : 


relevanta problemei (cât de consistentă este aceasta în comunitate sau la 

nivel național, conflicte legate de problema respectivă, puncte de vedere 

ale grupurilor sau persoanelor implicate, respectiv ale factorilor interesați) ; 

- claritatea proiectului (bine organizat, uşor de înțeles, redactat corect) ; 

- informația (clară, adecvată, importantă) ; 

- aspectul grafic (legat de conținut, adecvat, generator de informaţii, facilitează 
înțelegerea) ; 

- conexiuni cu curriculumul national. 


În etapa finală, în care au fost prezentate proiectele, studenții au avut ca reper 
aceste criterii, operationalizate în formulare de evaluare reciprocă. Studenții au 
apreciat combinația inedită şi echilibrată între identificarea unor probleme 
provocatoare (relevante şi din punct de vedere personal) cu abordarea specifică 
cercetătorului şi activistului social. Un astfel de exemplu reflectă competenţe 
de tip didactic în curs de formare (design de curriculum, managementul clasei, 
înțelegerea fundamentelor educaţiei) şi practicarea educaţiei pentru cetăţenie 
democratică. Prin propunerea unor politici de intervenţie într-o comunitate 
reală, viitorii profesori de educaţie civică exersează efectiv modul în care pot 
participa direct, respectiv cum pot organiza participarea civică în comunităţi. 
În cazul în care există experienţe de succes, studenţii (şi elevii) pot fi actori 
într-un proces de învăţare transformatoare la nivelul comunităţii, în sensul 
modelului promovat de Mezirow. Studenţii au raportat că li s-au părut dificile 
clarificarea problemelor şi lucrul în echipă (planificarea, managementul timpului, 
rezolvarea conflictelor şi efectul de „lene socială”). 

În cadrul cursului de sociologia educaţiei (anul II de studiu, program de 
licenţă), scopul este ca studenţii să conştientizeze problemele educaţiei în lumea 
contemporană şi din perspectivă istorică şi să exerseze înţelegerea lor din punct 
de vedere sociologic. Studenţii sunt implicaţi în activităţi de analiză a proceselor 
şi practicilor educaţionale folosind o perspectivă mixtă, pozitivist-normativă 
şi interpretativă, Cursul abordează relaţia dintre şcoală şi societate (rezultate 
ale sistemelor de învăţământ la nivel national şi international), şcolile ca sisteme 
sociale, mobilitatea socială în Europa şi în întreaga lume, diversitatea şi 
egalitatea şanselor educaţionale, procesele de stratificare în interiorul şcolii şi 
între şcoli, autoritatea şi identitatea (analizate din perspectiva interacțiunilor, 
aşteptărilor, etichetării, climatului şcolii, reţelelor sociale etc.). Lucrând în 
grupuri formate de profesor, studenţii derulează proiecte de cercetare, provocaţi 
de întrebarea de bază: „Există echitate în educaţie ?”. Valorificând experienţa 
din proiectele de cercetare derulate în cadrul cursului de metodologia cercetării, 


L 

studenţii folosesc cadrul teoretic fundamentat în primele săptămâni şi dezvoltă 
proiecte referitoare la egalitatea şanselor şi calitatea educaţiei din perspectiva 
dimensiunii de gen, etnie, zona rezidenţială, interacţiunile în clasa de elevi, 
etichetări, curriculumul ascuns, dinamica interacțiunilor sociale în noile contexte 
şi medii de învăţare marcate de tehnologii. Studenţii primesc sprijinul profe- 
sorului, care îi îndrumă în designul proiectului, clarificarea problemelor şi 
instrumentelor de cercetare şi în interpretarea datelor şi prezentarea finală. 
Evaluarea proiectelor tine cont de: 


- calitatea proiectului: a) formularea întrebării de cercetare, fundamentarea 
teoretică, relevanta şi conectarea la realitatea educaţională (la nivel national/ 
internaţional) ; b) designul cercetării ; c) metodologia cercetării ; d) munca 
de teren şi colectarea datelor ; e) rezultate : analiză şi interpretare (55%) ; 

- calitatea prezentării de grup (25%); 

- calitatea materialelor puse la dispoziţia colegilor (20%). ` 


Procesul realizării efective a proiectelor a adus în discuţie chestiuni legate 
de proprietatea intelectuală şi plagiat. Cu supervizarea profesorului titular de 
curs, studenţii au postat materiale pe platforma online a anului şi au prezentat 
rezultatele (o oră fiind alocată pentru prezentarea rezultatelor şi o jumătate de 
oră pentru feedback din partea colegilor). Studenţii au avut posibilitatea să-şi 
îmbunătăţească proiectele pe parcurs, primind sprijin din partea profesorului 
şi, în final, feedback din partea colegilor. Cursul conţine concepte şi studii relevante 
legate de analiza sociologică a educaţiei în corespondenţă cu viata democratică 
şi formarea cetăţeniei active în diverse contexte, de relaţia dintre diferite interpre- 
tări teoretice ale ideilor de putere, sărăcie, clasă, gen, etnie şi teorii mai Cuprin- 
zătoare despre învăţământ şi dezvoltare. Au fost realizate conexiuni explicite cu 

cursurile anterioare de teoria Şi practica educa 
iar în anul III continuă valorificarea temelo 
educaţionale şi sociale. Studenţii au exersat abilităţi de descriere, analiză şi 
evaluare a politicilor publice şi educaţionale, a programelor şi activităţilor ce au 
ca scop transpunerea în realitate a principiului egalităţii oportunităţilor educa- 
tionale în societăţile democratice, Pe de altă parte, au interpretat rezultate obținute 
la nivelul unei şcoli sau la nivel social mai larg şi au explorat participarea civică, 
solidaritatea, responsabilitatea individuală şi teme recente, cum ar fi învăţarea 
ubicuă sau justiţia socială. Prin această experienţă de învăţare problematizată 
prin proiecte, studenţii au raportat că au obţinut o mai bună înţelegere a 
relaţiilor dintre condiţiile sociale şi culturale, educaţie, învăţământ şi democraţie 
din societate şi din comunitate (focalizându-se pe populaţia romă, elevi cu 
cerinţe educaţionale speciale, grupuri vulnerabile, discrepanțe între mediul 
urban şi cel rurâl) şi au avut posibilitatea să-şi exprime punctele de vedere 
critice cu privire la importanţa echităţii în instituţiile şi procesele educaţionale. 

Studenţii au remarcat complexitatea muncii şi provocările. Au subliniat 
beneficiile realizării ciclului complet de la formularea problemei la proiectul 
de cercetare, munca de teren şi prezentarea rezultatelor şi recomandărilor, 
conectarea directă la realitate (analiza datelor) şi oportunitatea transferului 
abilităţilor exersate deja în cadrul altor discipline de învăţământ. Principalele 
dificultăţi menţionate au fost lipsa de experienţă în lucrul desfăşurat în echipă, 
managementul timpului, lipsa unui spaţiu adecvat pentru lucrul în grup, difi- 
cultatea de a face transparentă contribuţia fiecărui membru la produsul echipei, 
focalizarea tradiţională pe produs, nu pe proces. 

„Cunoştinţele nu sunt totul! ”, au sintetizat studenţii impactul pe care l-a 
avut munca lor în cadrul proiectului. Comentariile de evaluare reflectă faptul 
că învăţarea prin proiecte favorizează : 

- controlul asupra propriei învăţări, motivaţia pozitivă şi entuziamul pentru 
activităţi (în special legat de investigaţiile în comunitate, cercetările în 
companii, realizarea sesiunilor de training, a interviurilor şi a focus grupu- 
rilor cu experţi şi profesionişti) ; =, 

- focalizarea pe o problemă reală, utilizarea unor resurse şi instrumente tehno- 
logice diverse pentru a comunica, a realiza cercetarea, pentru a prelucra şi pre- 
zenta materiale diverselor tipuri de public. Adeseori, grupurile de studenţi se 
folosesc de resurse media sofisticate şi de tehnologia informaţiei şi a comunicaţiilor, 
iar oportunitatea de a avea prezentări de grup îi încurajează pe cei cu mai ta 
experienţă şi mai reţinuţi să exerseze comunicarea în public, să-şi analizeze 
realist punctele forte şi competentele pe care urmează să şi le dezvolte în vitor i 

— . exersarea abilităţilor metacognitive, deoarece studenţii au fost stimulati s 
gândească despre ceea ce învaţă şi despre modul in care învaţă, despre 
creativitate şi gândire critică ; 


tiei civice şi metodologia cercetării, 
r din proiecte la cursul de politici 

- experiența dobândită prin învăţarea problematizată prin proiecte are deja 


impact asupra motivaţiei studenţilor şi interesului lor faţă de o anumită 
problemă. De exemplu, în ultimii patru ani, aproximativ 25-30% dintre 
studenţii de la programul masteral de formare a formatorilor folosesc studiul 
de caz ca abordare metodologică în cercetarea pentru disertatia finală, 
studenţii din programul de licenţă aprofundează probleme abordate în cadrul 
cursului de sociologia educaţiei şi în mod evident aplică ceea ce au învăţat 
în cadrul cursului de metodologia cercetăriis ; 

depăşirea dificultăţilor a reprezentat o experienţă de învăţare în sine, mulţi 
studenţi au devenit conştienţi de abilităţile necesare pentru managementul 
personal, dar şi de importanţa abilităţilor necesare muncii în grup : manage- 
mentul timpului, autoreglare, persistenta pe sarcină, lucrul in echipă; 
studenții masteranzi au semnalat dificultăți în a colabora în grupuri eterogene 
(cu subiecți de vârste diferite, cu un-nivel variat de experiență. sau abilități 
şi cu un anumit background cultural), în ceea ce priveşte managementul 
timpului, managementul stresului şi conflictele interpersonale ; 

profesorii şi studenţii au acordat o atenţie specială unor subiecte ca integri- 
tatea, deontologia, accesul în companii şi organizaţii, dreptul de proprietate 
intelectuală şi confidentialitatea informaţiilor ; 

combinarea abilităţilor de realizare a unei cercetări de teren cu imersiunea 
studenţilor în medii profesionale reale şi conectarea la reţele de profesionişti 
cresc şansele de angajare, prin experienţa autentică dobândită. 


În ultimii ani, este adeseori semnalată slaba implicare a studenţilor în 


activităţile de învăţare oferite de universităţi. Un raport publicat de Indiana 
University în 2015 identifică următoarele practici cu impact puternic asupra 
implicării studenţilor : 


calitatea comunităţii de învăţare : studenţii construiesc o adevărată comunitate 
de învăţare, participă împreună la activităţile unor cursuri şi la alte programe 
organizate de instituţie. Spiritul de cooperare şi angajamentul faţă de comu- 
nitate cresc dacă în instituţie sunt organizate grupuri de studenţi care au 
două sau mai multe cursuri împreună; 

învăţarea prin servicii în Comunitate : cursurile oferite de instituţia de 
învăţământ au inclus un proiect centrat pe comunitate (Care a presupus 
învăţarea prin oferirea unor servicii în cadrul acelei comunităţi) ; 
investigaţiile realizate împreună cu profesorii : studenţii lucrează împreună 
cu un cadru didactic într-un proiect de cercetare ; 


. Începând cu anul universitar 2016-2017, încă din faza de proiectare avem in vedere 


sarcini de lucru şi pregătirea proiectelor de echipă care să valorifice explicit cursul şi 
seminarul de metodologia cercetării, respectiv cel de sociologia educaţiei. 

- stagiul de practică: studenţii participă la un stagiu de practică sau la o 
activitate pe teren; 


- studierea în străinătate : studenţii beneficiază de programe de studiu în afara 
tării; 

- experiența de studiu din facultate culminează cu susținerea unui proiect 
complex (lucrarea de diplomă, proiecte de echipă, disertatia finală, un 


portofoliu elaborat etc.) (http : //nsse.indiana.edu/NSSE_2015_Results/pdf/ 
NSSE_2015_Annual_Results. pdf#page = 12). 


Alte exemple din universitati 


Dincolo de experienţa proprie, consider util să împărtăşim şi alte experienţe 
din universităţi care aplică învăţarea problematizată prin proiecte de mai mult 
timp. Am ales ca prim exemplu Universitatea Aalborg, din Danemarca, o 
instituţie de învăţământ inovatoare, dezvoltată în 1974 ca reacţie la protestele 
studenţilor din universităţile franceze şi din alte ţări europene in 1968. Pentru 
a contrabalansa tiparele tradiţionale şi elitiste ale autorităţii prin concentrarea 
cunoaşterii în mâinile „profesorilor universitari”, în Danemarca a fost propus 
un model educaţional complementar paradigmei cunoaşterii de tip disciplinar 
prin construirea unui curriculum inovativ şi a unor strategii instructionale in 
care studentul este punctul de gravitație, centrat pe rezolvarea problemelor in 
cadrul unei abordări interdisciplinare. Modelul a fost aplicat la Universitatea 
Roskilde, tot din Danemarca, înfiinţată în 1972, şi la Universitatea Aalborg şi 
este considerat o adevărată revoluţie în învăţământul universitar. Învăţarea 
problematizată în cadrul proiectelor 'se aplică în facultăţile cu profil umanist, 
în ştiinţele sociale, inginerie şi ştiinţele naturii, în toate programele de studii. 
Vithal, Christiansen şi Skovmose (apud Hernandez, Kaplan & Schwartz, 2006 : 
18) descriu astfel organizarea studenţilor care învaţă folosind această abordare : 


Toţi studenţii lucrează în grupuri care funcţionează ca unităţi de lucru în proiect. 
De regulă, în fiecare grup sunt patru-cinci studenţi dintr-un anumit program 
de studiu. Fiecare grup are un supervizor. În fiecare semestru, studenţii pregătesc 
un raport pentru proiect, al cărui subiect este ales dintr-un anumit cadru tematic. 
Temele pentru proiecte pot fi sugerate atât de studenţi, cât şi de profesori. 
Munca în cadrul proiectului acoperă aproximativ 50% din timpul alocat studiului, 
iar restul de 50% este alocat cursurilor. Unele cursuri sunt legate de temele 
specifice unui semestru, iar altele oferă sprijin direct pentru munca depusă. La 
finalul fiecărui semestru, proiectul este prezentat într-un raport, care este evaluat 
oral de supervizorul grupului şi de un examinator intern sau extern. - 

Kolmos, Vithal, Christiansen şi Skovmose (1995) consideră că elementele 
fundamentale ale acestui model sunt orientarea pe probleme, interdisciplinari- 
tatea, studiile inspirate de studenţi şi caracterul exemplar al cazurilor abordate 
şi experienţelor de învăţare. Procesul de învăţare începe cu alegerea unei teme 
generale de lucru dintr-un ansamblu mai larg de propuneri oferite de coordona- 
tori/supervizori, teme care acoperă principalele verigi ale curriculumului din 
semestrul respectiv. Studenţii formulează probleme în jurul temelor respective, 
apoi derulează procesul de rezolvare a problemelor. Astfel, au posibilitatea ca 
în procesul de lungă durată (un semestru) să integreze experienţe concrete Şi 
cercetări empirice cu ceea ce au învăţat din punct de vedere teoretic. Aprofundează 
înţelegerea unor teme obligatorii din curriculum şi exersează practic la nivel 
din ce în ce mai sofisticat rezolvarea de probleme. Aceste experienţe creează 
premisele de a recontextualiza şi transfera aceste rezultate ale învăţării în alte 
domenii şi situaţii profesionale sau de învăţare pe tot parcursul vieţii. 


Această schemă de lucru este foarte asemănătoare structurii folosite la Urban: 


Academy. Ca elemente comune, identificăm organizarea grupurilor, flexibilitate 
în alegerea temelor, prezenţa unui evaluator extern, definirea problemei de 
către studenţi şi rezolvarea în grup, o perioadă lungă de timp alocată proiectului, 
tematică din curriculum sau relevantă pentru curriculum etc. 

Universitatea Aalborg nu propune neapărat o pedagogie universitară, ci o 
abordare inovativă a învăţării ce s-a dovedit eficientă. Monitorizarea progresului 
studenţilor a arătat că la această universitate ei finalizează studiile într-un ritm 
mai alert decât studenţii din alte universităţi daneze. În plus faţă de ritmul 
superior, este semnalat şi faptul că această tendinţă se regăseşte în special în 
cazul studenţilor proveniţi din medii cu un capital cultural mai scăzut, care 
contravine tendinței de abandon şi insucces înregistrate cu incidenţă mai mare 
în cazul acestor categorii de studenţi. 

Procesul de învăţare este organizat în jurul unor activităţi care leagă mediul 
universitar de mediul profesional, contexte instituţionale şi culturale caracterizate 
de practici discursive şi interactionale diferite. Dintr-o perspectivă sociocultural, 
reconectarea dintre cele două medii este posibilă prin învăţarea în cadrul 
proiectelor : învăţarea nu mai este un demers izolat şi individual, ci distribuit 
şi transformat prin activităţi în interiorul unei comunităţi ai cărei membri au 
experienţe diferite (Lave & Wenger, 1991; Wenger, 2014). Dacă lumea universi- 
tarilor este mai degrabă dispersată din punct de vedere spaţial şi temporal, iar 
practicile dominante sunt validate în special prin intermediul revistelor speciali- 
zate ale domeniului, cu factor de impact în comunitatea academică (Northedge, 
2002), lumea profesională presupune alte tipuri de coduri, interacțiuni şi oportu- 
nităţi. Învăţând prin proiecte inspirate sau solicitate de lumea profesională, 
studenţii fac ucenicia spre lumea reală a locurilor de muncă, iar distanţa dintre 

mediul academic în care se pregătesc iniţial şi mediul profesional pentru care 

trebuie să fie pregătiţi se micşorează. Experiențele de învăţare autentică îi 

ancorează pe studenţi în rutinele, ritualurile şi convențiile mediului profesional ; 
în acelaşi timp le consolidează valorile, principiile şi achiziţiile teoretice 
dobândite în programele universitare de studiu. 

Folosind lentilele perspectivei socioculturale, Hernandez, Ravn & Valero 
(2015 : 22) identifică trei elemente importante in modelul promovat la Universitatea 
Aalborg : 

e În cadrul proiectului, problema reprezintă un context real pentru praxis 
cogitans. Problema şi proiectul coexistă, iar rezolvarea problemelor presupune 
un context social specific, divers, provocator şi o perspectivă etică, ambele 
generate de mediul profesional real. Învăţarea prin rezolvarea de probleme 

- în proiecte presupune procese şi evenimente legate de diviziunea socială a 
muncii (Leontiev, 1978; Radford & Roth, 2011), dar şi elementele tehnice 
specifice muncii unui inginer, medic sau arhitect. Roth (2009) oferă ca exemplu 
ecuaţiile, care sunt asociate cu operaţii matematice cu sensuri diferite, în 
practică, pentru matematicienii teoreticieni, respectiv ingineri sau tehnicieni. 

Lucrul în cadrul proiectelor readuce înţelegerea studenţilor spre elementele 

ce reconectează ingredientele curriculare cu contextele marcate social ale 

realităţii, atât în sfera profesională, cât şi dincolo de ariile ocupaţionale stricte. 

e Procesele interactionale şi medierea reprezintă modalităţi de învăţare. Profe- 
sorii facilitează învăţarea în grupurile în care studenţii discută, negociază, 
găsesc soluţii şi iau decizii. Ei nu coordonează grupurile, ci, mai exprimentati 
şi cu mai multe cunoştinţe, oferă sprijin studenţilor în integrarea cunoştinţelor 
şi activităţilor. Profesorii îi ajută pe studenţi să-şi redobândească siguranţa 
atunci când se simt vulnerabili, atât prin sprijin psihologic, cât şi prin 
reflecţie metacognitivă asupra proceselor de învăţare derulate în grup pentru 
rezolvarea problemelor. O înţelegere împărtăşită se dezvoltă între studenţi 
şi profesor, ceea ce face posibil pentru toţi să treacă la următorul nivel de 
dezvoltare. 

e Gândirea, reflectia şi devenirea generează recontextualizări continue pro- 
- gresive ale cunoştinţelor şi competenţelor. Reflectia prilejuită de activitate 
stimulează învăţarea ca reconstrucţie individuală într-un context cultural 
specific. Radford (2008 : 30) afirmă că „învăţarea reprezintă mai mult decât 
a şti ceva, înseamnă a deveni cineva”. În mod gradat, studenţii pot aplica 
din ce în ce mai coerent ceea ce învaţă în cadrul cursurilor la proiectele pe 
care le dezvoltă în cea de-a doua parte a anului universitar. Sarcinile generate 
de proiecte presupun aplicarea în contexte din ce în ce mai diferite. Van Oers 
(1998) descrie această recontextualizare progresivă nu Ca o decontextualizare, 
ci ca pe o „dezîncorporare” , dezîncastrare, o detaşare gradată de la un context 
la altul. Pe de o parte, proiectele din fiecare semestru pe care studenţii le 

realizează presupun sarcini diferite (din punctul de vedere al competenţelor 
de specialitate), dar şi competenţe sociale, relationale solicitate de inter- 
acţiunile într-un nou grup sau o echipă de lucru. Această experienţă le va 
facilita tranziţia din facultate spre locul de muncă. 


Alte exemple, de la Massachusetts Institute of Technology, de exemplu, una 
dintre cele mai prestigioase şi inovative universităţi din lume, susţin aceleaşi 
idei. Profesorul Les Norford (2007) relatează detaliat despre experienţa învăţării 
prin proiecte în primul an al studenţilor de nivel licenţă. La cursul de fizica 
energiei au lucrat trei gupuri diferite cu trei profesori, explorând teme şi 
probleme legate de convertirea şi folosirea energiei. Au fost derulate experimente 
scurte, timp de o săptămână sau două, combinate cu un proiect mai lung, 
derulat pe parcursul unui întreg semestru, în care studenţii au construit, testat 
şi utilizat vehicule autonome mici. La cursuri şi în activităţile practice, studenţii 
au utilizat date referitoare la aspecte privind energia la nivel global, au făcut 
măsurători privind funcţionarea, consumul de energie, poluarea, viteza, precum 
şi estimări legate de impactul pe care vehiculul construit îl poate avea asupra 
mediului. Reluarea acestei abordări instructionale în anii ulteriori a presupus 
extinderea cursului de la 9 la 12 unităţi de învăţare, cu alocarea unui interval mai 
mare de timp pentru învăţarea şi exersarea unor metode specifice de proiectare. 
Indiferent dacă au construit roboţi, un telescop sau instrumente cu laser, 
studenţii au învăţat să facă faţă dificultăţilor, care au fost fie propriile greşeli, 
fie nesiguranța legată de proiectarea unei probleme, rezultatele slabe legate de 
depanare sau diagnosticarea unei disfuncţii, şi să aibă experienţe de viaţă cu 
coechipierii. Iniţiatorii studiului au remarcat şi provocări : disponibilitatea profe- 
sorilor şi implicarea lor în derularea proiectelor, complementaritatea tipurilor 
deja consacrate de organizare a instruirii şi învăţării (laboratoare, cursuri, 
seminare, ateliere), noi jonctiuni între cursuri cu conţinut ştiinţific sau tehnic şi 
umanist, adecvarea mediului universitar prin reorganizarea spaţiilor de învăţare 
şi accesul la resurse de spaţiu de lucru pentru grupuri, timp, echipamente. In 
cadrul aceleiaşi universităţi sunt date exemple de la Olin College (vezi detalii la 
http : //gelp.mit.edu/ şi http : //www.olin.edu/projects-research/course-based/), 
ce reflectă experienţe ale profesorilor şi studenţilor în cadrul Olin Robotics 
and Bioinspiration Lab. Pornind de la materiale biologice (gândaci, artropode), 
aceştia au transferat elemente precum stabilitatea, viteza şi manevrabilitatea în 
proiectarea, fabricarea şi controlul roboților de dimensiuni mici. 

Profesorul Chris Dede, inventatorul multiserverului virtual River City 
(MUVE), a iniţiat un proiect complex de studiu, prin care elevii sunt invitaţi 
să rezolve mistere ale secolului al XIX-lea din SUA. De exemplu, o întrebare 
provocatoare lansată studenţilor a fost: „De ce oamenii săraci se îmbolnăvesc 
mai des decât oamenii bogaţi ?”. Studenţii au investigat această problemă în 

oraşul virtual River City, au luat probe de apă, au făcut analize demografice, 
au analizat mărturiile unor oameni internaţi în spitale, au explorat densitatea 
populaţiei în diverse zone, având în vedere variabile de tip socioeconomic, 
cultural, geografic etc. Astfel de activităţi complexe, neliniare de învăţare au 
dus la creşterea motivatiei în rândul tuturor studenţilor. Spre deosebire de 
sarcinile obişnuite de învăţare din învăţământul dominat de transmiterea de 
informaţii, centrat pe profesor, această abordare instructionala a dus la creşterea 
implicării tuturor studenţilor, la colaborare între ei. Astfel, studenţii dobândesc 
în mod activ cunoştinţele, înţeleg şi aplică modelul experimental în cercetare 
(https : //www. business. illinois.edu/ subsistence/people/). 

Exemplele din Brazilia analizate de Amaral, Gonçalves şi Hess (2015) 
ilustrează, pe de o parte, consolidarea abilităților asociate managementului 
proiectelor şi lucrului în echipă, iar pe de altă parte, implicarea studenților în 
schimbarea socială prin intervenții în comunităţi şi pentru categorii de clienţi 
aflaţi în situaţii de risc. Şi practicile de învăţare prin proiecte din cadrul College 
of Business (Illinois) reflectă combinaţia dintre activitatea de cercetare, leadership 
şi lucrul în echipă. Madhu Viswanathan a dezvoltat programe inovatoare (unul 
disponibil şi pe site-ul coursera.org) în care combină cercetarea, predarea şi 
iniţiativele sociale (https : //www.business.illinois.edu/subsistence/people/). În 
mare măsură, această valoare adăugată este asociată nu doar cu calitatea teoretică 
a programelor de studiu, ci şi cu afundarea studenţilor în situaţii reale pe care 
trebuie să le analizeze, să le înţeleagă şi să le îmbunătăţească. într-o manieră 
echitabilă, sustenabilă. Studenţii sunt pregătiţi nu doar pentru o perspectivă 
economică sustenabilă (din perspectiva mediului, tendinţelor demografice, 
culturale, economice globale), ci şi pentru dezvoltarea de capacităţi locale şi 
împuternicirea comunităţilor şi oamenilor. 

Comparativ cu aplicarea filosofiei învăţării problematizate prin proiecte pentru 
elevi de vârste mai mici, remarcăm principii comune promovate în mediul 
universitar, de tipul „Foloseşte-ţi mâinile şi mintea ! ”, „Gândeşte, acţionează, 
reflectează asupra a ceea ce ai de făcut şi de învăţat! ”. În plus, remarcăm că 
proiectele sunt înglobate în strategii instructionale care organizează modurile 
fundamentale in care tinerii se iniţiază în profesie. Potrivit modelului lui Shulman, 
studenţii (ca începători într-un domeniul profesional) sunt iniţiaţi în trei aspecte 
critice ale muncii : să gândească, să realizeze sarcinile specifice şi să acţioneze 
cu integritate, Pe axa iniţiativa subiecţilor care învaţă sau controlul din partea 
profesorului (vezi p. 159), identificăm un alt element specific, respectiv legătura 
cu mediul profesional, ceea ce face ca multe dintre temele sau problemele 
abordate de studenţi să fie comandate de piaţa muncii, de potenţialii angajatori. 

Revenind la dimensiunea pedagogică, profesională, democratică şi umanistă, 
respectiv de stimulare a gândirii critice, remarcăm că învăţarea prin proiecte 
în învăţământul universitar dezvoltă competenţe necesare practicii profesionale, 

îmbunătăţeşte performanţele şi influenţează calităţi mai greu de măsurat, cum 
ar fi motivaţia şi autodisciplina la nivelul studenţilor. 

Demersurile de învăţare din învăţământul universitar şi preuniversitar au 
multe elemente în comun: valorificarea relaţiei dintre organizarea socială şi 
subiecţii care învaţă, stimularea curiozitatii pornind de la experienţe personale, 
respectarea eticii cercetării şi eticii profesionale ca parte a procesului de formare. 
Complexul alcătuit din curaj, rezilienţă, optimism, speranţă, viziune, autoreglare, 
empatie, responsabilitatea faţă de problemele globale, gândirea critică, rezol- 
varea problemelor, colaborarea între reţele diverse, conducerea prin influenţă, 
agilitate şi adaptabilitate, iniţiativă şi spiritul antreprenorial, comunicarea 
eficientă (oral şi scris), găsirea şi analiza informaţiilor, curiozitate şi imaginaţie 
este complementar altor efecte, în plan instituţional. Un aspect mai puţin 
explorat ţine de faptul că învăţarea problematizată prin proiecte poate juca un 
rol important în reinventarea instituţională şi poate da identitate unei instituţii. 
La nivel mondial, universităţi ca MIT, Aalborg şi altele folosesc sintagme în 
care apar concepte ca probleme şi proiecte, iar şcoli alternative (particulare 
sau de stat), ca Urban Academy, sau şcoli ce pot fi asociate cu eticheta studio 
schools (pentru detalii despre şcolile-atelier, vezi http : //studioschoolstrust.org/ 
sites/default/files/Studio %20Schools %20Research %20Report.pdf) valorifică 
foarte mult filosofia învăţării prin proiecte. 


Aplicatie 

Alegeţi o universitate din România sau din lume. Documentati-va în lega- 
tură cu filosofia educaţională pe care o promovează. Din informaţiile 
disponibile pe site-ul de prezentare sau în descrierea programelor de 
studii, ce elemente consideraţi că sunt compatibile cu modelul promovat 
de Universitatea Aalborg? 

În ce măsură o asemenea filosofie educaţională este adecvată spaţiului 
universitar actual? 

Capitolul 12 


Ce am învăţat până acum? 


Învăţarea prin proiecte este mult mai mult decât o metodă, încorporează o 
paradigmă a învăţării şi o filosofie educaţională. Proiectele promovează o 
abordare constructivistă şi constructionista a învăţării. Aplicând principiul lui 
Dewey „a învăţa făcând”, elevii învaţă mai eficient atunci când pun în legătură 
informaţiile cu experienţele anterioare. Fiecare dintre noi interacționează diferit 
cu mediul, ceea ce face ca experienţele personale să se obiectiveze în mod diferit 
în cunoştinţe (Piaget & Inhelder, 1969; Vigotski, 1978). Realizând investigaţii şi 
activităţi diverse, subiecţii care învaţă construiesc noi cunoştinţe care sunt integrate 
în experienţele şi structurile mentale deja constituite. În timp ce constructivismul 
reflectă interacţiunile individului cu mediul, constructionismul adaugă în schema 
de înţelegere obiecte care au sens pentru cel care învaţă. Kafai şi Resnick (1996) 
consideră că oamenii învaţă cel mai bine atunci când sunt direct implicaţi în reali- 
zarea de obiecte relevante pentru ei, ce pot fi împărtăşite cu ceilalţi în diverse 
moduri. Interesul personal pentru realizarea acestor obiecte face ca cei implicaţi 
să fie motivaţi să finalizeze proiectul început. Învăţarea problematizată prin 
proiecte valorifică aceste elemente inspirate de constructivism şi constructionism : 
obiectele sau produsele rezultă din procese riguroase de investigaţie şi activiţăţi 
lucrative, generate de o întrebare incitantă pentru cercetare (Krajcik, Soloway, 
Blumenfeld & Marx, 1998). Dacă are o întrebare incitantă, elevul va fi capabil 
să deruleze investigaţii autentice şi semnificative, realizând obiecte utile, sub 
îndrumarea şi cu sprijinul profesorilor (Bryan & Slough, 2009). 

Învăţarea prin proiecte armonizează dimensiunea epistemologică, ontologică 
şi axiologică a învăţării şcolare. Proiectele sunt generate de practică şi propun 
rezolvarea de probleme reale, presupun investigaţii autentice, îndreptate spre 
un scop concret. Indiferent de tipul de proiect, regăsim elemente constante, 
dar şi o anumită doză de variabilitate. Elementele stabile sunt reprezentate de 
centrarea pe probleme şi soluţii, în complementaritate, ca elemente ale aceluiaşi 
proces constructivist de învăţare. Există un corpus stabil (complementaritatea 
dinamică probleme - rezolvare de probleme) şi elemente de variabilitate, în 
principal generate de vârsta participanţilor şi de contextul în care are loc învăţarea. 

Învăţarea prin proiecte poate fi adaptată pentru subiecţi de vârste diferite, 
cu experienţe diferite. Exemplele din capitolul anterior reflectă variabilitatea 
şi versatilitatea abordării. Tabelul de mai jos sintetizează priorităţile pentru 
diverse etape de vârstă. 


Copilăria timpurie/ | Inveti să fii iscoditor. 
preşcolaritatea Înveţi să trăieşti împreună cu ceilalţi. 


nvăţământul primar | Inveti să formulezi p robleme şi să cauţi soluții. 


nvăţământul nveti să investighezi in mod mai sistematic şi să găseşti 
gimnazial 


soluţii împreună cu ceilalţi. 
nvățământul liceal | Consolidezi abilităţile de investigaţie (inclusiv competențele 
specifice secolului XXI), foloseşti tehnologia, găseşti 
soluţii la probleme concrete şi intervii în comunitate. 
Rafinezi abilităţile de cunoaştere, aplici competențele 
specifice secolului XXI (inclusiv softuri şi mediul virtual), 
înveţi să devii membrul unei comunităţi profesionale şi să 
actionezi în calitate de cetăţean. 


Priorităţi ale învăţării problematizate prin proiecte 


Din punct de vedere epistemologic, investigaţiile sistematice solicitate de 
învăţarea prin proiecte promovează logica cercetării. Copiii şi tinerii se antre- 
nează atât în identificarea şi formularea problemelor emergente în contexte 
bogate şi solicitante, cât şi în găsirea de soluţii, ca o capacitate esenţială în 
domeniul ştiinţific. Proiectele se centrează pe acţiuni orientate către un scop, 
în care elevii abordează împreună o problemă, pe care o rezolvă nu doar teoretic, 
ci şi prin anumite produse practice. Activităţile în lumea reală şi produsele 
anticipate se derulează în contexte marcate de modele, valori, tipare compor- 
tamentale. Astfel, angajamentul social devine parte a demersurilor învăţării 
prin proiecte, care presupun interacțiuni cu coechipierii şi adulţii, profesori 
sau membri ai comunităţii, şi impact în comunităţile în care funcţionează şcoala. 

Învăţarea prin proiecte este versatilă. Ca strategie complexă de instruire, 
poate fi adaptată pentru facilitarea învăţării (consolidare) dintr-o anumită arie 
curriculară, rezolvarea de probleme (cu accent pe aplicarea interdisciplinară a 
achiziţiilor din domeniul învăţării) şi evaluare. 

Rezultatele anticipate în domeniul învăţării pot fi clar formulate de la început 
(situaţie in care profesorii sunt orientati spre standarde) sau pot fi construite în 
cadrul procesului, cu o marjă de flexibilitate pe parcurs, în funcţie de dezvoltările 
organice care apar. Nivelul de securitate profesională a profesorului generează 
flexibilitate în valorificarea reperelor curriculumului, în a concepe învăţarea 
prin proiecte ca set de scenarii realiste de învăţare ce se regăsesc în curriculum 
ŞI au corespondenţă cu competențele prevăzute de acesta. Putem folosi o 
analogie cu copilul mic, căruia îi trebuie o relaţie securizată de ataşament 

pentru a avea energie să exploreze. În mod similar, profesorii reflexivi, competenţi 

(din punct de vedere organizatoric, psihopedagogic, ştiinţific, interactional) pot 

valorifica reperele curriculumului în activităţi care nu sunt neapărat planificate, 

pot conecta obiectivele de învăţare autentică cu experienţele anterioare din 
clasă şi experienţele de viaţă ale copiilor, adolescenților şi tinerilor, ce pot fi 
integrate între disciplinele de învăţământ. 

Sună ca un clişeu, dar de multe ori profesori motivaţi înseamnă elevi motivaţi 
şi invers. Pentru a realiza o învăţare de calitate, profesorii trebuie să conştientizeze 
responsabilitatea şi rolurile multiple pe care le au. Profesorul este un manager 
al procesului de învăţare la nivel de grup şi la nivel individual ; joacă în acelaşi 
timp rol de antrenor, compozitor şi dirijor. 

Profesorii învaţă împreună cu elevii. Este esenţial ca la finalul unui proiect 
al clasei să le fie adresate întrebări care au atât rol de evaluare, cât şi de reflecţie 
asupra proceselor de investigare, colaborare, incluziune sau organizare. De 
exemplu, dacă vizăm conţinutul, folosim întrebări de tipul : 

e Ce am învăţat? 

e Ce răspuns aveţi la întrebarea centrală/provocarea de la care am pornit? 
Cum s-a schimbat modul în care priviţi acea problemă/provocare ? 

e La ce alte probleme v-aţi gândit lucrând la acest proiect? Ce alte întrebări 
relevante v-au făcut curioşi sau ce probleme credeţi că putem rezolva? 

e Care este cea mai bună soluţie la problema abordată si ce alte variante avem ? 

e Cunoştinţele-din care discipline/arii curriculare ne-au ajutat să răspundem 
la întrebare sau să găsim soluţii la problema? 

° Ce anume ati exersat lucrând la proiect? (De exemplu, să scriu, să calculez, 
să desenez un afiş, să pregătesc o prezentare PowerPoint, să fac un interviu 
şi să-l înregistrez, să realizez grafice cu datele culese pe teren, să desfăşor 
un experiment etc.) | i 


Dacă vă concentrați pe proces, puteţi întreba : 


e Cum ati colaborat în cadrul grupului cu care ati lucrat? Ce propuneţi să 
schimbăm pentru a lucra mai bine în viitor? 

* Ce obstacole ati întâmpinat în realizarea sarcinilor pe care vi le-aţi propus ? 

Ce soluţii ati adoptat pentru îndepărtarea obstacolelor ? 

Cât de eficient aţi rezolvat problemele ? 

Cât de bine v-aţi organizat timpul ? Ce aţi vrea să faceţi altfel data viitoare ? 

Ce v-a plăcut cel mai mult în munca la acest proiect? 

Ce credeţi că ar trebui modificat, regândit în cazul începerii unui nou proiect? 

Cum aţi dori să lucraţi într-un proiect viitor ? 


Ca proces cocreat, învăţarea presupune oglindiri reciproce între profesori 
şi elevi. De exemplu, în evaluarea procesului este util să revenim la principiile 

de la care am pornit, demersurile-recurente de tip spirală ajutându-i pe copii 
să-şi consolideze tipare comportamentale în sens cognitiv (ce am învăţat, cum 
am învăţat?), dar şi sociointeractional (cum au fost relaţiile mele cu ceilalţi, 
cât de bine am lucrat împreună ?) şi emoţional (cum m-am simţit? ). Tabelul 
de mai jos oferă exemple pe care le putem adapta la clasă: 


trebări generice referitoare Intrebări pentru elevi/studenti 
crt. 


la învăţarea prin proiecte 

A fost folosită o întrebare Care a fost tema/intrebarea centrală pe 

centrală, dinamizatoare ? care v-aţi concentrat în proiect? 

Activităţile au prilejuit Cu ce conţinuturi noi v-aţi familiarizat 

familiarizarea elevilor/ ` |pe parcursul pregătirii şi derulării 

Studenţilor cu conţinuturi noi? | proiectului? 

Proiectul a presupus dezvoltarea | Prin pregătirea, derularea şi evaluarea 

competenţelor specifice proiectului am : 

secolului XXI? - colaborat? 

— utilizat echipamente şi mijloace de 
comunicare şi informare (telefoane 
inteligente, iPad, laptop etc.)? 

- gândit critic? 

- rezolvat probleme ? 

Ne-am documentat temeinic şi am 

investigat problema realizând interviuri, 

observaţii, am luat notițe pe teren, am 
făcut fotografii şi înregistrări video etc. ? 

Ne-am concentrat pe teme/probleme 

care ne interesează ? 


f 


A fost stimulată investigația în 
profunzime ? 


A fost stimulat interesul elevilor/ 
studenților pentru aprofundarea 
temei sau rezolvarea 
problemelor abordate ? 
Elevii au avut posibilitatea să 
facă alegeri şi să fie auziti? 


Am avut posibilitatea să ne exprimăm 
punctul de vedere comunicând oral şi în 
scris (consultări, dezbateri, publicare de 
ştiri, anunţuri, afişe şi materiale 
informative despre proiect)? 
Am făcut modificări în planul initial - 
când ne-am dat seama că soluţiile 
anticipate nu erau cele mai bune sau 
activităţile nu erau cele mai potrivite ? 
Am prezentat întregii şcoli, dar şi 
specialiştilor consultaţi şi altor persoane 
din comunitate rezultatele proiectului ? 


Au avut loc revizuiri pe parcurs 
şi evaluări ? 


Proiectul a fost prezentat 
public ? 

Evaluarea accentuează aspectele pozitive şi mai puţin pe cele negative. Important 
este să se realizeze într-o manieră cât mai diversă, să reflecte valori ca respectul, 
curajul, solidaritatea, încrederea şi asertivitatea, încurajând discuţiile libere. 
Fiecare subiect a contribuit la realizarea proiectului şi merită clipa sa de glorie ! 

Este de dorit ca evaluarea unui proiect să evite forma clasică de evaluare 
prin teste. Mai mult, organizarea unui eveniment special pentru un public mai 


larg, de exemplu pentru întreaga şcoală sau pentru familii, aduce un plus de - 


importanţă recunoaşterii eforturilor şi realizărilor elevilor şi clasei. 
În tabelul de mai jos sintetizăm principalele etape ale proiectului, activităţi 
şi recomandări. 


Activităţi .— Recomandări referitoare 
‘la derularea activităţilor 


Pregătire | Planificare” ` Proiectul are un conţinut interdisciplinar şi 
preliminară şi transdisciplinar (valorificând părţi din 
selectarea unei curriculumul nucleu, din curriculumul la decizia 
teme împreună cu | scolii sau opţionale). Interesele şi experienţele 
copiii personale ale copiilor şi adolescenților constituie 
Trecerea în revistă |un punct de plecare în alegerea temei proiectului. 
a experienţei şi Prin realizarea proiectului se ating obiectivele de 


cunoştinţelor legate | referinţă şi competenţe specifice mai multor arii 

de problemă/temă  |curriculare. 

Brainstorming © |Copiii sunt parteneri în luarea deciziilor 
referitoare la tot ceea ce se desfăşoară în cadrul 
proiectului (conţinut, timp, loc de desfăsurare, 
sarcini, activităţi, mod de evaluare). 
Brainstormingul poate fi utilizat ca o tehnică 
pedagogică ; ulterior, temele rezultate din 
brainstorming pot fi folosite pentru formarea 
echipelor şi pentru a încuraja focalizarea pe o 
temă, chestiune sau întrebare comună. Echipele 
construiesc o înţelegere împărtăşită asupra 
problematicii abordate şi iau parte la o dinamică 
de grup care constituie, mai târziu, incubatorul 
pentru munca lor şi, dezirabil, gazda soluţiei 

inovatoare la care ajung. 

Formularea unor | Proiectul clasei este o activitate care se 

întrebări care desfăşoară în paralel cu activităţile obişnuite, 

orientează sarcinile | necesitând timp alocat săptămânal pentru 

diferite de lucru in | discutii de organizare, evaluări parţiale şi 

cadrul proiectului | finalizare. Durata unui proiect trebuie să fie de 
cel puţin o săptămână şi de cel mult trei luni (la 


ew ee ew sw ee seen ee case cee sess eweesccscssssecuscoreesecusrscssesess 
Sw Steere nr ewcomesbeenmesesre mers cesecnsceascncceeseabessansnorasemes= 


CE Scanned with OKEN Scanner 


238 ÎNVĂŢAREA PRIN PROIECTE 


natalia, telat tt eee 


Scrisoare Fiecare proiect are un calendar al actiunilor 7 
informativă pentru | care este cunoscut şi afişat în clasă şi transmis 
părinţi părinţilor, în scrisoarea informativă. 

Formarea 


Fiecare grup are responsabilităţi şi sarcini 
specifice. Participarea fiecărui elev este garantată 
de valorificarea interesului pentru activitatea ce 
se va desfăşura în grupul în care lucrează, 
Activităţile din proiect se vor desfăşura nu doar 
în clasă, ci şi în alte zone din afara şcolii şi vor 
face apel la cât mai multe persoane care pot 
sprijini desfăşurarea lui. Proiectul clasei 
consolidează legătura dintre clasă, şcoală şi 
comunitate, prin valorificarea resurselor materiale 
şi umane (interviuri, anchete, vizite etc.). 
Proiectul va avea produse finale concrete, care 
să fie afişate în clasă sau în şcoală. 


grupurilor de lucru 
şi planificarea 
activităţilor 
Activităţi de teren 
Documentare 
Investigaţii 
Întâlniri cu experţi 
Expunerea/afişarea 
unor rezultate 
preliminare 
Prezentare publică 
şi expunerea 
produselor 
Evaluare în 
colaborare 
Evaluare sumativă 
Tranziţia către un 
nou proiect (dacă 
este cazul) 


Evaluare 


Evaluarea va fi complexă şi va viza procesul în 
ansamblu, produsele, contribuţiile Ze saab 
şi cele individuale. 

Fiecare proiect deţine un portofoliu care va 
cuprinde : planul proiectului, calendarul 
proiectului, produse ale copiilor, comentarii ale 
tuturor celor care au fost implicaţi în realizarea 
lui referitor la felul în care s-a lucrat. Toate 
aceste materiale sunt la îndemâna copiilor (în 
format tipărit şi digital). 


Concluzii 


Aplicaţie 


Preocupati de întrebarea „Cum ne dăm seama că elevii sunt implicaţi în 
munca pe care o desfăşoară în cadrul proiectului?”, Kieran Egan şi Dawn 
McArthur (2014) au dezvoltat o listă de verificare, pe care vă invităm s-o 
folosiţi la clasă: 


— expresie facială (zâmbet, râs, ochi deschişi, contact vizual direct); 

— se îndreaptă spre profesor şi/sau spre ceilalţi elevi în diversele interacțiuni; 

— preferă să privească profesorul decât undeva la distanţă sau în diverse 
locuri din sală; 

— mişcări fizice: mişcarea întregului corp indică atenţie, spre deosebire 
de bâţâiala mâinilor, genunchilor sau picioarelor, care indică plictiseală; 

— expresie verbală pentru surpriză, mirare; 

— exprimarea verbală a experienţelor personale legate de temă; 

— tonul şi volumul vocii indică acest lucru; 

conţinutul şi frecvenţa întrebărilor adresate (mai multe reflectă un 
interes mai mare); 

timpul necesar înainte de răspuns (cu cât este mai scurt, cu atât mai 
mare e probabilitatea de a fi implicat); 

numărul elevilor care răspund sau formulează întrebări este mare; 
participarea voluntară la activităţi; 

întreruperi pentru a spune poveşti, a da exemple; 

focalizarea şi intensitatea muncii (măsuraţi timpul de lucru folosit de 
elevi fără să se întrerupă). 


Folosiţi lista de mai sus pentru a urmări comportamentul unora dintre elevii 
care manifestă adeseori o slabă implicare în activităţile de învăţare la clasă 
sau în cazul celor care au comportamente problematice la ore. Analizaţi 
comparativ observaţiile asupra comportamentului la o lecţie în care invata- 
rea se realizează folosind strategii orientate mai mult spre abordarea 
frontală şi sarcini identice pentru toţi elevii, respectiv în activităţi derulate 
în cadrul proiectului. Ce reacţii vă atrag atenţia? Cum le interpretati? 
Discutati cu alti colegi care lucrează la aceeasi clasa gsi confruntati-va 
informatiile asupra acelorasi elevi observati in mod sistematic. 

La nivelul intregii clase, se pot folosi si alte intrebari, de exemplu: 


Elevii sunt punctuali sau absentează? 
Sunt mandri de ceea ce au realizat? Unde sunt expuse lucrările? Sunt 
notate numele autorilor pe lucrări? Vorbesc cu părinţii sau prietenii 


despre proiect? Sunt invitaţi părinţi şi personalităţi locale să vadă şi să . 


comenteze produsele? 

Produsele sunt atent păstrate în locuri curate, stocate electronic, postate 
pe site? Le sunt oferite elevilor copii după ce le-au realizat (DVD-uri, 
fotografii, un format tipărit)? 

Sunt folosite chestionare sau alte instrumente pentru a stabili nivelul 
de satisfacţie? 

Care dintre cele trei dimensiuni (cognitivă, emoţională sau social- 
interactionala) credeţi că influenţează cel mai mult reacţiile diferite la 
clasă? 

Pornind de la răspunsul la întrebarea de mai sus, cum putem interveni 


pentru a genera contexte şi sarcini care să faciliteze învăţarea, să _ 


stimuleze şi să menţină starea de bine a elevilor? 

Cum să depăşim dificultăţile? 


Adeseori, remarcăm în practica didactică faptul că profesorii sunt entuziasmați 
că prin aplicarea metodelor mulţi elevi sunt implicaţi. O asemenea observaţie 
este, fără îndoială, valabilă şi în cazul muncii în cadrul proiectelor : dincolo 
de energia pozitivă şi dinamica grupului, este important să ne centrăm pe ceea 
ce învaţă efectiv elevii. Copiilor şi adolescentilor le place să identifice probleme, 
să caute soluţii, să meargă pe teren. Profesorul poate folosi o varietate de surse 
de date pe baza cărora să măsoare „valoarea adăugată” adusă de munca depusă 
în proiect (vezi Fişa proiectului clasei, p. 273, şi Fişa proiectului, varianta pentru 
elevi, p..275): 


- observaţiile cu privire la modul în care au lucrat elevii ; 

- analizele produselor finale/performantei, inclusiv comparații cu rezultatele 
anterioare ale elevilor ; 

- comentariile adulţilor implicaţi în proiect ca persoane-resursă, mentori ori 
evaluatori sau ale celor care au participat la prezentarea finală sau la 
evenimentul de încheiere a proiectului ; 

— rezultatele obţinute la fişele de evaluare folosite pe parcurs ; 

- raportarea la competențele prevăzute de curriculum şi la indicatorii de 
performanţă ; 

- scorurile obţinute la teste sau prin instrumente de evaluare continuă ; 

- reflectiile elevilor şi rapoartele lor de autoevaluare ; 

- rezultatele obţinute la teste nationale sau la nivel de şcoală, care nu sunt 
create de profesorul coordonator al proiectului. 


Învăţarea problematizată prin proiect este complementară altor abordări 
didactice. Limitele semnalate de mulţi profesori constau în faptul că este nevoie 
de timp special alocat proiectului şi de abilităţi specifice ; elevii îşi pot pierde 
concentrarea asupra activităţii dacă durata proiectului este prea mare şi îşi pierd 
interesul pentru temă ; adeseori, managementul timpului este o problemă (atât 
copiii, cât şi studenţii pot avea dificultăţi legate de respectarea termenelor de 

finalizare) ; elevii pot fi descurajati sau dezavantajati de unele obstacole din 
lumea reală sau pot fi dezamăgiţi dacă propunerile lor de rezolvare a unor 
probleme nu sunt luate în considerare de autorităţi (de exemplu, în proiectul 
„Cetăţeanul”). Toate aceste condiţii, activităţi şi roluri complexe generează 
dificultăţi. Tabelul de mai jos prezintă cele mai importante dificultăţi anticipate 
şi posibile modalităţi de a le evita: 


Dificultăţi | Cum le putem evita ? 


Lucrul în |Experienţă anterioară de lucru în perechi şi în grupuri mici. 

grup În stadiile iniţiale, în care elevii au mai puţină experienţă, alocarea 
unor roluri precise în grup, care să se schimbe în timp, sau 
alocarea unor responsabilităţi care să fie adecvate punctelor forte 
ale fiecăruia (de exemplu, elevii cu competenţe de tehnologia 
informaţiei şi a comunicaţiilor vor lucra cu cei cu abilităţi artistice 
deosebite pentru a crea materiale informative referitoare la proiect 
sau a pregăti reprezentări vizuale pentru finalul proiectului). 
Monitorizarea permanentă de către cadrul didactic şi intervenţii 
punctuale atunci când elevii se blochează ori au conflicte. 
Clarificarea regulilor de lucru in grup şi revizuirea detaliilor necesare 
pe parcurs. 

Informaţii clare despre ce se aşteaptă de la fiecare membru al 
grupului atât din punctul de vedere al procesului, produsului, cât 
şi al calităţii interacțiunilor. 

Clarificarea criteriilor de evaluare a rezultatelor învăţării şi a 
proceselor de grup. 
Ajustare la mărimea grupului şi la experienţele de lucru în proiecte 
(timp, amploare, complexitatea problemei abordate). 

Discuţii cu parteneri externi pentru a anticipa sprijinul de care se 
pot bucura copiii. 
Discuţii de clarificare repetate referitoare la scopul, metodele şi 
conținuturile cu care se operează în proiecte. 

Valorificarea experienţei celor care au mai lucrat la proiecte pentru 
a-i ajuta pe cei mai putin experimentați (de exemplu, în proiectul 
întregii şcoli). 

Utilizarea unor ghiduri sau liste cu îndrumări care să fie vizibile 
pentru copii şi accesibile părinţilor şi altor adulţi care participă la 
proiect. 

Nuanţarea tipului de sprijin în funcţie de nivelul la care se află 
copiii - de exemplu, mai multe explicaţii din partea profesorului 
la început, mai mult sprijin individualizat pe parcurs, recomandări 
pentru produsele de grup la sfârşit, 

Mentinerea | Alegerea temelor/problemelor care îi interesează cu adevărat pe 
motivaţiei . | copii/adolescenti şi care să fie relevante. 


weereesachanee 

competiţie corectă, orientate spre un scop comun. 
Vizibilitatea procesului şi a produselor finale pentru întreaga 
şcoală şi pentru membri din comunitate. 
Adecvarea la rezultatele anticipate ale învăţării. 
Instrumente simple de autoevaluare a lucrului la proiect pentru 
elevi, folosind criterii adecvate rezultatelor anticipate spre care vă 
orientati efortul. 

Complementaritate între evaluarea sumativă şi cea formativă, care 
le dă elevilor posibilitatea să-şi aprecieze progresul în cadrul 
procesului şi permite revizuiri cu scop ameliorativ, ce includ 
evaluări individuale şi de grup, interevaluări între elevi şi evaluări 
colegiale între profesori. 
Alegerea profesorilor care îmbrăţişează această paradigmă şi au 
experienţă în abordări inter- şi transdisciplinare. 

Acces la resurse (informaţionale, materiale, tehnice, de spaţiu, de 
timp). 

Recunoastere instituţională pentru eforturile suplimentare de 
inovare didactică prin învăţarea pri 


Evaluare 


Unde am ajuns? Ce am învăţat? Proiectul reprezintă doar una dintre 
practicile educaţionale prin care intenţionăm să angajăm minţile celor care 
învaţă, indiferent de vârstă. Munca de calitate prin proiecte stimulează şi susţine 
dezvoltarea unor dispoziţii intelectuale, sociale şi emoţionale care pot contribui 
subtantial la pregătirea pentru o viaţă echilibrată şi împlinită (Katz, Chard & 
Kogan, 2014: 211). Zăbovim, reflectăm, lansăm propuneri şi luăm decizii 
fundamentate. Trecem spre următorul sens giratoriu : viitorul. 


Aplicaţie 

* Reflectati asupra propriei experienţe. În ce situaţie ati abandonat un 
proiect personal? În ce condiţii ati abandonat un proiect de grup? Care 
dintre dificultăţile din tabelul de mai sus se regăsesc în propria experienţă 
personală şi profesională? | 

* Cât de mult au contat într-o experienţă pozitivă de finalizare a unui 
proiect dificil de grup dimensiunea cognitivă (ce înveţi), dimensiunea 
sociorelaţională (coresponsabilitate fata de ceilalţi) şi cea afectivă (cum 
v-aţi simţit)? l | 

e Cum transferați aceste experienţe personale în iniţierea şi coordonarea 
proiectelor la clasele cu care lucraţi? 

Ce alegem pentru viitor? 


Trecutul, prezentul şi viitorul se regăsesc pe traseul călătoriei noastre 
comune. Să ne gândim la viitor! Ce traseu alegem? Unde vrem, de fapt, să 
ajungem ? Cât de mult ne dorim să ajungem acolo ? Ce resurse suntem dispuşi să 
folosim ? Interogatia iniţială, „Cum ne pregătim pentru viaţă în secolul XXI? ”, 
ne duce la întrebarea „Care este profilul profesorilor din secolulul XXI?”. 
Parafrazând proverbul african „E nevoie de un sat întreg pentru a creşte un 
copil”, afirmăm că este nevoie de o şcoală întreagă pentru realizarea unui 
proiect de calitate ! Dincolo de calităţile generice ale profesorului, vă invit să 
ne orientăm în sensul giratoriu al viitorului, în care am identificat (din consi- 
derente pragmatice) trei rute sau scenarii posibile. 


a) Scenariul optimist este marcat de echilibru între cadrul curricular, autonomia 
profesorului şi colaborarea întregii echipe din şcoală (de exemplu, Urban 
Academy). „A venit vremea învăţării prin proiecte ! ” Astfel se deschide pagina 
web a Buck Institute for Education (BIE) (http: //bie.org/): „Experiențele 
a mii de profesori de la toate nivelurile învăţământului şi din toate ariile 
curriculare, susţinute de cercetare, confirmă că învăţarea prin proiecte este 
o modalitate eficientă şi plăcută de a învăţa şi a-ţi dezvolta competențele 
de învăţare de care ai nevoie pentru a avea succes în continuarea studiilor, 
în carieră şi în societate, în calitate de cetăţean”. Ce-i face pe atâţia profesori 
din întreaga lume să fie interesaţi de această strategie de predare ? Răspunsul 
este combinaţia dintre mai multe motive atemporale şi dezvoltări recente. 
Avocat al acestei strategii instructionale, BIE identifică următoarele atuuri 
ale folosirii învăţării prin proiecte : 

e Face şcoala mai captivantă pentru elevi. Mai mult ca niciodată, elevii 
de azi consideră deseori şcoala un loc plictisitor şi lipsit de sens. Invatand 
prin proiecte, elevii ies din pasivitate şi devin activi. Proiectul le anga- 
jează şi mintea şi inima şi dă relevanţă învăţării, fiind inspirat şi conectat 
la realitate. 

e Îmbunătăţeşte învăţarea. După finalizarea unui proiect, elevii înţeleg mai 
bine conţinutul, îşi reamintesc mai mult din ce au învăţat şi retin pe o 
perioadă mai lungă comparativ cu învăţarea prin abordări tradiţionale. 
Prin urmare, au şanse mai mari să utilizeze ce ştiu şi ce pot să facă în 
situaţii noi. 

e Dezvoltă competențele necesare pentru a avea succes în continuarea 
studiilor, în carieră şi în viaţă. În secolul XXI, succesul în viaţa profe- 
sională sau învăţarea pe tot parcursul vieţii presupun mai mult decât 
cunoştinţe şi abilităţi de bază. În proiect, elevii învaţă cum să aibă 
iniţiativă şi responsabilitate, îşi dezvoltă încrederea în sine, rezolvă 
probleme, lucrează în echipe şi se organizează mai eficient. 

e Ajută la obţinerea rezultatelor învăţării reglementate prin curriculum. 

Standardele folosite în anumite ţări sau alte reglementări referitoare la 

rezultatele învăţării din întreaga lume pun accent pe aplicarea cunoştinţelor 

şi abilităţilor în lumea reală, precum şi pe gândirea critică, rezolvarea 
problemelor, colaborare, comunicare folosind o diversitate de medii, 
abilităţile de comunicare şi oratorice. 

© Le oferă elevilor posibilitatea să folosească tehnologia. Elevii utilizează 
cu uşurinţă şi diverse mijloace tehnologice care se potrivesc foarte bine nu 
doar în documentare, în realizarea de produse sau în prezentarea rezultatelor 
proiectelor, ci şi în comunicarea elevilor cu profesorii, experţii, partenerii 
sau alte persoane, din întreaga lume (vezi modelul WebQuest). 

e Face predarea mai agreabilă şi generatoare de satisfacţii. Profesorii 
lucrează cu elevi mai implicaţi, motivaţi să depună efort în activităţi 
utile. Adeseori, profesorii redescoperă bucuria învăţării laolaltă cu elevii 
(vezi cazul Urban Academy). 

e Conectează elevii şi şcolile cu comunităţile şi lumea reală. Proiectele 
dau elevilor posibilitatea de a interveni, ocupându-se de chestiuni reale 
pe care le rezolvă. Elevii învaţă să interacţioneze cu adulţi şi organizaţii, 
au contact cu locuri de muncă şi diverse ocupaţii, îşi pot dezvolta interese 
pentru cariere (vezi exemplul serviciilor în comunitate oferite de elevii 
de la liceul newyorkez). Şi părinţii şi membrii comunităţii pot fi implicaţi 
în proiecte (vezi evaluarea realizată de persoane din afara şcolii). 


X 


În afară de Buck Institute for Education, mai remarcăm Edutopia şi Microsoft 
Intel, care pun la dispoziţia educatorilor din întreaga lume atât numeroase 
resurse informative, cât şi exemple de proiecte derulate cu succes. Edutopia 
are ca misiune identificarea şi sprijinirea practicilor educaţionale eficiente 
de la grădiniţă până la terminarea liceului. Printre aceste practici instructionale 
regăsim evaluarea comprehensivă, studiile integrate, învăţarea prin proiecte 
sau teme ca învăţarea socială şi emoţională, dezvoltarea profesională şi integrarea 

tehnologiei. Intel Corporation este o companie care îşi propune să inspire 
viitorul. Acoperind acelaşi segment - de la grădiniţă la liceu -, materialele 
puse la dispoziţia educatorilor ajută la corespondenţa dintre activităţile de 
învăţare prin proiecte şi curriculum, design şi implementarea de proiecte 
(https : //engage.intel.com/docs/DOC-55393). Specialiştii de la Intel oferă 
o listă de nouă aspecte ce trebuie respectate în aplicarea strategiei de învăţare 
prin proiecte : elevii sunt în centrul demersului de instruire, proiectele se 
focalizează pe obiective de învăţare ce corespund curriculumului şi standardelor 
vizate de sistem, gravitează în jurul unor întrebări centrale relevante pentru 
cadrul curricular, implică numeroase tipuri de evaluare, au conexiuni cu 
lumea reală, elevii demonstrează cunoştinţele şi noile achiziţii în învăţare 
printr-un produs sau printr-o manifestare complexă publică, tehnologia 
sprijină şi îmbunătăţeşte învăţarea elevilor, proiectele implică în mod organic 
nivelurile superioare ale înţelegerii, iar strategiile instructionale initiate de 
profesor sunt variate şi favorizează învăţarea pentru subiecţi, ţinând cont de 
stilurile diferite. Şi în România, prin programul Intel Teach, profesorii au 
acces la resurse şi programe de formare care vizează integrarea eficientă a 
tehnologiei şi învăţarea prin proiecte (http : //www.elearning.ro/invatarea- 
prin-proiecte-exemplu-de-aplicatie-intel-teach). 


b) Scenariul realist reflectă autonomia şi creativitatea unor profesori, valorifi- 


c) 


carea oportunităţilor din curriculum şi colaborarea în cadrul ariilor curriculare. 
Învăţarea prin proiecte se plasează în cadrul unor scenarii realiste de învăţare 
racordate la curriculumul naţional şi la exigenţele din cadrul unor arii curriculare 
sau discipline de învăţământ. În România putem regăsi un asemenea scenariu 
în şcolile în care unii profesori colaborează pentru a derula anumite proiecte 
împreună cu elevii, cu grad relativ înalt de reglementare de către profesor. 
Putem exemplifica prin structura predeterminată de lucru propusă prin 
proiectul „Cetăţeanul” sau metodologia de lucru PhotoVoice ori alte cadre de 
lucru inspirate de proiecte derulate la nivel national sau international. Uneori, 
profesorii colaborează pentru realizarea anumitor activităţi sau valorifică 


faptul că sunt titularii mai multor discipline de învăţământ (de exemplu, profe- 


sorul de cultură civică predă şi istorie sau este dirigintele clasei şi combină 
activităţile, beneficiind de mai mult timp, pe care îl foloseşte pentru sarcini cu 
caracter interdisciplinar şi activităţi în afara clasei). Constrângerile referitoare 
la timp şi spaţiu fac ca săptămâna „Şcoala altfel” să devină un cadru predilect 
pentru derularea unor activităţi de învăţare problematizată prin proiecte. 


Scenariul de rezistenţă este caracterizat prin autonomia individuală a profe- 
sorului, care valorifică în mod creativ cadrul curricular, iar la nivelul şcolii, 
lucrează inovativ, dar în izolare. 

Tabelul de mai jos sintetizează cele trei scenarii sau rute: 


Scenariul optimist | Scenariul realist 


Scenariul de 
rezistenţă 
individuală 
Şcoala nu este 
pregătită, abordează 
mai degrabă o 
politică instituţională 
centrată pe menti- 
nerea unor practici 
didactice de tip 
traditional. 


Sprijin 
institutional 


Maxim - întreaga 
şcoală îmbrăţişează 
învăţarea 

problematizată prin 
proiecte ca filosofie 
educaţională. 


Puternic - şcoala îşi 
asumă ca misiune 
sprijinirea învăţării 
de calitate şi bună- 
starea copiilor (care 
se regăsesc şi ca 
standarde ale 
Agenţiei Române de 
Asigurare a Calităţii 
în Învăţământul 
Preuniversitar — 
ARACIP), dar 
inovarea educatio- 
nală este valabilă 
doar în cazul unora 
dintre profesori. 
Permite activităţi 
care încurajează 
abordările multi- 
disciplinare şi 
interdisciplinare mai 
degrabă la nivelul 
unor grupe de vârstă 
sau arii curriculare. 


Cadrul curriculu- 
mului naţional este 
constrangator şi nu 
sunt valorificate 
oportunitatile de 
dialog si transfer 
intre arii curriculare 
si discipline. 


Permite abordari 
modulare, formarea 
de grupuri eterogene 
ca vârstă şi echipe 
de profesori din 
diverse arii 
curriculare. 


Arhitectura 
curriculară 


Centrarea | Evaluarea este Evaluarea rămâne Evaluarea este 
pe | integrată ca parte a - |focalizată pe com- _| predominant reali- 
competente/ |învăţării şi include petentele academice, |zată la nivel indi- 
evaluare proiectele ca dar în cadrul vidual şi se focali- 
alternativă în anumitor activităţi  |zează pe produs. 
evaluarea curentă sunt evaluate şi Evaluarea procesului 
formativă şi competenţe specifice |este considerată mai 
sumativă. Evaluările |secolului XXI. Sunt |degrabă „extrava- 
vizează procesul şi |utilizaţi ca repere gantă” şi puţin 
produsul, atât la orientative descrip- | importantă fata de 
nivel individual, cât |torii din programe şi standardele de 
şi de grup sau la cele opt competenţe |performanţă 
nivelul întregii clase. | prevăzute pentru urmărite pentru 


finalul de ciclu (vezi | finalul ciclurilor de 


..... 

Echipe de 
profesori 


Perioade de 
timp 


Resurse de © 
tehnologia 
informatiei 
Sia 
comuni- 
catiilor 


PARRA ARR ee eee eee eer ees eweer reer nes eseusersenaseseseseagsess 


CE ALEGEM PENTRU VIITOR? 


Oe a ee ee eee ae eed 


Urmăresc învăţarea 
integrată, trans- şi 
interdisciplinară, 
proiectează şi 
evaluează progresele 
elevilor. Urmăresc 
evoluţia prin proiecte 
de cercetare-actiune 
sau cercetare- 
intervenţie pe care 
îşi fundamentează 
demersurile 
inovative. 

Programul şcolii şi 
spaţiile disponibile 
fac posibilă 
derularea de 
activităţi pe intervale 
mai lungi de timp şi 
adaptarea flexibilă la 


fluxul din proiecte, 
complementar cu 
activităţile curente 
din şcoală. 


Şcoala pune la 
dispoziţia elevilor şi 
profesorilor 
echipamente pe care 
le pot folosi in 
şcoală şi în 
cercetările efectuate 
pe teren (cameră 
video, telefoane 
inteligente, iPad-uri, 
laptop, GPS etc.). 


Regăsim activităţi 
derulate în 
colaborare între doi 
profesori din şcoală, 
de regulă din aceeaşi 
arie curriculară sau 
un diriginte şi un 
profesor de 
specialitate. 


Proiectele pot fi 
iniţiate în cadrul 
anumitor discipline 
de studiu, dar elevii 
sunt implicaţi în 
activităţi în afara 
programului. Uneori 
sunt folosite orele de 
dirigentie pentru 
derularea unor 
activităţi în cadrul 
proiectului. Adeseori, 
proiectele se conden- 
sează în săptămâna 
„Şcoala altfel”. 
Profesorii şi elevii 
pot folosi echipa- 
mente ale şcolii, 
computere, video- 
proiector, impri- 
mante, dar utilizează 
cel mai mult pro- 
priile resurse de 
tehnologia infor- 
matiei şi a comunica- 
tiilor în realizarea 
diverselor produse, 
care sunt finalizate 
de multe ori acasă, 


Ne oe 


Profesorul care aplică 
învăţarea 
problematizată prin 
proiecte îşi asumă 
efortul ca fiind 
„dincolo” de 
sarcinile profesionale 
curente. Nu cere şi/ 
sau nu primeşte 
sprijin din partea 
colegilor din alte 
arii curriculare sau 
din alte clase. 
Profesorul alocă 
timp aproape în mod 
„ilicit” activităţilor 
de tip proiect, fie 
mascat în ore de 
dirigentie, fie in - 
săptămâna „Şcoala 
altfel”, fie în afara 
orelor de program. 


Profesorul şi elevii 
folosesc unele 
echipamente dispo- 
nibile în şcoală, dar 
mai degrabă 
utilizează propriile 
echipamente pentru 
cercetările de teren, 
transmiterea, 
stocarea şi 
prelucrarea datelor, 
cu acordul părinţilor. 


Pre ewer er ......... ....... .... . .. .... 

Implicarea |Părinţii sprijină | Părinţii sunt de 
părinţilor activităţile din acord, dar consideră 
şi a cadrul proiectului, |că activităţile 
comunităţii | implicându-se uneori | integrate proiectului 
ca experţi în diverse |ar fi un tip de 
activităţi şi activităţi 
evaluatori ai | complementare, de 
produselor finale. socializare şi 
învăţare distractivă. 
Răspund invitatiei 
de a participa la 
prezentările finale, 
dar nu le apreciază 
ca ocazii de evaluare 
a achiziţiilor de 
învăţare ale copiilor. 
Un exemplu în acest 
sens sunt proiectele 
de istorie orală de la 
Şcoala Primară din 
localitatea Chilişeni, 
judeţul Suceava, 
realizate în cadrul 
programului „Şanse 
egale”. 


Exemplu: Urban 
Academy sau alte 
şcoli care derulează 
proiecte la nivelul 
întregii instituţii. 
Poate fi folosit pentru 
a da identitate unei 
şcoli (de exemplu, 
şcoli particulare de 
tip atelier, Studio 
Schools, sau 
rebranding insti- 
tutional in învăţă- 
mântul superior — 
Universitățile 
Aalborg şi Roskilde. 


Comentarii 
de Psihologie şi 
Ştiinţele Educaţiei, 
Universitatea din 
Bucureşti, în care 
regăsim şi activităţi 
consacrate în mediul 
universitar, dar şi 
demersuri inovative 
care presupun 
proiecte 
transdisciplinare, cu 
grad înalt de 
complexitate, 


Exemplu : Facultatea 


o... ............... ........ . .......... 


Părinţii sunt parţial 
de acord cu 
activităţile din 
cadrul proiectului, 
cu condiţia ca 
acestea să nu 
consume timp, 
standardele şi 
testările să fie 
respectate cu 
stricteţe, iar elevii 
să-şi menţină 
performanţele 
academice înalte 
(participarea la 
olimpiade, 
concursuri, alte 
competiţii). 


Exemplu : profesori 
din învăţământul 
primar din Botoşani, 
implicaţi în proiectul 
cercetare-actiune 
»Practici 
democratice in 
şcoală” sau în 
proiectul „De-a 
arhitectura”. 

În loc de încheiere 


Superputeri şi supereroi 


De cele mai multe ori, ca în cazul altei schimbări propuse în domeniul 
învăţământului, rezistenţa inerfiala a sistemului este întărită de reacţii subiective 
ale actorilor sociali din sistem. In cazul pledoariei noastre pentru învăţarea 
problematizată prin proiecte, tendinţa este ca înainte de a încerca să pună în 
practică un asemenea demers, profesorii sau directorii să anticipeze barierele. 
Care sunt, în mod concret, limitările introducerii unei asemenea strategii 
complexe de învăţare ? Cel mai frecvent, răspunsurile sunt „pierdere de timp, 
dezorganizare, constrângerea programei, pregătirea pentru testele naţionale”. 
Aşadar, invocându-se asemenea constrângeri externe, încă de la bun început 
rezultă următoarele lucruri : copiii nu sunt pregătiţi, profesorii nu sunt pregătiţi, 
părinţii nu sunt pregătiţi, şcoala nu e pregătită. Concluzia — chiar şi bazată pe 
generalizări ilicite şi grăbite - este fundamentată, într-adevăr, într-o realitate ale 
cărei trăsături nu le putem ignora. Dintre toţi actorii implicaţi, părinţi, profesori, 
elevi, fără îndoială că disponibilitatea cea mai mare pentru schimbare o au 
elevii. Dacă revenim la relaţia dintre dimensiunile cognitivă, socioemoţională, 
axiologică şi practică, atunci constatăm că obţinem contexte de învăţare în care 
toată lumea are de câştigat: elevii (care sunt mai implicaţi, găsind sens şi 
semnificaţie pentru învăţarea în şcoală, ce are legătură cu realitatea şi cu viaţa 
lor), părinţii (care au mai multă încredere în şcoală) şi profesorii (care au 
rezultate academice bune, dar beneficiază şi de un climat al grupului marcat 
de valori ca solidaritatea, coresponsabilitatea şi creativitatea, având mai mult 
timp pentru procesele de învăţare şi consumând mai putin pentru rezolvarea 
conflictelor şi managementul clasei), 

O asemenea stare dezirabilă se construieşte progresiv, în timp, reflectând 
cu sinceritate la principalele valori, comportamente şi alte rezultate ale învăţării 
pentru elevii, studenţii şi copiii noştri. Trecerea de la starea prezentă la starea 
dezirabilă necesită un „proiect”, Sună banal, dar probabil că cea mai sănătoasă 
variantă de lucru porneşte de la ceea ce este valoros pentru noi (ca elevi, părinţi, 
profesori, comunitate, şcoală), de la lucrurile cu care ne mândrim şi de la 

observarea atentă a elementelor pe care le considerăm de la sine înţelese. 
Învăţarea problematizată prin proiecte reprezintă o ocazie excelentă de a înlocui 
excluderea „sau-sau” cu complementaritatea „şi-şi”, pentru că presupune 
dezvoltări în funcţie de profilurile subiecţilor, de stilul profesorului şi abilităţile 
sale de management al clasei, de profilul instituţional al şcolii şi de particulari- 
tatile comunităţii. | 

Adeseori părinţii şi câteodată unii profesori consideră că munca în cadrul 
proiectului presupune activităţi prea lejere, amuzante, care nu sunt suficient 
de serioase în termeni de învăţare. O asemenea judecată pripită este de regulă 
generată de o confuzie frecventă între achiziţiile academice şi dezvoltarea 
intelectuală. Lilian Katz atrage atenţia asupra faptului că oamenii supraestimează 
progresul academic al copiilor şi subestimează dezvoltarea lor intelectuală. 
Realizată bine, munca la proiect oferă numeroase pretexte, contexte şi micro- 
oportunităţi care sprijină, stimulează şi aprofundează dispoziţii intelectuale 
importante ale copiilor - dispoziţii înnăscute, tipice, care pot fi înăbușite de o 
expunere prematură sau excesivă la instruirea academică, formală şi de exerciţiile 
de tip şcolar. Argumentul lui Katz este bazat pe ideea lansată de Webb cu mai 
mult timp în urmă, încadrabilă în paradigma sociologică funcționalistă a lui 
Parsons, atât de influentă în spaţiul nord-american: în 1994, Webb susţinea 
că educaţia trebuie să se ocupe de scopuri instrumentale şi scopuri intrinsece. 
Cele instrumentale derivă din faptul că putem vedea copiii ca instrumente ale 
dezvoltării societăţii, şcoala fiind un instrument al societăţii. Scopurile educaţiei 
sunt de tip instrumental, funcţional şi vizează pregătirea pentru locul de muncă 
şi pentru responsabilităţi de tip practic-utilitarist. În contrast, scopurile de tip 
intrinsec se referă la cele care vizează învăţarea şi dezvoltarea copiilor, în sine, 
de exemplu sensibilitatea estetică şi încrederea in propria forţă intelectuală. 
Putem adăuga unele dispoziţii, cum ar fi cele de a explora, a experimenta, a reflecta, 
“analiza şi de a fi critic atunci când te confrunti cu o varietate de probleme si 
subiecte. Învăţarea prin proiecte urmăreşte ambele tipuri de scopuri. 

Dincolo de scopurile urmărite, revenim la problema semnalată în subcapi- 
tolul „Speranţa, implicarea şi starea de bine”, referitoare la bunăstarea copiilor, 
atrăgând atenţia asupra importanţei armoniei dintre cognitie, aspectele socio- 
interactionale şi cele emoţionale în dezvoltarea copiilor şi adolescentilor. Cerce- 
tările din ultimii ani arată că în mod special primii şase ani de viaţă sunt foarte 
importanţi pentru dezvoltarea competenţelor sociale ale copiilor. Ulterior, 
devine din ce în ce mai greu să îmbunătăţeşti sau să depăşeşti problemele pe 
care le au unii copii în interacţiunile cu cei de aceeaşi vârstă. Adeseori, lipsa 
acestor abilităţi se converteşte în solidarizarea cu copii care au experienţe 
similare şi agregarea în grupuri, găşti, ca urmare a aplicării unor strategii de 
compensare, bazate pe frustrare şi resentimente rezultate din relaţiile proaste 
cu ceilalţi. Munca în cadrul proiectului favorizează cooperarea între colegi şi 


CE Scanned with OKEN Scanner 


SUPERPUTERI ŞI SUPEREROI 253 


sprijinul, dar oferă şi contexte autentice în care copii de vârste diferite se ajută 
„reciproc, dezbat, iau decizii, negociază în timp ce investighează împreună 
probleme reale. Copiii exersează negocierea şi refuzul, susţinerea şi renunţarea 
la un punct de vedere ; învaţă cum să se ajute reciproc, să dea şi copiilor cu cerinţe 
educaţionale speciale ocazia de a contribui, învaţă să-şi prezinte rezultatele, 
dar şi să planifice şi să lucreze eficient absorbiți într-un demers colaborativ. 
Adeseori, profesorii şi părinţii sunt surprinşi de cât de motivaţi sunt copiii să 
lucreze în proiecte, chiar dacă demersurile sunt laborioase, presupun efort şi 
uneori incidente sau conflicte. 

Învăţarea prin proiecte este şi trebuie să fie flexibilă. Nu avem o reţetă de 
succes universală. Pregătirea, realizarea şi evaluarea muncii prin proiecte 
depind de vârsta subiecţilor, de mediile în care are loc educaţia şi de contextele 
sociale şi politice în care se derulează. Prin urmare, şi această carte se doreşte 
a fi doar un ghid. Nu toate cunoştinţele sau abilităţile se pretează a fi învăţate 
cel mai eficient prin proiecte, din considerente de timp, spaţiu sau constrângeri 
generate de standarde, curriculum sau chiar filosofie personală, ca profesor. 
Cu cât facem mai mult din învăţarea prin proiecte o practică educaţională 
integrată activităţilor cotidiene corespunzătoare curriculumului sau prevederilor 
obligatorii specifice nivelului de şcolaritate la care ne referim, cu atât mai 
multe şanse avem ca dispoziţiile exersate sau consolidate prin munca în proiect 
să se maturizeze şi să devină parte integrantă a comportamentului subiectului 
faţă de învăţare, muncă şi viata împreună cu ceilalţi. 

Este greu să privilegiezi doar una dintre dimensiunile învăţării prin utilizarea 
proiectelor. Cu toate acestea, folosiţi instrumente simple, cu ajutorul cărora, 
cu sinceritate, să formulati răspunsuri la întrebarea ce este cel mai important, 
ce este cel mai relevant pentru dezvoltarea copiilor ? Relevanta este reflectată 
de multe aspecte : utilitatea educaţiei, învăţarea de-a lungul vieţii, sensul pentru 
tine ca persoană, importanţa pentru societate, aplicabilitatea în lumea reală, 
formarea abilității de a lua decizii cu valoare morală. Relevanta în învăţarea 
prin proiecte înseamnă să dai viaţă curriculumului construind un cadru care 
conectează nevoile şi interesele elevilor cu rezultatele anticipate în curriculum 
sau standarde, să pui în practică o filosofie a educaţiei care reflectă elevul/ 
studentul ca persoană, dintr-o perspectivă încărcată valoric şi moral. 

Pentru elevi, proiectele sunt printre cele mai îndrăgite activităţi. Pregătirea, 
realizarea şi evaluarea lucrului la proiecte nu pot constitui decât un sprijin în 
căutarea soluţiilor de reuşită atât ale profesorilor, cât şi ale elevilor. Întrucât 
proiectele presupun un parcurs individual, dar şi unul colectiv, proiectul clasei 
se bazează şi pe deprinderile şi avantajele utilizării învăţării prin cooperare, şi 
pe studiul individual. Lucrând în cadrul unui proiect, elevul se deprinde cu 
munca organizată în vederea atingerii unui scop, cu O activitate în care trebuie 
să identifici şi să gestionezi în mod raţional resursele umane, informaţionale 

şi materiale. Proiectul contribuie la construirea autonomiei, prin situarea lui 
în centrul activităţilor şi, mai important, al deciziilor. Proiectul este un produs 
al muncii elevului, profesorul fiind actorul din umbră, care asigură coerenţa 
demersului, recunoaşterea publică şi celebrarea reuşitei. 

Specialiştii din cadrul organizaţiei Edutopia au identificat 15 caracteristici 
ale profesorului în secolul XXI. Pentru a răspunde provocărilor zilelor noastre, 
profesorul este un fel de „supererou” : trebuie să fie capabil să ofere instruire 
personalizată şi să dezvolte clase focalizate pe elevi, să-i perceapă pe elevi ca 
producători de cunoaştere, să înveţe noile tehnologii, să gândească la nivel 
global, să folosească telefoane inteligente (smartphone), să utilizeze bloguri, 
mediile digitale (în defavoarea resurselor tipărite), să colaboreze, să folosească 
reţele de socializare pentru comunicare (Twitter, Facebook, WhatsApp), să fie 
conectat cu ceilalţi colegi şi specialişti, să promoveze învăţarea prin proiecte, 
să creeze propria amprentă pozitivă în mediul virtual (dându-le astfel un 
exemplu şi elevilor săi), să fie capabil să dezvolte propriile coduri, să inoveze, 
să înveţe continuu. 

Aceste superputeri, necesare unei educatii de calitate, pot fi alimentate chiar 
de energia, entuziasmul şi motivaţia elevilor. Profesorii cu care am lucrat s-au 
transformat în supereroi, trăind entuziasmul, curiozitatea, implicarea, deschi- 
derea, bucuria, perseverenta, autodisciplina şi empatia elevilor lor. Sunt sigură 
că puteţi trăi astfel de experienţe şi la clasele dumneavoastră ! 

Anexă 


Fişa proiectului clasei 


ne POE APE e 
Scoala : Clasa: Numărul Profesor(i) 
| de elevi: coordonatori) : 

Perioada : Locul sau locurile de 
Pa i ee = 
1. Întrebarea, tema 

sau problema 

centrală | 
2. Subteme/etape ale 

rezolvării 
problemei 
3. Încadrarea în — Corespondenta cu arii curriculare, discipline de 


- | Ştiinţe şi tehnologii | 


Competenţe digitale 


A învăţa să înveţi 


Competenţe sociale şi civice 


Competenţe antreprenoriale 
Competenţe de exprimare culturală 


Persoane din şcoală 


Persoane din comu- 
nitate, experţi 
Materiale |] 


Echipamente de 
tehnologia informaţiei 


Resurse 
necesare 


..c.nansoinoonoranonnnendonnmooneeonnennneneononenenoenononnanoonsnoneasaaaeasza 

Prezentare publica, 
eveniment final 
Public vizat 


.. colegi din alte clase 
.. personalul şcolii 
... Mediu online 

... membri din comunitate 
.. familii 


.. experţi 
we. alţii 
anticipate | fats 7208 


Evaluare |Formativă |... întrebări/teste ... jurnal de ... planuri, 
: | învăţare schiţe, 
machete 


.. fişe de lucru ... tutoriale ... demonstraţie 
pentru proiect online practică 
.. notițe de teren . liste de .. hărţi 


verificare _ eee 
„. altele 


toată clasa 
Individual |... jurnal de învăţare |... reflecţie 
individuală 

Fişa proiectului (varianta pentru elevi) 


aflăm ? sau 
Ce problemă 
vrem Să 
rezolvăm ? 


Ca să aflăm 
răspunsul la 
întrebarea... sau 
ca să rezolvăm 
problema... 


Cu cine să stăm de vorbă? 
Ce locuri să vizităm ? 
Cine ne poate ajuta? (din şcoală, de acasă, din cartier, de 
la muzeu, de la primărie etc.) 


De ce avem nevoie? 
Cum ne împărţim sarcinile ? 
Cum includem fiecare copil? (copii cu cerinţe educa- 
tionale speciale, care au o mobilitate redusă, a căror 
limbă maternă este diferită de limba de predare la şcoală, 
cu ADHD etc.) 


ae ee a ee ee ee ie eee 

Ce ne propunem 
să realizăm prin 
acest proiect? 
Cum vom arăta 
celorlalţi ce am 

realizat în cadrul 
proiectului ? 
Pe cine invităm ? 


. colegi din alte clase 
... personalul şcolii 
. membri din comunitate 


.. familii 
... experți 

Grupul in care am Noi, în clasă 

lucrat 


... alţii 


Ce am învăţat? 
Ce proiect nou să 
începem ? 

COLLEGIUM. Ştiinţele educaţiei 


au apărut: 

Gabriel Albu - Introducere într-o pedagogie a libertăţii. Despre libertatea copilului 
şi autoritatea adultului 

Liviu Antonesei - Paideia. Fundamentele culturale ale educaţiei 

Liviu Antonesei, Dr. Yehia A.I. Abdel-Aal, Mohamed R. El-Tahlawi, Dr. Nabila T. 
Hassan - Managementul universitar. De la viziunea conducerii la misiunea de succes 

Carmen Creţu - Psihopedagogia succesului 

Constantin Cucoş - Istoria pedagogiei. Idei şi doctrine fundamentale 

Geneviève Meyer - De ce şi cum evaludm 

Adrian Miroiu (coord.), Vladimir Pasti, Cornel Codiţă, Gabriel Ivan, Mihaela 
Miroiu - Învățământul românesc azi 

J.M. Monteil - Educaţie şi formare. Perspective psihosociale 

André de Péretti, Jean-André Legrand, Jean Boniface - Tehnici de comunicare 

Elena Joița - Management educational 

Horst Schaub, Karl G. Zenke - Dicţionar de pedagogie 

Jean Voegler (coord.) - Evaluarea in învățământul preuniversitar 

Lavinia Bârlogeanu - Psihopedagogia artei. Educaţia estetică 

Ioan Cerghit, Ioan Neacşu, Ion Negret-Dobridor, Ion-Ovidiu Pânişoară - Prelegeri 
pedagogice 

Liviu Antonesei - O introducere in pedagogie. Dimensiunile axiologice şi transdisciplinare 
ale educației 

Gabriel Albu - În căutarea educaţiei autentice- 

Emil Păun, Romiţă Iucu (coord.) - Educaţia preşcolară în România 

Viorel Ionel - Pedagogia situaţiilor educative 

Elena Joița - Educaţia cognitivă. Fundamente. Metodologie 

Mariana Momanu - Introducere în teoria educaţiei 

Adrian Neculau - Educaţia adulților. Experiente româneşti | 

Ion Negret-Dobridor, lon-Ovidiu Pânişoară - Ştiinţa învăţării. De la teorie la practică 

loan Cerghit - Metode de învățământ (ediţia a IV-a revăzută şi adăugită) 

Romiţă B. lucu - Managementul clasei de elevi. Aplicaţii pentru gestionarea 
situațiilor de criză educaţională 

Alois Ghergut - Psihopedagogia persoanelor cu cerinţe speciale. Strategii 
diferenţiate şi incluzive în educație (ediţia a Il-a revăzută şi adăugită) 

Alois Ghergut - Management general şi strategic în educație. Ghid practic 

Ramona Paloş, Simona Sava, Dorel Ungureanu (coord.) — Educația adulților. Baze 
teoretice şi repere practice 

Jon Al. Dumitru - Consiliere psihopedagogică. Baze teoretice şi sugestii practice 
(ediţia a II-a revăzută şi adăugită) 

Ion Negret-Dobridor - Teoria generală a curriculumului educațional 

Constantin Cucoş - Teoria şi metodologia evaluării 

Lucian Ciolan - Învățarea integrată. Fundamente pentru un curriculum transdisciplinar 

Adrian Vicenţiu Labăr - SPSS pentru ştiinţele educaţiei. Metodologia analizei 
datelor în cercetarea pedagogică 

Romiţă B. Iucu - Instruirea şcolară. Perspective teoretice şi aplicative 
(ediţia a II-a revăzută şi adăugită) 

Dan Potolea, loan Neacşu, Romiţă B. Iucu, Ion-Ovidiu Pânişoară (coord.) — Pregătirea 
psihopedagogică. Manual pentru definitivat şi gradul didactic II 

Joan Cerghit - Sisteme de instruire alternative şi complementare. Structuri, stiluri şi 
strategii (ediţia a II-a revăzută şi adăugită) 

Anca Nedelcu - Fundamentele educaţiei interculturale. Diversitate, minorităţi, echitate 

Ion-Ovidiu Pânişoară - Profesorul de succes. 59 de principii de pedagogie practică 

Nicoleta Laura Popa, Liviu Antonesei (coord.), Adrian Vicentiu Labăr - Ghid pentru 
cercetarea educaţiei 

Alois Ghergut, Ciprian Ceobanu - Elaborarea şi managementul proiectelor în 
serviciile educaţionale. Ghid practic 

Dorina Sălăvăstru - Psihologia învăţării. Teorii şi aplicații educaţionale 

Sorin Cristea - Fundamentele pedagogiei 

Ioan Neacşu - Introducere în psihologia educaţiei şi a dezvoltării 

Alois Ghergut - Evaluare şi intervenţie psihoeducaţională. Terapii educaționale, 
recuperatorii şi compensatorii 

Liliana Stan - Pedagogia preşcolarității şi şcolarității mici 

Constantin Cucoş - Educaţia estetică 

Constantin Cucoş - Pedagogie (ediţia a III-a revăzută şi adăugită) 

Jon-Ovidiu Pânişoară - Comunicarea eficientă (ediţia a IV-a revăzută şi adăugită) 

Ciprian Ceobanu - Învăţarea în mediul virtual | 

Liliana Stan (coord.) - Dezvoltarea copilului şi educaţia timpurie 

Alois Ghergut - Educaţia incluzivă şi pedagogia diversităţii 

Liliana Stan (coord.) - Educaţia timpurie. Probleme şi soluţii 

Cătălina Ulrich - Învățarea prin proiecte. Ghid pentru profesori 

ÎNVĂŢAREA 
PRIN PROIECTE 


Ghid pentru profesori 
E E II EEE ERE A 


Apreciată şi utilizată în întreaga lume, învăţarea prin proiecte presupune investigația 
aprofundată a unei teme sau probleme ce captează PUES energia si timpul celor 
care invata. 

Colaborând în grupuri, elevii explorează, soluţionează probleme reale, iau decizii, îşi 
asumă responsabilităţi, folosesc resurse tehnologice şi mijloace de comunicare 
diverse. Evaluarea produsului, dar şi a procesului, valorificarea experienţelor şi inte- 
reselor îmbunătățesc motivaţia şi autoreglarea învăţării, competențele socioemo- 
tionale si participarea civică. Pe lângă stimularea cognitivă şi sociointeractionala, 
proiectele susţin perspectiva copiilor şi tinerilor şi starea lor de bine. 

Volumul prezintă tipuri variate de proiecte, de la cele realizate cu copii mici până 
la cele folosite în universităţi, adresându-se profesorilor şi studenţilor, dar şi altor 
categorii de specialişti şi practicieni din domeniul educaţiei (formatori, animatori, coor- 
donatori de proiecte din ONG-uri). 


Un liceu american în secolul XXI: Urban Academy din New York ° Când, unde 
şi cum s-a dezvoltat metoda proiectelor? e Cum pregătim, desfasuram şi eva- 
luăm învăţarea prin proiecte? e Cum realizăm proiecte împreună cu copiii mici 
(în creşă şi la grădiniţă)? e Cum realizăm proiecte cu elevii din scoala prima- 
ra? e Cum realizăm proiecte cu elevii de gimnaziu? * Cum realizăm proiecte cu 
întreaga şcoală? + Cum realizăm învăţarea prin proiecte în învățământul 
superior? e Cum să depăşim dificultăţile? e Ce alegem pentru viitor? 

